
Megan știe ce înseamnă să joci dur. 
Dar asta a fost înainte de a încerca 
să devină o „lady”. 


S 1 Saan este vedeta echipei de fotbal, unde își 
petrece o mare parte a timpului. Când cocheta ei 
mamă o înscrie — fără știrea ei — pe lista fetelor care ur- 
mează să-și facă în mod oficial intrarea în înalta societate 
texană, atunci apar și problemele pentru Megan. Faptul 
că e băiețoasă și necizelată o face să intre repede în bucluc, 
așa că i se pune la dispoziţie o lună pentru a dovedi că e 
capabilă să devină o adevărată „lady”. Altfel, îşi va face 
familia de râs. 

Nevoită să treacă de la crampoane la tocuri, Megan se 
pregătește pentru a participa la numeroase petreceri extra- 
vagante, care vor culmina cu balul Clubului Biela 
Când fermecătorul Hank Waterhouse îi sucește 
ea începe să creadă că nu e chiar așa de rău să-și fac 
intrarea în înalta societate. Partea proig e că treb 
rivalizeze cu o blondă prefăcută și cu iubitul milia; 
acesteia. | 

În care Megan află cum e să fii trăsnit din senin 


În prelungiri, echipa noastră era cu un gol în urmă. Lachelle 
a început să construiască la mijlocul terenului, pasându-i lui 
Mariah, care a trimis mingea la Lindsay, în colțul drept al tere- 
nului. Lindsay și-a depășit adversara la marcaj, pe linia de fund, 
apoi a șutat lateral, către careul mic. Cat s-a interpus, distră- 
gând atenția fundașului care o marca și a portarului, apoi a lăsat 
mingea să-i treacă printre picioare, neatinsă. Era o fază execu- 
tată superb, pe care o exersaserăm non-stop. Acum, am ajuns în 
careul mic. Poarta se căsca, larg deschisă. Tot ce trebuia să fac 
era să trimit ușurel balonul în ea. Dar, findcă eram nerăbdătoare 
și mă vedeam deja marcând un gol fabulos, am șutat prea tare. 
Mingea a ricoșat în bara transversală și a ieșit din teren. 

Mulțimea protesta, iar eu stăteam acolo, distrusă. Tocmai am 
ratat o lovitură superușoară, care ne-ar fi asigurat un scor egal 
în primul nostru meci din campionatul universităților. Bravo, 
Megan! mi-am spus. Felicitări! Un minut mai târziu, s-a auzit 
fluierul arbitrului. Universitatea din Oklahoma — Universitatea 
Metodistă de Sud, scor 2-1. 

Am tras un șut în dozatorul de apă. Îmi croiam drum spre 
scaunele de la marginea terenului, când antrenoarea Nash s-a 
apropiat de mine. 

— Hei, termină! mi-a strigat, apoi s-a încruntat și am simțit 
cum dezamăgirea ei mă inunda. Ce ai învățat din treaba asta? 

— Să nu fiu tâmpită? 

— Stăpânire de sine, mi-a zis antrenoarea, a nu știu câta oară 
în ultimul an. Indiferent de circumstanțe, trebuie să-ți păstrezi 
stăpânirea de sine și să dai randament sub presiune. Să fii bun 
constant e mult mai OK decât să fii strălucit din când în când. 

— Îmi pare rău, am spus. 

— Nu mă interesează scuzele tale. 

Au! Asta a durut. 

— Am dezamăgit pe toată lumea, am zis eu lăsând privirea 
în pământ. 

— Așa-i. 

Din nou — au! Dar de data asta mi-a ridicat bărbia și m-a 
privit drept în ochi. 

— Ascultă: o să înscrii o grămadă de goluri pentru noi anul 
ăsta. 

Tonul ei s-a îndulcit și, din dură, atitudinea ei a devenit pro- 
tectoare. 

— Totul se va rezolva, da? 

Am încuviințat, iar ea m-a îmbrățișat. 

— Ai memoria scurtă. Du-te la cabinetul medical, m-a îndem- 
nat antrenoarea, gesticulând spre tăietura de pe gamba mea. 


— Aha, i-am răspuns, dar tot mă simțeam ca și cum mi-ar fi 
murit câinele. 


— Ne vedem luni. 

Cat se îndrepta spre mine. Catalina Esmeralda Graciela — 
numită și „Cat” — Martinez era cea mai bună prietenă a mea 
dintre colegele de echipă, cea care mă ajuta pe partea de joc 

şi singura suficient de curajoasă ca să mă abordeze în aseme- 
nea condiţii. Ne ştiam de la doisprezece ani și jucaserâm fot- 
bal american de club impreună, în echipa Râșii DeSoto, acum 
făceam parte din echipa Poneii. Participasem la guinceafiera' ci și 
îi distrusesem pifia/d! de la prima lovitură. Gâsiseră bomboane 
împrăștiate până în stradă. 

— Hai, ratato! mi-a spus, luându-mă pe după umeri. 

Am izbucnit în râs. Ca de obicei, știa ce să spună. 

— Du-te tu. Lasă-mă-n durerea mea. 

De data asta a râs ea. 

— Bine. Vrei un șerveţel, o batistă, ceva de genul? 

— Nu. Am mâneca la îndemână. 

— Ne vedem marţi seară, da? 

Serile de marţi erau rezervate pentru TV — o tradiție sacră 
între prietene. 

— Normal, am confirmat, în timp ce Cat se indrepta spre 
vestiar. 
— Dă-mi un SMS mai încolo! mi-a strigat peste umăr. 

După ce a plecat toată lumea, m-am așezat și mi-am exami- 
nat tibia. Sângele curgea de-a lungul pielii jupuite. Altă cicatrice! 
Și nu m-am ales cu nimic în schimbul ei. În fotbal șansele de 
a marca sunt rare, iar treaba mea, ca atacant, e să profit de ele. 
Eșecul meu de azi ne-a costat un punct foarte prețios. Mi-am 
scos câteva fire de iarbă din rană, am privit dincolo de terenul 
Westcott, mijind ochii în soarele zilei de august, şi m-am între- 
bat dacă poate fi mai rău de atât. 

N-a trebuit să aștept mult. 
! În cultura latino-americană, vârsta de cincisprezece ani marchează pentru fete 
debutul în societate și este sărbătorită în mod deosebit, inclusiv printr-o slujbă 
religioasă. (N. red.) 


În cultura latino-americană, un recipient decorativ umplut cu dulciuri, sus- 
pendat la înălțime, pe care copiii îl lovesc în joacă, la petreceri aniversare și de 
Crăciun. (N. red.) 

— Bună! 

Am ridicat privirea. Era soră-mea, Julia. Era mai înaltă și mai 
drăguță decât mine. Avea păr blond, ochi izbitori, albastru-dc:- 
chis și o piele fără cusur. Puţini ar fi ghicit că suntem gemene: 
rezultatul a două ovule separate, nu al unuia singur. 

— Ai văzut meciul? 

A încuviințat din cap, dar rămânând la distanță. 

— Nu-mi place să aduc alte vești proaste, dar trebuie să vezi 
asta. 

Julia mi-a întins telefonul ei, iar în browser fusese deschisă 
pagina online a ziarului The Dallas Morning News. 

Clubul Bluebonnet enumeră debutantele anului 2016, anunța 
titlul. Am citit în diagonală. Bla-bla-bla, sunt mândri să le anunțe 
pe Ashley Harriet Abernathy, Lauren Eloise Battle, Ashley Diann 
Kohlberg, Margaret Abigail Lucas, Julia Scott McKnight, Megan 
Lucille McKnight, Sydney Jane Pennybacker... 

Stai așa! Megan Lucille McKnight?! Trebuia să fie o eroare, 
fiindcă EU sunt aia! 

— Te-a... sunat mama? am întrebat. 

— Nu. 

— Ţi-a trimis vreun SMS? 

Julia clătina din cap. Nu-mi venea să cred. Îmi venea să țip, 
să fac spume la gură, să-i dau cuiva un pumn. Dar mama era la 
șaptezeci de kilometri distanță, la fermă. Am citit mai departe. 

La finalul articolului, erau pozele. Șapte fete împopoțonate, 
rânjind larg, care în curând urmau să-și ia în primire locurile 
alocate în panteonul debutantelor Bluebonnet — un rol rar și 
foarte dorit într-o tradiție care data tocmai din 1884, aşa cum ne 
reamintea mereu mama. Poza mea era o idioțenie. O făcusem în 
chip de ofertă de pace, după ce mama se plânsese ani de zile că 
singurele fotografii pe care le are cu mine mă înfățișează pozând 
lângă o minge de fotbal, sprijinită într-un genunchi. 

Pentru acea amintire de neprețuit, nu precupețise nicio chel- 
tuială. Angajase o stilistă, mă obligase să port o rochie Stella 
McCartney cu decolteu adânc și alesese un fotograf care insistase 
să pozez în amurg, printre tufele de mirt, de-a lungul pârâului 
Turtle. Îmi sprijineam mâna, în aparență nonșalant, pe o creangă, 
zâmbind cu toată gura; arătam ca o țopârlancă peste care a dat 
norocul și a găsit un cupon pentru o ședință de machiaj. Nici în 
cele mai negre coșmaruri nu-mi imaginasem că un an mai târziu 
voi apărea în cel mai citit ziar din oraș, sub un anunţ despre o 
licitaţie de virgine. 

— Poate-i o greșeală? am întrebat eu plină de speranță, îna- 
poindu-i Juliei telefonul. 

Julia tăcea. Absolvise cursul de matematică avansată în al doi- 
lea an de liceu și acum se specializa în inginerie structurală. La 
fel ca multe fete extrem de inteligente, a învățat de la o vârsă 
fragedă că de multe ori tăcerea e o tactică bună. 

— OK, am zis. Fac un duș și mergem la ea, să vedem ce-are 
de zis. 

Julia a zâmbit niţel cam prea larg și m-a anunțat: 

— O să fac popcorn. 


Ge 


Julia era la volan, ca să-mi pot ține ridicat piciorul rănit. N-a 
fost nevoie de copci, dar preparatorii fizici au clătit rana abun- 
dent cu peroxid de hidrogen, au stropit-o cu Neosporin și au 
aplicat un bandaj, spunându-mi să țin piciorul ridicat o vreme, 
ca să opresc sângerarea. Așa că o jumătate de oră, pe drumul de 
la Dallas la fermă, mi-am sprijinit piciorul de bord, privind pe 
geam și întrebându-mă de ce voia mama să-mi distrugă viața. 
Julia, încă suferind după despărțirea de prietenul ei, Tyler, cu care 
avusese o relație lungă, alesese muzica formaţiei Tame Impala 
pentru un fundal sonor deprimant. Doar ploaia mai lipsea. 

Un adevăr general valabil susține că, mai devreme sau mai 
târziu, toate fetele ajung la concluzia că mamele lor sunt nebune 
și, deși auzeam de ceva vreme zornăitul piulițelor și al șuruburilor 
slăbite din mintea lui Lucy McKnight, treaba asta era prea de tot 
chiar și pentru ea. Nu eram deloc potrivită pentru debut! Nici pe 
departe. Şi n-o spun din modestie. Când nu asortam pantalonii 
scurți de fâș cu șlapi, purtam blugi prespălați, tricouri vechi și 
bocanci. Îmi cumpăram brasiere sport de la Hanes și chiloți de 
bumbac, în pachete angro. Aveam pistrui și bronz de tractoristă, 
iar părul meu, care poate fi descris drept „șaten”, era mereu prins 
în coadă, mai puțin în timpul antrenamentelor și al meciurilor, 
când adăugam o bentiţă stil Alex Morgan, făcută din bandă elas- 
tică roz. Buzele mi-erau mereu crăpate, fiindcă trăiam într-o 
continuă stare de semideshidratare, iar unghiile mele erau roase 
și murdare. Picioarele mele musculoase erau zdrelite, iar partea 
superioară a trupului — costelivă ca un pui la frigare, din cauza 
miilor de ore petrecute alergând sub soarele texan. 

— Până la urmă, a luat-o complet razna, i-am spus Juliei. 

Cu gura pungă, păstra tăcerea și nu-și desprindea privirea de 
la drum. 

Julia debutantă: avea sens. Era delicată ca o ușă glisantă japo- 
neză, iar băieții amorezați picau după ea ca muștele. Era deşteaptă 
și doar datorită ei apartamentul nostru arăta mai degrabă ca des- 
prins din HGTW decât din Hoarder?. Sincer, era exact genul de 
fată pe care, în mod normal, aș fi disprețuit-o: făcea parte din 
grupul studențesc Pi Phi, se îmbrăca cu gust, era manierată, avea 
note bune și era superpricepută la toate treburile alea de fete la 
care eu dădeam rateu după rateu, cum ar fi fluturatul genelor, 
1 Canal de eleviziuite american care oferă idei pentru decorarea și designul 
locuințelor. (N. tr.) 


? Serial TV american în care protagoniștii suferind de colecționarea compulsivă 
a obiectelor își împărtășesc experiențele. (N. tr.) 

machiajul şi tehnicile de flirt. Dar, fiindca era singura mon moră și 
tostă camaradă de pântec matern, o lubeam enorm, și val de cei 
care o amenințau cumva! 

A virat pe Şoseaua 47, singuru de pe Autostrada 1-35 pe cure 
apucam de fiecare dată, şi apoi a făcut atângu, pe FM 89, După 
încă doi kilometri, am ajuns la fermă. Când um văzut marginea 
gardului de lemn şi sârmă care marca granița de vest a fermei 
Aberdeen, am pus cu grijă piciorul rănit în pământ şi m-am 
pregătit de luptă. 

çe 


— MAMĂ! am urlat. MAMÄAAAA! 

Niciun răspuns. Am rămas în holul de la intrare al clădirii 
principale. Se ascunde fiindcă-i e teamă să-ți arate fața, mi-am 
spus. Ce /așă! 

Julia, cu poșeta agățată de braț, a apărut în spatele mele. Era 
clar că se amuza, ca un copil care privește ploaia de confetti în 
timpul paradei de Ziua Independenţei. M-am încruntat și am 
înconjurat casa scării, apoi am luat-o pe hol și am năvălit în 
biroul tatei. 

Când ușa s-a izbit de perete, tata a sărit de pe scaun. 

— Bună, ne-a salutat el, clipind. 

La TV se transmitea un meci de fotbal între echipe studențești. 
Dragul de el adormise pe canapea. Cizmele lui prăfuite zăceau 
sub măsuța de cafea. 

— Ai ceva să-mi spui, tată? am întrebat. 

— Nu, a răspuns el încet. 

Julia, mulțumită să mă urmeze, a intrat după mine. 

— Eşti sigur? 

Aha, acum și-a amintit. Și-a trecut mâna prin păr, ca să tragă 
de timp. La patruzeci și șase de ani, părul lui era încă arămiu și 
des, doar cu o umbră cenușie la tâmple. O viață de mijit ochii în 


PRIMUL MEU BAL «> 11 


soare îi săpase riduri în jurul ochilor căprui, însă tot părea tânăr 
și era chipeș. Era în formă. Călărind după după vite, în fiecare zi, 
era musculos și rezistent. Fizicul lui Angus McKnight al III-lea 
se potrivea perfect cu identitatea lui: un cowboy foarte muncitor. 

— Păi, ăăă, probabil te referi la... 

— Ştii, când îți scoţi fiica la vânzare, ar fi politicos să i-o spui, 

— Draga mea, nu te-am scos la vânzare. Am fost la fel de 
surprins ca tine. 

— Mă îndoiesc, am spus, fără să cedez. 

Tata a încercat să-i arunce Juliei cea mai rugătoare privire de 
care era în stare, sperând să obțină sprijin. 

— Normal că aveam de gând să-ți spunem... 

Pe hol răsunau pași. Tata privea peste umărul meu. Să fi venit 
cavaleria? Chiar așa era. 

Mama, Lucy McKnight, a pășit în birou scoțându-și mănușile 
de grădinărit. Cu doi centimetri mai înaltă decât mine — avea 
un metru șaptezeci și doi de centimetri —, era o apariție deo- 
sebită, chiar dacă se mai înmuiase ici-colo. Era la vârsta la care 
femeile încep să se gândească la beneficiile chirurgiei plastice și 
știam că avea de gând să înceapă cât mai repede, iar asta din 
două motive: fiindcă îți duci mașina la mecanic în clipa în care 
auzi motorul tușind și pentru că, dacă operațiile sunt făcute cum 
trebuie, poți pune schimbarea pe seama unui nou stil de viață și 
a unui nou antrenor personal. 

Mama deborda de eleganță, iar azi reușise, în felul acela magic 
și misterios care e apanajul doar anumitor femei, să facă o cămașă 
albastră de bumbac, o pereche de blugi și o pălărie de soare să 
arate ca o toaletă desprinsă dintr-un catalog de modă. 

— Ai o poșetă nouă, Julia? a întrebat mama. 

— Megan tocmai întreba despre... 

— Știu de ce e aici, Angus, i-a tăiat ea vorba, apoi s-a întors 
spre mine. Îmi pare rău că ai aflat așa. Firește că voiam să-ți 

spunem în weekend. Habar n-aveam că se va publica azi în ziar. 
Şi totuşi, nu contează: totul e aranjat deja. 

— Dar ţi-am spus săptămâna trecută că nu vreau să-mi fac 
debutul niciodată. Îți amintești? 

— Ţi-am luat părerea în considerare, a răspuns mama blând, 
dar nu cred că înţelegi: e o ocazie unică și n-o poți rata. 

— Poate n-ai remarcat: cu școala, antrenamentele și meciu- 
rile, am destule pe cap. 

— Am luat şi asta în considerare, însă un debut te seacă atât 
fizic, cât și emoțional, și trebuie să fii în cea mai bună formă. Îți 
sugerez să-ți iei liber de la fotbal vara asta. 

Dumnezeule mare, era mai rău decât crezusem! Am încer- 
cat să domolesc furia care clocotea în interiorul meu, croindu-și 
drum spre suprafață, ca o erupție vulcanică. 

— Mamă, dacă tu crezi c-aș renunța la fotbal ca să valsez şi să 
învăţ să beau ceai, greșești. Ai luat-o razna. 

— Înţeleg cum te simți... 

— Ba nu, m-am răstit. 

— Îşi cer să renunți la un singur sezon de fotbal din douăzeci. 

— Îmi ceri un an de posibilitate de joc din patru ani de facul- 
tate. Îmi ceri să renunţ la orice șansă de a face parte din echipa 
națională. 

Privirea ei compătimitoare era elocventă, însă tot a terminat 
de bătut ultimul cui. 

— Draga mea, ai douăzeci de ani. E prea târziu. 

— Am fost invitată în cantonamentul regional, anul trecut! 

Fusesem în Kansas City timp de trei săptămâni, în vara ante- 

rioară, ca să dau probă pentru echipa națională de junioare, 
impreună cu alte două sute de fete. Pe scurt, a fost o experiență 
umilitoare și mă întorsesem rapid acasă. 

— Știu că, lăsând deoparte emoţiile prin care treci acum, vei 
învăța multe, te vei dezvolta enorm și vei avea amintiri de prețuit 
o viață întreagă. 

— „Preţuit”? am întrebat. E de prețuit să învăţ să-mi asortez 
pantofii cu poșeta ori să folosesc cuvântul „divin”? 

— Moda și manierele înseamnă mult mai mult de-atât, a spus 
prudent mama. Deși i-ar prinde tare bine să lucrezi la ambele. 

— Nu. Nu mi-ar prinde bine, fiindcă n-o s-o fac. Ai complo- 
tat pe la spatele meu să mă trimiţi, împopoțonată ca un pudel, la 
petreceri cu premii în bani pentru „Cea mai bună moară stricată” 
și „Cel mai fals zâmbet”. O să trebuiască să dansez cu băieți care 
nu-mi plac și să fiu drăguță cu o grămadă de oameni necunoscuți. 
Iar tu vrei să renunţ la un an de fotbal pentru privilegiul ăsta? 

M-am oprit și am inspirat adânc. 

— E clar că zecile de ani în care ţi-ai vopsit părul și ai înghițit 
produse de slăbit își spun cuvântul, am adăugat. 

Tăcere. Mi-am dat seama că sărisem calul când mama a mijit 
ochii și a strâns din dinți, iar chipul ei a căpătat o nuanţă stacojie. 

— Nimănui nu-i plac cei care-o fac pe deștepții, Megan. 

— Mie da, am bravat eu. Eu îi ador. 

Speram că, într-o zi, voi întâlni un băiat care-mi împărtășește 
opiniile, altfel eram pierdută. 

Mama, o luptătoare de primă clasă, mi-a ignorat împunsătura 
și a redus spațiul dintre noi. Acum, fețele noastre aproape că se 
lipeau. 

— Hai să... a intervenit tata, însă mama l-a redus la tăcere. 

— E o nebunie, Angus. Ai fost și tu de acord. 

Tata a ridicat mâinile în aer și s-a dat înapoi, iar mama s-a 
întors spre mine. 

— Am făcut multe eforturi ca tu și Julia să fiţi invitate să 
debutaţi anul ăsta. Pur și simplu nu s-a mai auzit ca două surori 
să debuteze deodată, dar... 

— Nu-mi pasă pe cine ai mituit, 

— Ajunge! a strigat ea. 

l-am aruncat o privire glacială, sfidătoare, însă mama a rámas 
pe poziţii. 

— Te iubesc mult, dar ești încăpățânată ca un catâr și ai 
impresia că le știi pe toate. Crede-mă, nu-i așa. Trei generații de 
femei din familia mea — străbunica ta, bunica ta, mătușa ta și 
eu — și-au făcut debutul în societate la Bluebonnet. Verişoara 
ta, Abby, și sora ta, Julia, vor debuta anul ăsta, și chiar dacă tu 
nu-ți dai seama ce înseamnă treaba asta, eu îmi dau seama. Într-o 
zi, foarte curând, cariera ta fotbalistică se va încheia și-o să te 
trezești într-o lume mult mai mare și mai complicată decât cea 
în care trăieşti acum. Treaba mea e să mă asigur că ești pregătită 
pentru ea. Așa că hai să mă exprim clar: nu te-a întrebat nimeni 
dacă ești de acord. 

— E așa de nedrept, mamă! 

— Oare? 

Întrebarea ei a rămas suspendată în aer, apoi mama și-a dus o 
mână la obraz. Era clar că o deranja ceva. Tata și-a pus o mână 
pe braţul ei. 

— Eşti bine? a întrebat-o. 

Mama suferea din când în când de migrene, care păreau să 
sosească mereu la momentul oportun. 

— Sunt bine, Angus. 

Dar i-a permis să o conducă, încet, spre un scaun. S-a așezat 
greoi, privind soarele care se strecura prin perdele de parcă ar fi 
fost un vampir în zori. 

Fierbeam de furie. Simțeam lacrimile adunându-se, în timp 
ce mânia mea creștea, însă nu știam ce să spun. 

— Te u-urăsc, am mormăit, într-un târziu. 

Slăbuță replică! M-am răsucit cu hotărâre pe călcâie și am 
ieșit din cameră. 

— Draga mea... a început tata. 

— Las-o să plece, a spus mama când am trântit ușa, ca să-m; 
subliniez opinia. 

Pe hol, am suspinat și am auzit-o spunând: 

— Își revine ea. Las-o să se obișnuiască cu ideea. 

S-o crezi tu, mi-am zis în gând. 


Megan dobândeşte o victorie à la Pirus’ 


Nimic nu e mai liniștitor decât mirosul cald al unui cal, în 
special dacă este al tău, un cal care te iubește necondiționat și 
îţi permite să i te agăți de gât fără să protesteze. În timp ce-mi 
lipeam fața de pielea lui Banjo și inspiram profund, respirația 
mea se regla de la sine, transformându-se din suspine necon- 
trolate într-un șuierat de plâns mai acceptabil. Recomand trata- 
mentul ăsta când viața vi se dă peste cap. 

Mă îndreptasem spre grajduri ca să mă ascund și să reflectez. 
Era sâmbătă, așa că Silvio și celelalte ajutoare de la fermă lipseau, 
iar eu puteam să fiu singură împreună cu băiatul meu, Banjo, și 
cu alți câțiva cai. 

Deși mă durea și nu voiam să recunosc, mama avea dreptate 
în privința echipei naționale. Pierdusem ocazia: dacă nu ajungi în 
echipa fetelor sub douăzeci de ani, șansele de a intra în echipa 
celor sub douăzeci și trei de ani sunt aproape nule, iar dacă nu 
ajungi nici acolo... n-o să fii niciodată pe cai mari. Cel mai rău 


' Victorie obținută cu un preț atât de ridicat pentru cel victorios, încât poate fi 
considerată o înfrângere. (N. tr.) 

era că mă blocasem la probele regionale și nu le demonstrasem 
antrenorilor ce pot. Sigur că și celelalte fete erau bune, însă nu 
mai bune decât mine. Nici măcar nu știu ce s-a întâmplat. Un 
amestec de judecăți greșite și de erori de începătoare, precum cea 
de azi. Îmi doream cu ardoare o altă șansă, iar biletul meu câști- 
gător era antrenoarea Nash. Fusese aleasă de două ori Antrenoarea 
anului, de către NCAA, și avea conexiuni în echipa națională. 
Doar dacă sezonul ăsta jucam excelent aș fi reușit, poate, să obțin 
o nouă șansă vara viitoare. Zile precum cea de azi nu-mi erau de 
ajutor, iar mama voia să renunţ la fotbal pentru un întreg sezon! 
Oare mă cunoaşte cât de puțin? Nu era prima oară când mă între- 
bam asta. 

În mod ironic, șansele de a fi aleasă în echipa naţională fe- 
minină de fotbal, care joacă în Cupa Mondială și la Jocurile 
Olimpice, erau mai mari decât cele de a fi selectată ca debutantă 
Bluebonnet. Douăzeci și trei de femei fac parte permanent din 
lotul naţional de fotbal, dintre cele câteva mii eligibile. Dar anual 
există doar șapte sau opt debutante Bluebonnet, dintre cele câteva 
milioane de fete din Texas care ar face aproape orice — cu excepția 
favorurilor sexuale — ca să se numere printre ele. 

Nu poți cere să fii invitată. Nu-ţi poți cumpăra șansa. Eşti 
aleasă de un club secret, format din bărbați foarte bogaţi și in- 
fluenți, care pun preț pe tradiție mai presus de orice. Deci, dacă 
mama ta a fost cândva debutantă, ai un avantaj. O mătușă ajută; 
la fel, o bunică. Julia și eu eram adevărate moștenitoare. Când 
bunica Rose Alice a murit, cu câţiva ani în urmă, primul rând 
din necrologul ei, publicat în The Dallas Morning News, mențio- 
nase alegerea ei ca debutantă Bluebonnet, în 1964. Restul vieții 
ei — părinți, facultate, soț, copii, opere de binefacere și cluburi — 
urmase. Subiectul debutului nostru fusese adus în discuţie când 


' Asociaţia Naţională de Atletism Studențesc, în America. (N. tr.) 

eram la grădiniță, însă până la acea zi dezastruoasă crezusem că 
toată lumea e de acord ca Julia să participe și eu nu. 

Printre suspine, am auzit ticăitul motorului diesel, portiera 
șoferului închizându-se și zăvorul grajdului. M-am ascuns după 
gâtul lui Banjo, în timp ce zgomotul pașilor strivind paiele pode- 
lei s-a apropiat. Inainte să-i aud vocea, am știut că era tata. 

— M-am gândit să ies să călăresc. Vii și tu? 

Vocea lui era neutră. 

— Cred că da, am spus încet, încercând să nu trădez cât de 
mult plânsesem. 

În timp ce tata îl înșeua pe Jasper, iar eu îl pregăteam pe 
Banjo, se auzea foșnetul păturilor, scârțâitul pielii și tropăitul 
copitelor, însă nu am vorbit deloc. Ne-am văzut de treabă. Înainte 
să urcăm în șa, tata a luat o pușcă din rastelul din camioneta lui, 
a verificat cartușul și mi-a strecurat-o la oblânc. Nu era a mea. 
Aveam o carabină Remington 870 Wingmaster Competition, o 
frumusețe pe care tata o comandase special, când împlinisem 
treisprezece ani. Era de calibrul 729, cu cătare frontală, un butoi 
de patruzeci de centimetri și o magazie cu opt gloanțe, îngreunată 
puțin în partea din față, pentru țintire îmbunătățită. Lemnul era 
de cireș, butoiul și accesoriile — din oțel negru, iar numele 
„Aberdeen” fusese gravat pe pat. Dar pușca tatei, luată din camio- 
netă, avea să fie suficientă dacă stârneam vreun șarpe cu clopoței, 
și eram flatată că mă lăsa să o mânuiesc. 

Am ieșit din grajd, înconjurând ferma și apucând-o spre 
prima colină. Tata se oprea mereu în vârful ei, ca să arunce o 
privire, și m-am oprit lângă el. 

— E frumos aici, sus, a spus el după o clipă de tăcere. 

— Da. 

Chiar era. 

Familia McKnight crește vite la ferma Aberdeen din 1873, 
anul în care stră-stră-străbunicul meu, Angus, a ajuns din Scoţia 

în America, vrând să reușească aici. Înalt și slab, cu strungăreață 
cu părul de culoarea unei monezi de aramă, Angus plecase dia 
Clackmannanshire ducând un bagaj de tupeu și hotărâre şi ale- 
sese orașul Dallas la întâmplare, în timp ce se afla în gara din St 
Louis. Un bărbat pe care nu-l cunoștea și pe care nu avea să-l 
mai revadă vreodată i-a spus că va găsi iarbă bună și apă liniștită 
acolo. Lui Angus i-a plăcut omul, așa că și-a cumpărat bilet 
A ajuns la un nod de cale ferată de lângă un râu mocirlos, dar 
spre sud se întindeau coline cu iarbă înaltă, hrănită de suficiente 
pâraie, iar Angus și-a investit economiile de o viață în optzeci de 
hectare, un taur și patru juninci. 

Între timp, cele optzeci de hectare s-au transformat în patru 
mii de hectare, și două mii de capete de vite rătăceau prin iarba 
grasă și printre chiparoși, stejari și pâraie care șușoteau mai jos de 
noi. Privindu-l pe tata ținând frâiele în mână și cu ochii ațintiți 
asupra preriei nesfârșite, punctată de vite care purtau, toate, 
însemnul original AR, timpul a părut să stea în loc și era ca și 
cum lângă mine ar fi stat bătrânul Angus. Pământul acela mereu 
neschimbător crea o legătură adâncă, primordială. Pentru tata, la 
fel ca pentru fiecare McKnight de dinaintea lui, ferma de vite nu 
era o slujbă, ci o chemare. 

— Diii! a strigat și l-a îndemnat pe Jasper s-o ia din loc. 

Calul a pornit la galop, iar Banjo l-a urmat din instinct. În 
curând, goneam nebunește. Pământul de sub noi era o ceață; nu 
aveam nici motiv, nici posibilitate să ne auzim dincolo de zgo- 
motul copitelor. Săream peste șanțuri și ne feream de crengi, 
urcam și coboram mici dealuri și ne-am oprit doar când am ajuns 
la granița vestică, îndepărtată, a fermei. 

Aici, preria se sfârșea. Dincolo de gardul nostru se afla El 
Dorado, un cartier ca un conglomerat rezidențial plin de case în 
stil spaniol, înghesuite unele în celelalte ca niște conserve de fasole 
pe raftul unei băcănii. Străzile, cu denumirile lor pitorești — 

Avenida de las Flores, Lomo Alto și El Camino Real — evocau isto- 
ria îndelungată a ținutului ca fermă de vite, însă bulevardul principal 
și străduțele laterale, cândva acoperite cu pietriș, erau acum asfal- 
tate și netede ca o masă de biliard. În cartier găseai tot ce aveai 
nevoie ca să uiţi de trecut și să întâmpini viitorul cu braţele des- 
chise: alei acoperite cu ciment, puternic luminate, cu hidranți 
acționați prin coduri digitale, care vegheau peste șanțuri de drenare; 
cabluri electrice și unele din fibră optică; terenuri de joacă; un cen- 
tru de fitness; o zonă pentru picnic cu grătare cu gaz — îţi aduceai 
canistra cu propan și o conectai pe loc. Exista un parc acvatic cu 
piscină și un loc amenajat pentru copii. Rețeaua complicată de cărări 
prăfuite, pe care doar vacile le folosiseră timp de un secol, se trans- 
formase acum într-o serie de trasee pavate pentru drumeții și bici- 
clete, cu bănci amplasate strategic sub stejari aduși de la o plantație. 

Am adăpat caii într-un pârâu și ne-am tras sufletul. O familie 
de patru persoane a trecut, pe biciclete, de cealaltă parte a gar- 
dului. Cei doi copii foloseau roți ajutătoare și toată familia purta 
căști de protecție strălucitoare, solide. 

— Saltare, a spus tata, săltându-și borul pălăriei. 

— Bună! au strigat ei. Ce zi minunată, nu? 

— Cu siguranță, a încuviințat tata. 

Copiii se holbau la el de parcă ar fi fost un telefon cu disc. 

Tata a privit casele de dincolo de gard. 

— leri m-au sunat din nou, mi-a spus el după ce oamenii au 
trecut de noi. 

— Da? l-ai sunat înapoi? l-am tachinat eu. 

— Nu, a recunoscut, sfios. 

— Mama știe? 

— Nu încă. 

Aceeași veche poveste, 


' Calea florilor, Culmea înaltă şi Drumul regal (sp., în orig.). (N. tr.) 

— Tată, de ce vrea mama să vândă? m-am interesat eu, Ceva 
mai serioasă. 

A durat puțin până am primit răspuns. 

— E stresant. Ştie că nu mai suntem competitivi. De mai 
bine de un deceniu, noi am întreținut vacile, și nu invers. 

Era o glumă permanentă de-a părinților mei. Pe măsură ce se 
acumulau datoriile, tata vindea câte o bucată de pământ, ca să 
liniştească banca. Dar nu scădea niciodată cireada, iar mama me- 
dita periodic, cu voce tare și exagerând, la faptul că vom rămâne, 
într-un final, doar cu casa și cu câteva hectare, dar cu mii de vite. 

Tata a privit peste gard. 

— În plus, nu-ți trebuie un masterat ca să pricepi că în ziua 
de azi e mai profitabil să investești în case decât în vite. 

— Deci... e vorba de bani? 

— Într-un fel. E vorba de viitorul nostru, al tău și al Juliei, a 
explicat tata și m-a privit. Mama ta consideră că, dacă vom ceda, 
mai bine cedăm având niște cărți bune pe masă. 

— Vrei să te apuci de golf? am întrebat, puțin impertinentă. 

— Poate de băutură, cu normă întreagă. 

Am întors caii spre casă, lăsându-i la pas. 

— Ai de gând să suni înapoi? 

— Nu. 

Am inspirat adânc, pe nas. Am expirat. Am mai inspirat o 
dată și am savurat aerul. Mirosea a diverse ierburi și a lămâiță, 
însă simțeam și o aromă bogată, de pământ. Am simțit o com- 
binație de lămâiță, clopoței, piele de șa și sudoare, toate sub soa- 
rele texan — era parfumul copilăriei mele. Nimic nu avea un 
miros mai plăcut. 

— Sper să nu vindem niciodată, am spus. 

— Știu. 

Știam la fel de bine ca tata că mama, când se căsătorise, nu 
anticipase problemele financiare din ultimii douăzeci de ani şi tata 

nu-i purta pică fiindcă dorea să stea liniștită din acest punct de 
vedere. Se temea, mai degrabă, de o viață fără o muncă plină de sens, 
Era fermier de vite. Cu siguranță, ar fi putut vinde ferma Aberdeen, 
ar fi primit o grămadă de bani și ar fi putut cumpăra o casă într-o 
zonă potrivită, însă ce ar fi făcut toată ziua? Tata iubea viața la țară, 
nu clubul fermierilor, și asta nu urma să se schimbe vreodată, 


gea 


Aproape că ajunseserăm înapoi la grajd, iar tata încă nu abor- 
dase subiectul inevitabil. Ştiam că nu venise doar pentru călărit 
și, pe măsură ce ne apropiam, m-am întrebat cum va începe. 
Avea să mă sfătuiască să „profit de oportunităţi” sau mă aștepta 
varianta clasicului „fă ce ți se spune”? 

Dar, după ce am agăţat șeile și păturile și am hrănit caii, s-a 
apropiat de mine cu singura abordare imbatabilă, pe care știa că 
nu o pot respinge. 

— Megan, știi cât de mult te iubesc și că nu suport să te știu 
nefericită, a început el, stând în ușa grajdului. Te compătimesc 
oarecum pentru felul în care ai aflat despre debut... 

Inima mi s-a strâns și m-am pregătit de impact. 

— În ultimii ani, de când ați plecat de acasă, maică-ta și 
eu... Hai să zicem că nu vom avea liniște până când mama ta 
nu câștigă lupta asta, așa că te rog — te implor, de fapt —, ca o 
favoare pentru mine, să faci treaba asta cu debutul. 

Doamne, m-am gândit, are de gând să plângă? Te rog să nu 
Plângi! Mi-am dat seama, brusc, că lucrurile stăteau mult mai 
rău decât crezusem. 

— E chiar atât de important pentru ea? 

— N-ai idee cât de important. 

A lovit pământul cu vârful cizmei. 

— De ce? 


PRIMUL MEU BAL ~ 23 


— Încearcă să înţelegi. Consideră chestia asta... dreptul vos- 
tru din naștere. Își face griji că ați fost ținute aici, la țară, toată 
viața, departe de societate, Și da ați ratat multe. Nu sunt prea 
sigur ce anume. Dar dacă nu faci asta acum, nu va mai exista altă 
indiferent dacă debutul e important pentru tine, ea e 


nsă. Și, 1 si 
şansă. Ș n-o poți respinge în faţă. Pur și simplu nu 


foarte implicată, și... 
așa se procedează. i 

Disperată, am căutat o portiță de scăpare, însă nu am găsit 
niciuna. 

Tata e un tip dur. Nu-mi aduc aminte să mă fi rugat vreo- 
dată ceva. lar acum mă implora să fac un lucru pe care știa că-] 
detest. Mi-o cerea ca pe o favoare personală, mă ruga să încasez 
o lovitură de dragul familiei. Mi-am dat seama că era disperat, 
cum nu mai fusese vreodată, și că explicaţia lui, cum că „nu vom 
avea liniște”, era doar culmea unui aisberg enorm de negocieri 
complicate, care probabil se întindeau de-a lungul întregii vieți 
de cuplu căsătorit a părinților mei. 

Resemnată, am jucat singura carte rămasă. 

— Nu renunt la fotbal, tată. Mai am doar un an. 

l-am aruncat privirea aia supersinceră care transmitea: 
„Nu-mi poți cere asta”. 

— Le pot face pe ambele. Trebuie doar să muncesc mai mult. 

— Mi se pare corect, mi-a spus, iar eu m-am auzit expirând. 

Nu-mi dădusem seama că-mi țineam respirația. 

— O să-i zic mamei tale condițiile. 

Mi-a aruncat zâmbetul lui nostalgic, care-mi plăcea atât de mult. 

— Succes! i-am urat răgușit. 


— Mulţumesc! 
Direct. Sincer. Așa e tata. 
Mi-am înghițit lacrimile, iar el a plecat. 

Trei 


„Saca, 


A 


Megan dezvăluie mai mult decât ar vrea 


Goneam pe Aleea Mockingbird, pe bicicletă, la câțiva centi- 
metri de lumina roșie a unui semafor din Fairfield, când mi-am 
dat seama că berlina neagră de lângă mine era o mașină de 
patrulare fără însemne. Am apăsat ambele frâne, iar cauciucul 
din spate a scârțâit pe pietriș. M-am oprit lateral, la trei metri de 
intersecție. Am înfipt o sanda Coach, cu baretă, în asfaltul moale, 
am dat înapoi și i-am aruncat o privire nonșalantă polițistului 
din dreptul meu. M-a privit şi a chicotit. Serios, cine l-ar fi putut 
condamna? Nu vezi în fiecare zi o fată pe o bicicletă de curse, 
purtând o rochie Ralph Lauren, sandale de trei sute de dolari şi o 
cască de bicicletă având deasupra o coroniță gigantică de plastic, 
cu strasuri. 

Asudând precum un cal de curse, am clipit, încercând să înlă- 
tur rimelul năclăit care-mi încețoșa privirea, și îmi făceam griji 
că de pe fața mea ar începe să curgă machiajul ca glodul de pe un 
versant. Convinsă că păream dementă, însă hotărâtă să fac față 
situației, i-am zâmbit dulce ofițerului Jenkins, care mă privea din 
najua lui cu aer condiționat, iar el, generos din fire, a întors 
capul. 

m să trec pe roșu, dar un calcul rapid m-a 
petrecută încercând să evit o amendă 
depășit durata culorii roșii, așa că 
tei la milimetru, la jumătatea 


Firește că plănuise 
lămurit că durata de timp 
din partea poliției rutiere ar fi 

it — dacă oprirea bicicle 
m-am oprit — dacă op ie 
intersecţiei, se putea numi „oprit . A 

Fără să mă pot abține, mi-am privit ceas 
16:43. Ups! TRY a 

Oare cum reușisem să fiu într-o asemenea intarziere și atât 

ă | icicletei? lată ră sul dureros: di 
de blocată acolo, pe șaua bicicletei: lată răspun din 
păcate, mi-o făcusem cu mâna mea. Totul începuse în zori, când 

? 


ul. Din nou. Era ora 


făcusem o uriașă eroare de judecată. 

— Nu, ia tu mașina, îi spusesem Juliei, prostește, la ora 5:20. 

Julia și eu împărțeam un Subaru Forester albastru. Nu era 
strălucit, însă te puteai baza pe el, iar tata îl alesese datorită fap- 
tului că era un automobil foarte sigur. 

— Eşti sigură? murmurase Julia. 

Încuviințasem din ușa camerei sale. Se pare că privarea de 
somn afectează, într-adevăr, gândirea. 

— Antrenamentul se termină la patru, iar întâlnirea prelimi- 
nară începe la patru și jumătate, i-am spus. Deci o să am timp să 
fac duș, să mă îmbrac și să ajung la club. E la doar câteva străzi 
distanță. 

Marţea aia marca începutul neoficial al Sezonului. Julia, eu și 
celelalte fete fuseserăm invitate să luăm ceaiul la Clubul Turtle 
Creek, împreună cu „guvernanta” noastră, Ann Foster. Ea urma 
să ne supravegheze, să ne spună la ce să ne așteptăm și cum să 


ne purtăm. Având în vedere că aveam antrenament la ora două, 
eram deja în încurcătură. 


— N-o să fii transpirată? 
— Vremea s-a mai răcorit, spusesem voioasă. Ne antrenăm 


i pentru driblinguri. În plus, dacă se întâmplă ceva, nu vreau 
să întârziem amândouă. 

— OK, răspunsese Julia, lăsându-și iar capul pe pernă. Îți păs- 
trez un loc. 

Înăbușindu-mi invidia — eu nu apucam niciodată să dorm 
mai mult —, am închis încet ușa, am coborât și am mers pe bici- 
cletă până la sală, cu sandalele agățate de ghidon, iar rochia — pe 
atunci călcată, imaculată, împachetată într-o pungă — flutura în 
urma mea precum mantia roșie a lui Superman. 

Din păcate, lucrurile nu au mers conform planului. Mai întâi, 
era cald ca-n cuptor. Verile texane sunt întotdeauna copleșitoare, 
însă de obicei în septembrie vremea nu mai e insuportabilă, ci 
aproape tolerabilă. Dar nu și azi. Pe la ora două, temperatura era 
în jur de 38 de grade Celsius, iar umiditatea era ca într-o junglă 
tropicală. 

Apoi o serie de pase neglijente și de bufonerii au enervat-o pe 
antrenoarea Nash, iar driblingurile au fost înlocuite cu alergarea 
pe treptele stadionului. 

— Haideţi, haideţi, haideţi! urla antrenoarea, în timp ce gru- 
pul de fete urca, urca, urca. 

Ajunsă pe treapta de sus, m-am întors spre stânga și am sprin- 
tat spre următorul rând de tribune. Apoi am coborât, am coborât, 
am coborât pe scări. Urcă un rând, coboară-l pe următorul. Repetă. 

— Sunteţi în prelungiri, ați alergat două ore, sunteți exte- 
nuate și ele la fel. Acum e doar o chestiune de voință. Cine vrea 
cel mai mult să câștige? 

— Nu-i mai greu decât să urci pe Vârful McKinley', am reușit 
să șuier spre Cat, în timp ce urcam partea de sus. 

Mi-au trebuit trei respirații ca să scot propoziţia asta. Afir- 
maţia era doar o speculație, firește, fiindcă nu fusesem niciodată 
mai la nord de Jackson Hole și nu urcasem niciodată pe vreun 
munte. 


1 În original, Mount McKinley. Vârf muntos din Alaska, având o înălțime de 
aproximativ 6190 de metri. (N. red.) 

a e frig, a icnit Cat. | 
ale tribunelor erau opărite, stadio- 


le frigea ca O lampă de sudură 


— Măcar în Alask 


Așa-i. Marginile metalice 

iu, iar soare 

ul — umed ca un terariu, : | 

c ànd antrenoarea ne-a lăsat să plecăm în sfârșit, la patru și un 
ân 


fert, eram fiartă. Mai rău, măruntaiele îmi erau mai încinse 
S [] e zi 
decât un cuptor de pizza. Alee 

Am intrat la duș la 16:19 și m-am stropit din plin cu apă rece, 
nci minute. Nu era deloc suficient ca să mă răcoresc, iar 
faţa oglinzii, aplicându-mi rimelul, 
ea mea roșie ca 


timp de ci 
la 16:28, în timp ce stăteam în 
broboane de sudoare apăreau în neștire pe frunt 
sfecla. Am ieșit din vestiar, am tras de un fald de-al rochiei de pe 
fundul meu transpirat și am aruncat O privire la ceas. Era 16:37, 
M-am forțat să-mi păstrez calmul. 

— Alteță! Alteța Voastră! a chițăit Mariah, când mă îndrep- 
tam spre standul de biciclete. 

Lindsay și Lachelle au început să sufle în vuvuzele roz cu alb 
și să facă genuflexiuni, în timp ce Cat a luat poziție de drepți și a 
pornit un tun cu confetti, pentru copii. Acesta s-a declanșat, fără 
mare fast, iar bucăţelele de hârtie s-au înălțat doar zece centime- 
tri, înainte să cadă jalnic în iarbă. 

— Rateu, a comentat Lachelle. 

— Așa-i? Jalnic, a spus Cat, privind recipientul gol. A costat 
patru dolari nouă'ș'nouă. 

— Amuzant, dragelor, ce să zic! am spus. 

Brigada Farselor nu mă luase prin surprindere, fiindcă vestea 
debutului meu se răspândise repede în rândul echipei. În timp ce 
desfăceam lanțul bicicletei, Cat a alergat spre mine și mi-a întins 
casca. 

| — Coroana ta, milady, mi-a zis făcând o plecăciune și a izbuc- 
nit în hohote de râs. 


— Vai, dar nu trebuia, am spus. 

Am petrecut fix trei secunde încercând să dezlipesc coronița, 
pe care Cat o lipise cu lipici ultrarezistent de cască, apoi am re- 
nunțat și mi-am pus casca pe cap. Nici măcar nu m-am obosit să 
scot ghirlandele strălucitoare de pe ghidon. 

— Distracţie plăcută la bal! Să fii acasă înainte de miezul 
nopții! a strigat Mariah. 

— Să ne anunți dacă-l întâlnești pe Făt-Frumos! a adăugat 
Lachelle. 

Le-am făcut cu mâna și am plecat, în sunet de vuvuzele. La 
jumătatea campusului, am remarcat că îmi înlocuiseră bidonul 
vechi și urât pentru apă cu unul nou-nouţ. Roz. 

Ceea ce îmi aminteam a fi „câteva străzi distanță”, de la SMU! 
până la Clubul Turtle Creek, s-a dovedit a fi zece străzi — aproape 
trei kilometri. Am mai dat și de două semafoare. Acum așteptam 
la al doilea. Când ajunsesem la primul, trecerea de pietoni era blo- 
cată de o coloană de copilași care se întorceau la creșă. 

Amintindu-mi cum îmi flutura rochia în acea dimineaţă, 
mi-am dorit brusc să fiu Superman și să pot zbura sau să pot 
cobori dintr-odată temperatura de pe întreg globul, până la cea a 
înghețului. Cel mai mult îmi doream să rotesc Pământul în sens 
invers, cu viteză hipersonică, dând ceasurile înapoi cu vreo oră. 
Fiindcă n-aveam astfel de puteri, fumegam și pe dinăuntru, și pe 
dinafară. O ultimă privire la ceas — era 16:45. În cel mai bun 
caz, aveam să ajung cu douăzeci de minute întârziere, transpirată 
și roșie la faţă. 

Intrarea în club era, firește, în pantă. Incapabilă să-mi stăpânesc 
unda de panică, m-am ridicat în șa, pedalând la deal. Dintr-odată, 
de parcă s-ar fi aflat lângă mine, am auzit-o pe mama spunând: 
„Megan, dragă, niciodată nu primeşti a doua șansă de a face o 
primă impresie bună”. Mersi, mami! 


' Acronim pentru Southern Methodist University. (N. red.) 

rticul umbrit și ușile de la intrare. Mi-am 
lalte fete — înaintea mea, firește — 
şinile imaculate, cu aerul 


În față, am văzut po 
j j ă cele 
imaginat cum ajunseseră 


i îşi ă ma 
i m își parcaseră 
mai devreme și cu sjim: 
diționat la o temperatură atât de scăzută, încât purtau pulove. 
condi 


raşe de cașmir. leșind cu mare grijă, a să FAR italia 
și să nu-și rupă vreo unghie, huizeară tienga E P , pila 
valet şi făcuseră doar opt pași până în intimitatea răcoroasă a 
clubului. Nu era suficient timp nici să topești o bomboană 
M&M, darămite machiajul lor de tip kabuki. 

Pierdută în amărăciunea reveriei mele, am dat buzna spre 
intrare, am oprit în scrâșnet de frâne și am făcut contact vizual 
cu valetul din parcare. Era tânăr, purta un șort negru și un tricou 
alb, cu guler. Era ridicol de chipeș: ochi mari, căprui, păr ondulat 
şi o gropiţă în bărbie suficient de adâncă încât ai fi putut face 
baie în ea. Am așteptat, însă el nu s-a mișcat, ci a rămas acolo, cu 
tichetul în mână. 

— Deci? am întrebat. 

Pur și simplu mă privea cu gura căscată. Sărmanul de el e 
arătos, dar nu prea inteligent. 

— Ce, n-ai mai parcat o bicicletă? 

Asta l-a trezit. A făcut un pas în față și a apucat ghidonul. 

— Scuze. Bună ziua... doamnă, s-a bâlbâit el, zâmbind. 

Și ce zâmbet! Mai luminos decât nocturna de la Westcott 
Field!. 

— Bine ați venit la Clubul Turtle Creek! 

— Mersi. 

Mi-am desfăcut casca și i-am dat-o. A remarcat coronița și 
a zâmbit iar. Chiar că era chipeș. Trebuie că avea lipici la tipele 


mai în vârstă. M-am gândit să-i explic treaba cu coronița, dar ce 
explicație plauzibilă i-aș fi putut oferi? 


E Dat OT Ie 
' Stadion din campusul universității texane Southern Methodist. (N. tr.) 

Și apoi, grăbită și distrasă de fizicul lui, maam agăţat tivul 
rochiei în șaua bicicletei și am sfâșiat-o în timp ce coboram. 
Auzind zgomotul de material sfâșiat, am privit amândoi în jos. 
Rochia mea roșie, elegantă avea o ruptură de la coapsă până la 
şold — o gaură generoasă, prin care mi se vedeau chiloţii cu floa- 
rea-soarelui și o suprafață impresionantă de piele. 

— Perfect! am spus. Pur și simplu perfect! 

Mi-a aruncat o privire compătimitoare. Mi-am strâns rochia 
pe lângă corp și i-am întins o bancnotă de cinci dolari. 

— Mulţumesc mult, doamnă! 

În vocea lui se simțea o urmă de glumă intimă, o tachinare 
blândă — probabil din cauza coroniței. Sau, poate, a chiloților 
cu floarea-soarelui. 

— Cu plăcere. 

I-am cercetat fața în căutarea unui răspuns, iar zâmbetul i s-a 


lățit. Cu siguranță, coronița e de vină. Am făcut semn spre bicicletă. 

— Calc-o! 

— Da, doamnă, a spus, cu un zâmbet tot mai larg. 

Inima îmi tresărea. Era mai mult decât arătos. Tipic: sunt în- 
conjurată de bogătani, iar eu suspin după valet. Am plecat ținând 
laolaltă marginile despicăturii. 

— Fără acrobaţii! i-am strigat peste umăr. 

— Sigur, doamnă. 

Când am deschis ușa, i-am aruncat o ultimă privire. Îmi spri- 
Jinea cu atenție bicicleta de un perete. Apoi, un Mercedes AMG 
negru a apărut în trombă și din el a sărit un bărbat mai vârstnic, 
purtând un tricou cu sigla Clubului Turtle Creek. „Valetul” meu 
s-a îndreptat spre portiera șoferului și i-a oferit cei cinci dolari 
primiţi de la mine adevăratului valet. 

S-a oprit înainte de a urca în Mercedes, privind spre mine. 
Mi-a zâmbit și mai larg și mi-a făcut cu mâna, savurând vizibil 
scena. Șocul meu a fost înlocuit de amuzament. Ca să vezi! Și 

chipeș, și viclean. I-am făcut și eu cu mâna. Pe curând, Străine 
m-am gândit, în timp ce Mercedesul a demarat. Până și Mașina 
lui avea un fund pe cinste. | l 

În interiorul clubului era frig și întuneric ca într-un iglu, iar 
eu am așteptat: pupilele mi se dilatau, trecând de la temperatura 
Saharei la nuanțele plăcute ale luxului. Am simțit adierea acrulu; 
condiţionat de deasupra și mi-am ridicat braţele, lăsând aerul 
rece să-mi mângâie subsuorile ude. 

Dumnezeule, raiul pe pământ! 

Fiindcă mai fusesem acolo de câteva ori, știam că mă aflam ]4 
intrarea principală. Am privit în jur, să evaluez situația. Parchet 
sclipitor? Bifat. Tapet textil roz-piersică și finisaje de nuc? Da, 
Plante în ghivece mari, de cupru? Candelabre de cristal? Da și iar 
da. O femeie care ședea la recepție, privindu-mă în timp ce îmi 
aeriseam subsuorile? Asta era ceva nou. 

— Pot să vă ajut? a întrebat ea, pe un ton la fel de rece precum 
aerul din încăpere. 

Mi-am coborât lent brațele. 

— Da. Bună! Sunt Megan McKnight. Am venit aici pentru 
întâlnirea preliminară. 

— În Sala Magnolia. Pe coridor şi apoi la stânga. Chiar în 
capăt, veți vedea ușile duble. 

— Mulţumesc frumos. 

— Pentru puţin. 

— E foarte cald afară. 

— Da, este. 

Mă bucur că am stabilit chestia asta. 

Am început să merg, prinzându-mi cu mâna marginile despi- 
căturii. 

Apoi, m-a lovit inspirația. M-am întors spre femeie. 

— Pot să împrumut un capsator de la dumneavoastră? 


Sh Da. 

A luat de pe birou un capsator mare și mi l-a înmânat. Ținând 
la un loc tivul, am apăsat capsatorul de trei ori, rapid — țac, țac, țac. 
Am lăsat rochia să cadă și gata! Crăpătura era aproape rezol- 
vată. Se mai vedea o urmă de galben, așa că am mai capsat o dată. 
Erau grosolane precum cusăturile lui Frankenstein, dar măcar 
dispăruse gaura și, dacă-mi țineam mâna pe lângă corp, nu prea 
se vedea. Am restituit capsatorul, i-am făcut cu ochiul recepționis- 
tei încremenite și m-am aventurat în căutarea întâlnirii preliminare. 

Sala Magnolia. Cuvinte dulci, melodioase, bune pentru a fi 
şoptite și savurate. Simpla lor rostire evoca imagini precum salată 
de carne de pui fiartă la abur, pe pat de lăptuci unse cu unt, cu 
șervete de pânză, porțelanuri aurite, argint masiv și pahare abu- 
rite, cu ceai cu gheață garnisit cu mentă proaspătă. Nimic rău nu 
se poate întâmpla în Sala Magnolia, mă gândeam eu, văzând 
cum ușile de un alb orbitor se apropiau. 

La naiba! Probabil că nici nu au început, am sperat, înăbu- 
șindu-mi dorința de a parcurge ultimii metri în fugă. Pariez că 
încă sunt pe acolo, sorbind din ceai și făcând cunoștință. Nimeni 
nu va remarca faptul că eram cu douăzeci și cinci de minute în 
întârziere. 

Ajunsă la uși, mi-am verificat rochia. Capsele țineau totul la 
locul lui. Mi-am strâns mai bine părul în coadă, am suflat în sus 
spre frunte ca să mă răcoresc și am dat să apăs clanța ușii gigantice. 

Totul va fi bine, mi-am spus și apoi am intrat. 

Patru 
e 


A 


Megan, descoperă că băutul ceaiului 
poate fi un sport de contact 


Sala Magnolia era suficient de mare încât ai fi putut parca 
acolo un avion Gulfstream, și tot ar mai fi rămas spațiu. Însă, în 
locul unui avion, singurul obiect din „hangar” era o masă rotund;, 
înconjurată de șapte scaune. Unul era gol. Pe celelalte stăteau 
șase tinere, iar o femeie foarte înaltă, bine îmbrăcată, se afla în 
spatele lor. La auzul ușii care se deschidea, toate cele șapte capete 
s-au întors spre mine. Se pare că deja începuseră întâlnirea. 

— Da, vă rog? a venit replica dinspre amazoana-șefă. 

Am recunoscut-o imediat pe Ann Foster. Privirea ei era 
pătrunzătoare chiar și de la zece metri distanță. 

— Sunt Megan McKnight. Aici se ține întâlnirea preliminară? 

Ce întrebare strălucită, Megan! Soră-ta e chiar acolo. Ce alt- 


ceva putea fi? 


— Da. 


Ann nu a mai adăugat altceva. În schimb, mă măsura din cap 
până-n picioare în timp ce mă îndreptam, vizibil jenată, spre sin- 
gurul scaun neocupat. 

Am încercat să nu par prea crispată, în timp ce mă așezam. 
Julia mi-a aruncat o privire încurajatoare, iar eu am zâmbit slab. 
Femeia vorbea iar. Verișoara mea, Abby, mi-a făcut cu ochiul, iar 
eu mi-am dat ochii peste cap. Celelalte patru fete o priveau cu 
stoicism pe amfitrioană. 

— Aşa cum vă spuneam, ar fi imposibil să supraestimați opor- 
tunitatea care vă așteaptă. 

Ann ne-a privit cu atenție pe fiecare, lăsând cuvintele să ate- 
rizeze mai întâi la nivel de grup, și apoi individual. Cu ochii ei 
asupra mea, mi-am simțit spinarea îndreptându-se, de parcă aș fi 
fost trasă în sus de ațele unui păpușar. Recunosc că tipa cunoștea 
prea bine valoarea unei comunicări scurte, urmată de tăcere. A 
lăsat fraza să atârne în aer treizeci de secunde, până când tăcerea 
a devenit de-a dreptul incomodă. Ăsta chiar că-i un truc de 
reținut. Mi-am impus să nu mă foiesc. 

— Vă aflați în punctul de pornire al unei călătorii istorice. 
Anul acesta, Clubul Bluebonnet a trimis doar șapte invitații pen- 
tru Sezonul Debutantelor din 2016. De un secol și un sfert, în jur 
de opt sute de femei din Texas au stat pe locurile voastre. Unele 
sunt rude cu voi — mame, mătuși, bunici —, multe dintre ele au 
devenit membre de seamă ale societății. Acestea sunt femeile și 
familiile care au construit acest oraș prin eforturile și operele lor 
de binefacere. Și v-au ales pe voi ca să purtați mai departe torța 
tradiției și a excelenței. 

Tipologia căreia îi aparținea Ann Foster era reprezentativă 
pentru societatea texană și la fel de întâlnită în Park Cities ca 
modelul Lexus 350. Fiecare familie avea una. Faţa ei era netedă, 
cu excepția ridurilor fine de la colțul ochilor. Am presupus că 
avea șaizeci de ani, însă ar fi putut avea cu zece ani în plus sau în 
minus. Niciun gram peste greutatea potrivită și, dat fiind că purta 
părul prins la spate, mi-am zis că poate fusese balerină. Avea, cu 
siguranță, și postura, și atitudinea unei balerine. În mai puțin de 

zece secunde, după felul în care tărăgăna silabele, am știut c4 era 
din Houston și am completat rapid spațiile goale: Camp Mystic 
sau măcar Waldemar’. Apoi a studiat la Universitatea din Teras. 
fie în grupul studențesc Kappa, fie în Pi Phi. A petrecut decenii 
lucrând drept organizatoare de nunți și coordonatoare de eveni- 
mente pentru cei bogați și celebri, gravitând mereu în jurul bule; 
lor, niciodată în interiorul ei. Acum locuia în sau în apropiere de 
cartierul Park Cities, însă, fiindcă era necăsătorită (nu purta ver;. 
ghetă) și încă muncea, însemna că locuia într-un apartament, pe 
Northwest Highway, sau într-o casă micuță, la vest de Tollway, 

— Nu faceți greșeala, a continuat Ann, să credeți că tradițiile 
nu cer rigoare și sacrificiu, rezistență și integritate. Nu sunt 
menite să ofere o vitrină în care să vă afișați „marfa”, ci să vă 
dovedească vouă, familiilor voastre și altora că veți fi adulți capa- 
bili și de încredere, femei de cuvânt, că veți alcătui țesătura urmă- 
toarei generații a societății. Dacă ați venit aici crezând că debutul 
va fi doar o înșiruire de petreceri stupide, vă înșelați amarnic. Da, 
vor fi baluri, cine, brunch-uri și ceaiuri, și veţi participa la toate. 
Veţi strânge mâini și veţi face reverențe și veți zâmbi până vă vor 
durea obrajii. Când se va termina, veți cunoaște pe toată lumea 
din oraș care merită cunoscută, iar ei vă vor cunoaște pe voi. Dar, 
înainte de toate, debutul vostru vă va oferi calea de a lăsa o 
moștenire, un mare efort altruist. Fiecare dintre voi va alege, dacă 
nu a făcut-o deja, o organizație caritabilă la a cărei cauză ține cu 
pasiune, iar la încheierea sezonului va face o donație considerabilă 
în contul acesteia. 

S-a oprit iar. Judecând după pauza anterioară, m-am gândit 
că asta va fi una lungă. Îmi era cald, gonisem cu bicicleta și eram 
încă stresată, așa că am luat paharul cu ceai la gheață din fața mea 
și am încercat să iau doar o dușcă. Dar când lichidul rece mi-a 


! Tabără creștină de vară pentru fete. (N. tr.) 
* Tabără creștină pentru fete, foarte respectată în Texas. (N. tr.) 

atins gura, nu m-am putut abține — g4/, gâl, gâl. La jumătatea 
paharului, mi-am dat seama că Ann nu mai spunea niciun cuvânt, 
iar ca și fetele se uitau cum dau ceaiul pe gât. 

— Scuze, am spus, punând repede paharul înapoi. 

Ann a închis ochii, a inspirat adânc, și-a revenit și s-a concen- 
trat din nou asupra grupului. 

— Ce vreau să spun prin „donaţie considerabilă”? Anul tre- 
cut, o tânără a strâns și a donat peste patru sute de mii de dolari 
către Habitat for Humanity. Folosite împreună cu granturi potri- 
vite, fondurile acelea au ajutat la construirea a zece case noi pen- 
tru cei aflați în dificultate. O fată ca voi a reușit, anul trecut, să 
ofere case noi pentru zece familii. Acesta este un dar care merită 
oferit, o adevărată moștenire, mai mult decât reușesc majoritatea 
oamenilor în viață. Și totuși, această tânără are doar douăzeci și 
doi de ani și va termina facultatea anul acesta. Vă închipuiți ce 
efect a avut asta asupra stimei sale de sine? Credeţi că va fi capa- 
bilă de lucruri mari? Și nu ne-ar plăcea tuturor să avem asemenea 
mențiuni în CV? 

S-a oprit iar, ca mesajul să aibă efect. 

— Îmi închipui că vă întrebaţi cum veți strânge banii. Răs- 
punsul este că, pe lângă petreceri organizate de rudele voastre sau 
de organizații importante, precum Petroleum Club, Junior League, 
Texas Bar Association și așa mai departe, fiecare fată și familia ei 
vor organiza, de asemenea, o petrecere. Acestea trebuie să vă 
reprezinte, să fie chipul pe care doriți să-l prezentați lumii. Pot fi 
tematice, pot fi în locuri diferite, însă este de așteptat să vindeți 
locuri la mesele de la petrecerea voastră, iar banii strânși vor fi 
donația oferită. Tânăra despre care vă vorbesc a vândut anul tre- 
cut, la debutul ei, locuri la mai mult de o sută de mese a câte șase 
persoane, fiecare masă costând patru mii de dolari. 


Ne-am privit între noi. O sută de mese? Patru mii de dolari 
fiecare? 

— Așa că da, vor exista petrecer i; îisătnin scop sa 
Câteva fete s-au folosit de noua pauză pentru a sorbi delica, 
i i. Sclifositele! 
a iaz deschideţi mapele = fața ala 

Fusesem atât de ocupată să mă aclimatizez, încât nu remarca. 
sem că pe masă erau șapte dosare aranjate cu gust: crem cu deta. 
lii aurii. Pe copertă fusese embosat titlul Sezonul Debutantela 
Bluebonnet 2016. În colțul din dreapta jos al mapei mele, SCris 
cu litere elegante, aurii, am văzut numele meu: Megan Lucill 
McKnight. , k 

— Asta, a spus Ann ridicând în aer propria mapă, este biblia 
voastră. Tot ce trebuie să știți se află aici. La secțiunea „Referinte” 
veți găsi stiliști, florari, firme de catering, coordonatori de eveni- 
mente, papetării, croitori și croitorese — cu toții recomandati 
personal de mine. La secțiunea „Organizații caritabile” veți găsi 
o listă de sugestii. E detaliată, dar nu exhaustivă. Există o secțiune 
pentru portrete și o agendă cu adrese. Familiarizați-vă cu toate, 
Veţi scrie multe note de mulțumire. Acum, vă rog să deschideţi 
mapa la secțiunea „Calendar”, pe care o vom parcurge împreună. 

Toată lumea a deschis mapele. 

— După cum vedeți, am ales-o pe Abigail Lucas ca gazdă 
pentru prima petrecere de debut, la sfârșitul lui octombrie. 
Lauren Battle va găzdui al doilea bal... 

Am oftat ușurată. Mătușa și unchiul meu erau plini de bani și 
aveau gusturi excelente, așa că petrecerea avea să fie, cu siguranță, 
perfectă. Mi-am privit verișoara. Abby părea entuziasmată. Am 
răsfoit calendarul și am aflat că petrecerea noastră avea să fie ultima, 
chiar înainte de Crăciun. Slavă Cerului! Orice răgaz era bine-ve- 
nit, fiindcă nu eram deloc pregătită pentru gândul că mama tre- 
buia să plănuiască ȘI să organizeze o petrecere de debut pentru șas€ 
sute dintre cei mai apropiați prieteni ai noștri și pentru familiile 

lor. În plus, dacă treceam de calificări, sezonul competițional avea 
să se incheie cu o săptămână înainte de petrecere. 

În timp ce Ann turuia mai departe, am ignorat-o și am arun- 
cat o privire în jurul meu. Alte șase fete. Pe Julia o cunoșteam. La 
stânga ei stătea Abby. Rochia ei era bleumarin, cu tiv alb. Era 
simplă, creată să subțieze, fiindcă Abby se lupta mereu cu kilo- 
gramele în plus. Apoi, fețele îmi erau străine. Am încercat să-mi 
amintesc numele fetelor. O blondă clasică — să fi fost Ashley? O 
brunetă interesantă — Sydney Nu-ştiu-cum — mi se părea cu- 
noscută. Oare ne întâlniserăm cândva? Scormoneam prin me- 
morie, ca să-mi dau seama unde anume. Mi-a aruncat o privire 
scurtă și i-am citit ceva în ochi. Era... stânjenită. Dar nu îmi 
aduceam aminte de unde o știam. La stânga ei, altă brunetă. Nu 
erau două de-alde Ashley? 

Chiar vizavi de mine stătea așezată altă blondă, însă ea era cu 
adevărat cineva. Lauren Battle emana un aer de femelă alfa. Avea 
părul ondulat, machiaj de fotomodel, iar rochia ei galben deschis 
îi evidenția bronzul opulent, care îmi amintea de nuanța Burnt 
Sienna a creioanelor Crayola. Familia Battle se afla în Texas de 
tot atât timp cât familia McKnight, însă apăruse în lumina 
reflectoarelor în anii '20, când înfloriseră câmpurile petroliere. 
Împânziseră tot Texasul cu o rețea de moștenitori avuţi și încă 
dețineau cam o treime din Forth Worth. Chiar dacă până atunci 
n-o întâlnisem pe Lauren, le văzusem pe ea și pe mama ei, alături 
de diverși bunici, unchi și veri, în ziare sau pe coperţile revistelor 
mondene insipide, precum D. 

Trăsătura comună tuturor celor prezente era culoarea pielii: 
eram albe. Eu mersesem la o școală publică din DeSoto, cu un 
sortiment mai mult decât bogat de copii, iar fotbalul se bazează 
pe meritocraţie. Dacă poți vâri mingea în plasă, e acceptabilă și 
culoarea tuciurie, Dar fetele de la această masă dovedeau că până 
și în zilele noastre un debut Bluebonnet în Dallas încă presupune 

fete albe, privilegiate și bogate sau, în cazul fetelor McKnight, o 
moștenire serioasă, învăluită într-o bogăție aparentă. 

— Balul final, din seara de Revelion, a continuat Ann, va f 
găzduit de Clubul Bluebonnet. După cum știți, Clubul este spon- 
sorul de bază din acest an, iar balul s-a ținut anual încă din 1882, 
o tradiție neîntreruptă care se întinde pe durata a o sută treizeci 
și patru de ani, cu nouăsprezece ani mai îndelungată decât riva- 
litatea dintre echipa Universității din Texas și cea a Universităţii 
din Oklahoma, în cadrul minunatului sport numit fotbal. 

S-a oprit pentru o clipă ca să privească în jur și să lase mesajul 
să pătrundă în mințile noastre. Efect garantat. Nu existau tradiții 
mai importante decât rivalitatea dintre UT! și UO?. Înfruntarea 
Red River este un război de graniță anual, purtat în numele fot- 
balului. Are loc în Dallas, punctul neutru dintre Austin și Norman, 
în statul Oklahoma. Acolo, în octombrie, legiuni întregi de fani 
furibunzi îmbrăcați în stacojiu și portocaliu-închis se adună 
pentru a petrece un weekend cu băutură și încăierări. Și treaba 
asta cu debutul Bluebonnet era cu douăzeci de ani mai veche? 
Cineva să-mi facă seama, vă rog! 

— La acest eveniment veți purta rochie albă și mănuși albe, 
fără excepții. Când veți fi prezentate, va trebui să faceți o reverență 
formală. Se numește Reverenţa Iexană. Toate tinerele care au 
debutat în societate în statul Texas au făcut-o și trebuie s-o 
stăpâniți la perfecție. Vă rog să vă amintiți că veți fi singure acolo, 
la capătul unui podium, pe o scenă, sub reflectoare fierbinți, în 
văzul întregului oraș — pe tocuri. 

Ne-a privit pe fiecare, cântărind din ochi dacă eram în stare 
de o asemenea performanță. 

— Vă voi arăta chiar acum. 


: Acronim pentru University of Texas. (N. red.) 
2 Acronim pentru University of Oklahoma. (N. red.) 

Ann s-a ridicat, dreaptă ca un țăruș. Apoi și-a dus piciorul 
stâng la spate și a început să facă o reverență. Capul său a ajuns 
în dreptul taliei. Începea să îngenuncheze, iar ea continua să 
coboare tot mai mult și mai mult. Își întorsese chipul într-o 
parte, ca să nu se păteze de ruj. 

O să cadă! m-am gândit, în timp ce Ann s-a făcut covrig, ajun- 
gând paralel cu podeaua. Dar n-a căzut. Se ținea pe poziții. Și 
apoi, fără să se clatine deloc, a început să se ridice iar. Am căutat 
o urmă de efort pe faţa ei, dar n-am găsit nimic. Practicasem și 
eu tonifierea zonei abdominale, așa că eram impresionată. 

— Aţi înțeles? Vreau ca fiecare dintre voi să încerce. Cine e 
prima? 

Toată lumea privea în jur. Cine să îndrăznească așa ceva? 

— Eu, am anunţat dintr-odată și m-am ridicat. 

Forța și flexibilitatea erau punctele mele forte. Făceam șaizeci 
de box-jumps!, de trei ori pe săptămână, și puteam să fac zece serii 
a cincizeci de genuflexiuni la rând. În plus, încercând prima, 
dădeam dovadă de inițiativă. Poate că asta ar fi convins-o pe Ann 
să uite că întârziasem. Două dintr-o lovitură. 

— Relaxează-te, mi-a spus Ann. 

Și-a întins mâinile spre mine, cu palmele în sus. 

— Sunt OK, am asigurat-o eu. 

l-am privit mâinile. Chiar voia să mă sprijine? 

— Serios, mă descurc, i-am zis. 

— Vei avea nevoie de ajutor. 

— Nu cred. 

Cât de greu putea să fie? 

Ann s-a dat înapoi, ezitând. Am închis ochii și am inspirat. 
Am încercat să-mi amintesc cum procedase. Mi-am depărtat 
braţele de o parte și de alta, apoi am început să-mi cobor corpul. 


' Tip de săritură sportivă care presupune flexarea genunchilor, urmată de saltul 
pe o bancă sau pe o cutie specială. (N. red.) 

Totul a mers de minune în primii zece centimetri și mi-am, 
plasat piciorul stâng în spatele celui drept. Mişcarea din Urmätą, 
rii zece centimetri a fost acceptabilă, până când genunchiu] Mey 
drept s-a îndreptat complet. Apoi, s-a întâmplat ceva straniu 
Piciorul meu stâng s-a oprit în spatele celui drept și a refuzat , i 
se mai miște. Am încercat să-l forțez să coboare, apăsându-m4 k 
jos cu ajutorul pieptului, însă piciorul drept a început să-mi tre. 
mure. Am apăsat mai tare, iar coapsa dreaptă mi s-a încordat, muş- 
chiul a fost cuprins de o crampă și, din cauza tensiunii extreme, 
capsele care-mi țineau rochia laolaltă au pocnit. Șoldul meu 3 
luat-o razna și am căzut grămadă pe podea. Tocmai îmi aplica- 
sem singură o figură de jiu-jitsu. Abby se prăpădea de râs — un râs 
sonor, molipsitor. 

— E mai dificil decât pare la prima vedere, a spus Ann sec. 

Mi-a întins mâna ca să mă ajute, însă, jenată și derutată de 
eșec, am refuzat. M-am ridicat, mi-am strâns rochia pe mine și 
m-am așezat la loc. Julia m-a bătut pe umăr, iar eu am făcut o 
grimasă. Lauren mi-a aruncat o privire care-mi transmitea că-i 
pare rău pentru mine. 

După eșecul meu, celelalte fete s-au ridicat cu grijă și au 
acceptat mâna întinsă de Ann. 

— E crucial să vă susțineți greutatea pe picioare, a spus Ann, 
ținându-i mâinile lui Abby, care a reușit să coboare trei sferturi 
din distanță, înainte de a se opri. 

Sydney a fost următoarea și s-a descurcat la fel de bine ca 
Abby. Apoi au urmat cele două Ashley. Ashley Numărul Unu 
era, în mod clar, dansatoare și, cu ajutorul lui Ann, a ajuns cel mai 
aproape de podea. Ashley Numărul Doi părea să aibă amețeli și 
abia dacă s-a clintit. Julia aproape că a reușit, la fel și Femela 
Alfa, însă toate s-au sprijinit de mâna lui Ann. 

— Vă recomand călduros să începeți să exersați imediat. 
Folosiți-vă de o bară pentru dans sau de spătarul unui scaun, 

pentru susținere, și încercați mai întâi să obţineţi PR flexi- 
bilitate încât să ajungeţi aproape de podea; apoi încercați cu o 
singură mână. 

Mulțumită că acum pricepuserăm ce eforturi ne așteptau, 
Ann a continuat. ă 

— Vă rog să deschideţi mapa la secțiunea „Insoțitori”. 

S-au întors paginile, foșnind liniștit. Unul dintre avantajele 
reale ale debutului era garanţia că în următoarele luni urma să 
întâlnim o mulțime de tipi arătoși (speram noi) și chiar și eu 
eram curioasă să aflu cine erau. Am parcurs rapid lista de 
șaizeci-șaptezeci de nume, am citit Bryson Alexander Perriman şi 
Benjamin Francis Horton şi ochii mi s-au încețoșat. 

— Aceşti tineri au vârste cuprinse între douăzeci și douăzeci şi 
cinci de ani, a spus Ann. Unii sunt încă la facultate, însă majorita- 
tea au pătruns deja în lume. Mulţi sunt fiii unor familii bine privite 
și veți găsi printre ei avocaţi, ofițeri de Marină, antreprenori. Pe 
fiecare îl recomandă câte ceva. Pentru balurile formale și pentru 
debut în sine, vă voi găsi eu câte un însoțitor, un alt tânăr pentru 
fiecare eveniment. Singura excepție privind alegerea însoţitorului 
este dacă sunteți deja logodite sau dacă vă logodiți în timpul pre- 
gătirii, iar în cazul ăsta, firește, logodnicul vostru vă va fi însoțitor. 
Se întâmplă ca domnii să aibă uneori solicitări speciale, iar eu 
încerc să le onorez, când sunt sincere și adecvate. Pentru alte petre- 
ceri din acest timp puteți aduce un partener ales de voi și este 
posibil ca tinerii din această listă să vă contacteze pentru a stabili o 
întâlnire. Dacă va fi așa, puteți fi sigure că i-am recomandat perso- 
nal pe toți și că se confruntă cu aceleași standarde cărora trebuie să 
le corespundeți și voi. Ați înțeles? 

Încuviințări din toate părțile. 

— Bine. Cu minimum o săptămână înainte de fiecare eveni- 
ment cu însoțitor, veți fi contactate de către însoțitorul stabilit, 
care vă va comunica aranjamentele pentru seara respectivă. Vreau 

să înțelegeți că fiecare in parte și toate impreună reprezenta; 
traditie, un ideal și că va trebui să vă purtați conform celor 
inalte standarde ale bunelor maniere. Eșecul in această ma 
va atrage după sine consecințe rapide și grave. M-am fue 
înțeleasă? 

Încuviințări rapide. 

— Excelent! Sunt convinsă că va fi un Sezon de succes, Vi 
rog să savurați gustările, să vă cunoaşteţi, și ne vom revedea în 
câteva săptămâni. 

Ca dirijate prin telepatie, ușile s-au deschis și câțiva chelner; 
au intrat purtând tăvi cu sendvișuri, pe care le-au aranjat pe masă 
Mirosul de mărar care emana din crema de brânză și tartinele o 
somon afumat m-au luat prin surprindere și mi-am dat seama 
că eram flămândă ca un lup. Instinctul şi foamea m-au făcut să 
inșfac și să devorez nenorocitele alea mici. Tocmai mâncam a] 
doilea sendviș, când am auzit o voce din spatele meu. 

— Ai o clipă, domnişoară McKnight? 

La naiba! Sendvișus interruptus. 

M-am uitat în spate. Ann Foster mi se adresase. Mi-a făcut 
semn să mă ridic și s-o urmez, așa că am înghițit îmbucătura și 
m-am ridicat. Am urmat-o la pas, aruncându-i Juliei o privire. 
Expresia ei de ingrijorare sinceră m-a făcut să-mi revin, până 
când am remarcat-o pe Femela Alfa, care zâmbea ca pentru sine. 
Scârbei ăleia probabil că-i pare rău că ratează grătarul de acasă, 
m-am gândit. Ann s-a oprit lângă imensele ferestre franceze 
aflate în partea opusă a încăperii. Panorama era compusă din alei 
bine întreținute, arbori pecan, fântâni arteziene și bețe pentru 
steagurile de golf. 

Ne aflam suficient de departe încât să nu fim auzite de celelalte, 
însă eram la vedere. Indiferent ce urma, fiecare fată prezentă avea 
să asiste. 

— Nu am făcut cunoștință așa cum se cuvine, a început ea. 
Mă numesc Ann Foster. 

Mi-a întins mâna, iar eu am strâns-o ferm. Era mai înaltă 
decât crezusem. 

— Megan McKnight. 

— Îmi pare bine de cunoștință. 

Părea sinceră. 

— Şi mie, domnişoară Foster. 

Mi-am mascat teama în spatele unui zâmbet larg. 

— Le cunosc pe mama și pe mătușa ta, firește. Și cunosc isto- 
ria familiei tale. Sora dumitale, Julia, pare încântătoare. 

S-a oprit și am înțeles amândouă că dorea să sublinieze dife- 
rența dintre mine și Julia. Am rămas tăcută și nu am mușcat 
momeala. 

— Domnișoară McKnight, vreau să fiu sinceră. Sunt angajată 
de Clubul Bluebonnet ca să planific și să organizez debutul vos- 
tru. Dețin acest post de mare încredere de mai bine de douăzeci 
de ani, iar ei se așteaptă să mă asigur că totul se petrece fără niciun 
incident. Găzduiesc acest „ceai” pentru a întâlni, într-un mediu lip- 
sit de formalitate, pe fiecare tânără aleasă; și o fac nu doar pentru 
a explica semnificația debutului, dar și pentru că doresc să știu că 
ea înțelege, acceptă și se declară pregătită pentru încercările care 
urmează. De o importanță majoră este punctualitatea... 

— Îmi pare rău, am intervenit. Antrenamentul la fotbal s-a 
prelungit. 

— Antrenamentul nu este problema mea, domnişoară 
McKnight. Ce mă privește este întârzierea și — a făcut un gest 
spre rochia mea ruptă și pătată de sudoare — aspectul fizic neîn- 
grijit, care dovedesc, laolaltă, o lipsă crasă de respect față de mine 
și față de celelalte tinere prezente. 

— Mi-am cerut scuze, am subliniat eu, simțind că îmi ard 
obrajii. Promit să nu se mai repete și sunt sigură că, dacă mi se va 

oferi ocazia, pot învăța să fac reverența la fel de bine ca feel, 


celelalte. p 
i -a încordat. 
Naările lui Ann au tremurat, iar ea s-a Arăta n 


puțin a balerină și mai mult a age sp „di ecinda 
prânzul. Schimbarea m-a șocat într-atât, încât am făcut un p, 
spate. Mi-a vorbit glacial: | 

— Cuvântul reverență, domnişoară McKnight, este sinonim 
cu politețe, un cuvânt și un concept care îți sunt, în mod clar, Străine, 

La naiba, mi-a zis-o! 

— O reverență făcută cum trebuie nu este nici frivolă, nic; 
supusă, ci reprezintă O poziţie care inspiră respect. Un alt cuvânt 
care adună praf pe raftul vocabularului tău. 

— Domnișoară Foster, eu... 

— În dumneata, domnişoară McKnight, a continuat Ann, nu 
văd decât un copil egoist, o constantă a zilelor noastre. Nu vrei 
decât să-ți fie bine ție și foloseşti intelectul pe care-l posezi numai 
în cadrul unui sport ieftin. Debutul, domnişoară McKnight, nu 
este un joc nici pentru mine și nici pentru cei care participă și 
nu întenționez să depun eforturi pentru a-ți schimba atitudinea 
de dispreț vădit față de instituţiile pe care le reprezint. Nu prea 
am speranțe că vei reuși s-o schimbi de una singură. Așadar, cred 
că ar fi cel mai bine să te retragi din proprie inițiativă. 

Am fost atât de surprinsă de această ploaie de lovituri ustură- 
toare și bine țintite, încât probabil că au trecut mai bine de douăzeci 
de secunde până am reușit să vorbesc iar. A așteptat răbdătoare, 
în timp ce eu mă clătinam asemenea unui luptător ameţit de lovi- 
turi, pe cale să cadă la saltea. 

— Cred că m-ai judecat greșit, am îngăimat. 

— Mă îndoiesc. 

Inima îmi bătea puternic în piept, iar obrajii mi se înroșiseră 
ca sfecla. Să mă retrag? Dar nici nu începusem... 

— Nu vreau să mă retrag, am început, precaută. E important 
pentru părinții mei, iar eu n-am fost niciodată genul care renunță. 
Voi face orice este necesar să mă dovedesc capabilă. 

— Încăpăţânarea dumitale, deși admirabilă, nu va fi sufici- 
entă, domnişoară McKnight, a spus ea sec. 

Treaba asta cu „domnişoara McKnight” începea să mă zgârie 
pe creier. 

— E mai mult decât evident că nu poți păși cum se cuvine, a 
continuat ea, așa că, firește, nici să dansezi nu poți. Şi nu mă refer 
la Zumba. 

— Mama ne-a înscris deja la cursuri de dans. 

— Aș vrea să fie atât de uşor. Va trebui să înveți să stai dreaptă, 
să te imbraci corespunzător, să te porți cu decență şi modestie. 
Eşti la kilometri distanță de o Reverenţă Texană multumitoare 
și, sincer, ţinând cont de timpul pe care îl ai la dispoziţie și de 
lista de cerinţe, mă îndoiesc că vei fi capabilă s-o stăpânești. 

Dintr-odată, nu mă mai simțeam doar jignită, ci şi furioasă. 

— Aţi fi surprinsă, domnişoară Foster, să aflați ce pot să fac 
într-o perioadă scurtă, am declarat eu, încrezătoare. 

M-a privit iar, încă în dubii. De ce mă împotriveam? Era 
șansa mea să dispar din peisaj. l-aș fi putut spune mamei că Ann 
nu mă crede capabilă și că știe, la fel ca mine, că n-am stofă de 
debutantă. Dar m-am gândit la tata și la cum mă implorase; chiar 
dacă nu știam de ce, era clar că avea nevoie să rămân pe poziții. 

— Vă rog, doamnă, am spus, îndulcindu-mi tonul și zâmbin- 
du-i cu tot farmecul texan de care eram în stare. Îmi dau seama că 
n-am început cu dreptul ziua de azi, însă aș aprecia enorm dacă 
mi-ați permite să vă dovedesc că locul meu este aici. 

A cântărit pentru o clipă acel „doamnă” și fraza care îi urmase, 
nesigură dacă erau batjocoritoare sau sincere. 

— Domnișoară McKnight, ai o lună la dispoziție. Uimește-mă. 

Apoi mi-a întors spatele și a părăsit Sala Magnolia. 

M-am impleticit spre masă. Julia și Abby s-au ridicat, 
— Eşti palidă, a spus Julia. 
— Scârba aia e o dură: 


— Aşa-i, s-a băgat Ashley 
at verișoarei mele un atac de panică, aga CĂ s-a retrag i 


Numărul Unu, Acum doi ani, | 
i 


a ajuns la spital. i 
— Pai ce ţi-a spus? a întrebat Abby, 
— Mi-a cerut să mă retrag. 


Un icnet a răsunat la unison. 
— Dar am înduplecat-o, pentru moment, Sunt într-un fel de 


perioadă de probă. 

Asta le-a făcut să râdă. Am râs și eu. M-am lăsat să cad pe 
scaun. Disperată după mâncare solidă, care să-mi calmeze cock- 
tailul toxic de adrenalină și de teamă din stomac, am înghiţit o 
tartină cu somon pe nemestecate. Simțindu-mă mai bine, m-am 
întins după încă una. 

— Nu e prea târziu să te răzgândești, a intervenit Lauren, cu 
voce melodioasă. 

Mi-a zâmbit, cu ochii ei de smarald și zâmbetul de porțelan, 
însă efectul era mai degrabă înspăimântător decât plăcut, 

— Pardon? Ne cunoaștem? am întrebat. 

— Megan, ea e Lauren Battle, a spus Abby. Lauren, ea e 
Megan McKnight. 

ver Îmi pare foarte bine să te cunosc, a declarat Lauren și s-a 
ridicat pe jumătate ca să-mi întindă o mână peste masă. 

M-am ridicat și eu pe jumătate și i-am strâns-o, rezistând 
tentației de a o strivi până când diamantele imense i-ar fi retezat 
degetele slăbănoage. 

Fiti ai să fiu răutăcioasă, a spus ea, gesticulând către 
7 jurată de fete, dar e foarte important pentru noi toate. 
n lanţ rezistă cât cea mai slabă verigă a lui. 

__ Serios? am spus privind-o pe Julia, apoi m-am uitat iar la 
Lauren. Atunci, mă voi strădui să nu fiu cea mai slabă verigă. 

— Minunat! a răspuns ea. Sincer, nu vreau decât binele 

pului. 

— Mda, văd. 

M-am abținut să-mi dau ochii peste cap. 

Mi-a zâmbit și i-am zâmbit și eu. Zâmbetul ei s-a lărgit, al 
meu la fel, și în curând toată căldura sufletească din încăpere a 
topit gheața din paharele cu ceai. 


GEO 


Afară, am rămas lângă bicicletă, aşteptând împreună cu Julia 
și cu Abby în timp ce valeții aduceau mașinile. Ashley Numărul 
Unu și Sydney plecaseră, iar Ashley Numărul Doi și Lauren stă- 
teau „la o parte”, discutând cu voci scăzute, însă suficient de tare 
ca să auzim Și noi. 

— A venit pe bicicletă? 

Ashley Numărul Doi părea şocată. 

— Ce încearcă să demonstreze? 

— Cui îi pasă? a întrebat Lauren, privindu-mă. E în perioada 
de probă. Pariez că zboară înainte de Halloween. 

A zâmbit. 

— Ador casca ta! mi-a spus Lauren, mult prea tare. 

Nenorocita de coroniţă! 

— Ignoră-le, m-a sfătuit Julia. 

A apărut mașina lui Ashley Numărul Doi — un Land Rover, 
ce altceva? I-a dat valetului un singur dolar, iar Lauren a urcat pe 
bancheta din spate. 

— Pa, Julia! Pa, Abby! Pa, Megan! Pe curând! a spus Lauren, 
făcându-ne cu mâna. 

I-am făcut toate cu mâna, cu fals entuziasm. 


— OK. Pa, Lauren! Pa, Ashley! am răspuns. 

Valeții au închis portierele cu un bufnet, 

— Vedea-te-aș în primul gard! am strigat, știind că nu p 
puteau auzi, pentru că geamurile erau închise. 

— De-asta te iubesc eu atât de mult, a declarat Abby, 

— Megan! m-a muștruluit Julia. Nu spune așa ceva! 

— Nu? 

— Nu. Fiindcă noi înțelegem că glumești, dar alte perso; an 
nu te cunosc atât de bine. 

— Cine-a zis că glumesc? 

— Să nu te schimbi niciodată, Megan, a spus Abby., 

Ne-a venit mașina. Julia a ezitat. 

— E bine, nu? 

Se referea la faptul că scăpasem ca prin urechile acului. 

— Firește, am spus. Acum hai să plecăm de aici. 

— Luăm cina la Cafeneaua Express? 

— Deja știu ce comand. 

Julia a plecat. 

— Mă bucur că nu te retragi, mi-a spus Abby. Va fi mult mai 
amuzant. 

— De-aia sunt aici, ca să cobor ștacheta atât de mult, încât tu 
și Julia doar să păşiți peste ea. 

Mașina a ajuns, iar Abby m-a îmbrățișat și a plecat. 

Eram ultima care pleca, aşa că am pedalat alene, ieșind din 
Clubul Turtle Creek, apoi am rămas pe trotuar așteptând, gân- 
dindu-mă la întâlnirea cu „valetul” și la discuția cu Ann. Pe de-o 
parte, eram bucuroasă că nu trebuia să-i spun tatei că mi s€ 
arătase ușa din prima zi. Pe de altă parte, mi-era teamă de ce mă 
aștepta. 

În fond, fusese doar întâlnirea preliminară. Sezonul debutului 
nici măcar nu începuse. 

Cinci 
„saca, 


x 


Megan face cumpărături serioase 


— Păstrează-ți mintea deschisă, a spus Julia. Cine ştie ce se 
poate întâmpla și pe cine poți întâlni? S-ar putea chiar să te dis- 
trezi. 

— Să fim serioşi... chestia asta cu debutul e o expoziție de 
câini, am răspuns, înfulecând un hamburger cu carne de curcan. 

— Doamne, ești atât de plină de prejudecăți! 

— Dar dacă am dreptate? 

Am înmuiat câțiva cartofi prăjiți în ketchup şi mi i-am vârât 
în gură. Și-a dat ochii peste cap auzind întrebarea mea, însă vor- 
beam serios. Care e diferența dintre judecată sănătoasă și preju- 
decată? Să fie acurateţea? 

Cafeneaua Express era foarte aglomerată, pentru o seară de 
marți. Cinam acolo deseori, fiindcă era aproape de apartamentul 
nostru și nu prea scump. Avea mâncare gustoasă și porții mari. 
Mă ocupam de hamburgerul cu carne de curcan după ce dădu- 
sem gata un antreu cu somon la grătar, păstăi verzi și piure, și 
priveam cu poftă restul de salată Cobb a Juliei. 

Da, mănânc mult, și pe bună dreptate. O fată obișnuită poate 
să consume între o mie cinci sute și o mie opt sute de calorii 

zilnic și să-i fie bine așa, însă eu nu sunt o fată obișnuită. Având 
un metru șaptezeci și șaizeci și două de kilograme, ard în fiecare 
săptămână, în urma antrenamentelor, a exerciţiilor la sala de 
forță și a meciurilor, un număr uimitor de 28 000 de calorii (Știu 
asta fiindcă antrenorii m-au testat). Metabolismul meu zumză;e 
non-stop, ca un stup, și consumul a patru mii de calorii pe zi doar 
mă împiedică să pierd în greutate; am nevoie de mai mult ca şă 
adaug masă musculară. Credeți-mă, nu-i ușor să găsesc atâta 
mâncare și e chiar mai dificil să mestec și să înghit totul. Notă: să 
cumpărăm lapte cu ciocolată, în drum spre casă. 

— Uite, am continuat eu lingându-mi degetele, îmi dau 
seama că ești entuziasmată. Dar tu te pricepi la treburile astea. 
Eu sunt... nepricepută din punct de vedere social. 

M-am întins după salata ei, apoi m-am oprit când i-am văzut 
mutra șocată. 

— Scuze, credeam că ai terminat, am spus nedumerită, fiindcă 
întotdeauna terminam ce-i rămânea ei în farfurie. 

— Nu-i vorba de asta, a șoptit Julia. 

l-am urmărit privirea și am descoperit că la bar stătea Tyler 
Stanton. 


— Rahat! 
— Nu-i așa? 
Julia mă folosea drept scut, sperând că Tyler nu o va remarca. 
— Ce mai face? am șoptit. 

— Habar n-am. Nu am mai vorbit de o lună. 

— Foarte bine, am răspuns. E o bombă cu ceas și nu vrei să fii 
pe-aproape când explodează. 

Julia s-a ridicat în timp ce terminam de vorbit, iar eu mai 
degrabă am simţit decât am văzut prezența mătăhăloasă a lui 
Tyler în spatele meu. 

— Salut, Tyler, a spus Julia pe un ton plat. 

— Ce mai faci? a întrebat el. 

M-am ridicat și l-am înfruntat, strecurându-mă între ei. Tyler, 
care făcea parte dintre echipa de fotbal a SMU, avea un metru 
nouăzeci înălțime și brațe imense, nemaivorbind de capul lui, cât 
un cuptor cu microunde. Cum stătea acolo, în blugi și tricou, 
arăta ca un supererou din desene animate. Dar eu m-am ținut 
tare pe poziții, chiar dacă privea prin mine, drept spre Julia. 

— Suntem încântate să te vedem, însă tocmai plecam, am 
anunțat eu. 

Am luat-o pe Julia de braț și am dat să plec. 

— Am auzit despre treaba cu debutul, a spus el. Felicitări! 

Julia s-a oprit și s-a uitat la el. Am tras-o de braţ. Nu s-a clintit. 

— Mersi, i-a răspuns. 

Îmi dădeam seama că dorea să-i vorbească, deși nu pricepeam 


de ce. 
— Ce mai faci? s-a interesat Julia. 


Am pufnit. 


— Bine. Ştii tu... a răspuns Tyler, cu vocea căzându-i într-un 
soi de autocompătimire. 

Nemulțumită fiindcă se oprise, însă bucuroasă că acum se 
aflau la trei metri distanță, m-am îndepărtat puțin de sora mea. 

— Mă duc să fac rost de o casoletă, am spus și am pornit spre 
bar, cu ochii la Tyler, avertizându-l mut să nu se apropie mai mult. 

Au continuat să vorbească. 

Julia și Tyler începuseră să iasă împreună din prima săptă- 
mână a ultimului lor an de liceu. Tyler, un amestec amețitor de 
aspect fizic plăcut și mușchi impunători, era atât un american 
pursânge pe teren, cât și un elev cu zece pe linie, iar în acea 
toamnă apăruse pe coperta revistei Texas High School Football — 
încă un pas pe drumul spre sanctificare. Elevii au votat-o pe Julia 
regina balului de absolvire și, ca dovadă că era mai mult decât un 
chip plăcut, a ținut un discurs, în calitate de elevă cu a doua cea 
mai mare medie din clasa ei, în fața a șase sute de persoane. 

Copleșiţi de oferte de burse, inseparabili și îndrăgostiţi, cei doi 
erau invidiați de întreaga școală și de aproape orice părinte care 
îi cunoștea. Au ales să studieze la SMU împreună și toată lumea 
credea că vor fi lideri și acolo, ca înainte, până când aveau să 
absolve, să se căsătorească și să găsească soluții împotriva foame- 
tei mondiale. 

Primul an a mers conform planului, însă toamna trecută Tyler 
își rupsese ligamentul încrucișat anterior, și pe durata lungii peri- 
oade de recuperare devenise dificil, adesea furios, și, lună după 
lună, începuse s-o respingă. În mai, relația lor deja scârțâia. 
Disperată, sigură că la mijloc era ceva mai grav, Julia îl abordase 
direct, implorându-l să se deschidă iar în fața ei, să aibă încredere 
în ea și să i se confeseze. Drept răspuns, o apucase de umăr, stri- 
gase „Lasă-mă dracului în pace!” și o împinsese cât colo. Totul se 
încheiase când capul ei lovise ușa dormitorului. 

În lacrimi, amândoi apăruseră la ușa apartamentului nostru și 
mă treziseră. După ce am aruncat o singură privire, strigasem la 
el să dispară, apoi o dusesem pe Julia la Urgenţe. Medicul îi pu- 
sese trei copci, iar eu mă rugasem de ea să depună plângere. 
Refuzase, însă se despărțise de el. Asta se petrecea cu patru luni 
în urmă și, din câte știam, nu se mai văzuseră de atunci, deși îşi 
mai scriau câte un SMS, iar el o sunase de câteva ori. 

M-am întors aducând o casoletă, am vârât în ea tot ce avea 
calorii și am închis capacul. 

— Deci poate bem o cafea cândva, a spus Tyler, apoi ochii i 
s-au umezit. Mi-e dor de tine. Aș vrea... numai să ne vedem, să 
vorbim. 

— Cred că o să fie greu să vă băgăm pe amândoi într-un se- 
pareu suficient de încăpător pentru ordinul de restricție, am 
comentat, vârându-mă iar între ei. 

— Megan... a spus Julia, însă Tyler ne-a întrerupt. 

— Aceeași Megan, a pufnit el. Cum mai stai cu dragostea? 
—Ţi-e teamă de închisoare? am răspuns, fără să mă clintesc. 
— Megan, hai să mergem, a zis Julia. 

Nu trebuia să-mi spună de două ori. 

— Uite ce-i — Tyler s-a înmuiat și s-a întors spre Julia. Chiar 
ţin la tine și nu vreau să pierdem legătura, bine? 

Ochii lui erau rugători. 

— Mai vedem, a catadicsit Julia. 

— OK, a fost drăguţ să te revedem, am spus eu cu însuflețire 
şi am tras-o pe Julia spre ușă. 

— Pe curând! a strigat Tyler după noi. 

— Sper că nu, am șoptit eu ca pentru mine, dar suficient de 
tare încât să audă și Julia. 

Afară, am condus-o la mașină în pas alert. 

— Ai înnebunit? Maniacul ăla te-a băgat în spital, îţi amintești? 

— Se simte groaznic... 

— Așa și trebuie. Și a scăpat ușor. 

— Sper să reușească să iasă cu bine din asta. De fapt, e un om 
bun. 

Am privit-o. Vorbea serios. 

— Tu ești omul bun, Julia. 

Am apucat-o de umeri. 

— Știu că vrei să crezi numai lucruri bune despre el, însă 
crede-mă când îți spun că Tyler a făcut un lucru foarte rău şi me- 
rită să sufere. Îmi promiţi că nu te vezi cu el singură? 

— Promit. 

Am îmbrățișat-o, iar ea mi-a răspuns tot cu o îmbrățișare. 

— Te iubesc și nu vreau să te văd suferind. Niciodată. 

— Ştiu. Și eu te iubesc. 

Am urcat în mașină și am pornit motorul, apoi am dat înapoi. 
Privind-o, i-am remarcat umerii aplecaţi și privirea în podea. 

Ultimele câteva luni fuseseră dificile pentru ea și revederea lui 
Tyler îi stârnise iar, evident, gândurile negre. 

— Treaba asta cu debutul o să-ți prindă grozav de bine, i-am 
spus. Șase luni de cumpărături, întâlniri și petreceri... Exact ce-ţi 
trebuie ca să uiţi de el. 

Dar Tyler ne ajutase cu un lucru foarte important. Datorită 
lui, eu și Julia aveam minunatul nostru apartament cu două dor- 
mitoare, aflat la mai puțin de cinci sute de metri de campus. 
Când doi fotbaliști, pe nume Quinn și Brady, hotărâseră să se 
mute de acolo, Tyler ne vânduse pontul, iar noi veniserăm într-un 
suflet, cu cecul în mână. Dar atunci când deschiseserăm ușa, nu 
ni se mai păruse minunat. 

— Doamne! strigase Julia. 

Făcuse un pas în spate când o lovise mirosul. 

Imaginați-vă un loc în care doi fundași masivi și amicii lor 
mâncaseră pizza congelată și mâncare chinezească la pachet, 
băuseră bere Lone Star și nu curățaseră nici baia, nici vreo altă 
suprafață, timp de doi ani. Adăugaţi diverse insecte și rufe mur- 
dare oribile, coapte timp de șapte luni de vară, înmulțiți toate 
astea cu o mie și veți avea în fața ochilor o oală murdară, plină de 
testosteron rânced și dezgustător — noua noastră casă. 

— Putem rezista aici trei ani, îi spusesem atunci Juliei. 

Îl sunaserăm pe proprietar și merseserăm la Home Depot, 
unde am cumpărat mănuși de cauciuc, lichid de curățare indus- 
trial, bureți, o găleată, un mop, spray anti-gândaci și o cutie cu 
măști de hârtie. Am bombardat fiecare cameră, apoi am curățat 
mâncarea uscată de pe plinte, am spălat pereții, podelele și feres- 
trele, chiar și ventilatorul din tavan. Dormitorul lui Quinn era 
gol și nu avea nevoie decât de tratamentul aplicat în living. Al lui 


Brady era un depozit postapocaliptic de deșeuri toxice, parcă 
desprins din Mad Max: Fury Road. 

— Asta o să fie camera ta, spusese Julia, adulmecând. 

După ce duseserăm la ghenă sacii de gunoi, eram aproape 
gata. Ultimul obiect aruncat fusese o saltea care zăcea pe podea. 
Apucaserăm amândouă, înarmate cu mănuși, câte un colț de 
saltea, și O ridicaserăm. Icnind, o duseserăm la ușă, și atunci am 
văzut ediția din martie 2015 a revistei Pistol care fusese ascunsă 
sub ea. 

— Este...? întrebase Julia holbându-se la copertă, de unde ne 
privea un bărbat foarte musculos și foarte dezbrăcat. 

Într-o mână, ţinea o cheie franceză, iar în cealaltă... știți voi. 

— Doamne! exclamasem, scăpând colțul meu de saltea și 
aplecându-mă să ridic revista. 

— N-o atinge! strigase Julia, dar o ignorasem. 

Purtam mănuși de cauciuc, în fond. Am răsfoit-o. 

— Brady, Brady, Brady, spusesem, gândindu-mă la fotbalistul 
care locuise acolo. Ce băiat obraznic ești! 

Îi oferisem Juliei revista, însă refuzase. 

Duseserăm salteaua la gunoi și o aruncaserăm împreună cu 
revista. 

Julia se cutremurase. 

— Hai să nu pomenim vreodată despre asta. 

— Fie! 

După o tură la IKEA împreună cu tata, cumpăraserăm de la 
Target așternuturi și o rogojină țesută, agățaserăm niște fotogra- 
fii pe pereți și puseserăm vase Fiesta în dulapuri. Locul părea să 
ne aparțină. În acea primă seară, ne uitam la TV, când mi se 
păruse că Julia era tristă. 

— Ce-ai pățit? 

— Îmi pare rău pentru el. 

— Pentru cine? 


— Pentru Brady, fotbalistul gay. Probabil că se simte atât de... 
singur. 

După cum spuneam, Julia este omul bun. 

În seara în care l-am văzut pe Tyler în Cafeneaua Express, 
Julia a venit lângă patul meu. 

— Încă te mai gândeşti la Tyler? am întrebat-o. 

A încuviințat, așa că m-am dat mai încolo și ea s-a urcat lângă 
mine, şi am zăcut acolo, spate în spate, fiecare pierdută în pro- 
priile gânduri. Mă gândisem și eu la el. Nu la cât de nenorocit 
era, ci la comentariul lui răutăcios privind starea vieții mele amo- 
roase. ÎN-aș fi recunoscut niciodată, însă mă afectase. 

Îmi plăceau băieții. Doar că habar n-aveam cum să-i atrag. 
Flirtul era un mister pentru mine. Eram categoric incapabilă să 
întrețin acea comunicare fără vorbe care ademenea băieții, care le 
trezea curiozitatea sau care îi excita de-a dreptul. Aveam câteva 
teorii în privința asta. Prima era că deodorantul Mennen Speed 
Stick, pe care-l foloseam fiindcă chiar are efect, îmi neutraliza 
feromonii feminini. 

A doua era că țesutul sânilor oferă abilitatea de a „vorbi pe 
limba băieților” și, dacă nu ai sâni suficient de mari, te plasezi 
undeva între un grav handicap de vorbire și muțenie. Sânii mei 
erau, în mod clar, mici; deși îndrăzneți, păreau cam „anemici”, ca 
două prune care se luptă pentru atenție într-o piață plină de por- 
tocale, grepfrut și pepeni copți. Uneori îmi făceam griji că, așa 
cum li se întâmpla chinezoaicelor care-și legau picioarele, un 
deceniu de strânsoare în brasiere sport le îngrădise creșterea. 

— Nu te îngrijora. Voi fi acolo, cu tine, mi-a spus Julia, citin- 
du-mi gândurile. 

— Nu sunt îngrijorată, am răspuns, cumva prea repede, sur- 
prinsă de cât de bine mă ghicise. 

— Aha. 

Julia nu părea convinsă. Știa mai bine decât oricine că în spa- 
tele imaginii ăsteia de fată îndrăzneață înflorea anxietatea cu 

privire la întâlniri amoroase și băieți — iar acum, tot ce urma să 
se întâmple avea să fie testul suprem pentru feminitatea mea. 
Esecul spectaculos pare rezultatul cel mai probabil, 


Sase 


' 
AAN, 


x 


Megan demonstrează a doua lege a mecanicii a lui Newton 


Când mama a adăugat „câine circar” la celelalte identități ale 
mele, pe lângă „boboacă de facultate” și „sportivă din prima divi- 
zie”, programul meu, deja aglomerat, a devenit un sprint neîntre- 
rupt de antrenamente, cursuri, cumpărături, sală de fitness, ore de 
dans, cumpărături, teme, meciuri și — a, da! — cumpărături. 

Lunea, miercurea și vinerea începeau toate la cinci dimineaţa, 
cu micul dejun: o cană cu terci de ovăz, încărcată cu afine, unt de 
arahide și miere. Apoi mergeam pe bicicletă până la sală, unde 
ridicam greutăți și făceam Zox-juzmps până eram secătuită și ame- 
team. După ce făceam duș, dădeam pe gât două porții de Muscle 
Milk cu ciocolată, pe post de al doilea mic dejun, în drum spre 
cursul de la ora opt. Fiindcă nu trebuia să mă duc la sală, marțea 
și joia îmi permiteam luxul de a dormi până la ora șapte. 

Din cauza programului la fotbal, mergeam doar la cursurile 
de dimineață și, deși în acel semestru am avut douăsprezece 
cursuri, necesare pentru pentru a obține bursa, am ales materii 
ușoare. Singurul meu curs adevărat era cel de Istoria Romei 
Antice și în rest jonglam cu opționale de artă mayașă, scenografie 
şi finanțe personale. După cursuri, mai înghesuiam câteva mii de 

calorii la cantina sportivilor, apoi aveam antrenament, cinci zile 
pe săptămână, de la 14:30 la 16:00. 

După o cină timpurie (să nu uităm de mâncare!), începea a 
doua parte a zilei. Serile de luni și de miercuri erau rezervate pen- 
tru teme, iar timp de o lună, marțea și joia, Julia și eu am valsat în 
sala de dans. Opt persoane asistau la cursul introductiv în dan- 
suri de societate: două cupluri de vârstă mijlocie, care încercau să 
reaprindă flacăra relației, și un cuplu de viitori miri, stresaţi de 
presiunea primului lor dans ca soț și soție. 

Ernesto și Gloria, instructorii noștri, aveau la dispoziție patru 
săptămâni ca să ne pună pe picioare. Femeile purtau tocuri și 
rochii lungi, bărbații, pantaloni și pantofi cu talpă de piele, iar 
prima dată când am pășit pe tocuri, pe podeaua cerată, am ajuns 
la concluzia că să mergi pe ring în astfel de încălțări nu e pentru 
cele slabe de înger și că să dansezi așa e foarte riscant. În primele 
două săptămâni m-am agăţat de Ernesto, îngrozită că îmi va da 
drumul și mă voi roti ca o planetă scăpată de sub control, spre 
periferia galaxiei, sau, mai rău, că aveam să ies învârtindu-mă pe 
ușă afară, căzând peste balustradă și ajungând drept în parcarea 
de dedesubt. 

Julia, care încă din copilărie era deja o veterană a baletului și 
jazz-ului, obișnuită cu tocurile, a folosit luna aceea ca să se cali- 
breze și timp de câteva seri, după curs, m-a condus dansând prin 
living, numărând lent pașii. Cu ajutorul ei și cu multe încurajări, 
undeva prin săptămâna a treia de cursuri, am reușit. N-aș fi 
câștigat Dansez pentru tine, dar eram capabilă să mă mișc într-un 
cerc lent, prin cameră, fără să mă izbesc de mobilă. Era suficient. 

În weekend făceam cumpărături non-stop. În prima sâmbătă, 
la ora zece fără un sfert, Julia și eu ne-am întâlnit cu mama şi cu 
cardul ei Chase Platinum, înainte ca mall-ul Northpark să se 
deschidă. 

— Am angajat o stilistă. Are recomandări foarte bune, ne-a 
anunțat mama, în timp ce stăteam în fața magazinului Neimans, 

M-am îngrozit. Recomandări de la cine? m-am întrebat, şi apoi 
mi-am amintit de Biblia Debutantei. A mea era undeva prin 
cameră, în apartament, cel mai probabil sub pat, însă Julia o par- 
cursese cu atenţie pe a ci, împreună cu mama. Fără îndoială că 
stilista noastră era menționată acolo. Mama părea obosită şi dìs- 
trasă, ca o tânără mamă la băcănie, încercând să împingă cărucio- 
rul, să citească lista de cumpărături, să găsească pungile cu cereale 
şi să supravegheze câțiva copilaşi. Şi-a privit din nou ceasul. 

— A zis că va fi aici la zece. 

— Mai sunt cinci minute, i-am spus, însă în lumea mamei 
cinci minute înainte de ora stabilită însemna că ai întârziat. 

— Mă costă o avere... a zis mama, oftând. 

Mă aşteptam să văd o femeie trecută de cincizeci de ani, se- 
veră, machiată puternic, un vultur palid, în rochie neagră şi pantof 
cu toc, purtând niște ochelari micuți, legaţi cu lanţ. Sprâncenele 
ei, de multă vreme complet pensate, ar fi fost trasate cu creion 
dermatograf negru, iar buzele ei făcute pungă — la fel de ridate 
ca o folie de aluminiu boțită. Odată ajunse în sanctum sanctorum: — 
cabinele de probă din Neimans —, ne-ar fi examinat cu ochi reci 
și calculați, de parcă am fi fost niște pulovere pe umeraş, iar pe la 
spatele ei, Julia și eu am fi speculat că-i place să plesnească la 
fund bărbaţii obraznici și să facă un ban în plus ca dominatrix în 
jocurile sado-maso, peste weekend. Îmi imaginam o femeie pe 
nume Doris. 

Un Vanagon maro, prăfuit, de prin 2005, cu plăcuțe de 
Minnesota și un abțibild spălăcit pe bara din spate, a scârțăit în 
parcare. S-a oprit brusc și din el a ieşit o tipă foarte bronzată. Avea 
între treizeci și patruzeci de ani. Părul ei era un cuib de dreadia 
și purta ochelari cu rame groase de baga, un maiou cu steagul 
Irlandei, niște blugi fără formă și cei mai butucănoși pantofi verzi 

care-i văzusem vreodată. Și-a aruncat pe umăr un rucsac din 
nailon, de un galben țipător. Cum portiera nu se închidea, a trân- 
tit-o, apoi a încuiat-o cu o cheiță pe care a îndesat-o în buzuna- 
rul din față al blugilor. Probabil s-a oprit să-şi completeze stocul de 
paciuli, m-am gândit. Dar ea a privit în jur și, când ne-a văzut, s-a 
indreptat direct spre noi. Mama s-a încordat. 

— Doamna McKnight? a întrebat femeia. 

Vocea îi era foarte joasă, răgușită, și vorbea cu un puternic 
accent franțuzesc. Probabil că fumează, m-am gândit. Și nu doar 
țigări, ci și marijuana, pe peluză, în timpul verii. Cât de mişto! 

— Da, a răspuns mama, nefericită. 

— Eu sunt Margot Jafte. 

A întins o mână și am văzut că nu era epilată la subrat. Mama 
nu știa dacă să arate cu degetul sau să cadă în genunchi, șocată. 

— Ah! a îngăimat ea, încercând cu disperare să nu se uite în 
direcția părului de la subraț, iar Julia și eu am schimbat o privire. 

Dacă mama încerca să obțină permise de trecere pentru 
backstage la festivalul Coachella, tipa era potrivită. Pentru rochii 
de cocktail care să ia maul unei mulțimi din Dallas — nu tocmai. 

— Tu trebuie să fii Julia. 

A pronunțat „Julia” într-un mod atât de exotic, încât aproape 
că mă aşteptam să-i iasă din gură o șuviță de fum albastru. 

— Da. Sunt încântată să te cunosc, a spus Julia, reținându-și 
un zâmbet jucăuș. 

Și-au strâns mâinile, în timp ce ne distram amândouă de 
stânjeneala evidentă a mamei. Chiar că nu avea nicio idee ce să 
facă și era absolut fascinată și, probabil, puţin îngrețoșată de fap- 
tul că Margot nu se rădea la subsuori, având pe deasupra tupeul 
să poarte un maiou în plină zi, ca să meargă la cumpărături cu 
clienții ei, în mall-ul Northpark. 

— Eu sunt Megan și mă bucur să te cunosc! i-am spus, încân- 
tată că mama se perpelea în continuare. 

-— Megan, enchanteé. 

Mi-a spus numele pronunţând un „e” lung — Meeegan —, 
apoi a privit-o pe mama fără urmă de disconfort. 

— Bon, allons.’ 

Când nu s-a mișcat nimeni, a continuat: 

— Nu mergem? 

— Ba da, desigur, a răspuns mama distantă, iar Margot ne-a 
deschis ușa. 

Am intrat în departamentul de cosmetice, unde sărmanele 
vânzătoare tocmai deschideau. Păreau însetate, în lumina aspră a 
zilei. La a doua casă, o femeie afro-americană înaltă, cu umeri 
ați, care ar fi putut fi un travestit, a zâmbit când a văzut-o pe 
Margot. 

— Margot! Ca va? a întrebat, făcând cu mâna de parcă s-ar fi 
aflat pe un car alegoric, la o paradă. 

— Ça va, chérie. Et toi? 

— Comme ci, comme ça, a spus femeia, ridicând din umerii 
enormi. Å bientôt. 

— A bientôt, a răspuns Margot. 

Într-un fel ciudat, acest schimb de replici a stabilit că Margot 
era de bună-credință, iar mama își clocea următoarea mișcare în 
timp ce ne croiam drum pe lângă poșete, îndreptându-ne spre 
zona cu haine couture. 

— Aţi ajutat-o pe nepoata lui Claire Munson cu debutul, 
anul trecut? 

— Oui, a spus Margot. E foarte drăguță, nu-i așa? 

— Da, este. A avut niște fotografii fantastice, a răspuns mama. 

Mama a trebuit să se mulțumească cu informația asta, deși, în 
mod clar, încă ezita. 


! Să mergem! (fr., în orig.). (N. red.) 

— Nu-i nevoie să probăm acum rochii albe pentru balul final. 
Sora mea și eu le luăm pe fete la New York ca să le cumpărăm, 
împreună cu verișoara lor... 

Julia și eu am schimbat o privire. O excursie pentru cumpără- 
turi la New York? Mișto! 

— Dar vor avea nevoie de rochii de cocktail și pentru celelalte 
baluri, care sunt tematice, așa că va trebui să fim atente la asta. 
Și la ce poartă celelalte fete, firește. Vor avea nevoie de pantofi, de 
poșete, de... 

— Doamnă Mcknight, a întrerupt-o Margot, oprindu-se 
lângă un raft. 

Mama s-a uitat la ea. 

— Spuneți-mi Lucy, vă rog. 

Margot și-a coborât bărbia și a privit-o pe mama pe deasupra 
ochelarilor. 

— Lucy, să începem cu măsurătorile. Trebuie să ne lăsăm 
ochiul și mintea să se deschidă în fața frumuseții lor naturale şi 
să sperăm că ne va spune ce stil au fetele. Mai târziu, vom discuta 
despre petreceri și rochiile potrivite. Da? 

Margot a așteptat ca mama să proceseze totul. 

— Da, a răspuns mama, zâmbind pentru prima dată. 

În cabina de probă, eu și Julia am rămas în lenjerie de corp. 
Firește că Julia purta un set asortat, din mătase verde, pe când eu 
purtam chiloți obișnuiți, din bumbac, cumpăraţi de la Hanes, și 
o bustieră sport, cenușie. Eram asemănătoare, însă nu copii fidele, 
și anii ne accentuaseră diferențele. Julia era subțire, feminină, 
toată numai curbe blânde. Corpul meu era mai... colțuros. 

Margot a scos din rucsac un centimetru portocaliu pentru 
măsurat, în formă de șarpe, și o cutie cu ace de croitorie și a trecut 
la treabă. Mai întâi, a măsurat-o pe Julia cu precizie milimetrică. 

— Un exemplu perfect de mărime 34! a exclamat retoric, apoi 
a luat un marker roz și a început să ia notițe într-un carneţel 

maro. Un metru șaptezeci, 75B mărime la sutien, 68 în talie, #7 
în rea Rat şi a privit-o pe Julia de la trei metri distanţă, 
Mama s-a dus lângă ea, iar Margot a purtat un dialog, cu sine 
însăși: 

— Alors, păr blond, ten minunat, ochi calzi, verzi cu galben, 
gât lung, picioare subțiri — putem folosi orice în cazul ei, dar 
cred că ar trebui să ne rezumăm la clasici. Va arăta fantastic, 
fireşte, însă hainele vor vorbi despre ea, vor spune tuturor cine 
este, și nu doar ce poartă. 

S-a întors spre mama. 

— Oui, a confirmat ea, iar Margot a zâmbit. 

Apoi s-a răsucit spre mine, 

— Un metru șaizeci și nouă, a spus. 

— Un metru șaptezeci! am sărit eu. 

Mi-a ignorat protestele și a scris 1,69 m în carnețel. 

— Mărimea 75A, a anunţat, după ce mi-a măsurat pieptul. 

— B! am țipat. 

Scârba asta are de gând să-mi fure o mărime la sutien? 

Dar a scris 75A în carnețel. 

— Talie, 71, șolduri — 92, păr șaten. 

Totul a fost trecut în carneţe]. Începeam să transpir, dându-mi 
seama că nu aveam mărimea 34 și că nici măcar nu ajunsesem la 
partea cu adevărat nasoală, adică la bronzul meu de tractoristă și 
la picioarele mele musculoase, pline de cicatrice. Margot s-a înde- 
părtat și m-a privit, iar mama se agita pe lângă ca ca un tip care 
a pariat o sumă mare pe un cal slab, iar acum e forțat să-l vadă 
alergând la curse. 

— Putem să-i facem rost de un sutien cu push-up şi de pernuţe 
pentru rochii, a spus mama. 

— Nu port așa ceva! 


— Şi de un spray autobronzant... a continuat mama. 

— Nu, am refuzat eu. 
— O tunsoare, vopsea de păr și... 
— Ce-i în neregulă cu părul meu? am întrebat, însă mama mă 


ignora. 


— Putem să-i epilăm sprâncenele cu ceară, să le colorăm, 
poate să-i vopsim buzele, și... 

— Nu fac nimic din astea! am strigat. 

— Aşa e ea, i-a zis mama lui Margot. Se ceartă cu tine toată 
ziua și comentează la orice. 

— Mi se pare normal, am spus. Eu trebuie să port lucrurile 
astea, așa că logic e să am un cuvânt de spus. 

— Vezi cum e? i-a zis mama lui Margot, care ne privea cu 
atenție. 

— Lucy, cred că în mall e un Starbucks, a spus stilista. Te su- 
peri dacă te rog să-mi aduci o cafea mică? 

— Deloc, a spus mama. Cafea simplă? 

— Un venti macchiato cu frişcă, fără prea multă spumă. 

Mama a plecat să-i aducă lui Margot cafeaua și, după ce a 
ieșit din magazin, Margot s-a apropiat de mine și m-a condus 
spre o bancă din cabina de probă, departe de Julia, care se prefă- 
cea că priveşte niște rochii. M-a invitat să mă așez și mi-a luat 
mâna într-a ei. 

— Megan, te rog frumos să mă asculți. Mama ta m-a angajat 
și mă plătește să te transform într-o tânără stilată, și o voi face. 
Dar cea mai frumoasă rochie din lume va arăta oribil pe tine dacă 
nu te simți confortabil în ea. Și totuși, sunt multe petreceri și 
trebuie să porți ceva, nu? 

— Da, am răspuns. 

— Te rog să ai încredere în mine. Există o cale de mijloc, așa 
incât și mama ta, și tu să fiți mulțumite. 

— Promiţi? am întrebat. 

Dacă trebuia să mă las pe mâna cuiva, preferam o franțuzoaică 
lunatică în locul mamei mele. 

— Jur, a spus Margot și părea să vorbească serios. Eşti plină 
de pasiune și vom găsi o cale să scoatem asta la suprafață. 

— OK, am aprobat, iar Margot a zâmbit. 

— Acum spune-mi ce anume detești și nu vrei să porți sub 
nicio formă. 

— Nimic roz, am spus. Și fără funde. 

Mi-a întins mâna și i-am strâns-o. 

S-a dovedit că Margot avea ochiul format și în următoarea 
lună mi-a adus o groază de haine pe care nu le-aș fi ales nicio- 
dată, în culori pe care le-aș fi evitat, însă, când le-am probat, 
arătau mult mai bine decât mă aşteptam. M-am mai relaxat, iar 
Margot și mama stăteau la povești în fiecare weekend, în timp ce 
toate patru luam cu asalt magazinele Neimans, Saks, Barneys și 
Nordstroms, într-un maraton de cumpărături ale cărui costuri au 
atins, curând, produsul intern brut al unui stat european modest. 
Era groaznic de stânjenitor și de solicitant. 

— Ţi-a plăcut rochia de nuanța lavandei, pentru prânzul de 
după concertul simfonic? a întrebat mama peste câteva săptă- 
mâni, în timp ce mă trânteam pe un scaun. 

Margot și Julia plecaseră împreună cu vânzătoarea prin maga- 
zin, pentru a patruzecea oară în ziua aia. 

— Mamă, serios, port tot ce vrei, numai să-ncetezi. 

Camera era plină de cutii de pantofi, iar câteva standuri mari 
de metal, cu umerașe, gemeau de rochii. 

— Sigur ai o părere. 

— Părerea mea este că tu și tata cheltuiţi prea mult pentru 
toate astea. 

— Voi, fetelor, nu trebuie să vă faceți griji. Bunica voastră, 


Rose Alice, mi-a lăsat un mic fond dediat special debutului 
vostru. 

__ Nu cred că un mic fond va fi suficient, am răspuns. 

Cunoscându-mi bunica, știam că ar fi fost iritată să afle că 
nepoatele ei îi toacă banii pe pălării, rochii, poșete și pantofi cu toc. 

Chiar atunci a apărut Margot aducând un braț de rochii de 
cocktail. Vânzătoarea o urma cu un teanc de cutii de pantofi înalt 
şi prost echilibrat. 

— Lucy, stai să vezi modelele de la Versace! a strigat Margot. 

Cumva, a găsit loc pentru toate rochiile pe un stand și a înce- 
put să înoate printre ele. 

Mama a sărit în sus. 

Eu m-am afundat și mai adânc în scaun. 


çe 


— Te rog, Megan, chiar nu poți să renunți la meciul ăsta? m-a 
implorat mama. 

Era seara de dinaintea petrecerii lui Abby. 

— Mamă, petrecerea începe la șapte. Am la dispoziție trei 
ore, iar asta-i o eternitate pentru o fată nesofisticată, ca mine. 

— Dar e începutul sezonului, a insistat mama. Niciodată... 

— Nu voi mai avea șansa să fac o primă impresie bună, știu. 
Ai încredere în mine și totul va fi în regulă. 

În după-amiaza următoare, am deschis dulăpiorul din vestiar 
și mi-am găsit tricoul de fotbal, pantalonii scurți și șosetele 
împăturite frumos, împreună cu apărătorile de gambe, pe raftul 
de sus. Dar nu aveam nici bustieră, nici lenjerie pe cel de jos. În 
schimb, cineva îmi lăsase o cutie cu lenjerie Victoria's Secret. 

Am privit pe deasupra ușiței dulapului și, bineînțeles, Cat, 
Lindsay, Mariah și Lachelle, precum și încă jumătate din celelalte 
fete, mă priveau, așteptând să descopăr cel mai recent „cadou'. 
De la incidentul coroanei lipite de cască, fusesem ținta nesfâr- 
șitelor șicane. Şi toate știau că astăzi urma să joc o dublă neo- 
bișnuită: începeam ca atacant împotriva echipei Colorado State 

Rams, după-amiază, iar seara urma să devin o tipă ultrașic la pe- 
trecerea lui Abby. Am smuls funda, am deschis cutia și am scos 
din ea un sutien push-up, din satin roz. 

— Simpatic, am comentat lipindu-mi-l de tricou, în urale și 
aplauze. 

Le-am arătat degetul mijlociu. 

— Ştiam noi că n-ai așa ceva, a spus Cat mândră. 

— De fapt, am. În câteva nuanțe. 

— Nu cred! a icnit Cat. 

— Ba da. Am și pernuțele alea de pus la interior. Și în seara 
asta le voi folosi. Da, doamnelor! Pentru prima dată în viață, voi 
avea... — mi-am strâns sânii laolaltă și m-am aplecat — ... 
decolteu! i 

Replica asta a stârnit râsete și fluierături. Astea erau fetele cu 
care porneam la luptă și mă simțeam superconfortabil în preajma 
lor. Nu m-ar fi judecat niciodată nici pe mine, nici lenjeria mea 
simplă, și mi-ar fi spus mereu dacă îmi atârna vreun muc din nas. 

— Ţi le împrumut, dacă vrei, i-am propus lui Cat. 

Dulăpioarele noastre erau alăturate, așa că stăteam una lângă 
alta. 

— Câh, țâțe la mâna a doua! Nu, mulțumesc! a spus Cat. 

— Trebuie doar să le clătești! 

— OK, să nu mai vorbim despre asta, a cerut Cat. 

Am zâmbit și mi-am dat seama că exact în acel moment, ce- 
lelalte debutante erau deja prinse cu pregătiri serioase: coafuri, 
masaj, manichiură. Mama ne oferise o zi la spa mie și Juliei, însă 
eu refuzasem. Aveam convingerea că eram singura debutanti 
care în clipa aia își punea apărătorile pentru gambe. 

Două ore mai târziu, m-am aplecat să mi le ajustez. Ne aflam 
în minutul 88, scorul era era 3-3 și tocmai câștigasem dreptul la 


un corner când, după o cursă lungă pe partea dreaptă, un fundaş 
mi-a blocat trecerea dincolo de linia de finiş. 

Ciudat: deși fugisem non-stop în ultima oră și jumătate, nu 
eram foarte obosită. Imi simţeam picioarele puternice și mintea — 
limpede. Alergând spre marginea zonei porții, am privit în urmă, 
am văzut că Mariah avea să execute cornerul, când, dintr-odată, 
m-au copleșit impresia că timpul încetinea și o puternică senzație 
că îmi părăsisem corpul. Mi se mai întâmplase și am știut, cu 

certitudine, că doar câteva secunde mă despărțeau de gol. 

Lăsându-mă în voia acestor senzații, m-am oprit chiar pe 
linia careului mare, cu spatele la Mariah. Am simțit cum fata de 
la CSU! care mă marca s-a plasat între mine și minge, trăgându-mă 
de tricou. Am închis ochii, am inspirat adânc și am simțit că 
puteam să înscriu. 

Mai întâi, am dat la o parte mâna fundașului de pe tricoul 
meu și am făcut doi pași rapizi spre centrul terenului. Mai de- 
grabă i-am intuit decât i-am văzut confuzia, în timp ce se întreba 
de ce mă îndepărtez de poartă. Apoi m-am răsucit și am sprintat 
spre extremă, ca să șutez la colțul lung. S-a luat după mine, bucu- 
roasă că încă se afla între mine și minge. 

Am alergat cu pași mari, apoi mi-am înfipt ferm picioarele în 
teren și am pivotat spre Mariah. Fundașul care mă marca a 
încercat să se întoarcă după mine, însă am prins-o între mine și 
o altă fată și m-am eliberat, alergând paralel cu latura porții. 

Mariah a lovit mingea cu mult avânt, iar eu am auzit zgomo- 
tul șutului, am văzut mingea ridicându-se în aer și rotindu-se peste 
capul unui fundaș. Am continuat să alerg, în timp ce mingea 
descria o curbă leneșă spre poartă. 

Portarul, aflat în stânga mea, a intuit pericolul și s-a înclinat 
în faţă. Mingea a fost mult prea înaltă pentru un alt fundaș din 
interior, care a sărit și a ratat, așa că am mai făcut un pas, iar portarul 
a țâșnit înainte, alarmat. Prea târziu — știam asta —, însă ea cra 


hotărâtă să încerce să o devieze. 

Am sărit cât de sus puteam și mi-am răsucit umărul ȘI poldu- 
rile, stocând în corp energie cinetică, asemenea ee benzi de 
cauciuc răsucite. Mingea s-a apropiat, iar eu am plutit, așteptând 
să ajungă la mine, Am lovit-o cu un gest curat, simplu, al capului, 
intorcându-mi fața direct spre poată. Am zărit pentru o clipă o 
ceață aurie — tricoul portarului —, am văzut mingea fâșnind pe 
lângă pumnul lui întins și intrând în plasa albă, prizonieră ca un 
peşte într-un năvod. Apoi, mai mult decât șocată, am văzut 
pumnul portarului, Fiindcă ratase complet mingea, mâna încleș- 
tată, mare cât o cărămidă, se îndrepta acum spre fața mea extrem 
de fragilă și de expusă. 

În secunda aia, mi-am amintit de ziua în care profesorul meu 
de fizică din liceu ne-a luat afară. Ne-am pus cu toţii saci de 
gunoi peste haine și ochelari de protecţie, iar el a așezat un pepene 
pe o măsuță metalică, lângă două ciocane. Voia să demonstreze a 
doua lege a mecanicii, a lui Newton: forța este egală cu masa ori 
accelerația. Mai întâi a folosit un ciocănel, cu care a lovit pepe- 
nele. Nu s-a întâmplat nimic. Apoi l-a lovit mai tare și mai 
repede — accelerație mai mare, însă o masă tot mică —, cu 
același ciocan. Abia dacă a zgâriat coaja. Pe urmă a luat ciocanul 
cel mare, cu o masă evident superioară, și a lovit pepenele. S-a 
mișcat, dar a rămas intact. Apoi s-a asigurat că ne dăm înapoi și 
că purtăm ochelarii și, luându-și avânt, a zdrobit pepenele, pro- 
iectându-i pulpa, semințele și sucul în direcția noastră. 

Nu mă mai gândisem până acum la episodul cu pepenele, dar, 
uitându-mă la pumnul ăla, mi-am amintit imediat și mi-am dat 
seama că, dacă forța e într-adevăr egală cu masa ori accelerația, 
avea să doară, 

Megan află că cea mai bună apărare este atacul 


Stăteam așezată la masa din bucătărie, cu o pungă de mazăre 
congelată lipită de față. 

— Să văd, a spus mama. 

Am dat punga la o parte. 


— Dumnezeule mare! 


Și-a dus mâna la gură și a vărsat o lacrimă. Nu eram foarte 
sigură de ce plângea, fiindcă eu fusesem cea care încasase croșeul 
de dreapta; însă, mă rog, era o priveliște pe cinste. Ochiul meu 
drept, mov și umflat, pe jumătate închis, era punctul de atracție, 
însă toată jumătatea dreaptă a feței mele era tumefiată și cu pete 
albastre. Partea dreaptă a buzei mele superioare era atât de 
umflată, încât părea că făcusem o injecție cu colagen, și era brăz- 
dată de o despicătură urâtă care încă sângera, în ciuda celor două 
copci aplicate de antrenori. 

Mi-am apăsat din nou punga pe față, mai mult ca un gest 
impăciuitor față de mama decât pentru efectul vindecător. După 
două ore de la accident, orice altă potenţială tumefiere fusese 


prevenită. Totuși, probabil că cel mai nimerit era să nu-i amin- 
tesc de asta acum. 

— Priveşte partea bună, mamă. Nu mi-am pierdut niciun 
dinte, am spus eu, vorbind din spatele pungii. 

— Fără glume, te rog. 

Mama și-a golit paharul de chardonnay și l-a umplut iar. 

Cine glumea? Dacă pumnul ăla m-ar fi lovit doi centimetri 
mai jos, chiar acum aș fi fost în toiul unei intervenții chirurgicale 
dentare. 

— Nu ştiu ce-i voi spune lui Camille, a zis mama, mai degrabă 
pentru sine. 

— Ce să-i spui? 

— Că nu mergi la petrecere. 

— Cine-a zis că nu merg? am întrebat. 

Sincer vorbind, nu mă gândisem că un ochi vânăt și o contu- 
zie îmi ofereau o scutire pentru seara aceea; altfel, n-aș fi răspuns 
atât de repede. 

— Megan, nu poți merge la petrecerea asta... 

Nu și-a încheiat fraza. 

— Da? am îndemnat-o. 

— Păi... așa. 

— De ce nu? 

— Ce-o să zică lumea? 

Tipic. În timp ce eu îmi făceam griji din cauza unor lucruri 
mărunte, cum ar fi dinții mei și dacă nu cumva aveam o leziune 
pe creier, mama se concentra pe probleme mai importante: 
aspectul meu și la felul în care avea s-o afecteze la nivel social. 

— A, ba merg, am spus voioasă, simțind deodată o explozie 
de energie. 

Am aruncat mazărea la gunoi. Punga a aterizat cu un pocnet. 
M-am ridicat și mi-am turnat un pahar cu vin. 

— Eşti sigură că te simți suficient de bine? 

— Nu m-am simțit niciodată mai OK, am spus, urcând scă- 
rile. În plus, n-are rost să irosim rochia. 

Eram încântată că-mi sfidam mama, insistând să merg la 

etrecerea lui Abby. 

Odată ajunsă în cameră, falca îmi pulsa, buza îmi ardea și un 
trib de toboșari își făcuseră adăpost în tâmpla mea dreaptă. Stef, 
antrenoarea principală, îmi dăduse imediat opt sute de miligrame 
de Tylenol și după aceea, când am plecat, o pastilă de Vicodin — 
așa, pentru orice eventualitate. M-am gândit că ore întregi de 
dans și de voie bună intrau în categoria „pentru orice eventuali- 
tate”. Am înghițit pastila sorbind din chardonnay. Alcool și cal- 
mante: combinaţia asta ar trebui să înveselească puțin lucrurile. 

În baia cea mare de la etaj, Julia stătea într-un scaun rotativ, 
în fața oglinzii. Tema petrecerii lui Abby era „Epoca de aur a 
Hollywoodului”, iar Margot îmi transformase sora într-o tânără 
Grace Kelly cu ajutorul unui machiaj simplu, dramatic, care sco- 
tea în evidență trăsăturile clasice ale Juliei. 

A scos un ondulator imens din părul Juliei, care a căzut într-o 
parte, descriind o curbă frumoasă. I-a periat viguros părul, până 
când a început să strălucească asemenea mierii, apoi l-a dat cu 
luciu. 

— Arăţi fantastic, i-am spus Juliei. 

— Și tu, a răspuns ea, privindu-mă în oglindă. 

— Nu-i așa? 

Am râs toate. 

— Cest le pie, i-a spus Margot Juliei, apoi s-a întors spre mine. 

Nici măcar nu a tresărit când mi-a ținut scaunul. M-am așe- 
zat. Ne-am privit în oglindă. 

A oftat și a mormăit ceva neinteligibil în franceză. 

Am luat o dușcă sănătoasă de vin și am pus paharul jos. 

— Fă ce poți, i-am zis lui Margot. 

Toate patru ședeam în living, îmbrăcate și pregătite, într-o 
tăcere mormântală. Furia mamei, provocată de starea mea și de 

decinia mea de a merge la petrecere, se simțea în aen A bau 
ultima aură de vin din pahar. 
Mai vrei vin? a întrebat tata. 
= Îmi tau singură. 

S-a ridicat şi a plecat spre bucătărie. S-a auzit soneria, 

— Răspund eu, am spus, grăbită să scap. 

M-am îndreptat spre uşa din față. Dintr-un motiv sau altul, 
nu-mi simțeam picioarele, 

De cealaltă parte a uşii se afla partenerul meu de bal, Hunter 
Carmichael, Vorbiserăm de câteva ori în ultima săptămână, însă 
nu îl cunoscusem în persoană, Era avocat la o firmà din centru, 
M-am apropiat de uşă cu o urmă de nerăbdare — în fond, nu 
eram împotriva ideii de a cunoaşte un tip, iar la teleton Hunter 
păruse politicos, deşi puțin emoționat. Dar cine nu s-ar simți așa? 

Am deschis şi i-am aruncat o primă privire lui Hunter 
Carmichael, Purta un trac negru, vintage şi avea părul netezit cu 
ulei de motor, Strângea în mână cutia cu floarea! şi rânjca cu toți 
dinţii. Am tras repede concluzia că, deşi îngrijit şi onest, nu era 
nici pe departe genul meu. 

— Megan? a întrebat și, fireşte, mi-a aruncat și el o primă 
privire, 

Îmi întorsesem partea teatără a feței spre el, pentru a amâna 
șocul. 

— Tu eşti Hunter, nu? 

— E o plăcere să... te întâlnesc, 

— Meni. 

— Aniti... 


— Știu, am spus, fAră să mai adaug nimic. 

Trecând pragul, a încercat să nu caște gura la mine, dar s-a 
dovedit imposibil. Și trist, fiindcă dintr-o parte arătam bine, 
Margot reușise mai mult decât crezusem că era posibil, și în rochia 
mea de culoarea lavandei, cu părul prins la spate într-un coc ele- 
gant, arătam acceptabil — exceptând jumătatea de faţă care părea 
distrusă de tren. 

Ai mei s-au ridicat să-l întâmpine pe Hunter, care m-a mai 
privit o dată. Am zâmbit dulce. 

— Mama mea, Lucy, tatăl meu, Angus, și sora mea, Julia. 
Mamă, tată, Julia, el e Hunter Carmichael. 

— Bună, Hunter! a spus tata. 

— Bună ziua, domnule! 

Și-au strâns mâinile. 

— Sunt încântată să te cunosc, a spus mama, oferindu-i mâna. 

— Este o onoare, doamnă McKnight, a tors Hunter. Și ce ro- 
chie frumoasă aveţi! 

Era clar că o lingușea. Julia și eu am făcut schimb de priviri pe 
la spatele lui, parcă spunând „la mai lasă-ne!”. 

— Mulţumesc, Hunter, a zis mama, roșind uşor. 

— Mă bucur să te cunosc și pe tine, Julia, a anunțat el, răsu- 
cindu-se. 

Mi-a oferit cutia pe care încă o ţinea în mână. 

— Am adus asta pentru tine. 

— Cât de amabil! am spus. 

— Îmi dai voie? 

— Desigur. 

A deschis cutia, iar degetele i-au tremurat ușor când mi-a 
legat o superbă orhidee mov în jurul încheieturii. 

— E minunată, Hunter. Şi culoarea se potrivește perfect cu 
fața mea, am spus, fără urmă de ironie. 

Hunter a încercat să râdă, însă i-a ieșit mai degrabă ca tusea 
unui tuberculos în ultimul stadiu de boală. 

— Hunter, ai dori un pahar cu vin sau... o băutură? a întrebat 
mama. 

— Nu, mulțumesc, a răspuns el și m-a privit. Ar trebui să 
mergem. 

— Da. 

Partenerul Juliei, Simon Lucas, a ajuns la noi chiar când eu i 
Hunter plecam. Simon era fratele mai mare al lui Abby. Ne pe- 
trecuserăm vacanţele de familie cu el și cu Abby de când eram copii. 
Poate ştiind situația dintre Julia și Tyler, Ann îi alocase Juliei un 
partener de ispravă. Simon era perfect ca însoțitor: era amuzant 
și, fiind verișori, între ei nu exista deloc presiune romantică. 

— Suntem chiar în spatele vostru, a spus tata, făcând cu mâna 
de la ușa din față. 

Hunter mi-a deschis portiera și — o irosire scandaloasă de 
resurse — două cupluri au intrat în două limuzine aflate una 
lângă alta, îndreptându-se spre aceeași destinație. Odată urcat în 
limuzină, Hunter a întrebat: 

— Megan... ce ți s-a întâmplat? 

— Am fost atacată în timp ce mi se fura mașina, am răspuns sec. 

Oare alcoolul sau pastilele erau de vină? 

— Trebuie să fi fost vreo bandă de cartier, a spus el însuflețit. 
Am citit un articol despre asta, ieri. Poliţia a remarcat o creștere 
alarmantă a numărului furturilor de mașini. Au spus că multe 
incidente sunt opera membrilor mai tineri ai bandelor, care-și fac 


mâna. 


Îşi fac mâna? Am ottat. Mă aștepta o seară lungă. 
se 


Drumul de treizeci de minute spre Dallas mi-a confirmat 
impresia inițială despre Hunter Carmichael. Era destul de inte- 
ligent, mult prea darnic cu complimentele Şi nici pe departe uns 

cu toate alifiile, cum își imagina; s-ar fi descurcat în mediul steril 
și bănos al mediului juridic corporatist, care era pasiunea lui. 

În perioada aceea scurtă am aflat mai multe decât aș fi vrut 
despre firma la care lucra, Kemper Dean, care avea foarte puțin 
de-a face cu justiția și totul cu afacerile bănoase. Hunter plănuia 
deja să acceadă de la statutul de sclav la cel de stăpân. În timp ce 
mă toca mărunt cu detaliile, am încercat să par interesată, însă nu 
prea mi-a ieșit. 

Păcat că nu e sexy, mi-am spus, privind pe geam clădirile pe 
lângă care treceam, fiindcă, dacă e să mă port necuviincios într-o seară... 

Am ieșit de pe șosea, am intrat pe bulevardul Harry Hines și 
ne-am oprit imediat, alăturându-ne unui șir de limuzine care 
duceau musafiri la Clubul Brookline. În aglomeraţie, mașina s-a 
târât până când am reușit să intrăm pe porți. Construit în anii 
'40, pe locul unei foste creșe, Clubul Brookline era, de departe, 
cel mai frumos din oraș: pini italieni bătrâni se ridicau deasupra 
clădirilor lungi și joase de cărămidă, acoperite de iederă. Ziua era 
umbros și liniştit. Seara, spectaculos și rece. În seara aia era mai 


mult decât spectaculos. 
— Sfinte Sisoe! a exclamat Hunter. 


Chiar așa. 


În fața noastră, luminile oscilante ale reflectoarelor aruncau 
raze de lumină pe cerul nopții. Sub portic, valeții se grăbeau să 
deschidă portierele în timp ce elita societății cobora din limu- 
zine, iar fotografii, purtând costume în stilul anilor '40, înarmați 
cu aparate de fotografiat Speed Graphic vechi, roiau pe covorul 
roșu. Invitații pozau, dinții sclipeau, blițurile pocneau și sâsâiau. 
Parcă ar fi fost o premieră la Grauman's Chinese Theatre, acum 
șaizeci de ani. | 

Doar câteva mașini rămăseseră în fața noastră și mi-am dat 
seama că urma să pășesc în curând în lumina reflectoarelor. Și în 


acest colț al ringului aștepta... Rocky Marciano. 

— Cât de incitant! 

Hunter a sărit în față şi s-a holbat prin parbriz. 

Eu n-aş fi folosit tocmai cuvântul ăsta. 

— Ştii, a spus, întorcându-se spre mine cu un zâmbet larg, 
i-am periat din greu pe parteneri ca să fiu însoțitor la petrecerile 
sezonului, 

— Serios? De ce? 

— Fiindcă sunt în căutarea unei soții. 

— Pe bune? am întrebat, fără să-mi pot ascunde disprețul. Nu 
ești niţel cam tânăr? 

— Am douăzeci şi şase de ani. Mulți se căsătoresc la vârsta 
mea. lar petrecerile cu debutante sunt o ocazie minunată de a 
cunoaşte fete educate, bine-crescute, din cele mai bune familii. 

— Tatăl meu vorbeşte cam la fel despre vaci. 

— Ştii, a continuat el, neluându-mi în seamă sarcasmul, unii 
tipi citesc anunţurile despre debutante de parcă ar fi un formular 
de curse. Le clasifică pe fete după cum arată, încearcă să aleagă 
câștigătoarele, chestii de genul. Dar nu și eu. 

Mi-a surprins reacția și și-a dat seama ce sugerase cu privire 
la aspectul meu, aşa că a adăugat repede: 

— Eu vreau să găsesc pe cineva pe termen lung. Să te căsă- 
toreşti e un pas important dacă vrei să devii partener la o firmă 
precum Kemper Dean: chestia asta arată că ești de încredere și 
că-ți poți asuma angajamente. 

Nu mai cunoscusem niciodată pe cineva care folosea atât de 
multe exprimări lipsite de romantism. Formular de curse? Termen 
lung? De încredere? Pentru Hunter, căsătoria suna ca o viață 
petrecută conducând camioane de marfă. 

— Înţeleg. Presupun că dragostea nu apare în... ecuația ta? 

— Dragostea e importantă. Nu sunt insensibil, 

Juriul încă dezbate în această privinţă, domnule avocat. 

— Dar dragostea nu înseamnă doar 
din obiective și valori împărtășite, dintr- 
lucrurilor importante în viață, nu crezi? 

Limuzina s-a oprit și un valet a desch 
— Imi pare rău să te dezam 


Pasiune. Poate rezulta și 
O opinie comună asupra 


is portiera, 
ăgesc, am spus, dar eu sunt aici 


Opt 
„sase, 


x 


Megan regretă decizia de a amesteca pastilele cu băutura 


Am pășit pe covorul roșu, iar Hunter mă ținea de mână. 
Odată ajunși, am zâmbit ca niște idioţi și, după ce aparatele de 
fotografiat au coborât, am văzut feţele uimite ale fotografilor. 

Am mers mai departe și am așteptat până ce Julia și Simon au 
ajuns și ei. Fotografiile lor aveau să fie în opoziție totală cu ale 
mele: superbe, nemuritoare, ceva de prețuit. 

Ai mei au ajuns în urma lor, în camioneta tatei. Pentru a o 
îmbuna pe mama, tata o spălase, însă era singura non-limuzină de 
acolo, iar mama încerca din greu să nu pară stânjenită de moarte 
când a coborât din ea. Din expresia ei am ghicit că se certaseră, fără 
îndoială, cu privire la faptul că tata nu închiriase o limuzină pentru 
eveniment. Tata a luat tichetul de la valet și a condus-o pe covorul 
roșu, unde s-au oprit pentru fotografii. Arăta superb, îmbrăcat 
într-un frac negru, iar când mama a simțit blițurile îndreptate spre 
ea, s-a relaxat şi, pentru o clipă, am văzut-o pe femeia elegantă și 
inteligentă cu care tata se căsătorise. 

Ne-am adunat în fața ușilor, sub un semn fluorescent, care 
clipea formând cuvântul „Mocambo”. Femeile şi-au ajustat „am- 
balajele”, bărbații și-au îndreptat jachetele și cu toții ne-am aruncat 

riviri rapide, liniștitoare. Mama s-a clătinat puţin când m-a pri- 
yit, dar tata nu. Mi-a zâmbit și i-am răspuns tot cu un zâmbet. 
— Mergem? a sugerat mama. 


Am intrat. 
Dacă exteriorul clubului era plăcut și strălucitor, interiorul 


depășea orice închipuire. Trecând pe ușă, am intrat într-o lume 
care ne-a proiectat înapoi în timp, în cluburile anilor '40. În ba- 
nanieri cârâiau papagali, un șef de sală sclipitor ne aștepta și 
printre perdelele din spatele lui se strecura muzica unui big band. 
Ne-am lăsat hainele în grija unei fete îmbrăcate într-o rochie 
fără umeri, scurtă, de mătase, cu o pălăriuță asortată. Cu tocurile 
ei şi ciorapii-plasă, părea desprinsă direct din paginile revistei Life. 

— Bine aţi venit, a ciripit șeful de sală și a dat la o parte per- 
delele în fața noastră. 

Dincolo de ele ne aștepta o lume fantastică, o buclă în timp, 
de proporţii legendare, care mi-a tăiat respirația. Principala sală 
de bal a Clubului Brookline, un spațiu plicticos și utilitarist, fusese 
reconstruită pentru a alcătui „Clubul Mocambo”. Am privit cu 
toții, cu uimire, separeurile de epocă, mesele, ringul de dans, 
barul, scena pe care se afla formaţia și o pădure de copaci exotici 
sclipitori. Un grup de oameni joviali și de femei sofisticate 
umpleau sala imensă și zeci de chelneri în uniforme aduceau 
musafirilor Cuba Libre, Martini cu gheață și șampanie. Fete cu 
țigări își croiau drum prin mulțime, oferind trabucuri, bomboane 
artizanale și trandafiri galbeni proaspeți, în timp ce pe ringul de 
dans acoperit cu parchet cuplurile se legănau pe melodia „Mack 
the Knife”, cu tentă latino, cântat de o formaţie alcătuită din 
treizeci de membri îmbrăcaţi în fracuri albastre asortate. 

Uluită de spectacol, am simţit o împunsătură de teamă. Ştiam 


că mătușa Camille și unchiul Dan erau plini de bani — el era 

secolului XX, care interpretează melodii de jazz. (N. red.) 

partener senior la o firmă foarte mare —, dar asta era dincolo de 
orice închipuire și, într-o zi nu foarte îndepărtată, ȘI noi trebuia 
să găzduim o petrecere. Nu eram sigură câți bani strânsese |, 
saltea bunica Rose, însă, dacă era mai puţin de un sfert de milion, 
tata trebuia să vândă câteva vaci ca să scoată diferența. L-am văzu 
privind în jur și m-am întrebat dacă se gândea la același lucru, 

Ne-am alăturat cozii de la primire. În față, Abby, mătușa 
Camille și unchiul Dan întâmpinau invitații. Abby purta mănuși 
negre, până la cot, și o rochie de catifea neagră mulată exact acolo 
unde trebuia, iar părul ei lung și ondulat strâns în vârful capului, 
arăta fabulos. Toți trei afișau acea grație care nu poate fi imitată 
sau cumpărată. Fie îți este înscrisă în ADN, fie nu. Din păcate, 
eu ratasem secvența aia de ADN. 

Până acum, evitasem tevatura cu privire la înfățișarea mea 
stând în mijlocul grupului, însă ne mișcam inexorabil spre gazde, 
apropiindu-ne de momentul în care expunerea avea să fie com- 
pletă. Mama și-a lins buzele, iar gura i s-a răsucit alcătuind o 
jumătate de zâmbet și jumătate de grimasă, care îi trăda anxieta- 
tea. Hunter m-a strâns de mână, iar eu mi-am întors din nou fața 
ușor, încercând să amân sentința măcar pentru câteva secunde. 

Apoi Ann Foster a apărut în spatele lui Abby. 

Să mă ia naiba! m-am gândit, și dorința de a mă întoarce și de 
a o lua la goană m-a cuprins brusc. Dar, înghesuită între invitați, 
m-am împleticit în față. Mătușa Camille a văzut-o pe mama, iar 
Abby, pe Julia. 

— Julia! a strigat Abby, bucuroasă să vadă un chip cu adevărat 
cunoscut. 

Julia a făcut un pas în față și s-au îmbrățișat. Abby a îmbră- 
țișat-o și pe mama. 

— Abby, totul e minunat, iar tu arăţi fantastic, a spus Julia- 
Abby a zâmbit larg. 


— Mersi. A fost ideea mamei. 

Logic: mătușa Camille avea o judecată fără greș și se gândise, 
evident, la cel mai potrivit loc pentru a pune în valoare „atuurile” 
substanțiale ale lui Abby. 

Julia și mama au început să discute cu mătușa Camille, iar 
Abby m-a căutat. În spatele ei, Ann a mijit ochii, văzând că ceva 
nu era în regulă cu fața mea. 

Ei, la naiba! m-am gândit și am făcut un pas în față. 

— Abby, felicitări! 

Abby a pălit când mi-a văzut ochiul. 

— Doamne, Megan! Ce-ai pățit? a întrebat, cu adevărat 
îngrijorată. 

M-am gândit să-i spun adevărul, am exersat câteva propoziții 
în minte, am văzut-o pe Ann ridicând capul, sperând să audă o 
explicație potrivită. 

— Păi, ei bine... îmi pare foarte rău... Am... 

— A fost atacată într-un furt auto. De o bandă. 

Cred că dacă eu sau orice altcineva în afară de Hunter ar fi 
spus-o, toată lumea ar fi izbucnit în râs. Dar el era atât de sincer, 
atât de incapabil de umor, încât părea să fie adevărat. 

— Ai mers la poliție? a întrebat Abby, șocată. 

O voce din capul meu a strigat: N-o face! Ştiam că ar trebui să 
dau înapoi repede și să clarific minciuna mea. Amânarea n-ar fi 
făcut decât să mă împotmolească și mai mult. Dar nu m-am 
putut abține. 

— Nu... încă... m-am bâlbâit. 

Vinul și pastila de Vicodin îmi întunecau judecata. De fapt, să 
iau calmantul cu vin fusese o greșeală de judecată. Probabil că 
aveam o contuzie cerebrală. Oricare era explicaţia, pe moment 
doar am zâmbit și am mers mai departe. 

Ann Foster nu a crezut nicio secundă ce am spus. Mai că 
scotea fum pe nări, dar nu intenționa să mă interogheze în public. 

— Biata de tine! a spus mătușa Camille și m-a îmbrățișat. 

— Dacă poliția îi găsește, m-a sfătuit unchiul David, ii poy 
da în judecată pentru daune. E atât un caz Si cât şi unul pena] 

Am incuviințat. Cât de dezgustătoare eram: 

Din fericire, alți invitați se înghesuiau în spatele nostru, iar ey 
am trecut mai departe, scăpând cu niște îmbrățișări și priviri | 
îngrijorate. Hunter, bravul meu apărător, eat alături de | 
mine, galant, iar eu am simțit că bifează în minte căsuţa „loial” de 
pe candidatura lui ca partener în firmă. 

— Am nevoie să beau ceva, am spus. 

Trei sau patru sute de oameni umpleau încăperea şi a durat 
ceva să mă strecor printre ei. Am trecut pe lângă scena formatiei, 
care acum interpreta „ The Boogie-Woogie Bugle Boy of Company 
B”, şi m-am îndreptat spre bar. Barmanul a tresărit când mi-a 
văzut ochiul. 

— Cu ce vă servesc, doamnă? a întrebat. 

— Tequila. Şi lasă-mi sticla. 

A ridicat din sprâncene. 

— Glumesc, am adăugat. Doar un pahar de vin alb, te rog, 

— Şi pentru dumneavoastră, domnule? 

— Chivas cu sifon. | 

Hunter mi-a zâmbit. Am zâmbit și eu și am privit în jur. În 
spatele barului se afla o oglindă vintage imensă. În oglindă, in 
partea mea dreaptă, am zărit un tip înalt, cu umeri lați, păr ondu- | 
lat, șaten, ochi ciocolatii, buze pline și o bărbie pătrată, cu gropiță. 
Nu era posibil... şi totuși era! Valetul meu, bărbatul superb care-mi 
parcase bicicleta! Da, cu el aș fi putut fi necugetată. L-am urmărit 
în oglindă cum se întoarce și pleacă, ducând două pahare cu | 
șampanie. 

— Mulţumesc mult, i-am spus barmanului când mi-a adus 
vinul și am luat imediat o duşcă. 

Era rece și întăritor — exact ce-mi trebuia. Încă simțindu-mă 
Ușor necugetată, m-am răsucit, dornică să văd unde aterizasc 

sexosul. Din păcate, nu a trebuit să caut prea mult. Chiar în fața 
noastră se afla „curtea” prezidată de Lauren Battle, și am oftat 
când tipul i-a întins un pahar cu șampanie. 

Norocoasa! m-am gândit. Eu mă aleg cu Hunter, iar ea îl Primește 
pe arătosul ăsta ca însoțitor. Ann Foster chiar vrea să se răzbune 

mine. 

Purtând o rochie neagră, lungă până la podea, Lauren arăta 
uimitor. Lângă ea se afla un alt tip, cu părul blond, jovial, și aveau 
nasuri asemănătoare, așa că m-am gândit că era fratele ei. Ashley 
Numărul Doi se fâțâia în dreapta ei, ignorându-și complet înso- 
ţitorul, un tip parcă scos dintr-o reclamă la bere. Am mai luat o 
gură de vin și am sorbit în secret o dușcă din însoțitorul lui 
Lauren. 

Ea nu ne văzuse încă, iar cum sala era atât de plină, existau 
multe locuri în care să te ascunzi, însă Julia și eu eram debutante — 
două din șapte — și lumea se aștepta să socializăm. Julia m-a 
privit și, știind că nu puteam rămâne acolo la infinit, am făcut 
amândouă un pas în față. 

— Bună, Lauren, a spus Julia. 

Lauren și-a analizat cu răceală concurența. Ţinutele lor 
vorbeau de la sine: Lauren pariase pe sex, în timp ce Julia para cu 
un stil desăvârșit. Rochia ei din mătase palidă, de culoarea paiu- 
lui, se agăța de umerii ei, cu bretele subțiri, apoi se revărsa în 
cascadă până la podea, peste silueta longilină și zveltă, asemenea 
unei căderi de apă. Cumva, în același timp era incredibil de sexy 
și plină de modestie. 

— Julia, a spus Lauren, ce rochie fantastică! 

— Mersi, a răspuns Julia. Şi a ta e superbă. 

— Mulţumesc. El e fratele meu, Zach. Zach, ea e Julia McKnight. 

Blondul a făcut un pas în față și a luat mâna întinsă a Juliei 
într-a lui, 

— Bună, a spus el cu ochii sclipind, fără să-i dea drumul. 

— Mă bucur să te cunosc, a răspuns ea, s-a oprit, apoi a Privit 
în jos. Ăăă, îmi dai mâna înapoi? 

— Încă o secundă, a spus Zach. 

Ce crai! 

Mi-a plăcut imediat de el, fiindcă era atât de diferit de Lauren, 
Ochii lui erau strălucitori și neastâmpărați, iar părul îi stătea 
dezordonat. judecând după reacția Juliei, și ea îl plăcea. 

Zach i-a dat, în sfârșit, drumul Juliei. 

— Scuze, omule, i-a spus el lui Simon, dar partenera ta este... 
superbă. Mă numesc Zach Battle. 

Şi-au strâns mâinile. 

— Nicio problemă, i-a răspuns vărul meu. Sunt Simon 
Lucas — și a arătat spre Julia. Suntem verișori. 

— Serios? Veri primari? a întrebat Zach plin de speranţă, cu 
privirea ațintită asupra Juliei. 

Simon a încuviințat, Zach a zâmbit larg, iar Julia a început să 
strălucească. 

Lauren s-a întors spre Domnul Chipeș. 

— lar el e Andrew Gage, din familia newyorkeză Gage. 

Lângă mine, Hunter s-a încordat. Numele nu însemna nimic 
pentru mine, însă clar însemna ceva pentru el. 

— Andrew, a spus Julia, întinzându-i mâna. 

— Încântat de cunoştinţă, Julia, a răspuns el. 

Andrew Gage stătea locului, și totuși vibra ca un generator; 
puteai simți energia emanând dinspre el. 

Lauren nu l-a prezentat drept iubitul ei, m-am gândit. Semn 
bun. Poate mă insotește la una din petrecerile astea. La gândul 
acesta, inima mi-a luat-o la goană. 

Julia l-a prezentat pe Simon și și-au strâns mâinile. 

— Lauren, ţi-o amintești pe sora mea, Megan, a spus Julia. 

Venise momentul meu de glorie. 

— Bună, Lauren, am salutat-o, pășind în centrul grupului. 
Lauren s-a uitat lung la mine și a izbucnit în râs, 
— Oh, Megan! 
S-a străduit — dar nu prea mult — să-și ascundă încântarea. 
— Nu credeam că poți să-ți întreci apariția de la ceai, dar 
m-am înșelat. 
— Ai grijă, Lauren, am zis, suficient de tare încât să audă toți. 
Ar trebui să vezi în ce hal arată cealaltă fată. 
— Au! a comentat Zach, iar eu m-am aplecat spre Lauren 
pentru un sărut fals, în aer. 
A mijit ochii, nesigură dacă glumeam. Am lăsat-o să medi- 
teze la asta și m-am întors spre cei doi bărbați. 
— Sunt Megan McKnight. Încântată să te cunosc, i-am spus 
lui Zach. 
— Și eu, a răspuns el și mi-a strâns puternic mâna. Doare? 
— Am luat opt sute de miligrame de Tylenol, un Vicodin și 
am băut jumătate de sticlă de vin. Sincer, nu mai simt nimic. 
Zach a hohotit, însă Lauren și Ashley Numărul Doi s-au 
strâmbat. 
— Cât de elegant! a comentat Lauren. 
— Chiar așa, a adăugat Ashley Numărul Doi. 
— Deci tu ești Megan, a spus Andrew. 
— Încântată să te revăd, i-am răspuns eu. 
— V-aţi cunoscut? a întrebat Lauren, întinzându-și antenele. 
— Nu oficial, a răspuns Andrew. 
— Dar a văzut chiloţii mei favoriți, cu floarea-soarelui, am 
spus. 
Umerii lui au devenit rigizi. Lauren l-a tras mai aproape. 
— A fost o neînțelegere, a clarificat el, privindu-mă. Neram 
întâlnit afară, după ce te-am dus la întâlnirea voastră preliminară. 
Își rupsese rochia. 

— Aha, a spus Lauren, străduindu-se să găsească un înțeles 
ascuns în cuvintele lui. 

„A dus-o la întâlnire? 

— Deci sunteți gemene? a întrebat-o Zach pe Julia. 

— Da, a spus Julia. 

— Biviteline, am explicat cu. Ea a primit ovulul frumos, 

Zach a râs, 

În tot acest timp, Andrew se holba la mine, iar obrajii imi 
ardeau. Ştiam că fața mea arăta groaznic, dar privirca lui cercetă- 
toare era de-a dreptul nepoliticoasă. 

— Te holbezi, i-am atras atenția. 

— Scuze, a răspuns, plecându-și repede privirea. 

Era incredibil de stânjenit, foarte diferit de cum se purtase în 
ziua în care îl cunoscusem. Hunter, nerăbdător ca un câine în 
lesă, a făcut un pas în față. 

— Domnule Gage. Pot să-ți spun Andrew? a izbucnit, întin- 
zându-i mâna. Sunt Hunter Carmichael. Mă bucur să te cunosc. 

— Mersi, a spus Andrew, distant. 

— Ştiu totul despre familia ta. Am citit memoriile mamei 
tale. Capitolul despre moartea tatălui tău a fost absolut tragic. 

Atunci i-am recunoscut numele și chipul și mi-am dat seama 
de ce era Hunter atât de insistent. Numele lui Andrew Gage 
apărea ocazional în ziare, sub titluri precum „Cei mai râvniți bur- 
laci ai Americii” sau „Treizeci de miliardari sub treizeci de ani”. 
Nu că aș fi cumpărat gunoaiele alea — ca mai toți oamenii care 
se respectă, le răsfoiam stând la coadă la supermarket, apoi le 
puneam înapoi în raft. 

Hunter a vârât mâna în buzunar și i-a întins lui Andrew o 
carte de vizită. A spus câteva cuvinte. Privirea lui Andrew era 
foarte elocventă și am simțit un fior de compasiune pentru Hunter. 
Într-adevăr, era enervant, însă Andrew nu ar fi trebuit să-i dea de 
înțeles asta în public. Stânjenită, l-am zărit pe tata la bar. 

__ Mă scuzați. 

Am zâmbit și am plecat. Hunter a rămas pe loc. Nu voia să se 
despartă atât de repede de Andrew Gage. 

Am cerut încă un pahar, iar eu și tata am stat alături, cu spa- 
cele la bar, savurând tot circul ăla. 

— Sunt foarte mândru de tine, a spus el după o clipă. 

— Serios? De ce? am întrebat, sincer curioasă. 

— Nu cunosc nicio altă fată sau tânără care ar avea tupeul să 
vină la o petrecere arătând așa. 

Și-a ridicat sticla de bere. 

— În cinstea ta, Megan McKnight, cea mai îndrăzneață fe- 
meie pe care o cunosc! 

I-am acceptat toastul. C/anc! Seara mea a devenit mai fru- 
moasă, până când am surprins-o pe mama încruntându-se la noi, 
din partea opusă a sălii, înciudată că ne distram în mijlocul acelei 
tragedii de familie. 

— Nu cred că mama e de aceeași părere cu tine, am spus. 

— Nu-i încântată, dar nu pe tine e supărată, ci pe mine. 

— De ce? 

— A aflat că încă nu l-am sunat pe tipul ăla. 

— De ce nu? 

— Fiindcă știu ce va zice. 

Hunter privea în direcția noastră și am văzut cum i se mișcă 
rotițele în minte: Regula 4. Nu trebuie să-ți laşi partenera singură. 

Dar chiar te rog, m-am gândit, lasă-ți partenera singură. 

Hunter s-a îndreptat spre noi. 

— Tată, fă ceva, am șoptit. Orice. 

— Vrei să dansezi, Megan? mi-a propus Hunter. 

— Serios, Hunter, nu ești obligat să dansezi cu mine. Ştiu 
cum arăt. 

— Dar vreau să dansez cu tine. 


Mi-am pus paharul pe bar. 

Eu nu-mi doream asta. Lecţiile de dans nu îmi schimbaseră 
părerea că dansurile de societate sunt un lucru stupid și demodat, 
şi aș fi preferat să le evit. Mai ales în seara asta. 

— Atunci, bineînțeles, mulțumesc. 

I-am aruncat tatei o privire care spunea „mersi mult pentru 
nimic”, doar ca să primesc un zâmbet și un toast cu sticla de bere. 

Pe ringul de dans, Hunter m-a înșfăcat ca și cum aș fi fost o 
scară și a valsat cu mine în pas vioi. Mai încet, băiete! Am o lovi- 
tură la cap, mi-am zis în timp ce ne zgâlțâiam, însă Hunter a 
continuat, fără să observe neplăcerea mea. 

— Zach și Andrew sunt parteneri de afaceri, a spus el atât de 
încântat, că abia mai respira. Se zvonește c-ar fi logodiți. 

— Zach și Andrew sunt logodiţi? am întrebat, cu creierul terci. 

Am trecut în zbor pe lângă Julia, care dansa cu Zach, apoi pe 
lângă Lauren și Andrew. Mi-am fixat privirea în depărtare, rugân- 
du-mă să nu mi se facă greață. Regretam profund decizia de a 
amesteca băutura cu pastilele. 

— Nu unul cu celălalt; Andrew Gage și Lauren Battle, a răs- 
puns Hunter. 

Logodiţi? m-am gândit. O fi el chipeș și uneori istet, însă a căpiat 
dacă vrea să-și petreacă restul zilelor cu ea. 

— Ştii, străbunicul lui a fost un magnat al oțelului, a conti- 
nuat Hunter, iar tatăl lui, consilier al președintelui Clinton. A 
murit cu câțiva ani în urmă și a lăsat o avere. Mama lui e regina 
New Yorkului. E prietenă cu toată lumea și apare mereu în re- 
viste. Chiar și cățelul ei, Mitzy, e faimos. Îl scoate la plimbare în 
Central Park, cu o gardă de corp. 

— Ca să vezi! am spus, însă Hunter mi-a ignorat iar comen- 
tariul sarcastic, cuprins de entuziasmul cauzat de familia Gage și 
de stilul lor de viață luxos. 

. — l-am dat cartea mea de vizită, a continuat el. Crezi că am 
procedat OK? 

— Cu siguranţă. 

Şă-l mint pe Hunter devenea un obicei. 

— Cred că a mers bine, a spus el. 

Chipul lui îi reflecta îngrijorarea pentru felul în care decursese 
intâlnirea cu Andrew. 

Muzica s-a oprit, iar Hunter a încetinit Și el. M-am agăţat de 
el câteva secunde, așteptând să mă lase amețeala. Am inspirat 
adânc, am dat drumul mâinilor care mă țineau și am reușit să nu 
cad grămadă pe podea. 

— Mulţumesc, Hunter, pentru acest vals... exuberant. 

— Plăcerea mea. 

Mi-a zâmbit. Bietul de el! Orice comentariu malițios îi scăpa. 

— Mă scuzi o clipă? 

În limba debutantelor, asta înseamnă „ rebuie să fac pipi acum”. 

— Firește. Între timp, găsesc o masă pentru noi. 

— Minunat, am spus și am făcut un pas. 

Clătinându-mă, m-am sprijinit de umărul lui Hunter, mi-am 
recăpătat echilibrul și am pornit. Încă un pas și aveam să fiu sin- 
gură. Speram că au scaune la toaletă. Trebuia să mă așez. 

Am simțit că cineva stătea în dreptul meu. Ann Foster. l-am 
oferit cel mai bun zâmbet al meu și, drept răspuns, am primit o 
privire severă și nemulțumită. Doamne, ce mai era? Mi-a ținut 
ușa și m-a urmat pe coridorul pustiu. 

Era o ambuscadă. 


Nouă 
e a 


x 


Megan se priveşte îndelung în oglindă 


— Asta, a scuipat Ann, arătând spre fața mea, nu e surpriza la 
care mă aşteptam. 

— Asta a fost un accident. Am fost lovită în față într-un meci 
de fotbal, azi după-amiază. 

— Cât de interesant! Opt sute de invitați cred că ai fost ata- 
cată de o bandă de infractori. 

Ann îmi dădea târcoale ca o leoaică prăzii. 

— Am spus că a fost o glumă! 

— Nu mă amuz deloc. 

— N-aveam idee că partenerul meu o s-o ia în serios și le va 
spune asta tuturor. 

Mi-a aruncat o privire lungă, plină de reproș. 

— Rareori putem controla faptele altora, Megan. Dar deținem 
controlul deplin asupra propriilor noastre fapte. Odată cu înfă- 
țișarea ta ridicolă și cu povestea ta născocită, te-ai transformat în 
bârfa serii. Sper că ești mândră de tine. 


— Dar am marcat golul victoriei, am îndrăznit eu. 
Ann a tras scurt aer în piept. 

— Ar fi trebuit să-mi ascult intuiţia, a spus ea, clătinând din 


cap. Pur şi simplu nu ești făcută pentru asta. Aştept să primesc 
anunţul tău de retragere, în scris, mâine-dimineață. 


— Mi-ai lăsat o lună la dispoziție. Mai am o săptămână! am 
izbucnit. Îmi pare rău, dar... 

Nu eram sigură ce voiam să spun, dar mă simțeam bine încer- 
când să mă apăr. 

Am continuat: 

— Sunt inteligentă. Și sportivă. Și cred că e un lucru bun că 
pot să joc fotbal, să și merg la facultate, să și reușesc să fac treaba 
cu debutul în același timp. Celelalte fete s-ar usca pe picioare 
într-o săptămână, dacă ar avea programul meu. Nu merit una ca 
asta, așa că, dacă mă vrei dispărută, dă-mă afară. Altfel, tot mai 
am o săptămână ca să te surprind 

Ann cugeta la izbucnirea mea, însă nu a răspuns, pentru o 
vreme. Era mai greu de descifrat decât simbolurile de pe un tem- 
plu asirian în ruine. 

— Sunt de acord că interesele tale diverse reprezintă un atu, a 
spus într-un final. Până la un punct. Și-ţi admir entuziasmul. Dar 
felul în care gândești e profund greșit. Dacă mi-ai fi spus despre 
ochiul învinețit și despre cum s-a întâmplat, ți-aș fi zis să faci 
treabă bună cu machiajul și s-o informezi din timp pe verișoara ta 
că ești bine. Să te strădui să n-o pui în umbră chiar în seara ei, ci 
s-o susții. Te-aș fi prezentat invitaţilor drept una dintre cele mai de 
succes și mai implicate debutante și toată această situație nefericită 
s-ar fi întors în favoarea ta. În schimb, ai mințit, ai transformat totul 
intr-o glumă jignitoare și, în tot acest timp, ai stricat o seară pentru 
a cărei organizare verișoara ta a muncit din greu. 

— Din nou, îmi pare rău. N-am vrut să iasă așa. l 

— Indiferent dacă ai vrut sau nu, te-ai coborât la un nivel mai 
Jos decât mi-am închipuit, domnișoară McKnight. Mai ai o 

săptămână, într-adevăr, dar îți sugerez să ţi-o umpli cu rugăciuni 
numeroase și arzătoare. 

— Da, doamnă. 

M-a lăsat acolo, cu durerea mea de cap și cu ochiul învinețit, 
simțindu-mă de parcă fusesem lovită în față pentru a doua oară 
în aceeași zi. 


se 


Să mă îmbrac pentru seara aceea fusese o aventură. A început 
cu lenjeria, sau cu ce îmi oferise Margot drept lenjerie. 

— Ce-i aia, o cârpă? am întrebat. 

— Chiloți speciali. Te fac să arăţi netedă și perfectă și-ți vor 
modela silueta. 

Era „cea mai minusculă” pereche de boxeri pe care o văzusem 
vreodată, mai degrabă potriviți pentru o fetiță de patru ani. Am 
protestat că nu-mi vin, dar Margot a insistat și Julia a încuviințat, 
așa că am tras, am sărit, m-am scremut și, într-un final, am reușit 
să-i trag pe mine pe jumătate. Apoi m-am lungit pe pat, m-am 
sucit și m-am opintit, până când, cumva, am reușit să mi-i trag 
mai sus de șolduri. Cu ajutorul lui Margot, am tras în toate păr- 
țile, i-am netezit și, în cele din urmă, s-au așezat: o menghină de 
fier, de la jumătatea coapselor până sub sâni. 

Am pășit încet prin cameră și am simțit un val neașteptat de 
aer rece acolo, jos. 

— Grozav! Ai mei sunt rupți, i-am spus lui Margot, ară- 
tându-i despicătura. 

Julia și Margot au râs de ignoranța mea. 

— Ca să poți merge la toaletă, mi-a explicat Julia, care deja se 
înfășurase în propria ei pereche. 

— Glumești! i-am spus. Mi-ar trebui ținta unui lunetist ca să 
reușesc, și cu siguranță aș face mizerie. În plus, n-am de gând să-i 
port toată petrecerea. 

__ Nu va ști nimeni, a spus Julia. 

— O să știu eu. 

— Poţi purta chiloți pe dedesubt, dacă vrei, mi-a propus Margot. 

Cu mari eforturi, am reușit cumva să dezbrac instrumentul de 
tortură, am tras pe mine cea mai mică pereche de chiloți tanga pe 
care-i văzusem vreodată, apoi m-am zbătut să mă strecor din nou 
in afurisenia aia. După ce organele mele centrale erau sub asediu, 
am trecut la decolteu. Margot m-a încins într-un sutien fără 
bretele, extrem de strâmt, apoi mi-a vârât în interior două pernuţe 
de silicon, pentru „volum”. Într-un final, mi-am pus rochia și 
Margot mi-a închis fermoarul. Simţindu-mă de parcă purtam 
un costum de scafandru, am crezut că terminasem. Dar nu... 
a urmat lipitul. Margot a folosit o bandă dublu adezivă și mi-a 
prins de piele marginile rochiei, ca să prevină cutele sau boțirea. 
Douăzeci și cinci de minute de eforturi, ca să mă facă să intru 
într-o pereche de înșelători-de-bărbați și în alta de sâni falși, și 
ca să mă lipească de rochie. Sexy, ce să zic! 

Acum, la o oră după ce începuse petrecerea, trebuia să fac 
pipi. Am gonit pe scări până la toaletă și mi-am dat seama că tot 
ce făcusem într-o cameră mare, cu ajutoare, trebuia să desfac de 
una singură, într-un closet, făcând pe mine. Am ridicat și am 
făcut ghemotoc materialul până când mi-am putut ţine rochia cu 
o mână, iar cu cealaltă trăgeam de boxeri. Nu s-au mișcat. Icnind, 
transpirând și disperată să fac pipi, am reușit să-i dau jos. M-am 
prăbușit pe scaunul toaletei, cu o ușurare de nedescris. 

Alegând mobilitatea în defavoarea pudibonderiei, am ieșit 
din cabina micuță ca să mi-i trag la loc, dar am descoperit că-mi 
pocnise banda. Am petrecut vreo trei minute ridicându-mi sutie- 
nul înapoi și netezindu-mă, ca să mă pot lipi iar de rochie. Ar fi 
trebuit să încerc să fac pipi prin despicătură. 

M-am dus la chiuvetă ca să-mi șterg sudoarea și să mă spăl pe 
mâini. 

Închizând robinetul, am aruncat o privire lungă în oglindă. 
Mi-am întors capul într-o parte și în alta. Nu arătam chiar ca un 
monstru, insă nici departe nu eram. O jumătate de față îi apar- 
ținea unei șatene relativ atractive și stilate. Era pregătită pentru o 
seară în oraș. Cealaltă jumătate infâțișa o bestie feroce, cu trăsă- 
turi movulii, umflate. Părea gata să devoreze veveriţe vii. Mi-am 
dezvelit dinţii, privindu-mă în oglindă. Grrr! 

M-am gândit iar la discuţia cu Ann. Cel mai rău era că știam 
că avea dreptate. N-aș fi putut să evit pumnul incasat, însă aș fi 
putut gestiona mai bine situația. Și de ce n-am făcut-o? Nu mă 
consideram egoistă și increzută, dar poate că nu mă priveam sufi- 
cient de atent. Mă simțeam oribil la gândul că acaparasem atenţia 
de care ar fi trebuit să se bucure Abby sau că-i stricasem petrecerea. 

Trebuia sâ-mi cer scuze în fața lui Abby, a mătuşii Camille, a 
unchiului Dan și a lui Hunter Carmichael. O listă lungă de nume. 
Trebuia să amân să mă gândesc cum să o surprind pe Ann până 
când mi se limpezea mintea. 

Toaleta doamnelor se afla la etajul al doilea şi, când m-am 
apropiat de capul scărilor, am auzit voci dedesubt și cineva a 
pronunțat numele Juliei. M-am oprit, am aruncat o privire peste 
balustradă și i-am văzut pe Zach Battle şi pe Andrew Gage. 
Covorul gros imi inăbușise pașii și cei doi nu mă auziseră. Cum 
ar fi făcut orice fată, m-am oprit să ascult, sperând să aud câteva 
cuvinte frumoase despre sora mea. 

— E superbă, nu? a întrebat Zach. 

— De acord, dar... 

— Îmi place mul, a continuat Zach. 

— Abia ai cunoscut-o, i-a zis Andrew. 

— Și ce? A venit cu vărul ei, ăsta-i semn bun. 

Zach era fermecat! Abia aşteptam să-i spun Julici. 

— O să fac manevre ca să fiu partenerul ei la următoarea 
petrecere. 

— Da, e o idee bună. 

— Și ce zici de sora ei? a întrebat Zach. Ce ochi Și ce atitu- 
dine! E bestială! 

Sunt bestială? Mersi, Zach. 

— Ai grijă cu ea, a spus Andrew. Lauren crede că-i plac fetele. 

Serios? Asta-i impresia pe care o lăsam? 

— Nu cred, a răspuns Zach. 

Am privit peste balustradă. 

— Joacă fotbal, a continuat Andrew. Și conduce un Subaru... 

Eram furioasă. Mă luptasem cu stereotipurile astea toată 
viața. Da, există lesbiene în sporturile feminine, însă faptul că faci 
sport nu înseamnă că eşti lesbiană. Și, oricum, ce dacă aș fi fost? 
Cunoșteam multe lesbiene — antrenoarea mea, de exemplu, și 
Mariah, una dintre cele mai bune prietene ale mele. Andrew 
Gage era un ticălos căruia i se cuveneau câteva palme. 

Am început să cobor scările — ŢAC! ȚAC! ȚAC! Capetele 
lor s-au întors la unison și au știut că fuseseră prinși în fapt. Nu 
mă grăbeam deloc să cobor şi mi-am dat seama că în mintea lor 
ardea întrebarea: „Cât de mult a auzit?”. 

Lasă-i să fiarbă, mi-am spus. 

Andrew părea foarte stânjenit. Foarte bine. O să-l pun la fri- 
gare, cu un măr în gură. 

— Bună, Megan, a îngăimat Zach. Tocmai îi spuneam lui 
Andrew cât de mult îmi place sora ta. 

M-am oprit pe ultima treaptă, zâmbindu- 

— Da? Ce coincidență! 

Am coborât treapta. 

— Şi mie îmi place mult sora ta, 

Am săltat pe lângă el, apoi i-am făcut cu ochi 
cu ochiul nevătămat. 

— E sexy de pică, am adăugat. 


i viclean lui Zach. 


am completat eu. 


ul lui Andrew — 

Pășeam hotărâtă să nu privesc în urmă. În spatele meu, Zach 
a început să râdă și sunt convinsă că l-a lovit pe Andrew în braţ. 

Ti-am servit-o, snobule! m-am gândit. 

Flacăra pe care o aprinsese în mine cu o lună în urmă se stin- 
sese sută la sută și i-am urat în gând lui Andrew Gage călătorie 


sprâncenată. 


Când m-am întors la masă, Julia și Simon mâncau. Hunter 
mă așteptase. Probabil avea să ajungă partener în firmă, cândva. 

— Îmi pare rău. Ann Foster m-a încolțit și nu mi-a dat dru- 
mul prea ușor. 

— E totul în regulă? a întrebat Julia. 

— Da. Trebuie să discut cu Abby. Hunter, am spus, întor- 
cându-mă spre el. Îţi dai seama că n-am fost atacată într-un jaf 
auto? 

— Serios? 

— Da. Am fost pocnită într-un meci de fotbal. 

— Ah, a spus Hunter, cântărind informația. Dar de ce mi-ai 
zis altceva? 

— Fiindcă sunt dusă cu pluta. Ți-am zis că nu ne potrivim. 

Hunter și eu ne-am oprit la masa lui Abby, unde m-am căit. 
Le-am spus adevărul și mi-am cerut scuze cu sinceritate, atât 
pentru felul în care arătam, cât și pentru purtarea mea. Abby a râs 
și toată lumea a fost ușurată să afle că nu fusesem implicată 
într-un delict, ci doar pocnită la modul legal. Le-am mai spus o 
dată cât de minunată era petrecerea și ne-am îndreptat spre 
coada de la bufet. 

„Bufet” nu era cel mai inspirat cuvânt. Cazinourile și canti- 
nele au bufeturi. Ăsta era un ospăț. Flămândă, am ales de toate. 

Vrăbioară afumată? Da, vă rog! Coadă de homar la grătar? Firește! 
Somon de Alaska? Să nu uiţi sosul bearnez! Salată de carne? Să 

fie cu multă șuncă! Tipii care ne serveau s-au distrat văzând o 
fată cu o ditamai vânătaia încărcându-și farfuria, însă Hunter 
aproape c-a făcut atac de cord. Nu că mi-ar fi păsat. M-am oprit 
să-mi iau cornuri și unt, observând în treacăt sendvișurile cu 
înghețată pregătite în casă. 

Când m-am întors la masă, l-am văzut pe Andrew Gage hol- 
bându-se la mine și la farfuria mea plină până la refuz. Nu s-a 
apropiat, n-a făcut niciun gest, n-a spus nimic, ci doar m-a privit 
timp de zece secunde, în timp ce treceam. Ciudatul! 

În următoarele douăzeci de minute, am mâncat încontinuu, 
în timp ce Hunter, Julia și Simon întreţineau conversaţia. După 
aceea, m-am simțit mult mai bine. Gândurile mele au început să 
rătăcească și mi-am dat seama că seara se desfășura, în mare 
parte, așa cum mă temusem. Nu voiam să fiu aici, nu-mi găseam 
locul și nu prea erau speranţe că lucrurile aveau să se amelioreze 
curând. Poate că ar fi trebuit să accept oferta lui Ann de a mă 
retrage cât încă mai aveam o urmă de demnitate. 

— Mă scuzi, Hunter. Merg să mă uit la deserturi. 

— Firește, a spus. 

S-a încruntat când și-a dat seama că mă duc să-mi iau mai 
multă mâncare, dar s-a ridicat și mi-a zâmbit galant în timp ce 
mă întorceam la bufet. 

Căutarea unui desert era un șiretlic. De fapt, eram mai mult 
decât sătulă, așa că am ieșit pe ușile verandei, în aerul proaspăt. 

Nopțile de octombrie texane sunt răcoroase, dar rareori reci, 
și noaptea aceea nu era o excepție. Am străbătut terasa pustie, 
către un zid de piatră care ținea pârâul Turtle în matcă. Fericită 
că eram singură, mi-am aruncat pantofii, mi-am săltat rochia, 
m-am așezat pe zid și mi-am bălăngănit picioarele deasupra apei. 
Am respirat adânc de câteva ori, apoi, pentru prima dată după 
meci, mi s-a limpezit capul. Am privit apa neagră pe suprafața 
căreia plutea luna albă și rotundă, ca o farfurie de porțelan, și 

mi-am dat seama că ultimele opt ore fuseseră pline de eveni- 
mente. 


Când eram mică, nu ratam niciodată ocazia să arunc pietre 
razant cu apa, așa că am căutat una netedă și am azvârlit-o peste 
apă. Unul, două, trei salturi, și pleosc! Luna a dansat în unde, iar 
mie mi-a mai crescut moralul. Degetele mele au căutat altă pia- 
tră. Şi ea a dansat în întuneric. Un alt pleoscăit mulțumitor. 
M-am gândit să-mi pun o dorință. 

— Ai mână bună. 

Uimită, fiindcă nu auzisem și nu simțisem pe nimeni apro- 
piindu-se, m-am răsucit și m-am trezit că un tip stătea în spatele 
meu. Purta pantaloni kaki și o jachetă militară verde-închis, cu 
nasturi, epoleți și niște decorații pe piept. Își ținea pălăria lipită 
de corp, sub braț, și stătea drept, fără să pară rigid. Era suficient 
de drăguţ, dacă-ți plac tunsorile în stil militar și suprafețele luci- 
toare, însă militarii nu erau pe gustul meu. 

— Mersi, am răspuns și m-am întors, întrebându-mă ce făcu- 
sem ca să-i atrag atenția. 

— Te superi dacă stau cu tine? 

— E o țară liberă, am mormăit. lar asta datorită ție, căpitane. 

S-a așezat lângă mine. 

— Sunt locotenent — a arătat spre tunică. O dungă. Henry 
Waterhouse, doamnă, s-a prezentat formal, întinzându-mi o mână. 
Prietenii îmi spun Hank. 

— Îmi pare bine să te cunosc, Hank. Sunt Megan McKnight. 

Am dat amândoi mâna și i-am remarcat strânsoarea fermă. 

— E o uniformă adevărată sau doar te joci de-a soldatul? am 
întrebat, arătând spre jacheta răscroită și spre pantalonii de serj 
asortați. 

— Ambele. E o uniformă autentică model M44, din al Doilea 
Război Mondial, cu jachetă în stil Eisenhower. 

— Bineînţeles, am spus. Deci ești în... armată? 

— Am făcut parte din A&M Corps’. 

Mi-a arătat grupul de medalii de pe rever. 

— Uneori, mi-e dor de Corps, aşa că m-am 
ocazie bună să mă laud. 

— Deci ești un Aggie? 

— Mă tem că da. Tu? 

— Pony’, am spus, folosindu-mă de argoul SMU. Studiez în 
principal istoria, însă mă ocup mai mult cu fotbalul. 

Stăteam amândoi acolo, bucurându-ne de strălucirea lunii și 
de briza răcoroasă care venea dinspre apă. 

— Ştii, a spus el după o vreme, ochiul tău e atracția petrecerii. 

— Serios? Nu mi-am dat seama. 

Era o minciună, firește, fiindcă mai toată lumea invitată se 
holba sau arăta spre mine. 

— S-a speculat mult pe seama asta. Unii au spus că ai fost 
atacată de membrii unei găști, iar alții, că te-ai bătut pe o străduță 
lăturalnică, pentru un băiat. O doamnă mi-a spus că a auzit că ai 
înscenat totul și că e doar machiaj. 

— Gura lumii. 

A râs și eram surprinzător de bucuroasă că obținusem acest 
efect; până acum, aproape totul la petrecerea asta mă dezamăgise 
și, deși nu era deloc genul meu, era foarte simpatic când zâmbea. 

— Deci care variantă e corectă? 

Tonul lui era când curios, când jucăuș. 

— A patra variantă, adică niciuna din cele de mai sus. O fată 
pe care n-am mai văzut-o în viața mea m-a pocnit în faţă. 


gândit că ar fi o 


"The Texas ABM Corps of Cadets — pe scurt, „Corps” — pei re pried 
mai veche organizație studențească a Universității A&M ge a 
foarte cunoscut program de pregătire pentru viitori lideri. £ er dn NS 
* Poreclă pentru studenții și foștii e y păi 
à uneia dintre școlile asociate cu aceasta. (N. tr). Southern 
' Poreclă dată ep aia și foştilor studenți ai Universităţii SMU ( 

thodist University) din Texas. (N. tr.) 

— Ce nepoliticos! Ce i-ai făcut? 

— Am marcat un gol, Și nu i-a plăcut, 

— Aha. Fete dure, transpirate, care aleargă și se lovesc unele 
pe altele, a meditat el, Trebuie să recunosc că mă excită mai mult 
decât toate celelalte explicaţii. 

— Şi după aia facem toate duş împreună. 

A ridicat din sprâncene. Uau, Megan, abia l-ai cunoscut! Dar 
nu m-am putut abține — cuvintele mi-au ieșit, pur și simplu, pe 
ură. M-am gândit că Hank Waterhouse scotea la lumină încli- 
nația mea spre flirt, 

A zâmbit larg și am păstrat o tăcere plăcută, șezând unul 
lângă altul. 

— Deci ești debutantă sau rudă de-a uneia? a întrebat. 

— Ambele, Abby e verișoara mea, iar sora mea, Julia, și cu 
suntem amândouă debutante. 

— Sigur ești o luptătoare și cred că vei reuși, mi-a spus. 

— Apreciez votul de încredere, am răspuns, 


M-am gândit să-i spun că reușita mea atârna de un fir de aţă, 
însă aș fi stricat momentul. 

— Și tu? 

— Eu sunt acasă, în permisie. Compania mea se pregătește să 
plece în Germania, să salveze lumea de naziști și aşa mai departe. 
Speram să întâlnesc o fată drăguță căreia să i se facă milă de mine 
și să-mi ofere fotografia ei. Nu vreau să mor virgin. 

M-am înveselit. Părea atât de deschis și de sincer, încât nu mă 
așteptasem la o replică atât de savuroasă și de amuzantă. M-am 
uitat mai bine și am remarcat că ochii lui cenușii erau plini de 
umor și de inteligență, 

— Păi, sunt patrioată, în fond, am răspuns după o clipă. Dar 
e o rugăminte foarte îndrăzneață, locotenente, fiindcă abia ne-am 
cunoscut, 


— Aşa e. Ce-ai spune să începem cu un dans? a întrebat. 

— Chiar vrei să dansezi cu mine așa, plină de vânătăi Ti-ar 
putea strica reputația. 

— Îmi asum riscul. 

— Atunci, accept. 

S-a ridicat și m-a ajutat și pe mine să mă ridic. M-am încălțat 
și am străbătut împreună veranda. Mi-a ţinut ușa, iar când am 
intrat am dat peste Andrew Gage, care voia să iasă, 

— Scuză-mă, a spus el. 

— Nu-i nimic, am răspuns și ne-am privit. 

— Voiam să vorbesc cu tine, Megan. 

— OK. 

Oare ce avea să-mi spună conașul Gage? 

— Voiam să-ți zic că... 

A tăcut când l-a văzut pe Hank intrând. Hank s-a oprit și el. 
Era evident că se cunosc, dar nu la modul plăcut. Strângând 
amândoi din dinți, păreau să se dueleze chiar acolo, în prag. Ce 
naiba? 

— Andrew, el e Hank... 

Dar Andrew s-a întors și a plecat înainte să-mi închei propo- 
ziția, fără niciun cuvânt sau vreo explicație. 

— Scuze, i-am spus lui Hank. N-am idee ce-a fost asta. 

— E în regulă. 

— Sincer, abia l-am întâlnit pe tip şi e un nesuferit. 

— Știu, a spus Hank. Am fost prieteni o vreme, însă nu mai 
suntem. 

— Norocul tău. 

— Mai vrei să dansezi? a întrebat Hank. 

— Da. d dă 

M-a luat de braţ și, ajunși pe ring, mi-a întins o mână și a 
pus-o pe cealaltă pe spatele meu. Stând în fața mea și ramii 
Jos, cu ochii lui de culoarea penelor de porumbiţă, părea i 
şi, dintr-odată, foarte chipeș. Am simțit un mic anid 

între palmele noastre, când formaţia a început să cânte „What A 
Wonderful World”, și am pornit ușor pe ritmul lent și romantic, 
Mişcându-ne într-un cerc leneș, eram impresionată de pașii gra- 
țioşi și măsurați ai lui Hank și, spre deosebire de logoreea |; 
Hunter, el părea mulțumit să tacă. 

Oscilam între bucuria de a dansa aproape de Hank și curiozi- 
tatea arzătoare cu privire la scena dintre el și Andrew. Andrew 
mă căutase. De ce? Iar expresia lui, când își dăduse seama că 
eram cu Hank, fusese aproape... protectoare. Arătase de parcă ar 
fi vrut să-l lovească. M-am gândit dacă să-l întreb pe Hank, dar 
știam că aș strica atmosfera. 

— Ador melodia asta, mi-a spus Hank, întrerupându-mi șirul 
gândurilor. 

Deci era arătos, amuzant, un dansator fantastic și romantic, 
pe deasupra? Norocoasa de mine! 

— Și mie, am spus încet și i-am zâmbit. 

Am închis ochii și am ascultat muzica. M-am sprijinit de Hank 
și mi-am lăsat picioarele să-l urmeze. Gândurile despre Andrew 
Gage s-au împrăștiat ca niște frunze uscate în vântul de toamnă. 


ge 
| 

În noaptea aceea eu și Julia am dormit în vechile noastre 
camere de la fermă. Imediat după ce am stins lumina, s-a urcat în 
patul meu. Știam că dorea să vorbească despre Zach, dar nu era 
genul care să-și discute sentimentele, nici măcar cu mine. Din 
fericire, aveam unealta perfectă pentru o extracție. 

— L-am auzit pe Zach vorbind despre tine. 

S-a ridicat brusc în capul oaselor. 

— Serios? 

Am încuviințat, iar ea a așteptat să continui. 


— Îi spunea lui Andrew Gage că ești superbă și că îi placi 
foarte mult... 

— Nu cred! 
__ Ba da. Îţi place de el? 


__ Da, a spus ea. E amuzant și simpatic, și freza aia... miam! 
__ Va fi partenerul tău la următoarea petrecere. 
Privind-o, am simțit că speranța ei înflorește, însă Julia își 


„scundea mereu sentimentele. 


— Vedem noi, a spus. 


A trecut o clipă. 
— Dar tu? a întrebat, schimbând subiectul într-un mod deloc 


subtil. Se arată ceva la orizont? 

— Hmmm, am spus. Seara a început plicticos, cu partenerul 
meu pupător în fund și aflat în căutarea unei soții, apoi s-a stricat 
din cauza insultelor urâcioase din partea primului-născut al celei 


mai importante familii americane. 

Julia s-a încruntat auzind povestea mea nefericită. l-am zâm- 
bit. 

— Dar s-a încheiat cu un tânăr ofițer în uniformă, chipeș și 


interesant. 

— Nu sună deloc rău, a comentat Julia. 

Chiar deloc. Pentru prima dată de când mi-am descoperit 
numele și fotografia într-o pagină din The Dallas Morning News, 
m-am gândit: Treaba asta cu debutul s-ar putea să nu fie o pierdere 


totală de timp. 

Zece 
a 


x 


Megan aproape că dă la boboci 


Sunetul unui claxon de mașină de epocă m-a trezit brusc — 
WA-00-GA! 

— Megan. 

— Ce-i? am spus, somnoroasă. 

— Sună telefonul tău! 

Eram grămadă în pat, sub o pilotă groasă. Julia zăcea lângă 
mine, cu capul sprijinit în palmă. 

— Lasă-mă-n pace, am spus. 

WA-OO-GA! | 

— Nu vrei să vezi cine e? a întrebat Julia, deloc încântată că 
fusese trezită. 

Telefonul meu era în partea cealaltă a camerei, în poșetă, mult 
prea departe. 

— Nu. 

— Chiar ești sora mea? 

S-a rostogolit pe partea cealaltă. Asta o înnebunea pe Julia și 
era de multă vreme un subiect de ceartă între noi, fiindcă mesa- 
jele și apelurile ei către mine rămâneau deseori fără răspuns cu 
orele, chiar cu zilele. Ca în cazul majorităţii fetelor, telefonul era 

o prelungire a Juliei, iar gândul de a nu citi și de a nu răspunde 
imediat la un mesaj îi era străin. 

Dar îmi era sete. M-am ridicat foarte încet, tratându-mi ca- 
pul ca pe un ou Fabergé prețios. Mă durea și îmi simțeam buza 
cât un croasant, dar eram în viață. M-am ridicat și m-am târât 
până la baie, unde am băut niște apă. 

Întorcându-mă în dormitor, mi-am găsit poșeta, m-am aple- 
cat cu grijă și mi-am recuperat telefonul. 

— E de la Hank, am spus, așezându-mă pe pat. 

— Cine? 

— Militarul Aggie. 

— Serios? Ce spune? 

— Am o problemă, am citit eu SMS-ul. Cu mașina, pot să jur. 

Julia a oftat, de parcă aș fi fost o pasăre Dodo care rezolvă o 
problemă de matematică în nisip. 

— Megan, nu-ţi scrie la nouă dimineața ca să se plângă de 
probleme cu mașina. 

— Nu? Atunci ce are? 

— Întreabă-l. 

— Nu știu cum, m-am plâns eu. 

— Pe bune? a întrebat. 

Am încuviințat. 

— Ştii că nu mă pricep la chestia asta. 

l-am dat telefonul. 

Am privit peste umărul ei cât timp tasta rapid. O, nu, ce s-a 
întâmplat? a scris Julia, apoi a trimis mesajul. Am așteptat și, într-o 
clipă, am văzut că Hank a răspuns. 

Mă gândesc mereu la tine. 

— Doamne! a exclamat Julia, arătându-mi telefonul. 

L-am luat, am citit și am recitit mesajul. Julia mi-a zâmbit. Și 
eu la fel. 


Ce-ţi mai face capul? întreba următorul mesaj. 

Am scris „Bine” și i-am arătat Juliei. 

— Doamne, Megan, ești culmea! 

— Dar ce să răspund? m-am văitat eu. 

Julia a oftat a treia oară. 

— Fii jucăușă. 

— Cum să transform asta într-un joc ? am întrebat, arătându-i 
fața mea. 

S-a gândit puţin. 

— OK. Scrie-i: Mai bine decât mă aşteptam. Dar buza mi-e 
foarte sensibilă. 

Privirea mea i-a spus că n-aveam de gând să scriu așa ceva. 

— Vrei să flirtezi, da? 

— Da, dar nu crezi că-i prea... direct? 


— Dacă nu mă înșel, direct înainte vrei să duci relația cu el, 
Megan. 


— OK, fie. 

Am scris. Julia a verificat din nou textul și am trimis mesajul. 

— Și acum? 

— Vezi dacă-ți scrie iar. 

În baie, m-am spălat pe dinți, nerăbdătoare să scap de gustul 
lăsat de seara anterioară. Nu prea beam alcool și nu mă drogasem 
niciodată, iar în acea dimineață am jurat să fiu și mai precaută. 
Răspunsul lui a sosit în timp ce îmi clăteam gura și m-am sur- 
prins grăbindu-mă să văd ce îmi scrisese. 

— Buze sensibile... îmi place cum sună. Julia, eşti genială! Și 
acum? Alte detalii despre buze? 

— Da, însă nimic romantic, a spus Julia. Schimbă subiectul. 

— Cum? 

S-a gândit. Am așteptat. S-a uitat la buza mea. 

— Ce zici de: Crede-mă, nu e o sensibilitate la modul bun? 

— Te pricepi atât de bine la chestia asta! am exclamat, iar 
degetele mi-au alergat pe taste. 

Am trimis mesajul și m-am uitat la ea. 

— Acum, înainte să răspundă, întreabă-l ceva. Ceva de bază, 
gen: Ce mai faci? 

Am scris și am trimis mesajul. 

Sunt la birou şi muncesc. 3 

— Întreabă-l ce poartă, a spus Julia. 

— Eşti sigură? 

— Megan, e la birou. E complet îmbrăcat și, dacă ştii ce 
poartă, vei afla câte ceva despre ce fel de tip este. In plus, primești 
puncte fiindcă ai strecurat o întrebare nevinovată, însă semisexy. 

— Uau! 

Ce ai pe tine? am întrebat. 

Un costum. 

Culoare? 

Gri. 

Cravată? 

— De ce ar trebui să mă intereseze asta? am întrebat-o pe 
Julia, după ce am trimis mesajul. 

— Ai încredere în mine, bine? a cerut Julia. 

Stacojie. 

Cât de profesionist! Sigur esti foarte chipeș. 

Hai să mă vezi! Sunt în biroul ăsta nenorocit, pentru asistenți de 
directori. 

— Vrea să mă duc la el! 

— Nu poți să te duci, mi-a spus Julia apăsat. 

M-am oprit din tastat. 

— Nu? 

A clătinat din cap. 

— E prea curând, iar buzele tale arată oribil. În plus, dacă 
refuzi, îl vei tachina — un flirt perfect. 

— N-am nici cea mai mică idee despre ce vorbești, am spus, 
dar am scris, ascultătoare... 

Nu pot. Am prea multe teme. 

Dar vreau să te văd! 

Va trebui să astepti. 

© Ai partener pentru picnicul de sâmbăta viitoare? 

— Bingo! a exclamat Julia. 

— Ai făcut o magie! am spus, impresionată. Eşti un maestru 
scamator. 

— Nu e cine știe ce artă, Megan. 

— Poate pentru tine, dar eu nu înţeleg lucrurile astea. 

— Nu-i nimic de înţeles. Trebuie să te arăţi interesată, să-i dai 
niște indicii din când în când. Ştii tu, să-i dai de înțeles că e pe 
drumul cel bun. 

— Nu-i pot spune, pur și simplu, că e pe drumul cel bun? 

— Nu. 

— Nu pot să-l încurajez? 

— Nu! Megan! 

— De ce nu? 

— Fiindcă nu aşa se joacă. Trebuie să... Doamne! Nici nu știu. 
Să-i zâmbești, să te joci cu părul tău, să-ți muști buzele, în fine. 
Și să-i scrii când îți scrie și, ocazional, când nu o face; dar nu 
răspunde prea repede și nu fi de acord cu orice imediat, mai ales 
la început. Tachinează-], du-l cu vorba, ca astăzi, cum că nu poți 
să mergi să-l vezi, chiar dacă ai putea, însă ești de acord să vă 
vedeţi weekendul viitor. Ca să aștepte cu nerăbdare și să se gân- 
dească la tine toată săptămâna. 

— Deci, chiar dacă sunt interesată și el e interesat, să nu-i 
spun direct. Dacă sunt interesată, să par doar puțin interesată Și 


să sper că știe că sunt interesată când îi răspund, așa ca azi, da! 


fără să fiu de acord să-l văd până săptămâna viitoare? 
— Exact! 


— Nu pot să fac asta. 
— Tocmai ai făcut-o! 

— Nu, tu ai făcut-o. Dacă nu ești acolo, cu mine? 


— Voi tì. Dar trebuie să depui eforturi, fiindcă, dacă n-o faci 


ştii ce se va întâmpla: va renunța. 
Nu mi-a plăcut cum suna. Julia s-a ridicat, 
— Unde pleci? 
— Să iau niște cafea. 
— Dar nu i-am răspuns încă. 
— Ah, așa e. Care a fost ultima replică? 


— Dacă am partener pentru picnicul de sâmbăta viitoare. 
Încă nu. 


Acum ai. Vin să te iau la două. 

OK.Q 

Adresa? 

Stadionul cel mare de pe Mockingbird. Nu-l poţi rata. 
Ne vedem acolo! 

OK. 


După ce Julia a plecat, m-am așezat pe pat. Cu ajutorul ei, 
aveam dintr-odată o întâlnire, săptămâna următoare, cu un tip cu 
adevărat drăguţ, care-mi plăcea şi care părea să mă placă. Iar în 
seara de dinainte mă văzuse în cea mai urâtă stare, cu fața boțită, 
ca după o luptă corp la corp, şi totuşi îmi scrisese a doua zi. 

Gândindu-mă la ce se petrecuse în ultimele douăzeci și patru 
de ore, întâlnirea de pe scări cu Andrew Gage încă mă ardea. Acum 
îmi doream să fi putut spune ceva demn și bătăios, ceva de genul: 
„Cum îndrăzneşti să te comporți de parcă ar fi ceva de care să te 
rușinezi? Cunosc multe lesbiene care sunt persoane grozave, nu 
ca tine, bărbat cu minte puţină și plin de prejudecăți! Şi să-ți mai 
spun un lucru: mașinile Subaru sunt foarte de încredere!”. 

Am zâmbit pentru mine, bucuroasă că mă răfuiam cu el, 
chiar dacă doar în mintea mea. Și apoi, într-o secundă, mi-am 
dat seama de unde o cunoşteam pe Sydney, debutanta care se 
simțise vădit jenată în timpul întâlnirii preliminare. Avusese o 

relație cu Mariah anul trecut. Venea la toate meciurile ei, petre. 
ceau timp împreună, chiar le văzusem sărutându-se. Se despa,. 
țiseră anul trecut și nu o mai văzusem de atunci — însă, în Mod 
clar, ea era. 

Nu-i de mirare că păruse iritată când dăduse cu ochii de mine 
O debutantă lesbiană! Eram convinsă că dinozaurii din Clubul 
Bluebonnet nu ar fi fost deloc de acord. 


ce 


— Vreau doar cafea, am spus. 

Mama mi-a turnat în timp ce mă așezam la masă. Lângă 
mine, Julia își făcea de lucru cu un bol cu cereale, iar tata citea 
știrile sportive pe iPad. 

— Am ouă, șuncă, fructe, covrigi... a enumerat mama. 

— Nu mi-e foame, mersi. 

Nu a comentat auzind replica mea neobișnuită, dar Julia s-a 
uitat la mine. 

— Ce-i? am șoptit. 

— Nimic, a spus ea, ascunzându-și zâmbetul în spatele linguri. 

Asta m-a pus pe gânduri: de ce nu-mi era foame? Probabil 
fiindcă mă durea capul, aveam cel puţin o contuzie minoră, iar cu 
o seară înainte băusem mult mai mult decât oricând, pe lângă 
faptul că luasem pastile. Dimineaţă, în schimb, flirtasem jumă- 
tate de oră cu un tip drăguţ, pe care abia îl întâlnisem și care 
părea să mă placă. Aveam multe de digerat, așa că nu mai era loc 
și de mâncare. 

— Megan, trebuie să discutăm, a anunțat mama, așezându-se 
lângă mine. 

— Sigur. Despre ce? 

— Seara trecută a fost... un dezastru. 

— Poftim? 

— M-ai umilit, Megan. În public, în fața unui grup de per- 
soane pe care le cunosc de o viață și care nu te-au mai văzut de 
când erai o copilă. Acum te-au văzut arătând de parcă te-ai fi 
încăierat într-o bodegă. 

Am rămas cu gura căscată. În versiunea mea, eram o eroină. 
Înscrisesem golul câștigător, încasasem o lovitură la cap, și totuși 
reușisem să fac conversație și să dansez la petrecerea de debut a 
verișoarei mele. 

Îmi doream ca Margot să fi fost prezentă, ca să joace rolul de 
tampon între mine și mama. 

— Când a început totul, a continuat mama, te-am rugat să 
renunți la fotbal pe timp de toamnă și, fiindcă s-au făcut presiuni 
asupra mea — mama a privit spre tata, care nu a ridicat ochii —, 
am fost de acord să le faci pe ambele. Dar ziua de ieri a dovedit 
că decizia asta a fost o greșeală. 

— Mamă, nu renunţ la fotbal. Renunț cu plăcere la debut, 
dacă vrei. 

— Megan, fii serioasă! E prea mult, și cheltuim o avere ca tu 
să te prezinți cât mai bine, și... 

Aproape că am țipat: 

— Nu v-am cerut să faceţi asta! 

Julia, care detesta conflictele, și-a luat cerealele și a plecat. 
Înainte ca mama să poată da replica, a sunat telefonul. L-a luat 
fără să răspundă, s-a uitat la număr și i l-a întins tatei. 

— Cine este? 

— Sună Sam Lanham, în legătură cu oferta. 

— Spune-i să sune altă dată, a zis tata și s-a întors la știrile lui. 

— Nu, Angus, tu să-i spui! 

Tonul mamei căpătase o undă de iritare evidentă. Tata a privit-o. 

— E duminică dimineața, Lucy. Nu am... 

— Fiindcă nu vrei să-l suni înapoi, probabil se gândește că e 
singura ocazie să te prindă la telefon. 

Telefonul a sunat pentru a treia oară — încă o dată, și avea s4 
intre căsuţa vocală. 

— Nu răspund, a zis tata ferm, 

Țintuindu-l din ochi, mama a răspuns la telefon. 

— Alo? Da, Sunt bine, Sam, mulțumesc. Și tu? 

O pauză. 

Tata se uita urât la mama, însă ci puțin îi păsa. 

— Da, este acasă, Stai o clipă. 

l-a întins telefonul tatei, care s-a strâmbat, 

— Bună! 

S-a ridicat și s-a îndreptat spre hol, 

— Foarte bine, Sam, mersi. Aha. 

Mama s-a întors spre mine. Cearta alor mei îmi dăduse timp 
să-mi plănuiesc următoarea mutare, 

— Ann Foster nu mi-a cerut să renunţ la fotbal. 

— Ai discutat cu ea? 

— Bincinţeles. A fost de acord că situația e... nefericită. Dar 
cred că fotbalul mă împlinește. 

— Serios? 

— în. 

Am auzit un șir mormăieli, câte un „Aha” din când în când, 
apoi un „Înţeleg”, și, în final un „Cu siguranță”. Apoi tata a inchis. 

Fiindcă mama alesese să lupte pe două fronturi în dimineaţa 
asta, s-a întors spre tata, care îi înapoiasc telefonul. 

— Ce a spus? 

— Exact ce mă aşteptam, 

Mama aştepta detaliile cu nerăbdare, 

Tata s-a îndreptat spre fercantra bucătăriei, care oferea 0 
privelişte magnifică asupra fermei Aberdeen, câtre vest. A privit 
afară. 

— Lucrurile stau așa, Lucy: în schimbul unei grămezi de 
bani, firma XT Energy își va instala aici, cu entuziasm, puțurile 
și ţevile, va pompa nisip și apă și va distruge totul. 

S-a întors din nou spre ea. 


— Asta vrei? 
— Nu, firește că nu. Nimeni nu vrea să vadă distruse pămân- 


turile familiei, a spus ea grăbită. Dar suntem la ananghie. Deja ai 
vândut parcele mici de pământ la fiecare câteva... 

— Parcele mici! Nu toată proprietatea! Și nu unor prădători! 

— Sunt sătulă de treaba asta, Angus. Cercul ăsta vicios mă 
termină: vine factura pentru furaje, vindem douăsprezece hec- 
tare. Trebuie să plătim taxele școlare, mai vindem ceva. Nu putem 
să plătim salariile... 

— Am înțeles, a întrerupt-o el. 

Mama plângea, iar tata strângea din dinți. 

— Nu pot să trăiesc așa, a suspinat ea. 

— Nu accept oferta. Noi nu acceptăm. Și să știu că lumea 
cunoaște situația noastră înrăutățește lucrurile. 

— Îmi pare rău că asta-i părerea ta, a spus mama. 

— lar mie îmi pare rău că ai răspuns la telefon. 

Tata a plecat, fără să mai spună un cuvânt. 

Supărată de scena la care asistasem, mi-am luat cafeaua și am 
urcat la etaj. Părinții mei nu se certau niciodată așa — se mai 
ciorovăiau, firește, și se înțepau reciproc, însă asta era ceva nou. 

Mi-am amintit cum tata îmi ceruse să fac „treaba asta cu de- 
butul”, în hambar, spunându-mi cât de mult înseamnă pentru 
mama, și când întrebasem de ce, răspunsul său enigmatic fusese: 
„Nici n-ai idee”. De când Julia și eu plecaserăm la facultate, 
mama păruse, într-adevăr, să nu fie în apele ei, însă până acum nu 
știusem cât de nefericită era. Se certau cum nu se mai certaseră 
vreodată și îmi făceam griji că mariajul lor era în pericol. 

Cu o seară înainte, Ann subliniase că, dacă nu avea loc un 
miracol, ieșeam din schemă într-o săptămână. Dar tata se baza 
pe mine — când îmi ceruse să fac asta pentru el, se referise la 
amândoi. 

Am luat o gură de cafea și mi s-a strâns stomacul. 

Trebuia să fac aşa încât lucrurile să funcționeze. 


Unsprezece 
SSANG 


x 


Megan înscrie dintr-o fază imposibilă 


Problema cu planul genial al Juliei de a-l face pe Hank să 
aștepte o săptămână ca să mă vadă era că trebuia să aștept și eu 
tot atât ca să-l revăd. Iar eu nu mă pricep deloc la așteptat. Îmi 
place satisfacția imediată. Din fericire, a fost o săptămână mai 
mult decât plină: am dat două teste, am petrecut diminețile la 
sală și la antrenamente, am avut un meci miercuri după-amiază 
și, chiar dacă se încheiaseră lecţiile de dans, sezonul debutantelor 
începuse în mod oficial, iar evenimentele se profilau la orizont ca 
niște avioane apropiindu-se de aeroport. Luni, liga de fotbal a 
juniorilor a găzduit un prânz la Clubul Brookline, iar după aceea 
abia dacă ajunsesem înapoi la antrenament. Marţi, Clubul 
Petroleum a organizat un dineu la Renaissance Tower, așa încât 
era a șasea seară de marți consecutivă în care nu reușeam să ajung 
la seara de filme, rezervată lui Cat. Iar joi după-amiază, biserica 
prezbiteriană din Highland Park a organizat un eveniment „de 
socializare” care s-a ridicat la înălțimea numelui!. Biserica avea 
trei mii de membri. Am făcut bătături la mâna dreaptă salutând 


' Aluzie la numele Highland — „teren aflat la înălțime”. (N. red.) 

atâția oameni, iar obrajii mă dureau după ce zâmbisem non-stop 
timp de trei ore. 

Și mai rău, săptămâna pe care o avuscsem la dispoziție pentru 
a o „surprinde” pe Ann Foster mai avea o zi până se încheia, și 
încă nu-mi venise o idee ca lumea. Mă întrebam dacă ar accepta 
o vacă drept mită, gândindu-mă că tata mi-ar fi dat una. Livrarea 
unei vaci vii la ușa ei sigur putea fi considerată o surpriză, deși nu 
cred c-ar fi impresionat-o. Disperată și extenuată, în joia aia, la 
miezul nopții, cercetam din scoarță în scoarță biblia debutantei, 
împreună cu Julia, însă nu am găsit nimic util. Eram pierdută. 

Și apoi, la pagina 16, îngropat adânc printre detalii, Julia a 
găsit răspunsul: „Etichetă & conduită pentru tinerele doamne”, 
cu Ann Foster. 

— Un curs de bune maniere? am întrebat. Mi-a zis să o sur- 
prind. 

— E cel mai bun lucru pe care-l poți face: arăţi că ai bunăvoință 
și inițiativă, a spus Julia. Și cum ar putea să te dea afară, dacă ești 
eleva ei? 

Era o lovitură de judo social extrem de elaborată. 

— Cursul începe mâine după-amiază, am spus, după ce am 
căutat online. 

— Minunat! Taman la timp, a comentat Julia. 

Așa că la ora 14:30, vineri, purtând doar un sutien și chiloți de 
mătase, stăteam în apartamentul nostru, încercând să-mi dau 
seama cu ce să mă îmbrac pentru curs. Julia și eu aveam foarte 
multe ținute, odată cu indicația — primită de la mama şi din 
biblia debutantelor — de a nu purta niciodată, dar niciodată, 
acelaşi lucru de două ori, așa că ne transformaserăm livingul într-un 
dressing imens, Împinseserăm canapeaua lângă perete, scosese- 
pepe sed pl 
Ba ia stele i şi al oilea pentru cele „deja purtate 

și jumătate „M”. Pantofii stăteau în 

cutii, fiecare cu o poză a perechii din interior lipită la exterior, 
fiindcă Julia era obsedată de asemenea amănunte. Poşete, eșarfe 
și felurite alte accesorii atârnau de un suport pentru pălării făcut 
din cedru și din coarne de vită obținute de la fermă. 

M-am uitat cu atenţie la suportul folosit pentru ținutele „deja 
purtate”. Am calculat suma cheltuită pentru acea primă săptă- 
mână din sezon și am decis că banii cu pricina ar fi pus hrană pe 
masă unei familii de patru persoane, din Kansas, timp de un an — 
şi pe deasupra ar fi putut face cumpărături de la Whole Foods. În 
țările aflate în curs de dezvoltare, suma aia ar fi hrănit un întreg 
sat, cu tot cu animale. 

Dezgustată, m-am concentrat pe ce să port pentru întâlnirea 
cu Ann Foster și am ales o „armură” completă: o bluză Calvin 
Klein din lână merinos de culoarea fildeșului, o fustă de mătase 
cafeniu-deschis, care se termina fix sub genunchi și pantofi din 
piele, cu tocul de doar cinci centimetri. Am accentuat modestia 
acestei combinații punându-mi cerceii cu diamante ai Juliei și un 
șirag de perle pe care îl moștenisem la șaisprezece ani. Am totul, 
în afară de o vestă antiglonț, m-am gândit. 

Apoi am început să lucrez la față. Umflătura din jurul ochiului 
aproape dispăruse și, ca să maschez vinețiul rămas în urmă, acum 
prezentându-se în nuanțe delicate de verzui și gălbui, am aplicat 
un strat de fond de ten și am adăugat puţin fard. Mi-am pieptă- 
nat părul pe spate și l-am ridicat în vârful capului, mi-am aplicat 

pe buzele crăpate un strat subțire de vaselină şi am adăugat ruj 
maroniu pe deasupra, mi-am aplicat rimelul și m-am parfumat 
cu Jo Malone Vanilie & Anason. Nişte ochelari Prada supradi- 
mensionați au fost tuşa finală. M-am privit în oglindă și mi-am 
spus: Perfect. 

Am ajuns la Hotelul Crescent la 15:45 fix, stăpână pe mine, 
PARSIN si cu cincisprezece minute mai devreme. l-am zâm- 

ui și am străbătut holul spre recepție. 

— VA pot ajuta? 

— Da. Bună! Sunt aici pentru cursul de etichetă pentru tinere 
doamne. 

Femeia a tăcut, a părut dornică să comenteze, dar s-a răzgândit. 

— S-a întâmplat ceva? am întrebat. S-a anulat? 

— Nu, nu, a răspuns ea. Se ține în Sala Bordeaux. La stânga, 
treceţi de biroul din faţă, și apoi pe hol, până la capăt. 

— Mulţumesc. 

— Cu mare plăcere. 

Sala Bordeaux? Ce-i cu toate denumirile astea pretențioase: 
Complexul Crescent era construit pe baza unei tematici pari- 
ziene, cu blocuri înalte de beton cenușiu și acoperișuri mansar- 
date, acoperite cu olane, așa că mă gândeam c-or fi luat treaba cu 
franceza în serios. În timp ce înaintam pe hol, am zâmbit în sinea 
mea. Dacă aș fi întrebat unde e toaleta, m-ar fi îndrumat spre Salle 
de Ca-Ca. 


Ge 


Odată ajunsă în fața sălii Bordeaux, mi-am netezit fusta, mi-am 
verificat bluza, să nu aibă scame, și mi-am privit ceasul. Ajunsesem 
mai devreme, eram îmbrăcată impecabil și am deschis ușa cu 
încredere, fără să transpir deloc. 

— Bună! m-a salutat o fetiță la intrare, zâmbind și netezindu-și 
rochia, exact cum făcusem și eu afară. 

Avea o claie de bucle aurii și purta o rochie de mătase roșie, 
brodată cu trandafiri, ciorapi albi și o pereche de sandale negre 
lucioase. Nu cred că are mai mult de zece ani, m-am gândit. Cu 
siguranţă, înțelesesem greșit conceptul de „tinere doamne”. 

— Bună! am răspuns. 

— Mă cheamă Carli! 


A întins o mână. Am zâmbit ca să-mi ascund 


: ei anica şi ne-am 
strâns mâinile. p ; 

— Eu sunt Megan. Megan McKnight. 

— Sunt încântată să te cunosc, a spus ea politicos. 

— Şi eu. 

O altă fetiță, cam de aceeași vârstă, mi-a zâmbit și ea. Purta o 
rochie de un alb strălucitor, cu o jupă de dantelă şi sandale albe, 
sclipicioase, prinse cu scai, 

— Eu sunt Hannah. Încântată! 

— Megan McKnight. La fel, Hannah! am răspuns și ne-am 
strâns mâinile sfios. 

Mai erau alte trei fete acolo: Isabelle, Jayla și Paige. 

Toate planurile mele de a o surprinde pe Ann și de a-mi salva 
reputația s-au prăbușit. 

— Eşti profesoara noastră? a întrebat Carli. 

— Nu, nu sunt. 

Am privit ușa, gândindu-mă că era cazul s-o tai înainte să 
apară Ann. Avea să mă considere cea mai proastă persoană pe 
care o cunoscuse, dacă n-o ușcheam. 

— Deci ești aici pentru curs? continuă Carli. 

— Păi... 

— Participi la Cotilionul Junioarelor? 

Carli nu se putea opri din întrebat. 

— Nu. Îmi fac debutul. 

— Serios? a întrebat Hannah. La simfonie? 

— Nu. Fac parte din debutantele Bluebonnet. 

Toate fetele au făcut ochii mari la mine. 

— Serios? a îngânat Paige, uimită. 

Cumva surprinsă că ştiau care e diferența, am încuviințat. 
Aceasta era marea diferență dintre debuturile din Dallas: Orchestra 
Simfonică din Dallas organiza un debut cu un sezon mult mai 
scant, mult mai ieftin și pe bază de candidaturi, nu de invitații, în 
timp ce debutul Bluebonnet era cel important. 

— Cum ai fost aleasă? a întrebat Carli, siderată. 

A pronunțat cuvântul „aleasă” pe același ton cu care lume, 
vorbește despre Hristos. 

— Păi, mama mea a fost debutantă, la fel și bunica mea, o 
mătușă și o străbunică. Familia mea a fost implicată în chestia 


asta de multă vreme. 
— Mişto! a spus Hannah. 
— Deci voi participaţi la Cotilionul Junioarelor? am întrebat, 


Toate fetele au încuviințat. 

— Sora mea, Julia, a fost la Cotilion. 

De fapt, probabil că Lauren, cele două Ashley și toate cele- 
lalte debutante, cu excepția mea, participaseră la Cotilion. Tre- 
buia să recunosc că fotografiile fuseseră extraordinar de drăgălașe: 
toate fetele purtaseră rochițe albe și dansaseră cu băieţei în fra- 
curi, delicios de stângaci. Jumătate dintre fete erau mai înalte 
decât partenerii lor. 

— Şi ea a debutat? a întrebat Carli. 

— Debutăm împreună, anul ăsta. Suntem gemene. 

— Amândouă ați fost alese? s-a minunat Paige. 

Am confirmat. 

— Familia ta trebuie că-i importantă, a spus Jayla. 

— Păi, trăim de mult timp în Texas. 

— Ce s-a întâmplat cu ochiul tău? s-a interesat Carli. 

Îmi tot privise fața. 

— Joc fotbal în echipa SMU și o fată m-a lovit în timpul unui 
meci, săptămâna trecută. 

— Joci și fotbal la facultate?! a întrebat Isabelle. 

Se părea că devenisem brusc cea mai tare ființă din lume, și astă 
mi-a dat un imbold de mândrie și încredere. Măcar impresiona- 
sem pe cineva, chiar dacă era doar un grup de preadolescente. 

— Și eu joc fotbal! a spus Isabelle. 

— Și eu, a adăugat Carli, Nu-i așa c-o adori pe Alex Morgan? 

A privit tavanul când i-a rostit numele. Alex Morgan era o 
religie printre fetițe. 

— Da. E minunată, am confirmat, 

— Vreau să fiu ca ea, a spus Isabelle, fără ezitare. 

— Să muncești din greu, am sfătuit-o, 

Mi-am privit ceasul. Era patru fără un minut. M-am îndreptat 
spre ușă, dar, înainte să mai fac un pas, ușa s-a deschis și a intrat 
Ann Foster. A văzut întâi fetiţele și apoi pe mine. S-a oprit brusc. 

— Domnișoară McKnight, ce cauţi aici? 

Plănuisem s-o iau la fugă. Cursul nu era pentru mine și nu 
aveam nicio intenție să par și mai proastă în ochii lui Ann, însă 
privirea ei era exact ce aveam nevoie să văd: un amestec delicios 
de șoc și uimire. Am riscat totul și am decis să nu plec nicăieri. 

— Surpriză! am exclamat eu, improvizând puțin. 

Și-a revenit repede. 

— Cât de drăguţ din partea ta să ni te alături! a spus Ann foarte 
formal și s-a întors spre fete. Bună ziua, doamnelor. Să începem cu 
prezentările, da? Pe domnișoara McKnight o cunosc deja. 

Am privit-o prezentându-se celorlalte fete: Hannah, Carli, 
Isabelle, Jayla și Paige. Ascundea totul foarte bine, dar o surprin- 
sesem, și treaba asta îmi plăcea la nebunie. 

— Cine îmi poate spune ce înseamnă bunele maniere? a între- 
bat Ann. 

— Păi, înseamnă cum ne purtăm, a sugerat Jayla. 

— Da. Mai mult decât atât, înseamnă cum arătăm, imaginea 
pc care o proiectăm în lume, prin conduita și aspectul nostru. 

Bunele maniere pot fi rezumate, într-un cuvânt, prin ţinută”, 

Ne-a privit. 

— Cuvântul „ținută” vine din franceză.! Se referă la o stare d, 
echilibru, înfățișând două lucruri cu aceeași greutate. Gândiți-y 


la un cântar. 
Ann și-a întins mâinile, schițând cu palmele talerele unu; 


cântar. 

— "Ținuta se caracterizează prin poziție, stabilitate și fermi- 
tate, însă să nu vă imaginați că puteți obține așa ceva fără efort. 
Când avem ţinută, nu suntem leneșe, nu avem o postură negli- 
jentă. Dimpotrivă, suntem în echilibru, controlăm perfect emoțiile 
şi acţiunile noastre, gândurile și mai ales corpurile. Inchipuiţi-vă 
o balerină. 

Ann a rămas într-un picior și l-a ridicat pe celălalt, fără efort, 
la spate. Acum eram sigură că fusese dansatoare. 

— Când balerina se ridică pe degetele unui picior și își men- 
ține postura, spunem că are ținută. Dar, dacă încercați, vă veți da 
seama că trebuie să depuneți eforturi maxime pentru a păstra 
această poziție și pentru a vă menţine chipul calm. 

Ann stătea iar pe ambele picioare. 

— Acest talent nu îl are oricine. Este rezultatul muncii asidue 
și al orelor îndelungate de antrenament. Așa că ținuta este un 
mușchi care trebuie antrenat. Și acesta este scopul cursului de bune 
maniere: de a exersa ținuta în toate variantele sale, până când obți- 
neți încrederea necesară pentru a prezenta lumii această ținută. 

Eram uluită. Discursul lui Ann cu privire la ținută ar fi putut 
ieși, la fel de bine, din gura antrenoarei Nash — dacă adăugai un 
costum de sport și scuipături ocazionale. Antrenoarea ne ţinea 
predici despre ținută cam în fiecare zi. În timpul meciurilor 
aveam doar o milisecundă la dispoziție ca să dăm pase decisive, 
așa că succesul cerea să deținem controlul absolut, indiferent de 
circumstanţe, Nu contau accidentările sau oboseala; dacă apărea 


' În engleză, în original, poise, cuvânt derivat din verbul francez vechi peser (a 
cântări). (N. red.) 


126 cæ Jonah Lisa Dyer și Stephen Dyer 


ocazia, trebuia să fi pregiltită. Antrenonrea imi pusese în vedere cå 
ratarea mea din finalul meciului cu Universitatea din Oklahoma 
demonstrase o tragică lipsă de ținută, ceea ce corespundea per 

fect cu întârzierea și cu rochia mea sfâșiată de la întâlnirea preli- 
minară, 

— Dar azi ne vom concentra pe aspectele de bază, VA rog să 
staţi în picioare, în fața scaunelor, 

Ne-am conformat. 

— Majoritatea consideră că o ținută corectă presupune să-ți 
îndrepți umerii și să ţii capul sus — ceea ce e adevărat, Dar totul 
începe de la picioare și trece prin şolduri. Acum, vreau să staţi toate 
cu picioarele ferm sprijinite de podea, perfect aliniate cu șoldurile, 

Ne-am ridicat și ne-am verificat poziția picioarelor. Ann a 
făcut câteva modificări minore, 

— Bine. Acum, răsuciți-vă ușor piciorul stâng în afară. lată 
un lucru foarte important: umerii voştri nu stau drept fiindcă îi 
menţineţi așa încordându-vă mușchii, umerii stau drept în mod 
firesc, iar capetele voastre se află deasupra lor când coloana ver- 
tebrală se sprijină corect pe șolduri. Așa că acum vreau să vă lăsați 
coloana să se cufunde în locașurile șoldurilor, și asta va permite 
formarea acelei curbe blânde în partea de jos a spatelui. Simțiți? 

Încuviințări peste tot. Fiindcă obișnuiam să stau cocoșată, era 
incomod, însă, când am făcut cum a spus, am simțit că umerii mi 
se trag în spate fără efort și fundul meu iese puţin în afară, de la 
sine. Cine-ar fi crezut? Pun pariu că arată bine din spate! 

— Acum, cu picioarele ferm sprijinite de podea și cu spinarea 
aliniată cu ele, vreau să vă imaginați că aveți un balon plin cu 
heliu în locul capului. Se ridică fără efort, parcă tras de o aţă, și 
plutește. 

Am inspirat adânc și mi-am imaginat că am capul plin cu 
heliu. Spre surprinderea mea, capul meu a făcut întocmai ce tre- 
buia: s-a ridicat ușor și a plutit. 

— Bine! Acum, respirați din stomac și rămâneți așa. 

OK. Am rămas pe loc și am respirat, odată cu celelalte fete 
Zece secunde. Cincisprezece. Ann nu s-a mișcat. 

Treizeci. Patruzeci și cinci. 

— Hannah, îți lași bărbia în piept. 

Hannah și-a ridicat bărbia. 

— A trecut un minut. Vom rămâne așa cinci minute. 

Alergam pe treren ore întregi, ridicam greutăți, mergeam ori- 
unde pe bicicletă, și acum mă amenința cu statul? Bagă mare! 
Dar s-a petrecut ceva ciudat. Înainte să treacă două minute, 
picioarele au început să mă doară și simțeam mâncărimi în locuri 
despre care nu știam că există. După trei minute, urlam în sinea 
mea, iar fetiţele transpirau. E ridicol, m-am gândit. Nu poate fi 
atât de dificil să stai locului timp de cinci minute. După patru 
minute, mă panicasem, număram secundele în minte, în timp ce 
urechile îmi țiuiau, fundul îmi amorțise și îmi tremurau gleznele. 

— Jayla! 

Cuvântul a făcut-o pe copilă să se îndrepte de spate, fiindcă 
începuse să se clatine. 

— Încă treizeci de secunde. 

Ann a rămas la fel de neclintită ca noi, pur și simplu pri- 
vindu-ne. Faţa mi s-a înroșit, picioarele mă furnicau, iar pupilele 
mi se dilataseră. Toate astea numai de la statul în picioare? Era un 
chin și mă rugam să ia sfârșit. Singurul lucru care mă împiedica 
să cad grămadă și să mă scarpin peste tot era orgoliul. Refuzam 
să mă descurc mai prost decât niște fetițe de zece ani. 

— Vă puteți așeza, a spus Ann, într-un târziu. 

Am expirat scurt și m-am așezat, bucuroasă. 


— Dar nu vă trântiţi! Controlaţi-vă corpul! 
Ne-am îndreptat toate. 

— Acum, așezați-vă bine în fund. Coloana vertebrală încă se 
sprijină pe șolduri. Genunchii lipiți, picioarele lipite. Capul sus, 
domnişoară McKnight! 

M-am îndreptat de spate. 

— Mâinile în poală! Bine. Acum vom sta așa cinci minute. 

Să stau așezată așa a fost și mai rău. Nu pricepeam de ce, dar 
a fost mai rău. După două minute, capul îmi părea o minge de 
bowling și au început să mă doară umerii. După trei minute, am 
amețit și m-au trecut sudorile. Să stau fără să mă mișc era de-a 
dreptul brutal. După patru minute, au început să-mi tremure 
umerii și respiram pe gură. Aveam dintr-odată un respect imens 
pentru prințesele și celebrităţile care stau ore în șir, cu stoicism, 
în balcoane și pe covorul roșu. 

În prima zi, tot ce am făcut a fost să stăm în picioare timp de 
cinci minute, apoi să stăm așezate timp de alte cinci minute. În 
picioare, cinci minute. Jos, cinci minute. În picioare. Jos. Nu te 
foi. Nu te scărpina. Nu ofta. Nu țipa! Nu sări s-o lovești pe Ann 
Foster cu scaunul până pică! A fost unul dintre cele mai dificile 
lucruri pe care le-am făcut vreodată. Îmi ardeau călcâiele, mă 
dureau picioarele, umerii îmi pulsau și mă simțeam ameţită și 
îngrețoșată în același timp. Ann a făcut și ea tot ce am făcut noi, 
deloc afectată — părea capabilă să stea în picioare sau așezată 
timp de o săptămână. Din când în când, ne mai certa fiindcă ne 
clătinam și ne sprijineam — iar la a patra rundă de stat în 
picioare, genunchii lui Isabelle i-au înțepenit și aproape a leșinat. 
Ann ne-a spus despre pericolele înțepenirii genunchilor și am 
continuat să stăm jos și în picioare. 

Pentru o oră, Ann a vorbit doar despre ținută. Ținuta nu e 
întâmplătoare, nu ți se dăruiește și nu ți se acordă, ci e rezultatul 
unei minți puternice și al unui corp puternic, ambele conduse de 
un scop, iar cea mai dificilă parte e să reușești așa ceva părând că 
nu depui niciun efort. Când ne-am apropiat de final, la a cincea 

rundă de stat în picioare, aproape că am cedat. Doar orgoliul m-a 
ajutat să rezist. 

La final, Ann a spus simplu: 

— Sper că acum înțelegem ținuta mai bine. Ne vedem săptă- 
mâna viitoare. 

M-am îndreptat spre ușă, împreună cu celelalte fete. 

— Domnișoară McKnight? Poţi rămâne o clipă? 

Întrebările ei erau afirmații, de fapt. Carli mi-a aruncat o 
ultimă privire plină de compătimire, înainte ca ușa să se închidă 
şi să rămânem singure. Am așteptat. 

— Apreciez faptul că ai venit, dar... a început Ann. 

— Fără „dar”! Recunoaște că ai fost surprinsă! 

Vocea mea era ușor isterică, dar am rămas neclintită. 

— Am fost surprinsă. Puțin. 

Ann s-a adunat, alegându-și cu grijă cuvintele. 

— Domnișoară McKnight, îmi dau seama că ești o persoană 
foarte competitivă, însă, în afară de intenția de a mă surprinde, de 
ce eşti aici? De ce doreşti să debutezi? 

— Fiindcă m-a implorat tata, iar el nu-mi cere niciodată 
nimic, și fiindcă cred că asta ar putea salva căsnicia părinților 


mei, am spus, fără să mă pot controla. Am promis c-o fac, așa că 
încerc. 


Ann a căzut pe gânduri. 

— Megan, a spus ea, și mi-am dat seama că, pentru prima 
dată, nu mi-a zis „domnişoară McKnight”, e primul lucru sincer 
pe care mi l-ai spus. 

Temându-mă să întreb dacă asta însemna ce credeam eu că 
înseamnă, am tăcut. 


— Ne vedem mâine, la prânzul de la muzeu, a spus, și a înce- 
put să-și strângă lucrurile. 


— OK. Pe mâine. 

Deși eram tentată să fug la ușă și să ies înainte să se răzgân- 
dească, mi-am ținut firea și am pășit de parcă aveam capul plin 
cu heliu. 

— Domnișoară McKnight? 

M-am întors, făcând tot posibilul să nu pufnesc exasperată. 

— Da? 

— Acum, că ești iar pe linia de plutire, încearcă să nu te izbești 
de vreun aisberg. 

— Da, doamnă. 

Pe hol, după ce ușa s-a închis în spatele meu, m-am sprijinit 
de perete, am icnit și am suspinat. Acasă, m-am cufundat în cadă, 
Julia a venit și s-a așezat pe capacul toaletei, iar eu am bocit și 
i-am povestit totul. Pun pariu că în seara aia n-am fost singura 
fetiță care a plâns. 


Doisprezece 
PI ma 


x 


Megan ia o doză de cultură 


Antrenamentul de sâmbătă era ultimul lucru pe lista mea, 
înainte de picnicul de la Muzeul de Artă din Dallas, și cam pier- 
deam vremea repetând mișcările din strategia de joc, când am 
privit spre tribune și l-am văzut acolo pe Hank. Mi-a făcut cu 
mâna, iar eu i-am răspuns, ca o idioată. Ce naiba făcea acolo? 
Adică trebuia să fie acolo, însă după antrenament, peste treizeci 
de minute! 

Dintr-odată, picioarele mi s-au înmuiat și a trebuit să-mi 
aduc aminte cum se aleargă, ceea ce m-a făcut să fug ciudat. Apoi 
am calculat greșit o pasă transversală și mingea a ajuns în tribune. 

— Megan! a strigat antrenoarea Nash, iar eu am făcut din 
mână, recunoscându-mi greșeala. 

Lui Cat i-a luat treizeci de secunde să-și dea seama că Hank 
era acolo pentru mine. 

— Ai cumva un frate? l-a întrebat, alergând pe lângă el, 

Hank i-a zâmbit și a clătinat din cap. 

— Nu, îmi pare rău! a strigat. 

— Dar o soră? a urlat și Mariah, intrând în joc. 

— Sunt singur la părinți! 

— Jocul e aici! a strigat antrenoarea Nash, iar asta a pus capăt 
distracției. 

Băieţii nu veneau niciodată la antrenamente, așa că scena era 
într-adevăr neobișnuită. 

Când s-a terminat antrenamentul, m-am îndreptat spre el, 
iritată, iar el s-a ridicat să mă salute. Era foarte chipeș, într-un 
costum cenușiu-deschis, în pătrăţele. Cat, Lindsay și Lachelle 
s-au oprit să asculte conversaţia. 

— Bună! am spus. 

— Bună! 

— Ai ajuns devreme. 

— M-am gândit să vin mai devreme și să privesc. 

— De ce? 

— Fiindcă îmi placi. 

Lachelle a scheunat. 

— Doi-unu-patru-șapte-șase-doi... a început Lindsay să-și 
dicteze numărul de telefon. 

— Lindsay! am strigat la ea, și s-a oprit. Păi, mersi, i-am zis 
lui Hank. 

Mersi? Haide, Megan, fă un efort. 

— Te-am căutat pe net. Eşti starul echipei. 

— Nu chiar, am spus, însă îmi plăcea entuziasmul lui. 

— Ai înscris nouă goluri anul trecut. Am cumpărat bilete la 
meciul vostru cu Houston. 

— Serios? 

A ridicat telefonul, arătându-mi confirmarea că avea două 
bilete ca să ne vadă jucând contra Universității din Houston, 
miercurea următoare. Cat și Lindsay au oftat, s-au clătinat și 
s-au prefăcut că leșină în iarbă. 

— Mereu fac așa? a întrebat Hank, clar amuzat de bufoneria 
generală. 

— Ignoră-le. Nu sunt obișnuite cu feţele regale. 

Am zâmbit. 

— Mă duc să mă schimb. 

— Te aştept. 

— Ai face bine să mă aștepți, i-am strigat peste umăr și apoi 
mi-am mușcat buza, prostește: eram cu spatele la el, așa că nici 
măcar nu mi-a observat tentativa jalnică de aluzie sexuală. 

— E trăsnet tipul, mi-a spus Lachelle, în drum spre vestiare. 

— Mersi, am răspuns. 

— Te aştept! m-a tachinat Cat, iar eu am lovit-o în braț. Deci 
din cauza lui nu ne mai uităm împreună marți seara la TV. 

— Cat, doar ştii cât de ocupată sunt. Îmi pare rău. O să dureze 
numai până în ianuarie. 

— Știu, mi-a spus Cat, dar mi-am dat seama că se simțea 
jignită. 

Douăzeci de minute mai târziu, am ieșit din vestiar cu părul 
uscat, purtând o rochie Tory Burch fără bretele, violet cu crem, și 
cea mai drăguță pereche de sandale. Margot le găsise. Erau marca 
Alexander McQueen și, cel mai bun lucru, nu aveau toc. Margot 
chiar avea grijă de mine. 

— Uau! a făcut Hank când m-am îndreptat spre el. 

Aștepta lângă o mașină care părea foarte scumpă. 

— A, vechitura asta? am spus, ridicând un colț al rochiei. 

Mi-a deschis portiera și am urcat. Mașina era numai piele și 
lemn de castan, un automobil pentru adulți veritabili. În interior 
era răcoare, fiindcă aerul condiționat fusese deja pornit. După o 


clipă, am simțit aerul prin rochie — oare scaunele aveau și ele aer 
condiționat? Hank a urcat și el. 


— Chiar o să vii la meci? l-am întrebat, când s-a așezat la volan. 

A încuviințat. 

— Înscrii un gol pentru mine? m-a întrebat, pe un ton jucăuș. 

Mi-am zis că, dacă tot se străduia din greu să flirteze, puteam 
și eu măcar să fac un efort. 

— Doar unul? am întrebat, încercând să fiu cât mai jucăușă. 
De ce nu o dublă? 

— O dublă? 

— Două goluri, am explicat, ridicând două degete. 

— De ce nu un Paz trick!, atunci? 

— De ce nu? am spus, din impuls. 

— S-a făcut! 

A ieșit din parcare și a intrat în campus. Am ajuns la semafo- 
rul de pe Mockingbird și am așteptat culoarea verde. 

— Tocmai am acceptat să înscriu trei goluri pentru tine miercuri? 

A încuviințat încet. 

— E vreo problemă? 

Mi-a zâmbit iar. Nu vreau să spun că i-au sclipit ochii, fiindcă 
ar fi siropos, însă chiar asta s-a întâmplat. lar eu m-am trezit că 
rânjeam. 

— Doar că n-am înscris niciodată un hat trick într-un meci 
universitar. 

— Atunci, voi fi acolo când se întâmplă prima oară! 

Nu puteam nega: Hank Waterhouse era foarte interesat de 
mine. Era foarte, foarte drăguţ din partea lui. Mega-drăguț. 


ce 


— Andrew! Uită-te-ncoace! Andrew! Domnule Gage! Andrew! 
Andrew! 
Câțiva paparazzi se înghesuiau în spatele unei bariere de oțel 
Și au început să strige când Andrew Gage a coborât din Merce- 
desul lui — aceeași mașină pe care i-o înapoiase valetul în prima 
zi când ne cunoscuserăm. Chiar și eu știam că tipii ăștia nu fuseseră 
angajați să facă pe ziariştii, ca la petrecerea lui Abby. Nu, erau pe 
une: prădători de vârstă mijlocie, care făceau poză după poză cu 


! Trei a k 
rel goluri înscrise în același meci de către același jucător. (N. tr.) 

aparatele lor digitale. Andrew a părut surprins, apoi iritat, auzin- 
du-i. Și-a plecat capul și a înconjurat mașina, ca s-o ia pe Lauren 
de mână. Fotografii au strigat și au apăsat pe butoane, implorân- 
du-l să se întoarcă spre ei. Lauren a făcut-o, zâmbind și bucu- 
rându-se de moment, însă Andrew nu s-a clintit și, câteva clipe 
mai târziu, se aflau în siguranță în interiorul Centrului Nasher 
pentru Sculptură. 

Hank și eu am ajuns imediat după ei și ne-am bucurat de 
locuri în primul rând la „spectacol” — unul de rutină în Beverly 
Hills sau în New York, însă neobișnuit în Dallas. 

— Andrew e chiar atât de important? l-am întrebat pe Hank, 
în timp ce oprea mașina. 

Valeţii ne-au deschis portierele. 

— El așa crede, a spus Hank, coborând. 

Paparazzii nu ne-au băgat deloc în seamă când am urcat scă- 
rile, dar eu le-am mai aruncat o privire înainte să intrăm. Unii își 
examinau cadrele, iar alții erau deja activi, butonându-și telefoa- 
nele. Hank s-a oprit și el, iar colțul buzei i s-a ridicat ușor, cu. 
dispreț. 

— Ce e? am întrebat, remarcându-i expresia. 

— Nimic. 

L-am tras de mână. 

— Ştii tu ceva. Spune-mi și mie. 

— El sau persoana care se ocupă de PR îi cheamă. 

— Serios? 

Hank a încuviințat din cap. 

— Se preface surprins sau că nu-i vrea aici, dar e doar un joc- 


Li se spune dinainte unde se va afl 
conduce. 


Ce fel de 
de calculat. 


— Scârbos! 


a, la ce oră şi ce maşină v4 
Persoană face asta? m-am întrebat. Era atât de... fals» 


am spus cu aprindere. 

— Haide. 


Hank m-a luat de mână și am mai privit o dată peste umăr, 
intrând. 

Muzeul de Artă din Dallas organizează în fiecare an, la 
Centrul Nasher pentru Sculptură, un prânz pentru debutantele 
Bluebonnet, știind că multe dintre ele vor deveni sponsori impor- 
tanți. Centrul Nasher are o clădire mică pentru expoziții și gale- 
rii mici. Când am intrat, clădirea era deja plină de nababi, 
de soțiile lor, de debutante și de partenerii acestora. Totul miro- 
sea a bani. 

— O Cola dietetică, a cerut Hank când am ajuns la bar. 

— Nu bei alcool? 

A clătinat din cap și mi-a zâmbit. 

— Duc o încărcătură prețioasă. 

Am zâmbit și mi-am dat seama că era posibil să fi fost cel mai 
romantic compliment pe care-l primisem. Eu, încărcătură prețioasă? 

— Vin alb, te rog, i-am spus barmanului. 

— Ai mai fost până acum la Nasher? a întrebat Hank, cât 
timp așteptam. 

— Pä.. 

Mă simțeam stânjenită. 

— Dacă spun că nu, însemnă că sunt jalnică? 

— Nu, înseamnă că te așteaptă ceva pe cinste! 

— Serios? 

— Pregătește-te... să fii uimită! a zis el, cu emfaza unui pre- 

Zentator de circ. Îmi permiți? 

i Mi-a oferit brațul și m-a condus pe ușile din spate și pe scări 

n jos, 

SE aia de cameră cânta în verandă, iar muzica se ridica dea- 

Patrie ap or, asemenea unei ceți blânde. Grădina era superbă, 

Ba a ce-a peluză impecabilă și alei cu pietriș, însă spaţiate 
» Cu câte o tușă de naturalețe ici și colo. Un grup de mese 

și de scaune ocupa zona verde centrală, însă piei NU SE așezase 
încă să mănânce. Toată lumea se plimba și admira colecția per- 
manentă. Majoritatea sculpturilor erau foarte mari și, în mog 
evident, amplasate cu ajutorul unei macarale. 

— Acum îmi dau seama că Dallas are ceva cultură — o trup 


de balet, o orchestră simfonică, multe teatre micuțe și chiar un 
acvariu de calitate, a spus Hank, încă ținându-mă de braț și con- 
ducându-mă pe o alee. 

Adoptase o atitudine amuzată, de showman, fermecătoare și 
incitantă. 

— Mai există, firește, și Muzeul de Artă din Dallas, care este 
căminul sigur și insipid al oalelor și lingurilor precolumbiene asor- 
tate, al unui Chagall rătăcit și al câtorva pânze de Basquiat. 

— Oale și linguri precolumbiene? am repetat eu, râzând. 

— Bine, nu prea mă pasionează istoria. La urma urmei, sunt 
evenimente din trecut. 

Știa că eu studiam îszoria, nu? 

— Oricum, a continuat Hank, dacă pui totul laolaltă, obţii un 
grup mai degrabă obișnuit — poate o coroană, dar fără nestemate. 

S-a oprit și și-a întins braţele teatral. 

— Dar, din fericire, există Centrul Nasher, care compensează. 
Pe aceste câteva hectare se întinde o comoară demnă de un rege, 
alcătuită din obiecte de artă clasa-ntâi. Voi fi încântat să ţi-o 

prezint. 
— Vă urmez, domnule, am spus, relaxându-mă puțin. 
Ne-am apropiat de primul exponat: trei măciuci gigantice, 
din metal ruginit, cățărate pe o vatră de fierărie. 

— Aceasta, a explicat Hank gânditor, se numește Trei pufuleț! 
dansând, opera lui Ulrich Ruckriem,. 

A făcut o pauză pentru efect și a privit sculptura, cu bărbia 
sprijinită în palmă. Am intrat în joc, studiind-o şi eu şi abținân- 
du-mă cu greu să râd, 

— Observă cât de tentantă și de apetisantă arată. Este un 
exemplu perfect pentru perioada dedicată gustărilor! 

Am mers mai departe și am ajuns la altă sculptură, o plasă de 

metal negru, care arăta ca un loc de joacă parțial năruit. 

— Ah! a spus Hank. Aceasta este — și s-a aplecat să citească 

titlul şi numele artistului — Ceva găsiz pe alee, de David Smith. 

— Serios? am întrebat, abia reținându-mi râsul. 

— Da, da, este una dintre cele mai cunoscute lucrări ale lui. 
A fost inspirată sau, ar spune unii, pricinuită de plimbarea sa 
matinală prin centrul orașului Sacramento. 

Fără nicio introducere, m-a luat de mână. 

Am trecut pe lângă Julia și Zach, care stăteau lângă o fântână, 
și pe lângă Ashley Numărul Unu și partenerul ei, care citeau 
sârguincios O broșură. Lui Ashley îi stătea în fire să ia totul în 
serios. Am mers mai departe și am ajuns într-un colț îndepărtat 
al grădinii, unde Hank mi-a arătat exponatul Pe jumătate termi- 
nat, al lui Schist, Mi-a alunecat dalta, de Picasso, și capodopera 
lui Giuseppe Penone: o cutie sfâșiată, intitulată După livrările UPS. 

La întoarcere, am examinat una dintre piesele mai mari: două 
pătrate curbate, imense, din metal de culoarea chimenului prăjit. 
Am privit-o cu o admiraţie ironică și am așteptat să-mi spună 
Hank ceva despre ea. 

— Ah, ah, ah! a exlamat el. Asta... nu-mi găsesc cuvintele. 

Am chicotit. A făcut un pas spre ea, s-a întins, parcă pentru a 
o atinge, apoi și-a retras mâna. S-a șters la ochi, prefăcându-se că 

îndepărtează o lacrimă, Chicoteam din ce în ce mai tare. 
— Asta e opera magnifică a lui Richard Serra, ultima: a inti- 
tulat-o Curbele mele nu sunt nebune. 
A rostit titlul cu un accent spaniol caraghios, iar eu am izbuc- 
nit în râs, 
— Termină! 


— Vorbesc serios, a spus, iar eu l-am privit. 

— Curbele mele nu sunt nebune? i-am imitat accentul. Nu, nu 
vorbeşti serios. 

— Uită-te, m-a invitat, iar eu m-am oprit să citesc ce scria pe 
plăcuță. 

Curbele mele nu sunt nebune, de Richard Serra. 

— Dar ai inventat celelalte nume! 

— Crezi? a răspuns el, zâmbind poznaș. 

Vorbea ca un scamator și mi se părea că era și mai amuzant 
felul în care amestecase și potrivise totul, terminând cu un nume 
suficient de prostesc încât să mă păcălească. Hank Waterhouse 
era isteț — mai isteț decât mine. 

Am stat la coada pentru mâncare și ne-am luat farfuriile, apoi 
ne-am așezat lângă ai mei și le-am făcut cunoștință. Mamei i-a 
plăcut fiindcă era drăguţ și mă însoțea. Atât. Iar tata și Hank 
studiaseră amândoi la A&M, ceea ce, practic, îi transforma în 
verișori primari. Cincisprezece minute mai târziu, mama bătea 
ușor brațul lui Hank, iar el și tata vorbeau absorbiți despre zilele 
de glorie din timpul facultății. 

— Ah, ar fi trebuit să intru în organizația Corps! a spus tata. 
Mă rog, aveam ferma, știam că nu era pentru mine cariera mili- 
tară, dar acum, privind în urmă... Ar fi trebui s-o fac. 

— În cazul meu, a fost cea mai bună alegere, a spus Hank. 
Sigur, simțeam că făceam parte din ceva, însă, mai mult decât 
atât, A&M mi-a oferit un sistem de valori, ceva în care să cred, 
înțelegeți ce zic? 


Tata a dat aprobator din cap. Pentru o clipă, am crezut că va 
saluta militărește. 
— V-au plăcut sculpturile? a întrebat mama. 
— Ah, da, superbe! am răs i : 
, da, puns. Mi-a plăcut înd i Trei 
Pufuleți dansând, ; pena 

— Am și eu o lampă de sudură, niște fier vechi și niște pot- 
coave desperecheate. Mă gândesc c-aș putea incropi ceva, într-o 
oră sau două, care să-i vrăjească pe cei de-aici, a spus tata, 

Mama i-a aruncat privirea aia. 

— Așa cum probabil ţi-ai dat seama, Angus ar prefera să stea 
acasă, uitându-se la fotbal american, a spus ca acru. 

Am văzut că prăpastia de săptămâna trecută se adâncise, 

— Scorul e paisprezece la șapte pentru Aggie, i-a șoptit Hank 
tatei, după ce și-a privit telefonul. E al doilea sfert, meciul abia a 
inceput. 

— În regulă. Dar nu-mi spune mai multe, îl înregistrez pe DVD, 

Discuţia despre meci a fost ultima picătură pentru mama. 

— Mă duc să mă uit la obiectele scoase la licitaţie. 

— Încearcă să nu cumperi ceva din greșeală, a spus tata. 

A fost o lovitură sub centură, cu siguranță, și mama a luat-o 
ca atare. 

— Sunt sigură că încă ne permitem să privesc, 

Mama a ridicat ancora și s-a îndreptat spre galerie, iar limba- 
jul său corporal — care denota iritare — era suficient de ușor de 
descifrat. 

— E încă supărată, nu? am întrebat. 

Tata a oftat și și-a încrucișat braţele. A încuviințat. 

— Da, e supărată din cauza tâmpeniei cu pământul. Am venit 
azi aici, am ratat meciul, tocmai ca s-o îmbunez. Vezi și tu că n-a 
funcționat, 

— Nu înţeleg, tată. A spus că nici ea nu vrea să împarți ferma. 
De ce e supărată? 

— Fiindcă e vorba de foarte mulți bani, Megan. Te convingi 
că, dacă ai vinde, lucrurile ar fi mai simple. Într-un fel, chiar așa e. 
Știi, atunci când ți se face o ofertă, chiar dacă n-ai de gând să 
accepți, te gândești la ea și speri. 

Hank, spre lauda lui, rămăsese tăcut cât timp se desfășurase 
drama noastră de familie sub ochii lui. M-am întors spre el și 
i-am zâmbit așa cum o văzusem pe Julia zâmbindu-i lui Zach, 
impingându-mi cu grijă o șuviță după ureche. 

— Îmi pare rău, Hank. Nu e momentul potrivit pentru dis- 
cuția asta. 

— E OK, a spus el, și apoi i s-a adresat tatei: Petrol și gaze? 

— Mda, a răspuns tata. 

— Care-i treaba cu oamenii ăștia? Adică ei chiar nu înțeleg 
când sunt refuzați? a întrebat Hank. Ar trebui să-și dea seama că 
există momente în care oamenii nu vor să vândă. 

— Ştii, e ceva mai complicat. Aș vinde, sincer, dacă aș primi 
oferta potrivită. N-am de gând să fiu fermier pentru totdeauna. 
Megan și Julia n-or să mâne vite ca să-şi câștige existența. Dar 
nu vreau să vând pentru... asta. Ca ferma să fie distrusă. 

Am rămas cu toții tăcuți pentru o clipă. 

— Nu s-ar putea construi acolo locuințe sau așa ceva? a între- 
bat Hank, cu blândeţe. 

— Sigur! Nu m-ar deranja, i-a zis tata. 

— Aţi primi mai puțini bani, dar... a continuat Hank. 

— Îndeajuns de mulţi bani e tot ce vreau. Dar tipii ăia nu mă 
sună. Pământul e prea valoros ca să se construiască pe el. 

— Nu neapărat. Ați fi surprins să știți cum se fac înțelegerile. 
Văd asta mereu, la muncă. Doar fiindcă nu funcționează într-un 
fel, nu înseamnă că nu poți rezolva altfel. 

— Păi, așa cum am spus, nimeni nu mi-a propus altceva. 

— Sincer, a continuat Hank, vă aflați într-o poziție excelentă. 
Când un dezvoltator imobiliar vă propune o înțelegere, are no- 
funi preconcepute despre ce vrea și despre cum vrea să o facă. Și 
dacă nu vă place, atunci trebuie să-i convingeți să vadă lucrurile așa 
cum le vedeți dumneavoastră. Dar, dacă plănuiți să se contruiască 
aşa cum doriţi, atunci de fapt căutați un cumpărător. 

— Interesant, Nu m-am gândit niciodată aşa, 

Tata luat o gură de bere. 

— Ţi-ai găsit un tip deştept, hm? m-a întrebat, iar eu am rânjit, 

Dacă vrei să cucerești o fată, cucereşte-i tatăl, 

l-am zâmbit lui Hank, iar de data asta nu mă prefăceam, 

— Mai vrei o bere, tată? 

— Da, mersi. 

— Mă duc eu, a spus Hank, dar l-am oprit. 

— Stai aici. Tu vrei ceva? am întrebat. 

— Încă o Cola dietetică, 

— Sigur. 

Aproape că am plutit spre bar. Tocmai comandasem un cock- 
tail mimosa, o bere pentru tata și o Cola fără zahăr, când a apărut 
Sydney. 

— Bună, Sydney. 

— Bună. 

A mai venit un barman. 

— Două pahare cu vin alb, te rog, a cerut ea și apoi am rămas 
singure la bar. 

— Sydney, îmi amintesc unde ne-am cunoscut. 

M-a privit. 

— Vreau să știi că, dacă-ți făceai griji... nimeni nu va afla de 
la mine. 

Barmanul i-a adus cele două pahare cu vin. Le-a luat. 

— Da, mersi, a spus ea scurt și a plecat. 

Nu era replica la care mă așteptam. M-am sprijinit de bar și 
am privit în jur. Andrew Gage se îndrepta spre mine și privirile ni 
s-au întâlnit. A făcut imediat stânga-mprejur și a plecat. Care-o 
fi problema lui? 

— Poftim, a spus barmanul, oferindu-mi băuturile. 

— Mersi. 

Am luat cele trei pahare, m-am întors și m-am trezit că 
Andrew îmi aținea calea. 

— Megan, a spus el formal. 

— Bună, Andrew. 

— Voiam să discut cu tine. 

Oare ce dorea să-mi spună Andrew Gage? m-am întrebat. 

— Am încercat să-mi cer scuze la petrecerea verișoarei tale, a 
început el, dar nu te-am putut prinde singură, așa că m-am gân- 
dit c-ar fi mai bine s-o las pe altă dată. În orice caz, vreau să îmi 
cer iertare pentru comentariile pe care le-ai auzit. Nu făceam 
decât să repet ce a spus Lauren, însă nu-i o scuză. Eu nu sunt așa 
și-mi pare rău că am spus chestiile alea. Și că le-ai auzit. 

— OK. Mersi. 

Era o explicație decentă, însă păruse ciudat de... exersată. 

— Cu plăcere. 

Am rămas acolo, cu băuturile în mână, iar el s-a uitat într-o 
parte și în alta, dar nu a părut să mai aibă ceva de spus. Doamne, 
omul era un monument de stânjeneală, așa cum stătea acolo, mu- 
tându-și greutatea de pe un picior pe altul. 

Lauren Battle ne-a văzut și a venit spre noi. 

— Te-am căutat, a gângurit ea, ignorându-mă complet. 

— Bună, Lauren, am spus, rămânând în umbra ei. 

— Ah, bună, Megan! Cum merge școala de sarm? 

De unde naiba ştia? 

— Mă descurc de minune, mersi de întrebare. 

— Învață să meargă, a spus Lauren, de parcă ar fi fost cel mai 
drăguţ lucru de pe pământ. 

Am ignorat-o și l-am privit pe Andrew. 

— Mai voiai să-mi spui ceva? 

— Nu. Atât, 

— OK. Ne mai vedem. 

La întoarcere, m-am oprit să-i privesc pe Hank și pe tata 
adânciți în conversaţie. Poate că vorbeau despre fermă, despre 
fotbal american sau despre Corps. El era foarte sexy și m-am 
gândit la ce ar fi putut urma. Hank avea să mă ducă acasă și, pe 
baza micilor indicii primite în cursul zilei, eram sigură că avea să 
mă conducă până la ușă. Gândul îmi dădea fiori. Ar trebui să-l 
invit înăuntru? Ar fi prea îndrăzneț? O să mă sărute? 

Cu siguranță speram s-o facă. 


reisprezece 
„saca, 


pd 


Megan își cumpără „pelerine” 


Când am ajuns la apartament, Hank a venit să-mi deschidă 
portiera, însă ieșisem deja pe jumătate din mașină înainte să-mi 
dau seama ce intenție avea. Ne-am întâlnit undeva la mijloc, eu 
stând în picioare iar el deschizând portiera până la capăt. 

— Scuze. Ar fi trebuit să aștept, am spus. 

— E OK. Uneori nu e prea eficient. 

M-am gândit din nou cât de normal era. 

M-a luat de mână și ne-am îndreptat agale spre ușă. Dacă în 
mașină fusesem doar ușor emoționată, acum tremuram. 

— Tatăl meu te place, i-am spus. 

— Și mie îmi place de el, a răspuns. 

— De fapt, voiam să spun că... îmi placi mie. 

Inima mi-a tremurat când am spus cuvintele pe care le pro- 
nunțam atât de rar. Dar el s-a purtat firesc, părea să se simtă în 
largul lui și zâmbea. 

— ȘI tu îmi placi. 

— Pot să te întreb de ce? 


Întrebarea mi-a ieşit pe gură înainte s-o pot reține. 

— Glumești? Eşti absolut genială! Ești frumoasă, deșteaptă, 
sportivă. N-am glumit când am spus că mă excită ideea că pro- 
babil faci mai multe genuflexiuni decât mine. 

Am râs, simțindu-mă în largul meu. 

— Serios? Doar atât? 

— Doar atât, 

S-a oprit. 

— Câte penuflexiuni faci, apropo? s-a interesat Hank. 

— Maximum? 


— Eu fac cinci seturi. 
— Eu fac o sută șaptezeci și cinci de genuflexiuni. 


— Nu pot să cred! Chiar faci mai multe decât mine! 


—— Dar ai spus că te ex... 

Mâna lui mi-a acoperit gura. 

— Așa este. 

Apoi a îndepărtat-o, aplecându-se spre mine. S-a oprit la 
câțiva centimetri de buzele mele, iar eu am încuviințat. Gura lui 
s-a apropiat de a mea și am închis ochii. M-a cuprins în brațe, 
aproape ridicându-mă de la pământ, dar sărutul lui a fost blând. 

Trupurile noastre s-au despărțit, rămânând la câțiva centime- 
tri distanță. Am simțit că mi se taie respirația. 

— Vrei să intri? am reușit să îngaim. 

M-a sărutat iar, în loc de răspuns. 

Înăuntru, mi-am lăsat poșeta și ne-am sărutat iar, mai pasio- 
nal. M-a condus spre canapea și am căzut unul lângă altul. Ne-am 
sărutat iar, apoi s-a rostogolit deasupra mea. Mâinile lui mi-au 
mângâiat șoldurile și mi-au prins brațele la spate. M-a privit. Era 
foarte puternic, iar greutatea lui mă apăsa. 

— Bună,a spus. 

— Bună. 

Și-a vârât limba printre buzele mele și i-am răspuns, amei 
de dorință. Mâinile lui mi-au atins sânii exact când cheile Julie; 
s-au auzit în ușă. 

Aproape că a căzut pe spate când ne-a văzut pe canapea 
Hank, firește, nu s-a grăbit să se ridice. Eu am rămas acolo, cu e] 
deasupra mea, am privit-o pe Julia și am început să râd. 

— Scuze! a spus ea și s-a îndreptat din nou spre ușă. 

— Nu, rămâi, am zis, încă râzând. 

— Da, rămâi. 

Hank a început să râdă și el. 

— Sunteţi siguri? Fiindcă pare... 

Mi-am dat seama, după zâmbetul Juliei, că se bucura pentru 
mine și că nu o deranja să plece, dacă asta aș fi vrut. 

— Sunt sigură, am confirmat eu și m-am strecurat de sub Hank 

Mi-am aranjat hainele și mi-am șters rujul întins de pe buze. 
Hank s-a ridicat și s-a... aranjat și el. 

— Ar trebui să plec, a spus. 

— Nu pleca, l-am rugat. Nu încă. 

Julia și-a pus poșeta în bucătărie, a căutat un suc în frigider și 
ne-a oferit timpul necesar să ne revenim. 

— Vreți ceva de băut? a strigat, 

— Da, sigur, o Cola. Sau orice altceva, a spus Hank. 

— Apă cu bulbuţe! am urlat eu. 

— Cu bulbuţe? s-a mirat Hank. 

— Da. Când eram mică, amestecam mereu „bulbuci” cu „bi- 
luțe”, așa că... apă cu Pu/buze. 

— Cât de simpatică ești! a spus el. 

Julia a adus un suc pentru Hank și o apă minerală pentru 
mine. Am desfăcut capacul și am luat repede o gură, apoi încă 
una. Mi-era atât de cald! 

— Unde ai fost? am întrebat-o pe Julia, nonșalant. 

— Cu Zach. Am băut ceva după picnic. 

— Drăguţ! 

— Am vorbit despre petrecerea lui Lauren. O să fie în weekend, 
la ferma lor din Pilot Point, a spus. 

— Abia aștept, am comentat, fără prea mult entuziasm. 

— Atunci, bănuiesc că nu vrei să împarți cu mine cabana pri- 
vată pe care mi-a pus-o la dispoziție? 

— Ţi-a pus la dispoziție o cabană privată? 

Ea a încuviințat și a zâmbit. 

— Sună... bine, am spus și m-am uitat la Hank. 

— Voiam să discut cu Ann, să văd dacă pot aranja să fiu înso- 
țitorul tău, a spus Hank. Dacă ești de acord. 

— Da! 

M-am oprit. 

— Nu eram sigură că vii. 

— De ce să nu vin? 

— Fiindcă e weekendul cel mare al lui Lauren, iar Andrew va 
fi și el prezent. 

— Așa, și? Nu îl evit. Dacă vreau să merg undeva, n-are decât 
să înghită. 

Vorbe tanfose. Am mai luat o gură de apă minerală. 

— Ar trebui să plec, a anunţat Hank. 

L-am condus la ușă, m-a sărutat iar și m-am înroșit puțin. 

— M-am simţit foarte bine, mi-a spus. 

— Şi eu. Sună-mă. 

— Promit. 

Și a plecat. 

Am închis ușa și m-am sprijinit de ea, am închis ochii și visuri 
pline de dorință și de romantism au început să mi se învârtă prin 
cap. 

— Cât de departe aveați de gând să mergeţi? a întrebat Julia, 
moartă de curiozitate. 

— Nu știu... 

Am chicotit de parcă aș fi fost în clasa a șasea, am rânjit și 
m-am prăbușit pe canapea. Am inspirat adânc și încă îi simțeam 
mirosul. Trupul îmi fremăta și urechile îmi țiuiau. 

— Aveaţi de gând să...? 

Întrebarea a rămas în aer. 

— Păi, poate... Probabil. 

Răspunsul m-a surprins. Chiar asta aveam de gând? 

— Ai prezervative? 

Tonul ei ușor protector m-a readus cu picioarele pe pământ. 

— Nu, am răspuns, sinceră. Dar sunt sigură că avea el. 

— OK, probabil că da, însă nu e bine să lași asta în seama 
tipului. 

— Ai dreptate. Pot împrumuta câteva de la tine? 

— Bleah! Megan, prezervativele nu se împrumută. 

— Ştii ce vreau să spun. Nu să împrumut, dar... îmi dai câteva? 

— Ai douăzeci de ani. Du-te la magazin și cumpără o cutie. 
Nu-i nicio rușine. 


GAA 


În după-amiaza următoare am intrat într-un magazin Tom 
Thumb, plină de încredere, sigură pe obiectivul meu, gata să 
cumpăr o cutie cu prezervative. Contrar opiniei Juliei, să cumper i 
prezervative e stânjenitor. Ingrozitor de stânjenitor. Pentru că 
gama e deosebit de largă — mult prea diversă, aș putea spune. 

Mi-am croit drum spre rafturile cu produse farmaceutice, 
apropiindu-mă de cele etichetate „Contracepție”, care împărțeau 
spațiul cu șampoanele. 

iat acolo am găsit Marele Zid al Prezervativelor. Rafturi după 
Dodo gi aa 

e pe cutii atât de diferite, încât am 
crezut că am dat, din greșeală, peste raftul cu cereale — doar că 
astea erau niște cutii mai mici. M-am încruntat, m-am aplecat și 

am examinat prima cutie care mi-a făcut cu ochiul, dându-mi 
seama că era posibil ca sesiunea de cumpărături să dureze mai 
mult decât crezusem. 

Abundența ofertei a început cu numele mărcilor. Sigur, aveau 
Trojan, Durex și Crown, însă aveau și Lifestyles, Kimono și 
Rough Rider — ultimul nume nu prea suna încurajator. Lângă 
ele se aflau prezervative fără o marcă anume, cu un semn pe care 
scria „Comparabil cu Trojan și cu alte mărci de renume”, și un 
abțibild care anunța că prețul lor era la jumătate față de al celor- 
lalte. Nu ţin la mărci și îmi plac cumpărăturile ieftine, însă nu 
cred că e cazul să faci economii la prezervative. Nu eram genul 
care îi întinde un prezervativ unui tip — oricare ar fi fost el și 
indiferent dacă era prima sau a cincisprezecea oară —, spunând: 
„Am ales o marcă oarecare”. 

Pe deasupra, existau dimensiuni diferite. Ar fi trebuit oare 
să-i scriu și să-l întreb: „Hei, ce mărime are scula ta?” sau să pre- 
supun Că o are mare și apoi să mă confrunt cu posibilitatea îngro- 
zitoare de a fi cumpărat o șosetă mărimea 44 pentru un picior 
mărimea 40? Dacă aș fi fost mai atentă la pantofii pe care-i purta! 
Dar mai exista și dimensiunea „Normal”. Asta m-a împins pe o 
pantă alunecoasă: m-am imaginat purtând o discuție în penum- 
bră. „Mi-ai cumpărat prezervative mici?” „Nu sunt mici! Nu 
există mărimea asta! E mărimea normală.” 

Și chiar dacă eram destul de sigură că proprietățile elastice ale 
latexului aveau să iasă câștigătoare, cine ar risca să aibă o aseme- 
nea discuție?! 

Combinaţiile erau infinite. „Ultrasubțire” — spre deosebire 
de ce anume? O mănușă antitermică? Roșu, albastru, roz, mov 
sau transparent? „Plăcere pentru ea”? „Plăcere pentru el”? Ideea 
nu e să le obţii pe ambele? Trebuia să aleg și asta? Stăteam de 
cinci minute în fața raftului și eram mai derutată decât la sosire. 

— Bună, Megan! 

Ashley Numărul Doi era lângă mine, Nu știam de cht timp 


stătea acolo. 
— Ashley, bună! 
Ne-am privit. În fond, stăteam în fața câtorva sute de cutii e, 


prezervative și țineam în mână o cutie cu prezervative Kimony 
Microsubţiri. Am privit în jur, căutând ajutor, și m-am oprit agu. 
pra celui mai apropiat obiect din afara acelui departament deo- 
cheat. Șamponul Aussie! 

— Așa-i că adori și tu șamponul Aussie? 

— Nu l-am încercat niciodată, a spus Ashley Numărul Doi 
cu răceală, bucurându-se în mod evident să mă vadă stânjenită, 

— Ar trebui, fiindcă e minunat, La fel și balsamul! 

— Mersi de pont. 

— Cu plăcere! 

Oare țipam? Nu îmi dădeam seama. 

— Trebuie să plec. 

A privit cu subînțeles prezervativele din mâna mea. 

— Ne vedem la petrecerea lui Lauren? m-a întrebat Ashley, 

— Da. Cu șampon cu tot. Am venit aici special ca să-l cumpăr! 

M-am rugat ca Ashley Numărul Doi să aibă milă și să plece, 
deși știam că informația despre ce voiam să cumpăr avea să-i 
parvină lui Lauren în clipa în care mă întorceam cu spatele, 

— OK, ne vedem acolo, 

— Pe curând! 

Am așteptat să dispară după colț, am numărat până la zece, 
apoi m-am întors la zidul de prezervative. Trebuia să mă hotărăsc 
repede. 


Geo 


Când am ajuns acasă, Julia exersa Reverența Texană. Purta 0 
centură cu greutăţi, care simula greutatea trenei, și folosea u’ 
scaun pentru susținere. A început să se lase în jos, a coborât to! 

mai mult, până aproape de podea. Apoi s-a ridicat iar, clăti- 
nându-se infim. 

— Foarte frumos, am spus și am intrat în bucătărie, mi-am 
aruncat poșeta pe masă și am început să scotocesc prin frigider. 

— Doamne, Megan, ai de gând să te culci cu un regiment? 

A vărsat conţinutul poșetei mele pe masă: șase cutii de pre- 
zervative, un Mountain Dew și șamponul Aussie, pe care, din nu 
știu ce motiv, mă simțisem obligată să-l cumpăr. 

A examinat bonul. Plătisem 96,43 de dolari. 

— Nu m-am putut decide. A fost... aiurea. Așa că am luat la 
grămadă. 

Am ridicat o cutie în mână. 

— Astea sunt mov și au striații, dar mă întreb dacă asta 
înseamnă că sunt jucăușă sau parașută. 

— E OK, a spus ea. 

— Dar striațiile sunt o idee bună? 

— Doamne, nu pot să cred că mă întrebi asta! De fapt, nu 
există aproape nicio diferență. 

— Aveau atât de multe arome! 


Julia a dat ochii peste cap. 


— Dar n-am ştiut ce să aleg, fiindcă aveau aromă de punci 
tropical, de gumă de mestecat, dar toate păreau fructate, așa că 
am ales aroma de struguri, fiindcă m-am gândit că o să-i placă 
mai mult. 

Mi-a aruncat o privire nimicitoare. 

— Megan, aroma e pentru Zine. 

A ieșit și s-a întors la exercițiile ei. 

Știam asta. Pe bune. 

— La naiba! Ar fi trebuit să cumpăr cu aromă de gumă de 
mestecat. 

Paisprezece 
„saca, 


x 


Megan se dă drept patrioată 


La fel ca majoritatea sportivilor, auzisem imnul Americii de 
un milion de ori și uneori, în timp ce stăteam cu mâna pe inimă 
și îngânam versurile, mintea începea să-mi rătăcească. În unele 
cazuri, mă gândeam la tactica pentru meciul care se pregătea să 
înceapă; alteori, la fluturașii pe care imnul mi-i stârnea în stomac. 
Dar în ultimele trei zile se petrecuseră atât de multe, încât astăzi 
mintea mea flutura odată cu steagul imens din colțul nordic al 
stadionului. 

Duminică după-masă, tata mă sunase ca să mă întrebe dacă 
doream să-l invit pe Hank la fermă. 

— Pentru ce? am întrebat. 

— Păi, am tot vorbit când am fost la muzeu și m-a făcut să 
văd altfel treaba asta, așa că mi-ar plăcea să-i arăt terenul, să vadă 
ce şi cum și să-și dea cu părerea. 

— Uau! Chiar iei lucrurile foarte în serios. 

— Am vorbit serios când am zis că vreau să mă gândesc la 
asta. Maică-ta nu vrea să renunţe și suntem în impas. lar dacă 
există o a treia variantă, ei bine... n-aș vrea s-o las neexplorată- 

— Fie, îl intreb. 


154 ec jonah Lisa Dyer şi Stephen Dyer 


— Mersi, scumpo. Organizăm și o cină. 

Tata voia să-l ajut cu treburi legate de fermă. Mă umfam în 
pene de mândrie. Chiar mai bine de atât: acum aveam un motiv 
să-l sun pe Hank, lucru pe care oricum doream să-l fac o dată la 
câteva ore. Însă până atunci rezistasem eroic. Meciul nostru 
de marți se încheia la cinci, iar Hank își cumpărase deja bilet, așa 
că m-am gândit că pe urmă am fi putut merge la fermă. 

— Merg la meciul prietenei mele și apoi iau cina cu părinții 
ei, a comentat Hank, când l-am invitat. Nu-i rău pentru o zi de 
marți. 

Prietenă! Sperasem oare să aud așa ceva? Firește că da. Vor- 
biserăm despre asta? Nu. Și pronunțase cuvântul atât de non- 
șalant — prietenă! Îmi era teamă să vorbesc, fiind convinsă că 
m-aș fi bâlbâit. 

— Deci ne vedem după meci, am reușit să îngaim. 

— Voi fi acolo. Și nu uita că mi-ai promis un baz trick! 

Of! Credeam că a uitat! 

În clipa aia priveam spre tribune. De obicei, prietenii și rudele 
prezenți la meciuri nu mă deranjau, dar azi era altceva. Undeva, 
acolo, se aflau câteva dintre fetele de la cursul de bune maniere și, 
pentru prima dată, „prietenul” meu adevărat. De ce spusesem că 
aveam să marchez de trei ori? Sigur știa că glumisem, nu? Așa-mi 


trebuie, dacă încerc să flirtez. 


Mulțimea a aplaudat, apoi echipa s-a adunat pentru un ultim 
discurs de incurajare. 

— Nu uitaţi de spaţiere și aveţi încredere în coechipiere, a 
spus antrenoarea Nash, iar noi am încuviinţat la unison. Sunteţi 
pregătite. Relaxaţi-vă și dați totul astăzi. 

Incuviinţări, din nou. 


— Bine! 

Câteva secunde mai târziu, mă aflam la linia de centru, cu up 
picior pe minge. Re/axează-te. S-a auzit fluierul, iar eu i-am pasat 
lui Mariah. 


ce-o 


— A fost extraordinară! s-a entuziasmat Hank, adresându-se 
tatei. 

Hank stătea pe locul din dreapta șoferului, iar eu, pe bancheta 
din spate. Ne clătinam și ne zgâlțâiam pe un drum plin de noroi 
din Aberdeen, în camioneta tatei. O vacă a ridicat capul când am 
trecut pe lângă ea, apoi și-a văzut de molfăit. 

— Am avut noroc, am spus. 

— Trei goluri nu înseamnă noroc. 

— Un Pat trick? a întrebat tata, privindu-mă. 

Am încuviințat, iar apoi am roșit de plăcerea de a-l auzi pe 
Hank lăudându-mă în fața lui. 

— Pe primul l-a înscris de la vreo zece metri, a spus Hank. 

— A fost chiar de la marginea careului mare, l-am corectat. 

— Oricum, a fost de la distanță, iar ea a șutat cu piciorul stâng 
drept în plasă. 

— Mereu a lovit mai bine cu stângul, a confirmat tata. Chiar 
și când era micuță și ieșeam să ne jucăm cu mingea, prefera 
piciorul stâng. 

— A fost o lovitură extraordinară, a spus Hank. 

Era o chestie automată. Mi se pasase mingea în timp ce alergam 
spre exteriorul careului și mă gândisem s-o strecor în dreapta 
spre Mariah, însă marcatoarea echipei adverse îmi tăiase calea. 
Aşa că am transferat balonul pe piciorul stâng şi zărisem o breșă 
prin înghesuiala de trupuri. I-am dat drumul să zboare. Mingea 
se clătinase puțin și apoi ajunsese în colțul din stânga sus al porții 
ca și cum ar fi fost atrasă acolo. Portarul nici măcar nu se mișcase: 

— Apoi, chiar înainte de pauză, a marcat iar, a continuat Hank 

P nd 


— A fost meritul lui Cat. 


Chiar așa era. Cat ajunsese la linia de fund înaintea unui fun- 
daş și apoi efectuase o pasă perfectă peste portar, drept în gura 
porții. Fiindcă nu mă marca nimeni, fusese un simplu voleu în 


plasă. 

— Dar tu ai înscris. 

Hank m-a privit și mi-a zâmbit. 

— Chiar și veverițele oarbe găsesc alune, am răspuns. 

— Jar al treilea a fost cel mai bun gol pe care l-am văzut vre- 
odată! a spus Hank, cu emfază. 

— OK, la câte meciuri de fotbal ai fost? am întrebat. 

— Doar la ăsta, a recunoscut Hank și am râs cu toții. 

Fusese cel mai frumos gol pe care-l înscrisesem vreodată. 

— Erau în spatele meu, făceau presing, și se deschiseseră pen- 
tru un contraatac pentru o minge lungă, am spus eu cu modestie. 

Țâșnisem în față de îndată ce Lindsay furase mingea și primi- 
sem pasa ei în buclă, apoi reușisem să fentez portarul — totul 
într-o milisecundă. Genul ăla de joc în care nici măcar nu poți 
explica felul în care ai reacționat. Golurile alea erau rezultatul a 
mii de ore de antrenament, plus intuiție pură. 

Nici măcar nu încercasem să înscriu de trei ori. Odată ce 
răsunase fluierul, uitasem de lăudăroșenia mea pripită și nu mă 
mai gândisem că Hank se afla în tribune. Dar totul se întâmplase 
exact cum promisesem. Antrenoarea Nash fusese foarte impresio- 
nată, îmi spusese că am reușit un meci superb și că încrederea și 
ținuta mea fuseseră evidente. 

— Oamenii i-au scandat numele! a continuat Hank. După 
aia, două fete i-au cerut autograful. 

— Sunt colegele mele de la cursul de bune maniere! 


— V-a cerut cineva autograful săptămâna asta? l-a întrebat 
Hank pe tata. 

— Nu. Meciul pare să fi fost grozav, scumpo. Îmi pare rău < 
l-am ratat, a spus tata. 

Se bucura că marcasem de trei ori și că prietenul meu dorea 
să se laude cu reușita mea. 

— Am fost atât de încântat, că am cumpărat un deget din 
spumă, a spus Hank. 

— Eşti drăguţ. 

l-am zâmbit și am atins degetul de spumă poliuretanică al- 
bastră, care purta sigla SMU și se odihnea pe bancheta din spate. 
Era un gest foarte romantic. 

Tata a oprit camioneta și am ieșit cu toții. Eu am luat pușca 
din rastel. Hank m-a luat de mână și a remarcat arma mea. 

— E cazul să-mi fie teamă? a întrebat. 

— Doar de șerpi, am răspuns, ridicând-o. 

Hank a privit brusc în jos și a remarcat că eu și tata purtam 
cizme. 

— Nu-s încălțat cum trebuie, a remarcat, arătând spre tenișii 
lui. 

— Te apăr eu. 

I-am zâmbit și l-am strâns de mână. 

Adâncit în pământ de timp și de gravitație, hambarul din fața 
noastră făcea parte din peisajul fermei Aberdeen, ca orice copac 
sau colină. Partea din mijloc era mai înaltă; hambarul era mai lat 
la bază și avea un etaj îngust, acoperișuri de scânduri de ambele 
părți, uși duble, mari, la fiecare capăt, uși mai mici în podul pen- 
tru fân și un padoc lateral. Lemnul de cedru roșu, decojit şi refi- 
nisat de zeci de ori în ultimii o sută patruzeci de ani, era acum de 
culoarea dovleacului, cu noduri întunecate. 

— Stră-străbunicul meu l-a făcut pe la 1873, a spus tata. L-a 
construit înaintea casei, fiindcă pe atunci cel mai important erà 


să ai grijă de vite — dacă ele mureau, aveai mari șanse să mori și 
tu. A trăit aici, cu vitele, vreo zece ani, 

Hank s-a uitat la tata, vrând să se asigure că vorbea serios. 

__ Erau alte vremuri, a spus tata nostalgic. 

Hank m-a luat de mână și ne-am apropiat. S-a întins să 
atingă lemnul. Era neted ca marmura. 

— Nu prea îl folosim. Ţinem în el doar niște nutreţ și fân 
vechi, dar m-am gândit să începem de aici fiindcă de acolo, de 
sus — tata a arătat spre podul pentru fân —, vezi cel mai bine. 
L-a construit aici tocmai fiindcă este punctul cel mai înalt. 

— E... fabulos, a spus Hank. 

Tata a deschis ușile, a aprins lumina și am intrat. Boxe goale. O 
şa veche pe o bârnă. Ne-am apropiat de scara care ducea spre pod. 
Acolo, prinsă în cuie de una dintre bârnele originale, se afla o piele 
de șarpe-cu-clopoţei, lungă de doi metri. Hank s-a holbat la ea. 

— Nu glumeai, a spus el. 

— Șarpele ăsta a fost special, a zis tata. Când Megan avea 
vreo opt ani, am venit aici, să luăm ceva din hambar, și ea l-a 
speriat. 

Hank s-a uitat la mine — vorbea serios? Am încuviințat. 

— Și ce-a făcut? a întrebat el cu sufletul la gură. 

— Exact ce trebuia: nimic, a povestit tata cu mândrie. Șarpele 
era încolăcit acolo, iar ea îl privea drept în ochi. Majoritatea fete- 
lor, a femeilor în toată firea și chiar unii bărbați ar fi țipat și ar fi 
sărit și, probabil, ar fi fost mușcați. Dar nu și ea. A rămas pe loc 
și a șoptit: „Tati, e un șarpe acolo”. Am luat o pușcă, m-am apro- 
piat de el și i-am zburat capul. 

Hank părea uimit. Tata m-a bătut pe umăr. 

— L-am jupuit și i-am pus pielea acolo, ca Megan să-și amin- 
tească mereu. 

— A spus povestea asta de o sută de Ori, am zis eu sarcastic. 
Mă mir că n-a transformat șarpele într-un cuib întreg. 

Dar în secret eram mândră că tata spusese povestea, fiindcă 
era clar că-] impresionase pe Hank. 

Când am ajuns în pod, tata a deschis ușile laterale și lumina a 
pătruns înăuntru. Era, intr-adevăr, o privelişte fantastică. Spre nord, 
linia orizontului nu era întreruptă de construcții și aveai impresia 
că poți vedea tocmai până în Oklahoma. De cealaltă parte se 
aflau o întindere zdravănă de fermă, pârâul și niște vaci, iar noi 
parcă priveam în trecut. 

— Uau! a exclamat Hank. 

Scosese telefonul și făcea poze. 

— E deosebit. 

L-a privit pe tata drept în ochi. 

— Are tot ce poți cere de la un ansamblu imobiliar de primă 
mână: pământ extraordinar, multă apă, istorie, o localizare per- 
fectă, e suficient de departe de oraș, și totuși nu prea departe. 
Oamenii l-ar mânca pe pâine. 

Tata a arătat spre cartierul El Dorado. Strica tot efectul. 

— Ăla e genul de lucru pe care-l detest, a spus el. Casele sunt 
construite toate unele peste celelalte, ca în China. 

— E din cauza numărului de locuitori, a spus Hank, făcând 
poze în toate direcțiile. În niciun caz n-aș construi așa ceva aici. 
Aș merge pe parcele mari, de cincisprezece-douăzeci de hectare, 
și acolo unde curge pârâul aș interzice orice fel de lucrări, pe 
ambele maluri. Aș lăsa o porțiune verde. 

— Se pot face toate astea? 

— Desigur. Puteți face tot ce doriți. Puteţi impune orice fel 
de restricții, fiindcă sunteți în avantaj. 

S-a uitat la câteva fotografii. 

— În plus, oamenii care doresc așa ceva vor spațiu. Să aibă cai, 
să păstreze hambarul ăsta, dar și numele Aberdeen. Vor simți 
că-și cumpără o bucată de istorie. 

— Dar cum rămâne cu drepturile de exploatare a minereuri- 
lor? a întrebat tata. 

— Le excludeți. Chestia asta se face mereu. Dacă nu vă supă- 
rti, domnule McKnight... 

— Angus, l-a corectat tata. 

— Angus. Dacă nu te superi, mi-ar plăcea să schițez câteva 
idei și să-ți arăt cum ar putea arăta totul. 

— Nu vreau să muncești pe gratis, a spus tata. 

— Nu mă deranjează. Sunt la început și am nevoie de prac- 
că. E grozav să ai ocazia să începi ceva nou. Așa, vei avea o 
imagine de bază. 

— Bine. Mulţumesc mult. 


Geo 


Mama a servit cina pe terasă: friptură — firește —, niște 
coaste groase pe care tata le pregătise la grătarul cu cărbuni. Erau 
însoțite de cartofi copți, salată şi chifle. 

— A fost cea mai bună friptură pe care am mâncat-o vreo- 
dată, a declarat Hank când am terminat. 

L-am crezut pe cuvânt. Majoritatea celor care mâncau frip- 
tură la noi acasă spuneau același lucru. 

— Dacă nu pot pune o friptură bună în farfurie, atunci mai 
bine renunţ la afacere, a spus tata. 

— Ca și cum asta o să se întâmple vreodată, a comentat mama 
sec. 

— Hank crede că un ansamblu rezidențial ar avea succes, 
mamă, am spus, sperând să risipesc tensiunea. 

Ea s-a ridicat să strângă farfuriile. 

— Sper doar că nu-l amăgești pe băiat, i-a spus mama tatei. 

Era clar că problema părinților mei nu se rezolvase încă. 

— Pot să vă ajut? a întrebat Hank, vrând să se ridice. 
big Nu, mulțumesc, a răspuns ea, însă m-am ridicat eu și am 
nceput să strâng tacâmurile. 

Când am ajuns în bucătărie, mama era la esa iar apa CUrgea, 
Se uita spre terasă, unde tata și Hank încă darcu Plângea? 

Am așezat farfuriile pe blat, m-am apropiat de ea și am îm- 
brățișat-o. Mi-am lipit capul de umărul ei. 

— Mamă? Tu și tata sunteți bine? 

M-a bătut ușurel pe braț și a inspirat adânc, suspinând. 

— Relaţiile sunt dificile. Tatăl tău și eu suntem căsătoriți de 
douăzeci și trei de ani, și nu e ușor. E multă muncă. Trebuie să 
faci compromisuri. Există etape diferite: multă vreme, voi, fete- 
lor, ați fost slujba mea, iar acum nu mai am o slujbă. Debutul 
vostru mă ține în priză, însă asta se va termina în ianuarie. Tată] 
vostru are ferma, iar eu... nu am Nimic. 

— Da. Dar încă vă iubiţi, nu? 

— Fireşte. 

Și-a şters ochii. 

— Te rog să nu-ți faci griji, drăguță. Totul va fi bine. 

A început să încarce mașina de spălat vase, iar eu încercam să 
diger ce auzisem. Era cea mai matură conversaţie pe care o pur- 
tasem cu ea, iar dacă asta mă aștepta ca adult, atunci preferam 
să-mi amân maturizarea. După ce a închis ușa mașinii de spălat 
vase, a zâmbit și și-a revenit. 

— Trebuie să discutăm despre petrecerea voastră, a zis ea, iar 
eu am lăsat-o bucuroasă să schimbe subiectul. A rămas mai puțin 
3 două luni și trebuie să hotărâm tematica. A fost foarte nepo- 
fica din partea familiei Battle să folosească tema „De la denim 
la diamante”. Noi suntem crescătorii de vite și ar fi fost temi 
perfectă pentru noi. 

ape nare area 
hai Set a ti re 5 ar alesese ue cu ie 
doar că ar fi fost 5 ii ip nări a ut 

perfectă pentru noi, dar am fi fc 

economii. Am fi putut da petrecerea aici, la Aberdeen, așa că n-ar 
î trebuit să închiriem un local. 

— Pe bune, ei sunt oameni ai petrolului. Dar nu mai avem ce 
face. 

Expresia „oameni ai petrolului” sugera cumva că familia 
Battle nu și-a câștigat banii, ci a avut noroc. Texanii care nu își 
dobândeau câștigurile din petrol foloseau cuvintele astea pentru 
a-şi exprima disprețul, justificând totodată faptul că nu-și puteau 
permite anumite lucruri: „Și-au cumpărat un iaht. Nu mă întreba 
de ce. Sunt oameni ai petrolului”. 

Am încercat să o readuc la subiect. 

— Ai alte idei? 

— Am putea încerca tema „Bollywood”. Ar fi colorat și festiv. 

Mi-am dat ochii peste cap. 

— Nu, mamă. Ce să purtăm? Sari-uri! și bindi?? 

Nici măcar n-am mai pomenit că n-ar fi fost OK din punct 
de vedere cultural — nu că mama ar fi avut asemenea sensibilități. 
Petrecerea ei de debut, în urmă cu douăzeci și cinci de ani, avu- 
sese tema „Pe aripile vântului”, ea fiind Scarlett O'Hara şi băieții 
jucaseră rolul lui Rhett Butler sau chiar roluri de soldați sudiști. 
Era suficient că vorbeam cu coechipierele mele despre importanța 
debutului și despre motivele pentru care acceptasem să particip; 
nu era nevoie să le și ofensez cu tema petrecerii. 

— „O noapte la Paris?” a sugerat mama. 

— Câh! Nu. 

— De ce nu? Ar fi foarte romantic! 


— Crede-mă, nu ar fi. 
E 
' Veşmânt tradițional indian purtat de femei, care se poate înfășura în jurul tru- 
pului in felurite moduri. (N. tr.) 
unct roşu aplicat cu henna sau decorativ, în chip de piatră semiprețioasă, care 
se plasează pe fruntea femeilor indiene atât ca simbol religios, cât și ca element 
înfrumusețare. (N. tr.) 

— Atunci ce spui de „Cleopatra”? 

— Suntem două debutante, mami. Care din noi o să ge 
Cleopatra? 

Speram ca acest răspuns să pună capăt discuţiei. Mi se părea 
o idee foarte proastă. Chiar îmi doream să trec peste debut q, 
orgoliul intact, să mă afișez în public purtând machiaj exagerat, o 
rochie din lamé auriu și, eventual, o coroană nu m-ar fi ajutat în 
sensul ăsta. 

— E în regulă să propunem idei, însă trebuie să ne hotărâm, 
și încă repede. Sunt foarte multe de pus la cale, iar designerii nu 
pot începe să lucreze la culori și decorațiuni, la aranjamentele 
pentru masă și la mâncare — la nimic, de fapt — până nu alegem 
o temă. 

— Uite, eu și Julia mergem împreună, cu mașina, la balul lui 
Lauren, vineri. Discutăm atunci și-ţi promit că ne întoarcem cu 
cel puțin două idei bune. Atunci o să poți alege. Da? 

— Sâmbătă, fie. Și, dacă nu, rămâne tema „O noapte la Paris”, 
a amenințat ea. Acum du-te și arată-i băiatului locurile. 


Gero 


Hank şi eu am părăsit terasa și am traversat curtea laterală, 
pășind pe aleea pietruită până la hambar. Aerul era proaspăt și 
soarele de octombrie, o caramelă în nuanţe portocalii, care cobo- 
râse deja la jumătatea orizontului, scălda iarba înaltă în nuanțe 
oranj şi aurii. 

— E un loc cu adevărat minunat, a spus Hank admirativ. 

— Mersi. A fost grozav să cresc aici. 

Am auzit zgomot de copite în spatele nostru și trei bărbat 
prăfuiți, călare ne-au ajuns din urmă. 

— Hola, Megan! a strigat Silvio, zâmbind călduros. 

Fost călăreț de tauri profesionist, de aceeași vârstă cu tata, Silvio 
era șeful fermierilor şi unchiul meu favorit. Ceilalți doi erau 
muncitori, ceva mai apropiați de vârsta mea. 

— Silvio! Cómo estâ?! 

— Bien, chica. Y tu?” 

— Bien, gracias.’ 

Am privit spre Hank. 

— El este prietenul meu, Hank. 

Silvio s-a întins din șa iar cei doi şi-au strâns mâinile. 

— Silvio Vargas. 

— Hank Waterhouse. 

— Con mucho gusto‘, Hank, a spus Silvio, atingându-și borul 
pălăriei. 

— Mucho gusto, a răspuns Hank, zâmbind. 

— Mama ţi-a pus cina deoparte, i-am spus lui Silvio. 

— Bine. Ducem caii în grajd și apoi vin acasă. 

— Mă bucur că te-am văzut! 

— Adiós! Vamos, gringos!’ le-a strigat muncitorilor, apoi au plecat. 

Fu și Hank ne-am întors. 

— Pare foarte simpatic. 

— E grozav. Silvio a fost șeful muncitorilor de la fermă încă 
dinainte să mă nasc. 

Când am ajuns acasă, am trecut pe sub copacii umbroși dinspre 
nord și am ajuns lângă casă. S-a uitat prin ușile franţuzești. 

— Ce e acolo? 

— Biroul. 

! Ce mai faci? (sp., în orig.) (N. tr.) 
2 Bine, fetiţo! Dar tu? (sp., în orig.) (N. tr.) 
' Bine, mulțumesc. (sp., în orig.) (N. tr.) 


+ Încântat. (sp., în orig.) (N. tr.) 
5 Pe curând! Să mergem, băieți! (sp., în orig.) (N. tr.) 

Am deschis ușile — nu le încuiam niciodată, nici măcar 
noaptea — și am intrat. Biroul făcea parte din clădirea inițială și 
toată mobila din interior era foarte veche. O masă de lucru 
domina o parte a încăperii. În spatele ei se afla un scaun tapițat 
cu piele. Erau rafturi pline cu dosare și două scaune foarte vechi 
in fața mesei de lucru. Multe afaceri se îincheiaseră aici, când 
cumpărătorii veneau la fermă și studiau prețurile pe cap de ani- 
mal și programele de livrare, pe vremea când o strângere de mână 
insemna ceva. Acum, dosarele fuseseră înlocuite de laptopuri și 
toată lumea suna de pe telefonul mobil. 

Hank și-a trecut degetele peste rafturi, a privit mărcile vechi de 
pe perete, apoi s-a îndreptat spre un perete acoperit de fotografii. 

— Galeria sălbaticilor, am spus, și el a râs. 

— Super! a comentat. 

Așa și era. 

Acolo se aflau cel puțin două sute de fotografii care spuneau 
povestea fermei Aberdeen. Aproape toți strămoșii mei puteau fi 
văzuţi acolo, precum și mulți fermieri-șefi și muncitori care lucra- 
seră la fermă. Erau fotografii de nuntă și de grup, imagini de la 
rodeouri de familie. Se puteau vedea multe figuri de celebrități 
apuse: Tom Landry, Neal Armstrong, Kitty Wells. 

— Ala-i Angus întâiul, am explicat eu, arătându-i o fotogra- 
fie alb-negru. 

Angus părea foarte sever și poza în picioare, lângă hambar. 

— lar ea era soția lui, Jemima. 

— ȘI aici cine e? a întrebat Hank, arătând spre un băiețel că- 
lare pe un cal uriaș. 

| Purta blugi, cizme și o pălărie, iar scările fuseseră ridicate 
impar iei a Nu părea aki sigur, nici posibil ca un băie- 
pe un cal atât de mare. 

— Åla-i tata. 

— Glumești. 

Am clătinat din cap. 

— Pe atunci copiii erau puși în șa de mici. Tata călărea cu 
bunicul de când avea doi ani și a primit un cal când a împlinit 
patru. lar dacă se întâmpla să cadă, trebuia să urce iar în şa. 

Hank a privit fotografiile fără grabă, oprindu-se la imaginea 
ce înfățișa o femeie care purta blugi, cizme, un sombrero și o 
pereche de teci încrucișate pentru umeri, în care se aflau două 
pistoale cu paturile decorate cu perle. Fuma trabuc și privea spre 
fotograf de parcă i-ar fi cerut să se grăbească. 

— Aici cine e? 

— Stră-strămătușa mea, Rose Alice. A luptat în Revoluţia 
Mexicană. 

— De partea cui? 

— Nu sunt sigură. Probabil de ambele. Nu cred că-i păsa cine 
invinge. Pur și simplu dorea aventuri. 

Am arătat spre fotografia a două fetițe îmbrăcate cu rochițe 
de tenis, care țineau rachete în mână. Erau relaxate și se simțeau 
în largul lor. 

— Acolo sunt mama și mătușa mea, Camille, mama lui Abby. 

— Drăpălașe, a spus Hank. 

Ne-am oprit în fața unei alte imagini. Acolo, mama purta o 
rochie albă, imensă, fără umeri. 

— Mama ta? 

Am încuviințat. 

— La nuntă? 

— Nu. La debutul ei Bluebonnet. 

— Cine-i tipul? a întrebat Hank. 

Bărbatul de lângă ea era imens, cu umeri lați și foarte chipeș. 

— Hardy Rowan, Familia lui deține vreo zece reprezentanțe 
de mașini în Dallas. Au fost logodiți, dar mama a rupt logodna. 

— Pentru tatăl tău? 

Am încuviințat. 

l-surpriză. 
— Tata a fost elementu m 
Hank privea în continuare fotografiile, însă eu am rămas pe loc, 


Privind versiunea mai tânără a mamei mele stând lângă bărbatul 
cu care s-ar fi putut căsători, am văzut viața a are mit : fi 
putut-o avea: membră a Clubului Turtle pm j sora i zi ze 
după-amiaza și prânzuri la Junior League, o deplasare săptămă- 
nală la salon, pentru manichiură și coafură. Era viața pe care pro- 
babil şi-o imaginase în timpul celor patru ani pega 5 liceul 
Hockaday și al celorlalți patru, la SMU. Oare îi pore rău! m-am 
întrebat. Oare toată neliniștea ei, presiunea debutului meu și pro- 
blemele dintre ea și tata aveau de-a face mai puțin cu banii și mai 
mult cu faptul că alesese o viață la fermă și nu una în Park Cities? 

— De asta îmi amintesc! a zis Hank triumfător. 

Era fotografia cu anunțul meu de debut. 

Câh! 


— Gata, hai să mergem, i-am spus. 


Tata și eu l-am condus la mașină. 

— Mersi că ai trecut pe aici, Hank, a spus tata. 

— Eu mulțumesc, a răspuns Hank. Mă apuc de schițe. 

— Nu e nicio grabă. 

Hank s-a proțăpit în fața mea, mi-a luat mâinile într-ale lui și 
m-a privit în ochi. 

— Ne vedem vineri? 

Am încuviințat, iar el m-a sărutat, și nu a fost o pupătură pt 
obraz, ci un ditamai „sărut pentru prietenă”, chiar în fața tatei. 
Sărutul m-a făcut să închid ochii i mi-a tăiat respirația. 

Eu și tata l-am privit ieșind pe poarta principală și a dispărut 
ai o curbă. Tata m-a cuprins cu brațul și am pornit înapoi Spr“ 

Så. 


— Cred c-ai găsit un băiat bun, mi-a spus. 

Cincisprezece 
„Sat, 


A 


Megan suferă de Sindromul Stockholm! 


Nu grăbiţi niciodată pe nimeni și nu vă lăsați grăbite, a 
spus Ann, 

Mi-am verificat ceasul, pe ascuns. Era 16:40. 

= Cântăriţi-vă fiecare acțiune. O tânără doamnă cu bune ma- 
niere se mișcă având un scop, o direcție, însă niciodată în grabă. 

În a treia săptămână, cursul de etichetă și bune maniere pen- 
tru tinere doamne s-a ținut la Ann acasă — o clădire modestă, cu 
un etaj, de pe Edmonson Avenue, în partea îndepărtată a cartie- 
tului Park Cities, dincolo de autostrada North Texas. Era clar că 
Ann muncea și nu provenea dintr-o familie cu bani. Nimeni care 
avea de ales nu locuia la vest de autostradă. 

ISu și fetele ședeam în jurul mesei din sufragerie, care era pre- 
gătită pentru ceai. Ann lua ceaiul în serios, iar pe masă fuseseră 
așezate furculițe și lingurițe de argint, șerveţele din in alb, farfurii 
din porțelan și un ceainic asortat, un recipient pentru frișcă și o 
zaharniță cu propria linguriţă de argint. 


' Sindrom de care suferă victima unei răpiri, care ajunge să aibă sentimente 
pentru râpitorul său, (N, tr.) 

— Să pregătiți un ceai de calitate presupune trei lucruri. 
foarte bun, de preferință frunze separate, apă foarte g, L ce, 
însă care nu a fiert încă, și să agitaţi, a continuat Ann, 

De agitaţie aveam parte din plin. Eram pe punctul de 
spre ferma părinților lui Lauren, dar încă trebuia să fac 
să-mi pregătesc bagajele, și aveam de scris o lucrare Semestriajy 
care ar fi trebuit predată de o săptămână. Urma să petrec o Noapte 
albă ca să o scriu, înainte să plec. Mi-am privit din nou ce 
Trecuse doar un minut, așa că am oftat sonor. 

— Trebuie să fii altundeva? a întrebat Ann apăsat. 

— Nu. 

Ştiam că fusesem nepoliticoasă, însă aveam o mie de lucruri 
de făcut și trebuia să fiu într-un milion de locuri. În niciunul din 
ele nu eram nevoită s-o privesc fierbând apă. De fapt... cum nu 
fierbe apă. 

— Pregătirea este esenţială, așa că să vă aranjați din timp 
toate lucrurile de care aveţi nevoie, a continuat Ann, arătând spre 
tot ce se afla pe masă. Să știți câți invitați veți avea, iar dacă nu 
aveţi ceai în pliculeţe, veți avea nevoie de un infuzor. Asiguraţi-vă 
că se potrivește în ceainic, Trebuie să aveți lămâie, zahăr, miere și 
frișcă. Unii oameni preferă lămâia și mierea, alții, zahărul și frișca, 
așa că trebuie să aveți toate combinaţiile. Nu amestecați niciodată 


€ 
fierbiny 
€, 


4 Plec PI 
dug i 


asul, 


lămâia cu frișca. 

— De ce nu? a întrebat Hannah. 

— Lămâia acrește frișca, a explicat Ann. Ceaiul se adaugă 
câte o linguriţă la fiecare ceașcă, a spus ea demonstrând totul, 
adăugând linguriţă după linguriţă, cu o încetineală chinuitoare. 

A intrat în bucătărie, iar noi am urmat-o. Un ibric scotea 
aburi, deasupra unui ochi de aragaz imens. Am rămas în urmă 
lor, bătând din picior. Hai odată! 

— Fierberea apei reduce cantitatea de oxigen, așa că avep 

a : Dai à AR r AN, aa? -locot: 
grijă să îndepărtați ceainicul chiar înainte ca apa să dea în € 

Am oftat când Ann a închis ochiul aragazului, a găsit un 
suport pentru cratițe și a ridicat ibricul. Fetele s-au dat la o parte 
şi am urmat-o cu toatele înapoi în sufragerie, unde ne-am așezat 
si am privit-o cum toarnă cu atenție apa în ceainic. 
© — Lăsaţi la infuzat fix patru minute, a spus ea. Nu mai mult. 
lar la final, în timp ce infuzează, ridicați și coborâți din când în 
când sita, cu blândețe, ca să agitați. 

Mai aveam puțin şi urlam! 

Ann a turuit timp de patru minute despre tartine și despre 
cele mai bune locuri din Dallas de unde se putea cumpăra biscuiţi 
cu aluat scoţian şi frişcă englezească adevărată. A continuat să 
bată câmpii despre produsele de patiserie asortate și despre subiec- 
cele potrivite pentru conversaţia la ceai. În timpul ăsta, visând 
cum aveam să dispar mai devreme de la petrecerea lui Lauren, 
impreună cu Hank, mi-am adus aminte să stabilesc cu Julia un cod, 
ca să nu dăm una peste alta în cabană, în momente nepotrivite. 

— După ce este gata infuzia, îndepărtați infuzorul. Turnați cu 
mâna dreaptă și folosiți-vă stânga pentru a ține capacul. 

Ann a turnat elegant ceaiul: lichidul aburind a curs în ceașcă 
în timp ce profesoara cobora ceainicul, apropiindu-l de ceașcă, 
apoi l-a ridicat cu grijă, înainte ca ceaiul să dea pe dinafară. Ne-a 
întrebat pe fiecare cum preferăm ceaiul, privindu-ne în ochi și 
foarte atentă la răspunsuri. Frișca a fost turnată exact la fel pre- 
cum ceaiul, alături de linguriţe de zahăr. 

Ne-a arătat cum să ținem farfurioara și cum să ridicăm ceașca. 
Am luat toate o gură de ceai. M-am strâmbat. 

— Domnișoară McKnight, ai ceva de adăugat? 

— E ceai. Nimănui nu-i place ceaiul. Are gust de apă cu săpun. 

Toate fetiţele au izbucnit în râs, iar Isabelle a vărsat puţin ceai 
în farfurioară. 

— Sunt convinsă că nu voi servi pe nimeni cu ceai în viața 
mea, așa că de ce trebuie să știm cum să-l pregătim? 

— Ceaiul, la fel ca orice băutură pregătită pentru musafiri, 
este un pretext să stăm de vorbă cu cei la care ținem. Creează up 
spațiu intim, iar atenția voastră la detalii reflectă atenția față de 
musafiri. Când sunteți voi musafiri, atenţia pe care o manifestati 
indică respectul față de gazdă. 

La ora 16:59 am țâșnit spre ușă. 

— Mersi, Ann, a fost super. 

— Domnișoară McKnight? 

M-am oprit. 

— Da? 

— Eşti drăguță să mă ajuţi să strâng? 

Oare giumea? 

— Îmi pare rău, Ann, dar nu pot. Trebuie să ajung undeva. 

— A, da, ştiu. Ne-ai dat tuturor de înțeles asta, în ultima oră. 
Dar n-ar fi trebuit s-o formulez ca pe o întrebare. Rămâi și ajută-mă 
să strâng. 

Înfrântă, mi-am lăsat jos poșeta și le-am privit pe fete ieșind. 
Am ajutat-o pe Ann să strângă farfuriile și linguriţele și să le 
ducă în bucătărie. Când totul era pe blatul de lângă chiuvetă, 
i-am vorbit înţepat: 

— Asta a fost tot? 

— Trebuie spălate. 

— Dar n-ai mașină de spălat? 

Am privit spre mașina de spălat, goală și pregătită pentru vase. 

— Acestea — Ann a arătat spre farfurii, spre cești și farfu- 
rioare — sunt din porțelan englezesc vechi de două sute de ani. 
Moștenire de la mama. Se spală de mână și se șterg cu prosopul. 

Am pufnit, am lăsat apa să curgă în chiuvetă și am căutat Un 
burete, în timp ce Ann a scos un prosopel dintr-un sertar. Când 
s-a încălzit apa, am pus detergent pe burete, iar Ann, care stătea 
lângă mine, mi-a întins o ceașcă. Am luat-o și am simțit-0 parcă 
pentru prima dată. Era ușoară și delicată ca o porție de şufleu: 

Am ridicat-o în ipaa Aproape că puteam vedea prin ea. Pe 
porțelan fusese zugrăvit un peisaj italian, în albastru viu. Am 
ţinut-o CU ci ȘI am spălat-o încetișor, dintr-odată îngrijorată 
că i-aș putea strica o margine sau rupe toarta. I-am înapoiat-o lui 
Ann la fel de grijuliu cum i-aș fi dat un nou-născut. 

— Dintr-un motiv total necunoscut mie, bănuiesc că în interio- 
rul tău există o tânără foarte educată, mi-a spus Ann după ce a 
şters a treia ceașcă, ȘI nu prea știu cum s-o scot la iveală. 

— Îmi pare rău. Am multe pe cap săptămâna asta. 

— Cu toții avem perioade în care ne-am dori să fim în altă 
parte, însă a manifesta nerăbdare este o dovadă de nepoliteţe și 
nicidecum cea mai bună purtare. La fel, să spui cu glas tare tot ce 
gândești. 

Terminasem cu ceștile și trecusem la farfurioare. 

— Să fii amabil înseamnă să te porți de parcă n-ai vrea să te 
afli în altă parte decât acolo unde ești, chiar dacă nu e adevărat. 

Am clătit recipientul pentru frișcă și tocmai frecam ceainicul. 

— Îţi dai seama că toate fetiţele astea te iau drept model? 

M-am oprit. 

— Serios? 

— Da. Să le fi auzit vorbind despre tine, înainte să ajungi! 
Toate vor să fie ca tine: sportivă, dar feminină, capabilă să prac- 
tice sporturi, dar și să meargă la baluri, frumos îmbrăcată, să-și 
facă debutul. Se uită la tine ca să vadă ce spui și cum te porţi. Nu 
cred că obrăznicia este exemplul pe care dorești să-l oferi, nu? 

— Nu. Ă 

— Îmi dau seama că nu o placi, dar să fii atentă la Lauren în 
acest weekend. Cum vorbește,cum se poartă. Poate fi fermecătoare 
Și plină de grație. | 

n a terminat de șters recipientul pentru friş 

— Deşi nu sunt convinsă că așa s-a născut. 


că și a completat: 

OMG! Ann tocmai a criticat-o pe Lauren în fata mea! Nu 
= e NN 


dădeam seama dacă înțelesesem corect. Chipul ei calm, de ir 
truns, îmi oferea zero indicii — niciun zâmbet, nicio sfintei, : 
ochi sau încrețire a nasului; și cu toate astea, eram sigură că i 
o critică. 

— Aşa voi face. Mersi. 

Nu a mai spus nimic, iar când toate ceştile, farfurioarele i 
lingurițele, alături de ceainic, au fost spălate și uscate și aranjate 
pe blat, mi-am luat poșeta. 

— Porţelanurile mamei tale sunt minunate, am spus. 

— Îşi mulțumesc frumos că nu le-ai ciobit. 


Ge 


În seara aceea, geanta mea de călătorie (pusesem haine în ea, 
apoi o golisem și impachctasem din nou, o golisem iar, o schim- 
basem cu una mai mare, o umpluscm iar) se afla lângă ușă, ca un 
căţel care se cere plimbat. A doua zi urma să plec spre „weekendul' 
lui Lauren, două zile pline de aventuri care includeau o vânătoare 
de fazani, o sesiune de gătit în aer liber și balul „De la denim la 
diamante”. Am terminat de uns și de curăţat carabina, am aș€- 
zat-o în cutia ei, am pus-o lângă uşă și, fără motiv, am verificat iar 
fermoarele și am strâns cureluşele genții. 

— Ce-ai pățit? m-a întrebat Julia. 

— Nu ştiu! Hank mi-a luat mințile! 

— Bine ai venit în rândul celor care sunt într-o relație, a 145 
puns ea calmă. 

— Am mai avut prieten și înainte! 

— Când? 

- — Pe Fred, în primul an de facultate, am răspuns. 

— Fred n-a fost un iubit pe bune. 

Adevărat. Nu mă gândisem la Fred în cele câteva luni în care 
ieşiserăm împreună atât de mult cât mă gândisem la Hank în 
ultimele cinci zile, de când ne făcuserăm de cap pe canapea. 

— Deci am stabilit codul? am întrebat. Nu vreau să dau peste 
tine și Zach și să vă prind în fapt. 

— Da. Un emoticon inimă roșie înseamnă că ești sexilată. 

— Minunat! 

Mi-am sprijinit geanta de ușă, am verificat dacă mânerul era 
la locul lui, și... 

Am primit un mesaj! 

Pot să trec pe la voi? 

Era ora nouă seara și Hank voia să treacă pe la noi. Am crezut 
că leşin. 

Sigur! am răspuns și i-am spus Juliei că Hank era în drum 
spre noi. Neștiind cât dura să ajungă, m-am stresat dacă era cazul 
să mă schimb. 

— E simpatică, da? am întrebat, arătând spre pijamaua mea. 

— Arăți minunat, m-a asigurat Julia. 

— Nu e prea boțită? am întrebat, cuprinsă de îngrijorare. 

Julia mi-a aruncat o privire care spunea „le compătimesc”. 

— E normal să te porți așa, mi-a spus ea. 

— Nu pare normal! L-am căutat pe Google! 

— Ce-ai găsit? 

— Nimic! Sunt zeci de mii de-alde Henry Waterhouse — sin- 
gurul faimos e un căpitan de vas. L-am găsit pe Hank pe Linkedin. 
Lucrează în domeniul imobiliar, într-o clădire de birouri de pe 
Central Expressway. 

— Atunci, nu cred că e foarte departe, a spus Julia. 

Am fugit la baie și mi-am aplicat niște g/oss de buze, apoi 
m-am postat la fereastră și m-am uitat în jos, spre parcare. Vizavi 
de ușa noastră era un loc de parcare gol, dar nu i-am văzut mașina. 
Am fugit în dormitor, am căutat în dulap, am scos și am aruncat 

diverse haine, ca un parior care cântărește posibilităţile, dar nu 
am găsit nimic potrivit de purtat. Când | lank a bätut la ușă, mg 
gândeam dacă să-mi scot pantalonii de pijama şi să rămân doar 
în bluză, însă m-am privit în oglindă şi nu puteam decide dacă ap 
arăta sexy sau ar părea că am uitat să-mi pun pantaloni. 

Era OK și aşa. M-am repezit în living și m-am „tolănit” pe 
canapea, pretinzând că citeam o carte foarte groasă despre 
Imperiul Roman. Julia s-a dus să deschidă și, chiar când a apăsat 
pe clanță, mi-am dat scama că țineam cartea cu susul în jos. 

— Bună, Hank, l-a salutat Julia. 

Am așteptat o secundă şi apoi m-am uitat la el. 

— Bună! ne-a spus el amândurora. 

— Bună! am răspuns și m-am întrebat dacă nu cumva țipasem, 

— Scuze dacă am ajuns foarte târziu... 

— E OK, am spus eu puţin cam prea repede. 

— Putem discuta? 

Era clar că se referea la o discuţie între patru ochi. 

— Firește, a spus Julia încuviințând și a intrat în dormitorul 
ei, închizând ușa în urmă. 

— Vrei ceva de băut? am întrebat. 

— Nu, mersi. 

S-a apropiat și s-a așezat lângă mine, pe canapea. 

— Ascultă... a început. Nu prea știu cum să-ți spun asta... 


Și-a aşezat mâna pe coapsa mea și asta mi-a provocat o sen- 
zație ca de arsură, 


— Nu pot să vin cu tine, 
— Adică, nu poți să mergi la... 
— Weekendul ăsta. A apărut ceva la muncă și trebuie să he 


gata până luni. Îmi pare foarte, foarte rău. 
— E în regulă. 


Cuvintele mi-au țâșnit de pe buze, umplând golul năucitor 
din interiorul meu, 

— Mă simt oribil. Am încercat tot posibilul ca să scap, dar 
nt un simplu angajat junior și e important. 
— Înţeleg. 


— Aşa că am vrut să-ți spun față în față, nu doar să sun sau să 


su 


trimit un mesaj, fiindcă voiam mult de tot să merg și abia aşteptam. 

Era atât de bun, atât de chipeș, atât de sincer și atât de aproape, 
incât mai că m-a făcut să mă simt mai bine. 

-— Chiar înţeleg, să știi, am spus. 

Și era aproape adevărat. 

— Apreciez că-mi spui personal. 

S-a apropiat de mine și m-a tras spre el, aplecându-și fața 
spre a mea. Începeam să simt că se adună lacrimile și îmi doream 
din tot sufletul să le rețin. Împotriva voinței mele, m-am smiorcăit. 

— Mă voi revanșa, promit. 

Mirosul lui mă înnebunea. M-a sărutat și l-am sărutat și eu, 
apăsat. M-am lipit de corpul lui puternic și m-am abandonat în 
brațele lui. Aproape că i-am cerut să rămână cu mine, dar, înainte 
să apuc să zic ceva, umerii i s-au lăsat și s-a desprins din sărut. 

— Trebuie să plec. Am avion spre Austin la șase. 

— OK. 

Nu era OK. Dar ce puteam să fac? 

Câteva secunde mai târziu a plecat și numai geanta mea 
rămăsese la ușă, tachinându-mă. Ușa Juliei s-a deschis, iar când 
am văzut-o am izbucnit în plâns. Am icnit, iar ea s-a apropiat să 
mă îmbrățișeze. Am plâns și i-am povestit totul. 

_A fost tare frumos din partea lui că a venit să-ți spună, a 
ZIS ea, 
— Știu! 
lar asta a făcut lacrimile să curgă și mai abitir. 


ce-o 

— Nu merg, am spus în dimineața următoare, jucându- -Mă q 
f 
terciul de ovăz din castron. 
— Trebuie, a zis Julia. 


— O să spun că sunt bolnavă. Am fost la petrecerea lui Abby 


cu un ochi vânăt și o lovitură la cap. Vor crede că e ceva grav, dac; 
nu vin acum. 

Julia a sorbit din cafea, iar eu mi-am ignorat micul dejun 
Cuvântul „dezamăgită” nu era de ajuns pentru a descrie ce sim. 
team. Mă simțeam... pustie. Îmi plângeam de milă și eram pe 
cale să fac o criză. Mă gândeam serios să-mi trântesc terciu] 
pe podea, de parcă aș fi avut doi ani. 

— Știu cum te simți, a spus ea, dar... 

— Nimeni nu știe cum mă simt! 

Treaba asta cu „prietenul” stârnea multe țipete. 

— Voi fi o epavă, toată lumea va ști că n-am partener la bal și 
o să fie... Doamne, va fi oribil! 

Probabil pentru a douăsprezecea oară de când plecase Hank, 
lacrimi fierbinți îmi scăldau obrajii. Aproape dădusem gata o 
cutie de șerveţele. 

— Megan, trebuie să mergi. 

— Tata nu merge. 

Vorbisem ca o adolescentă plângăcioasă. 

— Da, știu. Mă îngrijorează. Ai noutăţi? 

— Doar că e ciudat și de rău. 

Julia a oftat. 

Avea dreptate, firește. Dacă nu sufeream de Ebola, trebuia să 
merg. Așa că mi-am șters lacrimile din nou, mi-am pus geanta în 
portbagaj, iar ea a condus și eu am stat pe locul de lângă ea, © 
picioarele pe bord, cu capul lipit de geam, într-o dispoziție ori- 
bilă. Toate planurile mele se duseseră pe apa sâmbetei și €r2” 
atât de hotărâtă să mă simt prost, încât mi-am împachetat ca! as 

ctorie și am pus la cale să rămân si ă î Ă ai 
Je istorie $ p | ă rămân Singură în cabană ȘI Să lucrez 
la lucrarea semestrială. 


Ge 


— Deci suntem de acord? Ori „Pădurea fer x” ori 
mascat venețian”? a întrebat Julia. aa pa 

— Cred că da. 

— Îi spun mamei. Hai să discutăm despre organizația de 
binefacere, fiindcă trebuie să decidem și asta. 

— Dacă vrei tu. 

— Ce spui despre cancerul la sân? 

— Prea comun. 

— SPCA?! 

— Ashley se ocupă. 


— Care dintre ele? 
— Contează? Iar Lauren a preluat Spitalul de copii Scottish 


Rite. Copii bolnavi. Atât de previzibil și de ireproșabil! 
Julia m-a lăsat să mă plâng, fără să răspundă. 
— Megan, de ce ţi-ar plăcea să te ocupi? 
— Ce zici despre Societatea Istorică a statului Texas? 


— Nu e foarte... sexy. 
— De ce trebuie să fie sexy? Tocmai asta detest la toată ches- 


tia cu debutul: nu pare a fi despre ceea ce contează, ci despre 
aparenţe. Pisoiași trişti în cuști, copii în scaune cu rotile. Hai să 
fim serioși! 


Am inspirat. 
— In plus, cred că ne-am descurca foarte bine cu treaba asta. 


Texanii sunt mândri și am putea alege o clădire sau un parc și să 
Strângem bani ca să le reabilităm sau să le menţinem. 


Acronim pentru numele Society for the Prevention of Cruelty to Animals — 
Asociația pentru Prevenirea Cruzimii față de Animale. (N. red.) 

Am salutat militărește și am strigat: 

— Trăiască Texasul! 

Suna jalnic. Dar Julia era împăciuitoare, mereu evitând cop. 
flictele și confruntările, așa că s-a prefăcut că se gândește la pro. 
punere şi, după un timp, mi-a răspuns. 

— OK, luăm în calcul și Asociaţia Istorică, dar mai caut 
opțiuni. Va trebui să vindem multe locuri la mese. 

Am luat-o pe 1-35 și ne-am îndreptat spre nord, trecând d. 
American Airlines Center. Traficul era lejer și, peste zece minute 
trecuserăm de Northwest Highway. Mai aveam o oră de mers. 

— Zach spune că Lauren crede că Andrew o s-o ceară in câsi- 
torie în weekend, a spus Julia. 

— Credeam că sunt deja logodiți, am răspuns. 

Ştiam că voia să-mi distragă atenţia cu bârfe, iar eu nu aveam 
nimic mai bun de făcut. 

— Oamenii au impresia asta. Familiile Battle și Gage sun: 
prietene vechi. Cred că taţii lor au studiat la Exeter impreună. 

— El e mai în vârstă decât ea, nu? 

— Cu câțiva ani, cred. Au început să iasă împreună după ce 
Zach și Andrew au pornit afacerea împreună. 

— De ce crede Lauren că se va întâmpla weekendul ăsta? 

— Mama lui vine la petrecere cu un avion particular. Și tema 
„De la denim la diamante” a fost ideea mamei lui Lauren, a expl- 
cat Julia, ridicând un inelar în aer. Te-ai prins? Diamante. 

— Subtil ca o camionetă, am comentat eu. 

Nu știam de ce, însă conversaţia asta mă făcea să mă simt ¥ 
mai prost cu privire la weekend și la întreaga mea situație Y 
Hank, care anunţase în ultima clipă că nu mai vine, așa că m-a" 
retras în carapace pentru tot restul drumului. Julia a încercat ‘ 
câteva ori să mă convingă să ies din muțenie, dar răspunsul A 
mele monosilabice dădeau de înțeles că nu doream să fiu deranjat 

În sfărșit, la doar doi kilometri de poarta principală, s-a oprit, a 


parcat maşina pi m-a privit. 
— Ştii, Hank chiar a vrut să vină. Părea că regretă mult, dar 


trebuie să muncească, a spus Julia, 
Stăteam în furca unci coline cu două benzi, la nord de Denton, 
intr-un orășel numit Pilot Point. Era un ținut al cailor, înțesat de 


garduri și baloturi de iarbă. 
— Nu asta mă deranjează, am spus. 
— Doar fiindcă e petrecerea lui Lauren, nu înseamnă că n-o 


să ne distrăm. Abby va fi acolo și știi că mereu te distrezi cu ea. 

— Mda. 

— Chiar apreciez că ai venit pentru mine, fiindcă am nevoie 
de tine aici. 

— Ştiu. 

— Sunt convinsă că te va suna săptămâna viitoare. 

— Știu. 

— Atunci ce ai? 

Era exasperată. 

— Am încercat să te înveselesc tot drumul, să nu te sufoc... 
a adăupat Julia. 

Voiam să exprim cumva ce însemna weekendul ăsta pentru 
mine, cât de mult mă pregătisem pentru el, cum sperasem să vină 
odată. Voiam să-i explic Juliei cât de mult îl așteptasem, cum îmi 
dorisem să mă las în voia romantismului. 


— Eu... 


— Ce-i? a întrebat Julia insistent. Poți să-mi spui orice. 
— Of, Doamne... 

— Ce s-a întâmplat? 

— M-am ras! 

Mi-am coborât privirea în poală. 

— Ştii tu... acolo. 

Ne-am privit. Dintr-odată, am izbucnit amândouă în râs. 

— Doamne, Megan... 

— Nu de tot, doar o porțiune, pentru aterizare. 

Asta ne-a stârnit iar şi abia după un minut ne-am oprit din 
hohote, să respirăm. M-a privit cu drag şi mă simțeam recunos- 
cătoare fiindcă aveam pe cineva căruia puteam să-i împărtășesc 
totul 

— Asta da, devotament! 

Julia a pornit iar mașina şi apoi, când urcam ultimul deal, 
i-am văzut: o turmă de paparazzi instalați în faţa porții. Câțiva 
zu riicat capetele auzind o mașină, însă un Subaru albastru nu 
era demn de atenţia lor. Pândeau o pradă mai importantă. 

— Doamne, omul ăsta e groaznic! am exclamat. 


Șaisprezece 
„ace, 


A 


Megan vede cum trăiește cealaltă jumătate 
a celor unu la sută! 


— Când vă puneţi voi pirostriile, eu primesc locul ăsta! am 
spus, aplecându-mă să mă uit în bucătărie. 

— E al tău, s-a învoit Zach, vorbind de jos. 

Julia ședea pe un scaun, la masa din bucătărie, iar Zach scoto- 
cea prin dulapuri. Îmi plăcea de el tot mai mult. Își etala averea 
obscen de mare cu o nonşalanţă de neegalat. Pe deasupra, era 
simpatic, amuzant și, în mod limpede, nebun după sora mea. 

Condusesem, de la ghereta paznicului, pe un drum încadrat 
de garduri albe, înalte de doi metri, în spatele cărora se aflau 
pajiști cu iarbă până la genunchi, de un verde delicios. Caii mus- 
culoși, maiestuoși care o pășteau păreau să o savureze. După un 
mp în care n-am văzut nicio clădire, când mă gândeam că va 
apărea o benzinărie, am văzut clădirea principală, cu hambarul în 
“Propiere. Nu m-am putut decide care dintre ele arăta mai somp- 
"os, însă, în final, am hotărât în favoarea hambarului. Am trecut 


pe sub un a . . 
ortic şi ne-am întâlnit cu Zach. 
SLTA ȘI ne-am întâln 


1 — 
Referi 
eire la 1% cei mai bogați oameni ai lumii. (N. red.) 

Conducea un Gator de o mărime impresionantă, cu șase 
locuri şi suficient spațiu pentru bagaje, de genul celor folosite de 
grupurile de vânători. Ca de obicei, Zach era foarte degajat și 
deosebit de încântat s-o vadă pe Julia, ca un băiețel care-l așteaptă 
pe Moș Crăciun în seara de Ajun, trăgând cu ochiul printre 
draperii. Ne-a aruncat bagajele înăuntru și s-a aruncat pe locul 
şoferului. 

— Haideţi, vă duc eu la cabană. 

Am urcat în mașină și el a pornit pe un drum pavat din spa- 
tele casei, suficient de lat pentru biciclete, dar prea îngust pentru 
o maşină. Am trecut pe lângă un heliport, apoi pe lângă o lagună 
pe care el a numit-o „piscină și printr-o pădure de stejari și cedri 
texani. Zach s-a descurcat de minune cu toate curbele. Era lim- 
pede că îi plăcea să conducă și că mai fusese pe drumul acela. 

Am ieșit și am văzut cabanele invitaţilor — dacă o clădire de 
lemn cu suprafața de o mie de metri pătrați, cu trei dormitoare și 
trei băi se poate numi „cabană”. Cocoţate în vârful unei coline, 
otereau umbră, confort și multă intimitate. 

La parter era un living central, cu o canapea modulară din 
piele și cu vedere la un șemineu. Bucăţi de lemn frumos stivuite, 
mănuși speciale, clești și un vătrai se aflau în apropiere. Zach a 
deschis toate ușile, parcă nesigur de ce avea să găsească. Ne-a 
arătat baia și o debara și s-a îndreptat spre bucătăria bine echi- 
pată, unde a deschis frigiderul și ne-a informat că avem bere, vin, 
apă minerală, căpșune, afine, iaurt grecesc și lapte și ne-a spus 
să-l anunțăm dacă mai dorim altceva. 

Am urcat să văd dormitoarele și atunci am decis că, dacă 
Zach și Julia hotărau să rămână împreună, mi-ar fi plăcut să am 
la dispoziție una dintre cabane. 

— E teribil de frumos aici, am spus, coborând din mașină. 


El se sprijinea de tejghea și îi turnase Juliei un pahar cu vin. 
Își luase o bere. 

— Mulţumim că ne-ai primit. 

— No problemo, a răspuns el, privind-o pe Julia. Mă întrebam 
dacă vrei să mergi la o plimbare călare. Avem un traseu care 
înconjoară lacul. 

— Sigur, a răspuns ea, 

— Vrei să vii și tu? m-a întrebat Zach. 

Stiam că Julia dorea să rămână singură cu el, iar eu nu voiam 
să fiu a cincea roată la căruță. 

— Nu, mersi. Trebuie să lucrez la o chestie pentru facultate. 
Mergeţi voi, eu rămân aici să citesc. 

— Lasă-mă câteva minute, ca să mă schimb, l-a rugat Julia. 

— Fluieră dacă ai nevoie de ajutor, s-a oferit el. 

Ea s-a înroșit și a făcut cu mâna, înainte să dispară la etaj. 
Mi-am turnat niște apă minerală și m-am așezat lângă Zach. 

— Ar trebui să mergi la piscină, a propus Zach. E liniște, apa 
e încălzită... sunt prosoape și tot ce ai nevoie acolo, vei găsi apă și 


tot ce dorești în frigider. 
— Nu va fi prea aglomerat? am întrebat. Nu-mi place să mă 


amestec cu pleava. 

— Nu, a spus el. Nu e sezonul ei. 

Am râs. M-aș fi îndrăgostit eu de el, dacă nu i-ar fi aparținut 
Juliei. 

O să fie bine pentru ea, m-am gândit. E complet opusul lui Tyler. 

Julia a coborât, purtând blugi Wrangler uzați, care i se mulau 
pe șolduri, o cămașă verde cu nasturi și cizme Nocona din piele 
de culoarea caramelului, suficient de jerpelite ca să pară folosite 
pentru mai mult decât câteva plimbări de după-amiază. lar pălă- 
ria ei de rafie era o capodoperă; știam asta fiindcă îmi aparținea 
și muncisem ani de zile să obțin cutele perfecte și curbura precisă 
a borului, Prima impresie pe care o lăsa era a unei fete de la țară 
deosebit de atrăgătoare. Zach a remarcat. 

— Frumoasă pălărie! a spus. 

— Mersi. 

l-a zâmbit și apoi m-a privit, iar eu am tăcut. 

Hei, dacă pălăria mea o ajuta să-l cucerească pe Zach, s- 
poarte sănătoasă! z- | 

— O aduc înapoi înainte de cină, a spus Zach și i-a deschis 
Juliei ușa. 

Am încuviințat, iar ei au plecat. I-am privit pe fereastră, mer- 
gând spre hambar. Toamna e o perioadă minunată pentru Călârie, 
în partea de nord a Texasului — soarele arde mai degrabă piezis, 
fără să te bată în cap, iar copacii țin zăpușeala departe. De-a lun- 
gul lacului sigur bătea briza. Zach comandase, probabil, o brizi, 
dacă mă gândeam bine. Își putea permite. 

Odată rămasă singură, mi-am cântărit opțiunile. Aici sau lz 
piscină? Nu era greu de ales. 


SEE 


M-am schimbat într-un bikini galben, peste care mi-am tras 
un tricou lung, albastru, cu sigla SMU, iar în picioare — șlap: 
Mi-am luat cartea la piscină — sau lagună —, am găsit niște pro- 
soape și m-am așezat să citesc despre istoria Imperiului Roman. 
sperând să-mi vină o idee pentru lucrarea mea cu termen de pre- 
dare de mult depășit. Nici nu terminasem primul paragraf când 
am auzit voci, apoi zgomotul zăvorului de la poartă. 

A apărut Lauren Battle, urmată de Andrew Gage. S-a zis cu 
după-amiaza petrecută singură la piscină! Lauren s-a îndrepta! 
spre mine, însă când Andrew m-a văzut, a incremenit. S-a uitat 
lung la mine și i-am răspuns la fel. Se așteptase, cu siguranță. să 
aibă la dispoziție întregul spațiu. Ce ticălos! mi-am spus, amin- 
tindu-mi cum se ferise de fotografii pe care tot el îi chemasc- 

— E rezervat? am întrebat glacial. 


— Nu, firește că nu,a răspuns Andrew și s-a apropiat. 
Lauren și-a pus geanta pe masă. 

— Bună, Megan! 

— Salut, Lauren! 

M-am uitat la degetele ei, însă nu purta niciun inel nou. Pro- 
babil că avea să-l primească în seara cea mare, când urma să fie 
mai multă lume și efectul ar fi fost garantat. 

— Unde e Julia? a întrebat ea. 

— A ieșit să se plimbe călare, cu Zach. 

— Ce romantic! a spus Lauren mieros. Și când ajunge Hank? 

Am simțit că Andrew se strâmbă auzindu-i numele. Trebuie 
să fi ştiut că nu se suportau unul pe celălalt, dar a întrebat oricum, 
chiar în fața lui. 

— A intervenit ceva la muncă, în ultimul moment. Nu reu- 
şeşte să ajungă. 

— Vai, nu! Cât de trist! Cine-i partenerul tău? 

— Nu sunt sigură. Ann a spus că mă va anunța. 

— Cu siguranţă va găsi pe cineva. 

Lauren s-a dezbrăcat, rămânând într-un bikini alb minuscul, 
care contrasta perfect cu brațele și picioarele ei lungi. Și-a aranjat 
părul și ne-a oferit mie și lui Andrew ocazia să admirăm pri- 
veliștea. Trebuia să-i dau Cezarului ce-i al Cezarului: era atrăgă- 
toare și știa cum să-și pună în valoare toate atuurile. 

Mi-am privit tricoul și m-am gândit la trupul de sub el. Brațe 
musculoase, de un maroniu-roșcat până la bicepși, apoi de un alb 
ca burta de balenă până la gât, unde răsărea un alt cerc bronzat. 
Picioarele mele erau pline de cicatrice și păreau de bărbat, iar eu 
tremuram la gândul de a fi comparată cu Lauren, în special de 
către privirea pătrunzătoare a lui Andrew Gage. Dintr-o singură 
mișcare, Lauren mă pusese la punct. Înotul nu mai tăcea parte 
din planurile mele pentru după-amiază. 

Mulțumită fiindcă se purtase politicos, Lauren s-a întins pe 
un șezlong și și-a întors fața spre soarele firav de noiembrie, 
hotărâtă să absoarbă orice rază. 

Închisesem cartea, marcând pagina cu mâna, și am așteptat să 
se așeze și Andrew, gândindu-mă că Ann și-ar fi dorit să mă 
descurc cât mai bine la capitolul conversație superficială. Dar el 
nu m-a privit. A scos un stilou scump și nişte hârtie și a inceput 
să serie de mână o scrisoare. Atunci, o să-mi văd de citit. Era foarte 
uşor să-i detești pe amândoi: Lauren, nesuferita bogată, super 
amabilă şi Andrew Orgoliosul, tăcut și arogant, în spatele oche 
larilor săi de soare. Cu siguranță se meritau unul pe celălalt și fâră 
îndoială că aveau să facă niște copii perfecţi. 

M-am chinuit să citesc vreo zece minute. Ochii mei citeau 
cuvintele, însă creierul meu refuza să le înțeleagă. Eram distrasă 
de propriul meu disconfort, de nepăsarea lui Lauren și mai ales 
de scârțâitul enervant al peniței lui Andrew pe hârtie. M-am 
concentrat din nou asupra cărții. 

— Îi place istoria? 

Întrebarea lui Andrew m-a făcut să tresar. Mi-am dat seama 
că scârțâitul încetase și că mă privea. 

— Asta studiez. 

Am ridicat cartea. 

— Ți-ar plăcea cartea asta, e despre mândria de dinaintea 
căderii. 

A râs de replica mea. 

— Ai citit Istoria declinului și a prăbușirii Imperiului Roman? 
l-am întrebat. 

— De Gibbon? Ai înnebunit? Are șase volume și vreo cinci 
mii de pagini. 

— Șapte volume, în original, i-am răspuns, 

— Mai rău! 

A tăcut, cu privirea pierdută, 

— „In secolul al doilea după Hristos, Imperiul Romei cuprin- 
dea cea mai mare parte a lumii și porțiunea cea mai civilizată 4 
omenirii.” 

M-a privit și a continuat. 
— „Hotarele acestei întinse monarhii erau apărate de un 
vechi renume și de vitejia unor armate bine disciplinate. Influenta 


blândă, dar puternică a obiceiurilor cimentase treptat unitatea 
1 


provinciilor.” 

— Ai memorat cartea? m-am interesat, uluită. 

— Doar începutul. Tata mi-o citea. Era favorita lui. 

A zâmbit timid și m-am gândit că Andrew Gage e puțintel 
tocilar, interesat de cărți și sentimental — într-un fel bun. 

— Te prinde, am spus. Dar îmi ajunge deocamdată. 

— Înţeleg. 

S-a întors la scrisoarea lui, iar eu îmi ignoram în continuare 
cartea. Lauren a oftat și s-a răsucit. Mi-am imaginat-o în chip de 
sendviș cu brânză la grătar, întors pe partea cealaltă ca să se 
rumenească. 

— Nu avem wi-fi aici? am întrebat, câteva minute mai târziu. 

EI și-a ridicat privirea. Am arătat spre scrisoare. 

— N-am idee. 

— Eşti tehnofob? am întrebat, iar el a râs — primul hohot 
autentic pe care-l auzeam de la el. 

— Nu, chiar deloc. 

S-a uitat la stiloul din mâna lui, apoi la hârtie. 

— Dar scrisul de mână are ceva special. Îmi place senzația pe 
care mi-o dă hârtia, îmi place s-o împăturesc, să lipesc plicul, să 
găsesc timbrul potrivit și să pun scrisoarea în cutia poștală. Îmi 
place să mă gândesc cum circulă, cum o primește destinatarul şi 
deschide plicul. E ceva intim, foarte diferit de e-mail. Scrisul de 
mână devine încet-încet o artă pierdută și sunt decis să n-o las să 
dispară. 

— Cui îi scrii? 


' Edward Gibbon, Istoria declinului şi a prăbușirii Imperiului Roman. Trad. şi 
note de Dan Hurmuzescu, p. 47, Humanitas, 2018. 

— Surorii mele, Georgie. 

Pentru a doua oară în după-amiaza aceea, tipul m-a Surprins 
și am încercat să-l înțeleg pe Andrew Gage. M-a privit, fă 
îndoială așteptând un comentariu usturător. Ca niciodată, nu 
mi-a venit niciunul în minte și ne priveam fără să clipim, ca doj 
pești. 

— M-am plictisit, a spus Lauren brusc. 

Declaraţia ei a destrămat vraja și părea mai degrabă un co- 
mentariu la adresa discuţiei noastre decât o declarație. S-a ridica 
în bikiniul ei minuscul și s-a întins languros într-o parte și în 
alta. Asta a avut efectul scontat. Andrew a privit-o. Ea se bucura 
în mod evident de atenție, de felul în care privirea lui se plimba 
pe trupul ei. 

— Hai să înotăm, a propus Lauren. 

— Vreau să termin de scris, a spus el, arătând spre scrisoarea 
neterminată. 

— Mai târziu. 

ÎI chema din priviri, din șolduri și din buze. Privind-o, m-am 
gândit că Andrew avea să cedeze. Ce tip nu ar fi cedat? 

— Du-te tu. 

Tonul lui era ferm, iar ea s-a bosumflat, așa cum mă așteptam. 
Când nici asta n-a avut rezultat, m-a privit. 

— Megan, vrei să înoţi? 

— Acum nu, am spus, încă hotărâtă să nu mi se compare 
trupul cu al ei. 

— Of! 

S-a îndepărtat agale și, când a ajuns la treptele piscinei, sâ 
oprit pentru efect, apoi a vârât încetișor un deget în apă, răsu” 
cindu-l ca pe un pai într-un cocktail. 

— Apa e perfectă. 


L-a privit seducător pe Andrew, 
— Eşti sigur? 

S-a oprit teatral lângă scări, scăldată în lumina aurie a soa- 
relui — asta sigur avea să-l convingă. La urma urmei, Andrew 
era bărbat. 

= Du-te tu, a repetat, și am simțit cum o cuprinde dezamăgirea. 

Imi băgasem iar nasul în carte, ca să nu dau impresia că mă 
interesa discuția lor, însă am privit pe ascuns cum Lauren a cobo- 
rât scările și a alunecat în apă, fără să o tulbure defel. A înotat 
lent și atent, cu gâtul întins și ținându-și capul deasupra apei, ca 
să nu-și ude părul. Oricât de enervant era să recunosc asta, 
Lauren înota cu grația și naturalețea unei lebede. 

Eram indecisă. Interesul meu față de carte era egal cu zero, iar 
gândul de a înota în piscina superbă era tentant. Totuși, asta 
însemna să-mi scot tricoul. Dar de ce să permit tipului ăstuia și 
părerii lui arogante să mă împiedice să fac ce doresc? 

— M-am răzgândit, am spus, ridicându-mă și scoțându-mi 
tricoul. 

Nedorind s-o iau pe scări, m-am îndreptat spre trambulină, 
am sărit la un capăt și m-am lansat în aer. Mi-am ghemuit genun- 
chii la piept. 

— Ghiulea! 

Am lovit apa cu un pleoscăit imens. 

Șocul diferenței de temperatură a fost mai mic decât mă aștep- 
tasem și am ieșit la suprafață simțindu-mă curată și plină de 
energie. M-am scufundat iar și am înotat la fund, am ajuns la 
celălalt capăt al piscinei și am ieșit la suprafață lângă Lauren, care 
ședea acum pe scări. 

S-a lăsat pe spate și s-a sprijinit cu coatele de marginea piscinei. 

— Hai cu noi! i-a strigat lui Andrew. 

— Nu, mersi. 

— De ce? 

— Din două motive. Primul, poate că voi două aveți ceva de 


discutat între patru ochi. 

— Dar nu avem, a insistat Lauren, întorcându-se spre mine, 
Așa-i? 

— Da. 

— Care-i al doilea motiv? a întrebat ea. 

Ne-a privit prin ochelarii lui de soare foarte întunecați. 

— Ştiţi amândouă cât de bine arătați, a spus, într-un târziu 
lar eu vă văd mai bine de aici. 

Lauren s-a prefăcut șocată, dar în secret era încântată de 
complimentul lui. Rămăsesem perplexă. Ambele? De ce să zicá 
asta și despre pe mine? Din milă? Am așteptat să văd dacă mai 
spunea ceva. Dar Andrew s-a întors la scris. 

— Hai să-l tachinăm, a propus Lauren. 

— Bine, i-am răspuns. 

— Dar cum? s-a întrebat ea. 

— E prietenul tău. 

— Știu, dar e atât de... perfect. 

— Nimeni nu-i perfect, am spus. 

Andrew a ridicat privirea, iar eu l-am măsurat din ochi la 
rândul meu. 

— Toată lumea are defecte, am continuat, și cred că în cazul 
lui defectul... e aroganța. 

Andrew s-a gândit. 

— Posibil, s-a declarat el de acord. Iar tu... crezi că ştii totul 
despre toată lumea. 

S-a aplecat spre mine și i-am întrezărit sclipirea din ochi, 
deasupra ramelor ochelarilor. 

— Dar nu-i așa. 

Șaptesprezece 
„Pt, 


A 


Megan îşi atinge limita 


În încercarea lor de a depăși pe toată lumea la capitolul petre- 
cerilor, familia Battle l-a angajat pe Bobby Flay să gătească 
pentru balul „De la denim la diamante”. Punctul de atracţie era 
prepelița la grătar. Sute de păsări aveau să fie frecate manual cu 
condimente, umplute cu ardei iuți mititei, proaspeți, înfășurate 
în felii de şuncă și tăvălite prin unt, apoi rotisate deasupra unei 
gropi cu jăratic. Chiar înainte de a fi servite, păsările aveau să fie 
scăldate într-un sos de vin rubiniu despre care se zvonea că are 
un ingredient secret, care-l făcea irezistibil. 

Fiindcă prepelițele cumpărate nu ar fi sugerat suficientă ele- 
ganță, gazdele aranjaseră ca invitații să împuște două dintr-o 
lovitură, ca să zic așa. În dimineaţa aceea, niște autocare aveau 
să-i ducă pe cei care se treziseră de bunăvoie dimineața la un 
domeniu de vânătoare din apropiere, unde puteau să tragă liniștiți 
în prepelițele stârnite în prealabil de câini și gonaci. 

La 4:28 dimineaţa mi-am scos nasul afară din cabana fabu- 
loasă. Era încă întuneric și răcoare. Mi-am pus un pulover gros, 

pe gât, peste o maletă Under Armor, niște blugi, o pereche de 
cizme și o șapcă å la Elmer Fudd, de un mov șters, căptușită cu 

blăniță de iepure. Era șapca mea de vânătoare nemoe ORA, Mi-am 
luat jacheta și carabina și am plecat în liniște, încercând să n-o 
trezesc pe Julia. l 

— Ce mai faci? m-a întrebat un bărbat mai în vârstă ridicân- 
du-și borul pălăriei, când m-am alăturat cozii pentru micul dejun, 

Era un tip cu fața roșie, bine hrănit, cu un zâmbet hâtru. 

— Bine, mersi. Dumneavoastră? 

— Bine. 

— Miroase bine, am zis. 

Chiar aşa era. 

— Tare bine, a încuviințat, adulmecând. 

În față, mesele gemeau de platouri încălzite. Se servea burrito, 
clătite cu fructe de pădure, biscuiţi cu sos, șuncă, turte de cartofi 
și cafea Bulletproof. Familia Battle nu precupețise niciun efort, 
încă de la primele ore. 

M-am dat la o parte și am început să mestec un burrito, pri- 
vind mulțimea. Mi-am dat seama foarte repede că eram singura 
fată de acolo. Eram în Texas și cunoșteam multe femei care merg 
la vânătoare, așa că m-am gândit că toate celelalte doamne pre- 
feraseră să stea în pat decât să iasă în aerul rece al dimineții. 

— Megan, ia loc, m-a invitat politicos Zach și s-a dat mai 
încolo. 

M-am înghesuit între el și Andrew, care a înțepenit brusc. 

— Mersi, am spus. 

— Bună, Megan! mi-a zis Andrew. 

— Salut, Andrew, 

A privit pe geam. Zach mi-a remarcat carabina. 

— Ţi-ai adus propria armă? a întrebat, vesel. 

Era vreodată prost dispus? 

— A fost un cadou de la tata când am împlinit treisprezece ani. 

— Ca lumea! a comentat Zach. Are și Julia una? 

— Nu, ea a primit cercei cu diamante. 

Zach a râs. 

— Deci chiar vânezi? 

Am încuviinţat. 

— Mai ales cu tata. Avem un teren în arendă în vale, iar când 
eram mică mergeam acolo cu cortul, în weekend. 

— Vânați căprioare? a întrebat Zach. 

— Da, și rațe, prepelițe, orice încape în congelator. Era fru- 
mos să petrecem timp împreună. 

Mă simțeam prost vorbind de față cu Andrew despre timpul 
petrecut împreună cu tata. 

— De fapt, îmi place să vânez. 

— Eu trag foarte prost, a spus Zach, dar trebuie să fiu de față. 
Sigur va fi distractiv. 

Andrew privea pe fereastră. Știam că era din New York. Vânase 
oare vreodată cu tatăl lui? Părea genul care angajează oameni să 
împuște păsări pentru el. Ca și cum mi-ar fi auzit gândurile, s-a 
uitat la mine, însă eu îl priveam pe Zach, pentru că nu voiam să-i 
ofer lui Andrew satisfacția de a ști că mă gândeam la el. 

Ferma Copper Creek era de primă clasă. Gazdele au întâm- 
pinat pe toată lumea, și un grup mare de muncitori purtând veste 
portocalii stăteau deoparte, reținând câinii, în special pointeri și 
cockeri care știau ce aveau de făcut și erau nerăbdători să por- 
nească. 

Ne-am aliniat pe o porţiune mlăștinoasă, unde sărmanele 
păsări încă dormeau. Departe, la dreapta, bărbații și câinii erau 
gata să înceapă, iar atunci păsările urmau să se înalțe chiar în fața 
noastră. Era ca o ședință de antrenament, însă cu ţinte vii. 

— Ar trebui să veniți aici, domnişoară, mi-a spus una dintre 
gazde și m-a condus în față, spre dreapta. 

Făcuse asta din politeţe, parcă pentru a-mi oferi șansa de a 
trage primul foc, însă, după cum se purta și din murmurele celor 
prezenți am dedus că gestul lui avea la bază și teama de capacitatea 

mea de a mânui o armă încărcată. Când începeam să trag, restul 
lumii își dorea să fie în siguranță, în spatele meu. 

Am simțit că apare cineva în stânga mea, la câțiva metri, și am 
ştiut că era Andrew. I-am intuit prezența, acea intensitate care i] 
însoțea oriunde. 

— Dacă încerci să mă intimidezi, i-am spus, fără să-l privesc, 
nu va funcționa. Am mai mult curaj când sunt provocată. 

— Nu încerc să te intimidez. Am venit să primesc sugestii. 

Replica mea s-a pierdut în sunetul fluierelor de dedesubt. 
Câinii au țâșnit în față, lătrând, iar eu mi-am potrivit carabina pe 
umăr și m-am uitat prin cătare, țintind jos. Câinii au început să 
salte prin mlaștină, iar eu am auzit, mai degrabă decât am văzut 
fluturarea de aripi a unei păsări care se înălța spre cer. 

Apoi le-am văzut: două prepelițe se ridicau în tandem, la doar 
câțiva metri distanță. Fără ezitare, am tras și am nimerit-o întâi 

pe cea de mai sus, la nivelul aripilor. O clipă ca să-mi reglez căta- 
rea, și a doua mea împușcătură a răsunat aproape imediat. Dacă 
nu erai atent, puteai crede că fusese doar un ecou, însă rezultatul 
era elocvent: două prăzi zăceau la pământ, nimerite în mai puțin 
de o secundă. 

Fiindcă ceilalți abia dacă își dăduseră seama că apăruseră pă- 
sări de împușcat, au remarcat cu surprindere că le nimerisem pe 
ambele. A mai zburat una, iar eu am mai tras o dată cu Remingtonul 
meu. O fluturare rapidă. Carabina nu mi se mișca prea mult în 
mâini, iar după acest spectacol, brusc toți bărbații voiau să fie 
oriunde, mai puţin acolo unde se aflau păsările. 


— Se pare că într-adevăr vânezi des, a spus Andrew, din 
spatele meu. 


Am zâmbit, simțindu-mă deja mai bine. 

Acum, câinii dezlănțuiți mai jos de noi înaintau, iar păsările 
au început să se ridice în stoluri. Am făcut o pauză ca să le permit 
să se miște, iar grupul a început să tragă. În cincisprezece minute, 

îmi atinsesem limita de gloanțe și ratasem o singură dată. Andrew 
reușise și el să nimerească suficient de multe păsări, și ne odih- 
neam când a apărut Zach. 

— Ja arma mea, a spus Zach. 

Am ridicat din sprâncene. 

— Serios? 

— Te rog. Eu nu le pot nimeri. În plus, avem nevoie de cât 
mai multe păsări pentru cina de diseară. 

— Te rezolv, i-am spus, zâmbind. Vrei jumătate din muniţie? 
l-am întrebat pe Andrew. 

— Nu, mersi. 

Am ridicat din umeri și am reîncărcat. 

O prepeliță a țâșnit în dreapta mea și am urmărit-o jumătate 
de secundă, cu degetul pe trăgaci, apoi am tras. A căzut. Mai 
multe păsări s-au agitat dedesubt, și am mai nimerit una. Era 
foarte mare gălăgie acolo, iar Bobby Flay avea materie primă 
pentru cină. 


gey 9 


Flay și păsările sale rotisate s-au dovedit a fi personaje princi- 
pale într-o seară atât de plină de stele, încât astronomii care 
priveau cerul la nord de Dallas puteau crede că se născuse o nouă 
galaxie. Familia Battle a înregistrat un succes răsunător: două 
sute cincizeci de mese a câte șase locuri vândute pentru Spitalul 
Pediatric Scottish Rite și aproape o mie cinci sute de persoane 
adunate în „hambarul” lor. 

„De la denim la diamante” este un eveniment tipic texan. 
Acolo poți vedea cei mai scumpi blugi, cele mai interesante pălă- 
rii și cămăși, cele mai exotice cizme de cowboy: din piele de struț, 
de caiman, de rechin, de șopârlă, de pisică-de-mare. Cizmele lui 
Lauren erau create de M.L. Leddy, croite de mână în Houston, 
din piele de aligator crescut la fermă (aligatorii sălbatici aveau, de 

obicei, cicatrice) și se zvonea că ar fi costat douăsprezece mi, 
2 Sie noastre erau personalizate, Atât a Juliei, cât și a mea 
erau două Stetson din piele de castor și fuseseră create intr-o 
prăvălioară din Jackson Hole, de unde familia McKnight își 
făcea cumpărăturile de aproape un secol, iar mama pusta o pâlă 
rie Kate Spade roșie, comandată de la New York. Cămașa mea 
era din mătase neagră, brodată cu cusături galbene și cu tranda- 
firi — Margot o găsise într-un magazin vintage, apoi O ajustase 
ca să mi se potrivească perfect. Julia purta o rochie Anne Fontaine 
croită în formă de clepsidră, iar mama, o rochie Ariat cusută de 
mână, în nuanța corai. 

Apoi urmau diamantele, Mărimea conta, așa că se afișau cer- 
cei masivi cu diamante, inele butucănoase, coliere sclipitoare și 
pandantive de dimensiunea unor cuburi de gheață. Mai crau 
și panglici de pălărie bătute cu diamante, brățări de tenis și broșe 
în forma statului Texas. În loc să dea iama în magazinul Harry 
Winston din Highland Park Village, mama căutase în seiful 
familiei. Julia purta cercei cu diamante și safire, asortați cu un 
colier tip choker moștenit de la bunica mamei. Eu aveam o pan- 
glică de pălărie bătută cu diamante și niște butoni pentru manşete 
asortați, pe care străbunicul meu îi purtase la propria nuntă. Da, 
purtase frac, însă îl asortase cu cizme negre din piele de crocodil 
şi cu o pălărie Stetson de aceeași culoare. Mama purta cercel 
rotunzi cu diamante de un carat — cadoul ei când împlinise șai- 
sprezece ani — și o broșă cu diamante și smaralde. Petrecerea 
asta era genul de etalare ostentativă pe care tata o detesta și MÀ 
bucuram sincer că nu venise la mascaradă. 

Erau prezente multe celebrităţi: politicieni, jucători de fotbal 
american și staruri de muzică country, însă vedeta incontestabilă 
a serii, cea mai strălucitoare stea, era mama lui Andrew: Penelop! 
Dandridge Gage — „P enny”, așa cum îi ziceau prietenii. Zburast 

de la New York cu avionul particular al familiei, aducând cu ea 
un cuplu vestit de la Hollywood și un prezentator de talk-show. 
Purta blugi negri și o cămașă din piele întoarsă asortată, însă 
alesese să poarte balerini Ferragamo în loc de cizme. Fireşte că-și 
adusese și cățelul, pe Mitzy, care era senzația petrecerii, chiar și 
atunci când își făcea nevoile lângă masa lor. 

Am văzut-o doar de la distanță. Zach spunea că are un tem- 
perament feroce și recunoștea că se temea de ea. Lauren nu a 
lăsat-o nicio clipă singură și a prezentat-o tuturor celor care se 
apropiau de ele și care alcătuiau o coadă care, cu siguranță, se în- 
tindea până la Fort Worth. Privind-o, m-am gândit la papa care 
împarte binecuvântări și iertare mulțimii. 

Fără Hank, mă simţeam cumva detașată de toate astea. Parte- 
nerul meu, Stephen Cromwell, membru al frăției studențești 
Beta, de la Universitatea din Texas, era amabil, politicos și agre- 
abil. Am mâncat împreună și am dansat o dată, apoi s-a dus să-și 
caute prietena, la îndemnul meu. Dat fiind că erau prezente atâ- 
tea vedete în seara aia, era ușor să mă ascund în fundal, de unde 
i-am văzut pe Julia și pe Zach alintându-se reciproc. Julia îmi 
spusese că plimbarea lor călare fusese romantică și că erau mari 
șanse ca, mai târziu, relația lor să avanseze. Era clar că Zach o 
adora și îmi dădeam seama că și ea se îndrăgostea de el. 

La ora zece, tot locul vibra și sute de cupluri dansau pe ringul 
format dintr-o jumătate de hectar de parchet montat special 
pentru această ocazie. Abby trăsese paiul scurt la petrecerea asta, 
așa că se pricopsise cu Hunter, care se învârtea în jurul ei ca un 
derviş nebun. Ashley Numărul Unu dansa cu partenerul ei foarte 
chipeș, un tânăr chirurg cardiolog pe nume Chavez, iar Sydney 
dansa mai ales cu tatăl ei. Andrew a dansat întâi cu Lauren, apoi 
cu mama lui, iar doamna Gage se străduia să prindă ritmul 
neobișnuit, în doi pași. Eforturile sale au atras aplauze — chiar și 

Mitzy a lătrat aprobator — și ea a făcut o mică reverență când 
melodia s-a încheiat. 

La miezul nopții am ieșit să vedem jocurile de artificii. Cu ani 
înainte, părinții noștri ne duseseră la Washington D.C., pentru a 
sărbători 4 Iulie. Statul ne oferise un spectacol de artificii gene- 
ros, demn de acea ocazie: rachete care se înălțau și panglici care 
ardeau, dar și explozii de stele imense, timp de douăzeci de 
minute; flăcări și lumini aurii se arcuiseră deasupra monumentu- 
lui din Washington și a piscinelor care reflectau totul. M-am 
gândit că familia Battle trebuie să fi angajat aceeași companie 
care organizase acel joc de artificii. Dimensiunile și durata spec- 
tacolului din acea noapte aveau rolul, asemenea unui crescendo 
simfonic, de a le aminti invitaţilor că în cursa pentru cel mai 
scump bal locul întâi fusese deja acordat familiei Battle. 

Sub strălucirea luminilor, Andrew stătea alături de Lauren. Fa 
părea iritată și pe deget nu avea niciun inel nou, din câte remar- 
casem. Probabil își imaginase că avea să fie cerută în căsătorie 
înainte de jocul de artificii, însă, în mod clar, asta nu se întâm- 
plase. Poate că încă erau șanse să se întâmple, însă Andrew nu 
arăta ca un tip pe cale să-și ceară în căsătorie iubirea vieții, ci mai 
degrabă aducea cu o pisică într-o cușcă portabilă. M-a surprins 
privindu-l, iar de data asta nu mi-am întors privirea, și nici el. 

În îngrămădeala de după artificii, le-am pierdut din ochi pe 
Julia și pe mama. Mă trezisem la patru și jumătate dimineața ca 
să merg la vânătoare și mă simțeam cam obosită, așa că mă 
îndreptam spre cabană și spre pat, când telefonul mi-a vibrat. Era 
un mesaj de la Julia: un emoticon inimioară roșie. Măcar una 
dintre noi se distra! 


Căutând un loc unde să-mi omor timpul, m-am trezit în graj- 
dul familiei Battle. 


Caii sunt o companie plăcută, în opinia mea, fiindcă își țin 
gândurile pentru ei. În interior, am găsit întrerupătorul și am 

privit în jur. Era un grajd, însă nu părea să adăpostească vreun cal. 
Podeaua de ciment strălucea de curățenie, de-ai fi putut mânca 
de pe jos. Dar le simțeam mirosul, iar când am dat înapoi, am 
văzut boturi ițindu-se de după scânduri, dornice de mângâieri și 
de atenţie. Mi-am dorit să fi avut un morcov sau un cub de zahăr, 
însă, în lipsa tratațiilor, i-am oferit o mână unui pursânge lucios, 
superb. Mi-a mirosit palma și l-am mângâiat ușor. Și-a aplecat 
capul într-o parte și m-a privit timid. Am închis ochii și am tras 
în piept amestecul bogat de mirosuri de animal, de bălegar și de 
fân. 

— Megan. 

Nu se poate. M-am răsucit. 

— Mă urmărești? l-am întrebat pe Andrew Gage, puțin cam 
iritată. 

— Nu, deloc. Lauren nu se simte bine, iar eu nu sunt obosit 
și... îmi plac caii. Dar, dacă te deranjez... 

— Deloc. Îți plac caii? am întrebat eu amabil. 

— Îi ador. 

— Şi eu. 

A întins o mână, lăsând un cal să i-o adulmece. 

— Avem... aveam un grajd, mi-a spus. Mi-a plăcut dintotdea- 
una să merg acolo. 

— Sunt sigură că e plin de câștigători de Triple Crown’. 

— Nu avem așa ceva, a declarat Andrew cu iritare prefăcută. 
Poate câţiva câștigători de Kentucky Derby. Unul a luat Premiul 
Belmont, cred, însă sunt convins că niciunul nu a câştigat vreun 
Triple Crown. 

Am râs. Era același tip fermecător care-mi parcase bicicleta. 
Unde dispăruse? 


1 Li . L] i i 
Titlu neoficial rezervat cailor care reuşesc performanța de a câștiga cele trei 
probe clasice la o anumită categorie. (N. red.) 

— De fapt, nu avem cai de curse, a continuat. Nu mă-nțelege 
greșit, sunt OK, însă pentru călărie. 

— Și pentru vânătoarea de vulpi? 

Nu o formulasem atât ca pe o întrebare, cât mai mult ca pe o 
înțepătură. A nimerit, dar nu unde mă aşteptam. 

— De fapt, am fost la vânătoare de vulpi o dată. Dar, în secret, 
tineam cu vulpea. 

Am râs iar. 

— Asta crezi despre mine? Cai câștigători de Triple Crown, 
vânători de vulpi, avioane particulare? 

— În apărarea mea, ai zburat aici cu un avion particular. 

A râs. 

— Asta e lumea mamei. Nu că n-aș fi beneficiat de ea, însă nu 
mă interesează. 

— Dar ce te interesează? 

— Să construiesc și să repar. 

— Cu asta te ocupi? 

A încuviinţat. 

— Zach și eu preluăm clădiri vechi, le reabilităm, le facem din 
nou utile. Fabrici, case, mall-uri — ai fi uimită să ştii câte lucruri 
sunt abandonate, aruncate. Dar există mereu o metodă de a le 
regândi și de a le da o nouă menire. 

Mi se părea la mii de kilometri distanță de ticălosul arogant 
care se ferea de fotografii pe care tot el îi chema, și m-am străduit 
să împac toate fațetele lui Andrew Gage. 

— Cum e să trăiești sub urmărire? 

— Ciudat de... normal. Vreau să zic că așa a fost de când mi 
știu, și face parte din viața mea. Lumea vede ce vrea să vadă, 
crede ce vrea să creadă. Nu înseamnă că este adevărat. M-am îm- 
păcat cu asta, într-un fel, chiar dacă nu-mi place. 

— Eu am auzit altceva. 

— Serios? Ce ai auzit? 

A mijit puţin ochii, iar tonul lui schimbat mi-a dat de ştire 
că nimerisem ținta. Pentru o clipă, m-am bucurat, simțind că îl 
aveam la mână cu ceva. Apoi, mi-am imaginat că rostesc cuvin- 
tele din mintea mea și mi-am dorit să nu fi ajuns în punctul ăsta. 

— Nimic, am spus. 

Dar nu s-a lăsat convins. 

— Acum trebuie să-mi spui. 

— Cineva mi-a zis că PR-istul tău îi sună pe fotografi, le spune 
unde o să fii și apoi tu te prefaci surprins că sunt și ei acolo. 

Suna îngrozitor și mi-am dorit, din nou, să nu fi ajuns până 
acolo. 

— Şi crezi asta? a întrebat încet. 

— Nu ştiu. 

Parcă aș fi călcat într-o balegă de vacă: miroase, se lipește de 
tine și e imposibil să te cureți de tot. 

— Asta ar însemna că eu — sau oricine s-ar purta așa — aș fi 
un mare ticălos. Cine ţi-a spus asta? 

— Nimeni. 

— Nimeni nu ţi-a spus? 

Când mi-a repetat cuvintele, a sunat meschin și prostesc. 

Mi-am îndreptat umerii și capul. 

— Hank mi-a spus. A zis că te cunoaște de când erați prieteni. 

— Aaaa. 

A lungit cuvântul, ceea ce m-a enervat. 

— Prietenul meu, Hank. Iar acum e prietenul zăz, Hank. 

Detestam tonul lui — tăios, crud, plin de prejudecăți. 

— Suntem mai mult decât prieteni, am spus cu îndrăzneală. 

— Serios? 

Nu știuse. 

— Serios. 

— Hank Waterhouse se pricepe foarte bine să-și facă prie- 


teni, dar nu și să-i păstreze. 

— Ce inseamnă asta? am cerut să știu. 

— Exact ce am spus. Ai grijă! 

— Mă împrietenesc cu cine vreau cu! 

A durat ceva până a răspuns, și m-am întrebat cum de resis 
să mă înfurie atât de repede. Dar el a râmas calm. 

— Firește, e dreptul tău. 

Ah! Era atât de arogant, de pompos! În acea clipă, lare ås 
prețuit mai mult ca niciodată. Fără să mai adaug nimic, arn ies 
afară, în intuneric. 


Optsprezece 
> ua 


x 


Megan află cum s-a petrecut totul 


— E o poveste urâtă, a zis Hank, dar, dacă vrei să știi, atunci 
ti-o spun. 

— Vreau, am răspuns. 

Eram la Cafe Pacific, luam un prânz de împăcare — felul lui 
de a spune că îi părea rău că ratase weekendul. Plină de clienți 
obișnuiți, de afaceriști și neveste-trofeu, sala zumzăia, însă, într-un 
fel, așa colțişorul nostru devenea și mai intim. 

— M-am născut la vest de Amarillo, într-un orășel cât o litieră 
pentru pisici, numit Dalhart. Familia mea nu e tocmai respecta- 
bilă. Tata ne-a părăsit și mama... a dus-o greu: diverse joburi, 
diverși tipi. Mi-a plăcut școala, rămâneam acolo peste program 
când se putea. Mergeam mult la bibliotecă, mă pierdeam printre 
pagini. Era un soi de apărare, cred, împotriva a ce se petrecea cu 
ea acasă. 

Aproape că am izbucnit în plâns. Era atât de sincer, de vulne- 
rabil, iar în vocea lui vibra o suferință necenzurată. M-am întins 
peste masă și l-am luat de mână. Am strâns-o și mi-a răspuns la fel. 

— Eram săraci lipiți, dar eu aveam școala și m-am descurcat 
binișor. Am luat note bune și am avut rezultate mari la teste. Din 

glumă și împins de la spate de un consilier pentru orientare aca- 
demică, am depus dosar la Harvard și am fost acceptat. 

— Serios? 

A dat din cap. 

— Cum de ţi-ai permis să înveţi acolo? 

— Dacă nu ai bani, renunță la taxă. Dar, așa cum îți închipui, 
e cale lungă de la Dalhart la Cambridge. În primul an, Andrew 
Gage a fost colegul meu de cameră. Toată lumea trebuia să-și 
petreacă primii doi ani în cămin — era felul lor de a pune toți 
studenții pe același nivel, bănuiesc. Probabil că cineva din depar- 
tamentul de cazări avea simțul umorului și și-a zis: hei, să-l punem 
pe săracul băiat rupt în fund în cameră cu puştiul milionar. 

Aproape că a râs, la fel și eu, însă era genul ăla de râs dureros. 

— Nu prea știu cum, însă ne-am împrietenit. Ne înțelegeam 
bine. Nu știu cum se simțea el, însă pentru mine a fost super. 
Incitant. Nici măcar nu știam că lumea aia exista și, dintr-odată, 
pășisem în ea. Petreceri, carduri de credit și atenție — chiar și 
atunci era vânat de fotografi, reporterii îl întrebau unde merge, 
cu cine se vede. Eram ca un fan care însoțește trupa, știi? 

Am încuviințat, fără să știu încotro se îndrepta povestea. Dar 
acum, că vorbea, nu aveam de gând să-l opresc. A luat o gură 
mică de bere. A sosit chelnerul aducând farfuriile, însă le-am 
ignorat. 

— Înainte de Ziua Recunoștinței, în anul ăla, mi-a aflat 
povestea, știa că nu am bani să merg acasă pentru câteva zile. 
Plănuiam să rămân la cămin și să mai lucrez câteva ore, însă m-a 
invitat acasă la el. Am crezut că-i părea rău pentru mine, însă 
a insistat că nu de aia m-a invitat. Așa că am acceptat. 

— Trebuie să fi fost o nebunie să petreci Ziua Recunoștinței 
la familia Gage. Ceva ca din filme. 

— „Nebunie” e puțin spus. Am zburat din Boston cu un avion 
privat și când am aterizat, un tip, gardă de corp, aștepta cu un 

Escalade negru, cu geamuri fumurii. Îi spunea lui Andrew „dom- 
nule Gage”, iar mie — „domnule Waterhouse”. Au un ditamai 
ansamblul rezidențial pe Marthas Vineyard: piscină acoperită, 
încălzită, terenuri de tenis, o casă cât... Nici n-am cuvinte. Am 
cunoscut-o pe mama lui, iar tatăl lui încă trăia, și a fost o nebu- 
nie. S-au purtat foarte frumos cu mine. M-am înțeles foarte bine 
cu tatăl lui. A fost impresionat că ajunsesem pe cont propriu la 
Harvard, mi-a spus iar și iar că educația primită acolo va rămâne 
cu mine toată viaţa. Au avut vreo optzeci de invitați la cina de 
Ziua Recunoștinței, celebrități, vecini, nici măcar nu mi-i amin- 
tesc pe toți. S-au servit vreo șase curcani și șampanie. Tatăl lui a 
ținut un toast la început, după ce ne-am așezat, și m-a dat drept 
exemplu, spunând tuturor cât era de recunoscător fiindcă eram 
acolo și cât de mândri erau fiindcă stăteam la masa lor... 

Vocea îi tremura, de parcă ar fi savurat amintirea dulce-amară. 

— O nebunie, am zis încet. 

A încuviinţat. Își dădea seama că pricepeam. 

— Nebunie, a fost el de acord. Şi în weekendul ăla am cunos- 
cut-o pe sora lui, Georgina. 

Dintr-odată, felul în care i-a pronunțat numele mi-a provocat 
o senzaţie groaznică. M-a privit și m-a implorat, din ochi și din 
suflet, cu voce spartă, să înțeleg cât de dificil îi era să continue. 

— Avea șaptesprezece ani. Dar era precoce. Se îmbrăca foarte 
matur. Şi stătea cu noi, cu Andrew. Îi plăcea tot ce îi plăcea și lui. 
Dacă îi plăcea lui o formație, îi plăcea și ei. Dacă îi plăcea un 
film... îţi dai seama. Așa că ne-am întâlnit și asta a fost tot. Era 
sora lui mai mică, încă la liceu. Am stat acolo doar câteva zile și 
apoi ne-am întors la școală, însă cumva excursia aia a declanșat 
totul. Poate pentru că m-a văzut cu tatăl lui... nici nu ştiu. Dar 
prietenia noastră s-a adâncit și m-au invitat la ei de Crăciun. În 
vacanța de primăvară, tatăl lui a propus ca noi să începem o 
afacere împreună. Ține minte: cu doar șase luni în urmă, abia 

plecasem din vestul Texasului, și acum îl ascultam prena dintre 
cei mai importanți tipi din țară vorbind despre mine şi despre fiul 
lui și spunând că am putea lucra împreună. Era... ireal. Apoi, 
brusc, tatăl lui a murit, în octombrie. Toată lumea a fost șocată, 
Am mers la înmormântare și, după aceea, mama lui ne-a spus să 
incepem o afacere, de dragul tatălui său. Aș minți dacă n-aş 
spune că mă simțeam de parcă... eram pe drumul cel bun. Așa că 
anul următor, de Crăciun, eram acasă la Andrew, în New York. [|] 
numesc apartament, însă crede-mă că e o casă. E un apartament 
uriaș în Dakota!: șase dormitoare întinse pe două etaje. Într-o 
seară, foarte târziu, am auzit o bătaie în ușă și am deschis. Era 
Georgina. Nu prea era... îmbrăcată. 


— Doamne, nu! 
Dar ştiam că era adevărat. Hank își plecase capul, ca un con- 


damnat. Încă îl ţineam de mână și i-am strâns-o tare, spunându-i 
că pot suporta să aud totul. 

— Am întrebat-o ce dorește și ce caută acolo. Mi-a spus că 
mă iubește. Sună atât de prostesc! Dar a spus că e îndrăgostită 
nebunește de mine, că mă iubise din prima clipă și că voia... mi-a 
oferit chestii. Înţelegi? Eram șocat și am refuzat-o. I-am spus că 
nu mă gândesc la ea în felul ăla și că sunt flatat, dar că așa ceva 
nu avea să se întâmple. I-am zis să se întoarcă în camera ei și să 
uităm toată povestea. 

— Dar n-a plecat. 

Parcă o vedeam: sora mai mică, îndrăgostită de prietenul mai 
vârstnic și chipeș al fratelui ei. Hank a clătinat din cap. 

— N-a vrut. 

S-a uitat la mine și am privit până în străfundurile sufletului său. 

— A făcut tămbălău. A țipat la mine şi a început... să mă 
zgârie. Știu că sună aiurea, însă era... N-am mai văzut niciodată 


! Clădire cu apartamente de lux, situată în cartierul U E ide, î 
, t Side, în 
Manhattan. (N. red.) m-a 

pe cineva schimbându-se atât de brusc. Striga la mine și mă făcea 
în toate felurile. Am încercat s-o liniștesc, s-o calmez, iar ea mă 
mușca, mă zgâria și nu mai termina cu țipetele. Mama ei... când 
a venit să vadă ce s-a întâmplat... Am început să-i povestesc, dar 
Georgina a zis că eu flirtasem cu ea, că o încurajasem, că încerca- 
sem s-o conving să vină în camera mea. Am negat, însă Georgina 
a jurat în fața ei că mințeam. Am încremenit. Doamna Gage 
mi-a spus să plec, și am plecat. N-ar fi trebuit. Ar fi trebuit să 
rămân, dar era casa lor, fiica lor, și știam că era ceva în neregulă 
cu ea. Poate era... puțin dezaxată. Am crezut că mama ei știa asta 
și că dorise să plec, ca Georgina să se calmeze. Așa că... am ple- 
cat, m-am dus direct la școală. Am luat trenul de noapte și a doua 
zi l-am sunat pe Andrew, dar nu a răspuns. Nu credeam că se 
întâmplase nimic grav și am presupus că pur și simplu aveau 
nevoie să o calmeze, să lămurească lucrurile. 

— Trebuie să fi fost oribil. 

— A fost. Dar cea mai rea parte a fost că nu puteam să mă 
apăr, nu puteam să dovedesc că mințea. Și nu mi s-a dat șansa s-o 
fac. După vacanța de Crăciun, Andrew nu s-a mai întors la că- 
min. Niște tipi i-au luat lucrurile, s-a mutat în oraș și n-am mai 
vorbit niciodată cu el. Am așteptat să-l văd în campus, am încer- 
cat să-i explic de câteva ori, dar m-a îndepărtat, nu a vrut să mă 
asculte. Și apoi, la finalul anului, am primit o înștiințare de la 
comitetul de monitorizare al universității. Nu mai eram bine-ve- 
nit la Harvard. 

— Doar nu vorbeşti serios! 

— Aș vrea eu. Oricât de rea era situația, voiam să rămân, să 
termin școala. Chiar dacă Andrew și eu nu mai eram prieteni. 

— Dar nu pot face asta. Nu pot să-ți ia dreptul ăsta decât 
dacă ai făcut ceva ca s-o meriți. Rămâneai în urmă la școală? 


Ti-au spus de ce? 

— Au susţinut că c dreptul lor să evalueze fiecare student tn 
parte, anual, și să ia decizii după cum consideră de cuviință. 

Vedeam că își amintea cuvintele lor, că și acum aveau un gust 
amar. 

— Asta a fost. Ştiam că doamna Gage făcea parte din comi- 
tetul de conducere al universității și că ea luase decizia, dar ce 
puteam să fac? Așa că m-am întors în Texas și m-am înscris la 
A&M. 

— Ai mai văzut-o vreodată pe Georgina? Ai vorbit cu ea? 

A clătinat din cap. 

— Niciodată. 

— Probabil că ești furios pe ea. 

— Nu, a spus el încet. Aș vrea ca lucrurile să fi fost altfel, sau 
cândva voiam asta. Dar acum îmi pare rău pentru ea. Cred că are 
probleme și sper că primește ajutorul de care are nevoie. Banii cu 
siguranță nu cumpără fericirea, asta e clar. 

— Doamne! am exclamat. Ce laşi! Să nu-ți permită să te 
aperi, să nu... Asta mă supără. 

— Să nu fiu crezut a fost cea mai urâtă parte. Am crezut că 
Andrew mă cunoștea și că știa ce fel de om sunt, că tot ce aveam 
era propriul meu cuvânt. Nu mi-aș fi riscat niciodată reputația. 
Dacă aș fi făcut ceva greșit, aș fi recunoscut. Dar e sora lui. Cred 
că înțeleg. 

Încă ne țineam de mână. Palma îmi transpirase, la fel și a lui, 
dar nu ne păsa. L-am strâns din nou de mână și i-am zâmbit. 

— Te-am avertizat că nu e o poveste frumoasă. 

— Nu, dar mă bucur că am aflat-o. Mersi că mi-ai spus. 

Am rămas tăcuţi pentru o clipă, apoi i-a făcut semn ospătaru- 
lui să aducă nota. Am privit în jos. Prânzul nostru era rece, nea- 
tins, și niciunuia dintre noi nu-i mai era foame. 

— Te duc acasă, mi-a spus. 

Am aprobat din cap. 

Drumul spre casă a fost tăcut și stânjenitor. Când am ajuns, 
Hank mi-a deschis portiera și m-a condus până sus. Lăsând 
roască, m-am întors, simțind că trebuia să spun ceva. 


cheia în b 
Doar că nu aveam idee ce. Ne-am privit. 


A vorbit primul. 
__ Uite ce-i, nu sunt prost. Știu cum sună toate astea și că 


probabil lucrurile s-au schimbat. Dar ai întrebat și nu puteam să 
nu-ți spun adevărul. Îmi placi mult. M-am simţit minunat cu 
tne în ultimele câteva săptămâni, dar... știi, fără regrete. Pricep. 
M-a sărutat pe obraz, s-a întors și a dat să plece. 
— Hank, nu! 


S-a oprit și s-a uitat la mine. 
— Sunt şocată, desigur. E oribil, însă... nu vreau să închei 


relația noastră. 


— Nu? 
— Nu. Îmi pare tare rău pentru tine. 


— Nu trebuie. 

S-a îndepărtat puţin și s-a postat în fața mea. 

— Mi-am învățat lecţia. A&M mi-a oferit multe. Am primit 
o educație bună, iar slujba din Corps m-a ajutat să învăţ să fiu 
sincer și să mă dezvolt. Serios, n-aș renunța la ce am acum nici 
pentru toată averea familiei Gage. În plus... așa te-am cunoscut 
Pe tine. 
l-am zâmbit. M-a tras spre el, într-o îmbrățișare. Mă simțeam 


în Siguranță în braţele lui. 

Nouăsprezece 


Yu a 


A 


Megan se bucură de un scurt răgaz de la toată nebunia 


Acum, după ce aflasem tot adevărul, Hank și cu am devenit 
foarte apropiaţi, Intimitatea noastră a atins un nou nivel, dacă 
ințelegeţi ce vreau să spun, şi s-a dovedit că relația asta îmi pria. 
Am inscris goluri în şapte meciuri consecutive, în urma cărora 
ne-am calificat pentru turneul AAC, care urma să aibă loc la 
jumătatea lui noiembrie. Reuşisem să trec cu bine de două baluri 
pentru debutante şi de încă trei ședințe din cursul de bune mani- 
ete, fără incidente, Ann aproape că mi-a zâmbit la balul lui 
Sydney, care avusese tema „Alb şi Negru”, şi mă simțeam ușurată 
ştiind că, indiferent cât de aiurea avea să fie petrecerea noastră, cu 
siguranță urma să o întreucă pe cea dezastruoasă organizată de 
familia lui Ashley Numărul Doi — „O mic și una de nopți” —, 
care intrecuse orice limită, încât până și Lauren păruse stânjenită 
să se afle acolo. Cortul enorm, gonflabil, din cauciuc, în stil maro- 
can și dansatoarele din buric fuseseră părțile bune ale evenimen- 
tului, Julia și Zach deveniseră un cuplu pasional și delicios. Mă 


bucuram pentru ei din tot sufletul, iar Zach aproape că se mutase 
la noi acasă, 

Cea mai bună parte era că „schiţele” lui Hank pentru Aberdeen 
se dovediseră a fi niște planuri complete, reprezentări superbe, iar 
dacă urmau să fie executate, însemna că viitorul pământului era 
reprezentat de ferme și nu de vite — case foarte mari, pe parcele 
masive, cu o centură verde, un grajd situat central, și o arenă, și 
piste de călărie. Hank era atât de mândru, încât i le-a arătat șefului 
său, care a spus că are un cumpărător pentru așa ceva. 

— Nu știu dacă o să primim o ofertă mai bună, a spus tata. 

Planurile erau întinse pe masa din bucătărie, în fața noastră. 

— Angus, vorbești serios? l-a întrebat mama. 

— Da. Ştiu că asta vrei. Nu ne oferă la fel de mulți bani ca 
tipii care se ocupă de petrol și de gaze, dar e suficient. 

— Nu-i vorba despre bani, a spus mama. N-a fost niciodată 
vorba despre bani. E vorba de noi. E vorba despre următorii trei- 
zeci de ani pe care-i vom trăi împreună. Mă tem că, dacă nu 
vindem, nu vom avea o viață de familie normală. Tu vei munci ca 
un nebun, iar eu o să ajung o femeie bătrână și acră. 

— Asta te supăra? a întrebat tata. 

— Da. Știm amândoi că, până la urmă, vei vinde ferma, dar 
faptul că aștepți până în ultima clipă, când n-o să mai poți munci, 
imi dă senzația că alegi ferma în defavoarea mea. Dar nu vreau să 
vinzi, dacă după aia îmi vei purta pică. 

— Nu se va întâmpla. Nu ți-aș purta niciodată pică. Ştiam de 
multă vreme că sunt ultimul McKnight care se va ocupa de vite, 
insă e dificil pentru creierul meu de cowboy bătrân să renunțe la 
tot. 

— Știu, a spus mama cu tandreţe. 

ii Înţeleg, scumpo, a continuat tata. A fost un drum lung și 
greu, însă ne-am crescut fetele și nu vreau să-mi petrec restul 
Căsniciei luptând pentru supraviețuire. Vreau să mă bucur de anii 
rămași cu tine. 

— Asta vreau și eu, a zis mama. Să mă bucur. 

— Te iubesc, Lucy, 

Mama a chicotit, zglobie precum pâraiele noastre primâvara, 
și a îngăimat: „Și eu te iubesc”, 

Julia și eu ne ținuserăm respirația, nevrând să tulburârn acea 
scenă magică. 

— Fetelor, sunteți de acord cu asta? a întrebat tata, 

— Da. 

Julia și eu am încuviințat, 

— Înseamnă că și voi veţi primi ceva, a continuat el, Vom 
înființa niște fonduri și veți porni cu dreptul în viaţă, 


Ge 


Vineri, pe 17 noiembrie, am participat la absolvirea cursului 
de bune maniere pentru tinerele doamne, în cadrul unei ceremonii 
care a avut loc în Sala Bordeaux din Hotelul Crescent, Ann inter- 
preta marșurile Pomp and Circumstance, iar eu și fetiţele am intrat 
în încăpere lent și grațios. Toată lumea se îmbrăcase frumos și 
mulți dintre părinții fetelor stăteau în spate, filmând ceremonia. 

— Ați reușit toate atât de multe în ultimele săptămâni! 

Ann a luat cuvântul de pe un podium mic, în timp ce noi 
ședeam drepte ca niște bețe pe scaunele noastre, cu mâinile în 
poală și cu gleznele încrucișate. 

— Vă transformați din fetițe în tinere doamne — unele din- 
tre voi, mai târziu decât altele. 

Câțiva părinți au râs, însă replica lui Ann nu era menită drept 
o jignire. Fusese jucăușă și mă întrebam, pentru prima dată, dacă 
nu cumva Ann mă simpatiza, În fond, îi tachinezi doar pe oame- 
nii care-ţi plac. 

— Firește că ziua de azi nu este o destinație finală, ci repre 
zintă primii pași ai unei călătorii îndelungate. Cu toate acestea, 
am mare încredere că acum toate deţineţi abilitățile și ținuta 
necesare pentru a vă descurca în orice situație. Este un moment 

rte, iar ca recunoaștere pentru reușita voastră, aș dori să veniți 
apa” 


ici, pe rând, şi să primiți o diplomă de merit. 
1 ? . . 
i Părinții s-au ridicat iar, cu telefoanele pregătite să surprindă 


momentul. 
— Carli Amber Johannson. 


Carli s-a ridicat și s-a îndreptat spre Ann, care i-a înmânat 
diploma, și au pozat împreună. Hannah, Isabelle, Jayla și Paige 


au urmat. 


— Megan Lucille McKnight. 

M-am ridicat și am urcat pe podium, simţindu-mă ciudat de 
matură. Ann și eu ne-am strâns mâinile și mi-a înmânat diploma. 
Numele meu era scris cu o caligrafie, minunată — cu siguranță, 
încă unul dintre talentele lui Ann. Am stat alături, zâmbind, iar 
mama lui Carli ne-a făcut o poză. 

După aceea, am pozat pentru o fotografie de grup, am băut 
limonadă roz și am mâncat tort. 

Mi-am deschis poșeta, am scos un teanc de plicuri și i-am dat 
câte unul fiecărei fete. 

— Vreau să știți cât de mult mi-au plăcut aceste ultime șase 
săptămâni, le-am spus. Nu le voi uita niciodată, așa că v-am adus 
ceva, 

Fetele le-au deschis. În interior erau câte o notă scrisă de 
mână și două bilete. 

— Biletele sunt pentru meciul de miercuri. E primul din tur- 
neul nostru cel mare ȘI sper să puteți ajunge ceva mai devreme, ca 
să vă prezint vestiarele. 

— Doamne, mulțumesc! a exclamat Hannah ȘI apoi i s-a adre- 
“at mamei sale: Putem merge, nu? 

Mama ei a încuviințat. Am bătut toate palma sub privirile 
“probatoare ale părinților și ale lui Ann. 

— Ce gest frumos! a spus Ann, câteva minute mai târziu. 

Mă găsise singură, în timp ce părinții și fetele se pregăteau de 
plecare. 

— Am și pentru tine ceva. 

Am scos un ultim plic din poșetă și i l-am dat. 

— Pot să-l deschid? 

— Chiar te rog. 

A deschis cu grijă plicul și a citit mesajul, apoi a zâmbit. 

— "Ţi-am urmat sfatul de a nu zice oz ce cred, i-am spus și 
i-am zâmbit. 

— E perfect. Apreciez mult, a spus și a scos biletul din plic. 

Am arătat spre bilet. 

— Ar fi fost nepoliticos să nu te invit, dar va fi aglomerat și 
mă îndoiesc că ești amatoare de fotbal. Serios, chiar nu-i nevoie 
să vii. 

Ann a citit biletul, data, echipele, ora, apoi m-a privit drept în 
ochi. 

— Una dintre elevele mele m-a invitat, cu multă bunăvoință, 
să vin la un eveniment important din viața ei, iar tu crezi că n-o 
să particip? 

Și-a înclinat capul și mi-a zâmbit ușor. 

— Megan, ar trebui să știi că nu-mi stă-n fire. 

Bătrâna doamnă începea să-mi placă. Simțeam că încerca 
să-mi arate o cale de a fi obraznică în societate, scăpând totodată 


nepedepsită. În Vestul Sălbatic e nevoie să fii un ninja, nu un 
clovn. 


e7 


Fetițele și Ann au ajuns devreme miercuri și le-am luat cu mine 
pe teren. Hannah, Jayla și Isabelle purtau tricouri de fotbal cu sigla 
SMU și alergau în sus și în jos. Fiecare a înscris câte un gol, iar 
Jayla chiar a schițat un mic dans al victoriei. I-am pasat lui Ann o 

minge și ea a încercat s-o lovească, dar balonul a ricoșat, Adevărul 
e că purta pantofi eleganți. Am apreciat faptul că încercase, 

Când le-am dus pe fete în vestiar, s-au plimbat pe acolo strecu- 
rând priviri prin dulapuri, probând apărători și s-au mirat de 
crampoanele metalice. Ann a râmas mai în spate, dar părea mân- 
dră. Am făcut tone de selfic-uri și de fotografii, iar fetiţele s-au dus 
în tribune, la locurile lor, în timp ce eu îmi imbrăcam echipamentul. 

Jucam contra UConn, o echipă pe care o învinseserăm în sezo- 
nul obișnuit. Ambele echipe vădeau semne de nervozitate, dar eu 
am înscris chiar după pauză. Conducând cu 1-4) până târziu și 
fiind pe punctul de a ne califica în turneu, am incasat două goluri 
rapide în ultimele zece minute. Ne-am luptat din greu să egalâm, 
sperând să fie prelungiri, însă timpul a expirat. Brusc, sezonul 
meu de fotbal se încheiase. 

După aceea, uimită de cât de repede se terminase totul, am 
primit îmbrăţișările fetelor și ale lui Ann. Când au plecat, n-am 
putut aduna în mine suficientă furie încât să lovesc niște scaune 
și nici nu credeam că asta m-ar face să mă simt mai bine. Dar am 
stat în cercul de la mijlocul terenului câteva minute, savurând 
bucuria și privilegiul de a juca pe un stadion atât de frumos. Am 
intrat în vestiar și am găsit-o pe Cat furioasă, plângând. 

— Hei, am spus, am avut un sezon minunat. 

— Așa, și? a răspuns ea. 

— Nu-i dracul așa de negru. În plus, mai avem un an la dispoziție. 

S-a uitat urât la mine. 

— Tu îmi dai mie lecții de fairplay. 

— Nu fac... 

— Debutantele învaţă chestia asta? 

— De ce zici așa ceva? am întrebat, jignită. 

— Pentru că e adevărat, Prietenii se sună unii pe alții și petrec 
timp împreună. Ai fost complet indisponibilă. Își pasă numai de 
chestiile alea stupide de societate! 

— Nusi corect! Ştii că mama m-a obligat să fac asta... 

— Saraca fată bogată! Ai dreptate, Nici nu-mi pot imagina 
cât de greu trebuie să-ți fe. 

Şi-a luat lucrurile şi a plecat valvârtej. 

— Cat! am strigat. 

Dar dispăruse. Mă simțeam orbită de furie, suficient de furi 
oas încât să lovesc nişte scaune, dar știam că avea dreptate. În 
sezonul ăla nu mă purtasem ca o prietenă. M-am aşezat. 

A apărut antrenoarea Nash, care şi-a tras un scaun. 

— Ai demonstrat multe anul ăsta, Megan. Douăsprezece go 
luri în douăzeci de meciuri e impresionant, raportat la orice ligă. 

— Multumesc. 

— N-am mai văzut o jucătoare care să progreseze atât de 
mult într-un singur an. Devii genul de jucătoare și de lider care 
mi-am imaginat mereu că ai putea fi. 

— Serios? 

A încuviințat. 

— Eşti la ani-lumină distanță de cum erai în august. 

S-a oprit. 

— Știu că ai participat la turneul jucătoarelor sub douăzeci de 
ani anul trecut și că n-a prea mers, iar eu nu prea acord o a doua 
şansă. Dar o să-l sun pe antrenorul echipei celor sub douăzeci și 


trei de ani și o să-i zic că e nebun dacă nu se mai gândește să te 
primească. 


— Glumiţi? 

— O meriţi. 

M-a strâns de umăr și a plecat. Singură, m-am aşezat lângă 
dulapul meu, mi-am dezlegat crampoanele, mi-am scos şosetele 
şi apărătorile și mi-am examinat picioarele. Erau groaznice: U^ 
amestec de cicatrice, zgaibe și vânătăi. Am oftat. Sezonul comp“ 
tițional se terminase, cea mai bună prietenă a mea mă detesti 

însă antrenoarea Nash îmi dăduse o rază de speranță că aș putea 
face parte din echipa națională. 

Faptul că ratasem selectarea în echipa celor sub douăzeci de 
„ni fusese cea mai mare dezamăgire din viața mea. Dar adevărul 
e că nu fusesem pregătită atunci și crezusem că acea ușă se în- 
chisese pentru totdeauna. Acum mă simțeam pregătită și, dacă 
aveau să-mi mai dea o șansă, aveam să-i dau pe spate, cu siguranță. 


Geo 


Zăcând în patul lui Hank, în următoarea după-amiază, mă 
gândeam la ziua anterioară. Lerminasem cu fotbalul deocamdată. 
Mă simțeam tristă și uşor pustie, dar nu cu inima frântă, ca în 
anul de dinainte, când bocisem o săptămână. Nu mă înțelegeți 
greşit, nu-mi părea bine că pierdusem meciul, dar mi se părea 
normal să existe începuturi și sfârșituri. Poate că Ann avea drep- 
tate: nu mai eram copil, deveneam femeie. 

— M-am gândit că poate ţi-e sete, a spus Hank, întrerupân- 
du-mi visarea. 

A intrat în cameră, gol pușcă, și mi-a întins un pahar cu vin 
alb, rece. 

— Mmm, mersi! 

S-a aplecat și m-a sărutat. 

Mi-a sunat telefonul. M-am oprit în toiul sărutului. 

— Lasă-l, a mormăit Hank. 

A mai sunat o dată. 

— Lasă-mă să văd cine e. 

— OK. 

M-a lăsat, fără chef, să mă extrag de sub el și am luat telefonul. 
Julia era. Am răspuns chiar înainte de activarea căsuței vocale. 

— Julia? 

— Doamne, ce bine că ai răspuns! 

În clipa în care am auzit-o, am știut, după vocea ei, că intrase 
în bucluc. 

— Megan, n-o să crezi ce s-a întâmplat! 

— OK, Julia, mai încet. Te aud. Unde ești? 

— Sunt... la închisoare. 


Douăzeci 
RE „eee SE 


x 


Megan face o vizită la pâraie 


Mi-a luat douăzeci de minute să ajung la secția de poliție din 
Highland Park, la intersecția dintre străzile Drexel și Euclid. 
Ştiam unde se află și cum se ajunge acolo, fiindcă unchiul Dan și 
mătușa Camille locuiau la câteva case distanță, pe strada Euclid. 
Copile fiind, Abby, Julia și eu ne jucam în parcul Prather, vizavi 
de clădirea joasă, și văzuserăm adesea polițiști care veneau și ple- 
cau în mașinile lor speciale. Întotdeauna ne făceau cu mâna, 
prietenește, și noi le răspundeam — cu siguranță, scopul lor era 
ne apere. 

Am oprit în parcarea vizitatorilor, am sărit din mașină și am 
intrat. În spatele sticlei antiglonț a biroului de la recepție se afla 
un polițist cu chipul împietrit. Nu părea nici primitor, nici prie- 
tenos și mi-am dat seama că nici noi nu mai eram copii. 

— Da? a întrebat el, cu un accent sudist pronunțat. 

— Aş vrea s-o vizitez pe Julia McKnight, vă rog. 

— Cine ești? 

— Sora ei, Megan McKnight. 


— Dă-mi un act de identitate. 

A deschis sertarul de metal, iar eu mi-am pus permisul de con- 
ducere în el. L-a tras înapoi și sertarul s-a deschis de partea lui. L-a 
ridicat cu un braț musculos și l-a cercetat, înclinându-și capul 
într-o parte ca să citească. S-a uitat la mine și i-am zâmbit curajos 
și plină de încredere, deși pe dinăuntru tremuram. A așezat permi- 
sul în sertar și l-a trântit iar. L-am pus înapoi în portofel. 

— Aşteaptă aici. 

Mi-a arătat niște scaune de plastic de lângă perete. M-am 
așezat și am așteptat douăsprezece minute chinuitoare. 

Uşa laterală s-a deschis. 

— Tu ești McKnight? a întrebat un alt polițist, deși eram 
singura care aștepta. 

A ținut ușa, care s-a izbit și a fost încuiată în spatele meu. 
Apoi am trecut printr-un detector de metale, poșeta mi-a fost 
verificată cu raze X și m-a condus printr-o altă ușă de oțel cu 
mecanism de închidere automată, am înaintat pe un coridor. A 
deschis ușa unei camere de interogatoriu și am intrat, așezân- 
du-mă. Ușa s-a deschis iar și a apărut Julia, care mi s-a aruncat în 
brațe, suspinând. 

— Aveţi zece minute la dispoziţie, a anunțat polițistul și a 
închis ușa. 

Am tinut-o în brațe și am lăsat-o să plângă treizeci de secunde, 
apoi am îndepărtat-o puţin, suficient ca s-o privesc. Nu avea nici 
tăieturi, nici vânătăi, nicio rană vizibilă. 

— Julia, îmi pare rău că insist, dar n-avem mult timp. Trebuie 
să-mi spui ce s-a întâmplat. 

— OK. 

A încuviințat și s-a șters la ochi. A inspirat pe nas și a expirat 
adânc. 

— Ştii că am schimbat mesaje cu Tyler vreo lună. Doar ca să 
vorbim despre petreceri, despre școală. Îl mai întrebam ce-i face 
piciorul. Erau conversații normale și prietenoase. Apoi, azi m-â 

intrebat dacă ne putem vedea. I-am spus că nu cred că-i o idee 
bună, dar m-a... implorat, a spus c-o să ne întâlnim doar la o 
cafea, într-un loc public. Să fim iar prieteni, știi? Am fost de 
acord, mi-a mulțumit de vreo zece ori și ne-am înțeles să ne 
vedem la Starbucks, în campus. M-a luat de acasă și am... 

— De ce nu te-ai dus tu la el? 

— Mașina era la tine! 

Da, firește. De când mă vedeam cu Hank, foloseam mai des 
mașina. Am simțit o împunsătură de vinovăție, știind ce făcusem 
toată după-amiaza. 

— Când am urcat în mașină, am știut imediat că era ceva în 
neregulă. Era... nu știu... agitat, parcă. Am crezut că se simțea 
ciudat fiindcă nu ne-am mai văzut de mult. 

Julia era atât de încrezătoare! Credea mereu de bine despre 
oameni. Am închis ochii și am ascultat mai departe. 

— Conducea prin campus, când m-a întrebat direct cine-i 
Zach. I-am spus că nu-i treaba lui, că venisem doar ca să văd cum 
se simte, și a început să urle: „Cum crezi că mă simt, ha?”. l-am 
cerut să întoarcă mașina și să mă ducă acasă. l-am spus că mă 
sperie. Asta l-a înfuriat tare și a început să conducă tot mai 
repede, strigând: „Dar asta te sperie?”. Megan, a fost o nebunie. 
Mergea cu o sută cincizeci la oră. A trecut pe roșu, a ratat la mus- 
tață o mașină care venea pe contrasens, și acolo era un polițist. 

— Slavă Cerului! 

— Nu. Tyler nu s-a oprit. Polițistul ne-a urmărit, iar eu am 
țipat la Tyler să oprească, dar el i-a depășit mașina și a ajuns în 
intersecția dintre Mockingbird și Prestwick. Erau mașini pe am- 
bele benzi și drumul — blocat. Am crezut c-o să se izbească de 
ele, dar a călcat frâna și ne-am învârtit într-o parte, și cumva am 
Juns pe contrasens. Poliţiştii au ajuns imediat, iar Tyler a ieșit cu 
Un pistol... 

~= Ce?! 

— Îi avea în mașină. L-a îndreptat spre polițiști, iar ei și-au 
scos pistoalele, strigând la el. Apoi a îndreptat arma spre el. Și-a 
lipit țeava de cap. Credeam că o să tragă. Polițiștii țipau s-o arunce, 
i-am văzut degetul apăsând trăgaciul, dar... a lăsat arma să cadă 
și a îngenuncheat. Poliţiştii l-au trântit la pământ și au ațintie 
pistoalele spre mine. A trebuit să ies din mașină cu mâinile sus, 

— Of, Julia! 

— Am încercat să le explic, dar m-au trântit pe mașină. Mi-au 
citit drepturile. Mi-au luat amprentele. Mi-au făcut o poză si... 
Megan, ce mă fac? 


EEY 


M-am așezat pe trepte afară, așteptând. S-a deschis ușa și 
unchiul Dan a ieșit cu Julia în urma lui. Am dat fuga s-o îmbrățișez. 
Nu mai plângea. Era trecut de ora opt și stătuse în închisoare patru 
ore. M-a ținut în brațe o clipă. Apoi l-am îmbrățișat și pe unchiul 
Dan. 

— Mulţumesc foarte mult! 

— E în regulă. Mă bucur că ai sunat. 

I-am dat drumul și mi-am dat seama că plângeam. 

— Fetelor, nu s-a terminat. 

S-a uitat la Julia. 

— Au găsit cutii cu steroizi din Mexic și încă două pistoale în 
portbagaj. Pe Tyler îl așteaptă niște acuzații serioase. Atac cu 
armă letală, posesie de droguri, rezistență la arestare, și... fiindcă 
tu erai în mașină... 

— O să merg la închisoare, a spus ea. 

— Julia, uită-te la mine. Nu mergi la închisoare, a spus unchiul 
Dan. Vei coopera și îi vom face să priceapă că n-ai fost implicată 
deloc, că te aflai în locul nepotrivit, la momentul potrivit: Dar 
trebuie să luăm lucrurile în ordinea corectă. Iar roțile justiție! zi 
învârt lent. Am depus cauțiunea... 

]-am mulțumit. 

— N-ai pentru ce. Acum mergeţi acasă. Odihniţi-vă. Duce- 
ţi-vă mâine la școală, vedeţi-vă de viață. 

S-a întors spre Julia și a luat-o de umeri. 

— Sub nicio formă să nu iei legătura cu Tyler. Fără telefoane, 
fără mesaje, nimic. Ai priceput? 

A încuviințat. 

— Le vei spune mamei și tatei? l-a întrebat Julia. 

S-a gândit îndelung la ce avea să răspundă. 

— Sunteţi majore, iar eu sunt avocatul vostru, așa că nu voi 
spune nimănui nimic, dacă voi nu vreți. 

— Le spui tu în locul meu? a întrebat Julia, cu o voce abia 
șoptită. 

— Da. 

— Știu că le poți explica mai bine, că ar suna mai bine venind 
de la tine. 

— O să-i sun chiar acum. Dar îi suni și tu, da? 

Julia a încuviinţat iar. 

— Vom drege lucrurile, dar va fi greu la început. Trebuie să fii 
puternică. 

— OK, a spus Julia. 

— Vă iubesc pe amândouă. Fiţi calme și ținem legătura. 

După ce a plecat, Julia şi-a frecat încheieturile. 

— Te dor? am întrebat. 


— Puțin. Vreau doar să merg acasă. 
— Julia, îmi pare foarte rău, dar asta va trebui să aștepte. Tre- 


buie să mergem să ne vedem cu Ann Foster. Acum. 
Și-a ridicat capul. Nu se gândise deloc la asta. 


— Ai înnebunit? În plus, poate că n-o să se afle. 
— Julia, imaginează-ți un titlu în ziar: „Jucător de fotbal 


merican, vedetă SMU, arestat împreună cu o debutantă, pentru 
. z » 
Posesie de arme și droguri, după o cursă ca în filme’. 

— Sună oribil. 
Am aprobat din cap. 


__ Trebuie să le-o luăm înainte, și încă repede. 


gera 


=- > w 7” ” 


resante, a spus Ann. LA 

Julia și eu stăteam în livingul lui Ann, cu genunchii lipiți, cu 
picioarele încrucișate, îmbrăcate cu rochii închise la Culoare şi 
încălțate cu pantofi simpli, dar eleganți. Petrecuserăm cinci mi- 
nute aranjându-ne părul și machiajul, îndulcind faptul că urma 
să aterizăm la ușa ei, spunând o poveste sordidă. Surprinsă să ne 
vadă, Ann ne-a invitat înăuntru și era clar că încă nu știa ce se 
întâmplase. 

După ce ne-am așezat, i-am spus totul, de la început. Voiam 
să cunoască întregul context, să înțeleagă de câtă vreme se cunos- 
teau Julia și Tyler și cum se întâmplase totul. Stătea pe scaun 
dreaptă și atentă și nu a ratat niciun detaliu. 

— Şi acesta este întregul... episod? Nu aţi lăsat nimic pe dinafară: 

— Nimic, am confirmat eu, iar Julia a încuviințat solemn. 

— Ne poți ajuta? am întrebat. 

— O să fac tot ce-mi stă în putință, a spus Ann și s-a ridicat 
să-și aducă telefonul, dar nu pot să promit... 

Un apel a întrerupt-o. A privit numărul. 

S-a scuzat și a răspuns. 

— Alo? Da, este chiar aici. Da, în livingul meu. 

A ascultat o clipă, apoi a pornit televizorul. 

Tyler apăruse la SportsCenter. Un tânăr reporter a descris tot in- 
cidentul, începând din parcare, apoi au difuzat filmarea efectuată 
de poliție — mașina lui Tyler gonind de-a lungul străzii 
Mockingbird, ratând la mustață o mașină în intersecție. Vocea 
polițistului răsuna prin portavoce, apoi Tyler a frânat, mașina a 

derapat și s-a oprit brusc în parcare. Poliţiştii au ieșit cu armele la 
vedere, urlând comenzi. Tyler a ieșit primul, cu pistolul în mână. 
L-a îndreptat spre polițiști. Apoi, spre sinc. Și pe urmă a ieșit 
Julia, cu mâinile ridicate. Un poliţist a răsucit-o imediat cu fața 
spre mașină și i-a pus cătușe. 

Reporterul a filmat apoi conținutul portbagajului lui Tyler: 
steroizi, încă două pistoale automate, ace, muniție. Poliția bănuia 
că făcea trafic cu steroizi, vânzându-i altor fotbaliști, pe lângă 
faptul că îi folosea și el. Înapoi în studio, crainicii nu mai conte- 
neau cu clișeele: „blestemul copilului privilegiat”, „talent irosit”, 
bla, bla, bla. 

— Da, mă uit chiar acum, a spus Ann. 

S-a dus în altă cameră. 

— Sunt terminată, a spus Julia, posomorâtă. 

Îmi părea foarte rău pentru ea și eram îngrozită. Văzând fil- 
marea, mi-am dat seama de pericolul în care se aflase, și asta m-a 
făcut să mă înfurii rău pe Tyler. Cum de-i putuse face una ca asta? 

Telefonul Juliei a piuit. S-a uitat la el, a dat ochii peste cap și 
mi l-a arătat. Era o postare pe Facebook, în feed-ul ei: Orange Is 
the New Black” Deloc amuzant, mi-am zis, însă știam că era doar 
începutul valului de batjocuri. 

Ann s-a întors, după ce a terminat de vorbit. Toate speranțele 
mi se năruiseră. 

— Julia, m-a sunat președintele Clubului Bluebonnet. Îmi 
pare rău... a început ea, iar Julia și-a înghițit un suspin. Îţi înţeleg 
situația. Există momente în care oamenii se află la locul nepotri- 
vit, în momentul nepotrivit, dar avem reguli foarte stricte. 

— Înţeleg. 

Julia era calmă. Eu scoteam fum pe nări. 


Titlul unui serial american de succes care prezintă viața unei femei din clasa 
de mijloc americană, ajunsă într-o închisoare de stat în urma unei sentințe 


Pentru trafic de droguri. (N. tr.) 

— A vrut să te excludă imediat, dar i-am zis că asta ar insemna 
să te considere vinovată fără să-ți acorde prezumția de nevinovăție, 
așa că s-a înduplecat. Totuși, tot ce pot să fac e să-ți permit să te 
retragi de bunăvoie. 

— Nu! am strigat. 

— Megan, a spus Julia, las-o să termine de vorbit. 

— Dacă te retragi, asta nu te împiedică să-ți faci debutul 
într-un alt an, sau să participi la evenimente viitoare, după ce se 
rezolvă situația. Dar acum trebuie să te concentrezi pe situația ta 
legală, înainte de orice altceva. 

— Dar e atât de nedrept! N-a făcut nimic rău! 

— Megan, termină! a strigat Julia. Am urcat de bunăvoie în 
mașină și Ann are dreptate, trebuie să mă concentrez pe chestia 
asta acum. 

— Dacă ea e eliminată, renunţ! am anunțat. 

Ann tăcea. 

— Nu poți face asta, Megan, a insistat Julia. Trebuie să cont- 
nui, de dragul alor noștri. 

— Dar nu pot să fac asta fără tine! 

— Ba da, poţi. 

S-a întors spre Ann. 

— Mulţumesc, Ann. Apreciez gestul tău. 

— Cu plăcere, a răspuns Ann. 

— Ce trebuie să fac ca să mă retrag? 

Ann a condus-o la biroul ei, i-a dat stilou şi hârtie. Am privit 
cum Julia a scris o cerere scurtă către Clubul Bluebonnet, solici- 
tând să i se permită retragerea din cursă, din „motive personale”. 
A semnat cu stoicism. 

La despărțire, Ann ne-a îmbrățișat pe amândouă. Afară, după 
ce am rămas singure, Julia m-a privit. 


— Crezi că unchiul Dan le-a spus deja mamei şi tatei? 3 
întrebat ea. 

— Dacă nu, cu siguranță mama a făcut infarct uitându-se la 
televizor. 
Am luat-o pe după umeri și ne-am îndreptat spre mașină. S-a 


oprit în loc după ce a deschis portiera și m-a privit pe deasupra 


capotei. 
— Trebuie să-l sun pe Zach. 


Douăzeci şi unu 
at 


A 


Megan trece prin oglindă! 


Zach nu a răspuns la apelul Juliei, iar ea i-a lăsat un scurt 
mesaj, rugându-l să o sune. Telefonul ei a piuit când a închis. 
Apoi a piuit iar și iar, încontinuu. Înstragramul și Facebook-ul 
explodau de fotografii și știri de la locul faptei. Unele mesaje 
exprimau îngrijorarea prietenilor ei, însă majoritatea erau comen- 
tarii pline de cruzime, iar Julia era înlăcrimată pentru a treia oară 
în ziua aceea, până când i-am luat telefonul, l-am închis și l-am 
aruncat pe bancheta din spate. 

Dar era numai începutul. Câteva minute mai târziu, am intrat 
pe strada noastră și am văzut două camionete cu antene-satelit 
staționate în parcarea clădirii în care locuiam. Reporterii, înar- 
mați cu camere de filmat și cu microfoane, așteptau. Arăta ca O 
scena unei luări de ostatici. 

— Ce naiba?! a exclamat Julia, fără să-i vină să creadă. 

Situaţia era, cu siguranță, mult mai gravă decât crezuserăm și 
se impunea să luăm măsuri disperate. 


' Aluzie la cartea lui Lewis Carroll, Alice în Țara Oglinzii, continuarea volumu- 
lui Alice în Țara Minunilor. (N. tr.) 

— Lasă-te în jos, i-am spus, iar ea s-a aplecat sub bord. 

Am trecut prin mulțime, am privit în jur cu nevinovăție și am 
oftat ușurată după ce am reușit să trec fără să mă recunoască 
nimeni și fără ca Julia să fie văzută. Trei străzi mai încolo, am 
oprit ca să ne gândim. 

Imperiul de inteligență și de frumusețe al Juliei zăcea în ruine, 
trecut prin foc și pară de clipa de nebunie alimentată de steroizi 
a lui Tyler. Din nefericire, în situații de genul ăsta, mama nu se 
gândea decât la ea: cum se simțea ea, ce impact avea asupra ei. Nu 
asta ne trebuia acum. 

Ferma Aberdeen ne oferea singurul adăpost în fața furtunii 
mass-media. Speram să reușim să trecem de porți înainte ca un 
reporter să se gândească la varianta asta. 

— Mergem la fermă, am anunțat eu, iar Julia, încă şocată, a 
încuviințat. 

Când am sosit, totul era tăcut, chiar idilic, din fericire. Nu se 
vedeau decât iarba bătută de vânt și câteva sute de vaci păscând. 
Mama a ieșit din casă plângând și a îmbrățișat-o pe Julia. 

— Slavă Cerului că ești teafără, a spus ea. Ar fi putut fi mult 
mai rău. 

A dus-o înăuntru, i-a făcut ceai de mușeţel și a trimis-o repede 
la culcare. În scurtă vreme, Julia, extenuată, a adormit. Mă între- 
bam dacă mama îi strecurase jumătate de Xanax în ceașcă, pen- 
tru a se asigura că adoarme repede și profund. 

Jos, tata mi-a spus că unchiul Dan sunase, iar el și mama se 
uitaseră la știri. 

— ÎL omor pe ticălosul ăla! a amenințat tata. 

Pentru Tyler, cel mai bine era să rămână în închisoare. Ar fi 
fost mai în siguranță cu ceilalți deținuți decât cu tata. 

Când a coborât mama, am rămas cu toții tăcuți. Mă simțeam ca 
după o tornadă, când vieţile oamenilor sunt țăndări, iar prădătorii 

scotocesc prin ele și camerele de filmat ale televiziunilor înre- 


gistrează. 
— Sun la florărie și la clubul country mâine-dimineață, a spus 


mama într-un târziu, pe un ton resemnat. Și să știți că n-am 
plătit avansul pentru firma cu mâncarea. Aveam de gând să mă 
ocup mâine, așa că e bine. Iar ideea voastră cu Asociaţia de Istorie 
a statului Texas n-a funcţionat, abia dacă am vândut jumătate din 


Jocurile la mese. 

Am privit-o. 

— Ce vrei să zici? am întrebat. 

Mama s-a uitat la mine cu milă, de parcă aș fi fost un copil 
greu de cap. 

— Trebuie să anulăm petrecerea. 

— Dar eu încă particip, am spus. 

— Megan, nu. E un scandal imens. Nu poți continua singură. 
Nu fără Julia. 

— Mamă, nu sunt genul care renunță. 

— Nu e vorba că renunti, mi-a spus ea. Asta-i realitatea. Tre- 
buie să știi când e cazul să arunci prosopul. Și, dacă-mi amintesc 
bine, n-ai vrut să debutezi, de la bun început. Aș crede că pentru 
tine e o ușurare să scapi. 

Îmi oferea o portiță de scăpare. Trebuie doar să treci prin ea, 
Megan, haide! Dar, din nu ştiu ce motiv, nu mai voiam s-o fac. 

— Dacă renunţ și dacă ne strângem jucăriile și plecăm, am 
spus, transmitem că ne este rușine cu Julia și că e vinovată. Dar 
nu-i așa. N-a făcut nimic rău. E o victimă. Tyler a ameninţat-o și 
aproape c-a ucis-o. 

Am tras aer în piept. 

— Trebuie să fim cowboy adevăraţi. Ar renunța bătrânul 
Angus? Nici gând! Tată, mi-ai spus mereu că provocările ne defi- 
nesc ca oameni. Cred că există o cale de a transforma totul într-o 
experiență pozitivă. 

— Nu prea văd cum, a spus mama. 

__ Găsim o altă organizaţie nonprofit. 

Mama și tata m-au privit, așteptând să le explic. Improvizam, 
insă aveam O idee măreaţă. 

— Trebuie să găsim o organizație care se ocupă de violența 
impotriva femeilor. Cum acționăm acum le arată oamenilor cine 
suntem și influențează cum vor privi situația asta. 

Nu eram foarte sigură cine vorbea sau cum de se ivise per- 
soana asta în interiorul meu, însă îmi plăcea noua Megan. După 
privirea lui, mi-am dat seama că și tatei îi plăcea. 

— Are dreptate, a spus el, uitându-se la mama, apoi la mine. 

Mama nu s-a lăsat convinsă. 

— Megan, abia a început. Oamenii o să exploateze chestia 
asta luni de zile... 

— N-au decât, am spus. Vreau să vorbesc despre asta! Oamenii 
ar trebui să știe adevărul, nu doar zvonurile, iar dacă noi nu vor- 
bim, atunci rămân doar zvonurile. 

Mi-am amintit ce îmi spusese Ann în seara petrecerii lui 
Abby: „Rareori putem controla faptele altora, dar deținem con- 
trolul deplin asupra propriilor noastre fapte”. 

— Ce zici? a întrebat-o tata. | 

Era decizia Juliei. Mai trebuia să participăm la câteva petre- 
ceri și noi înșine aveam de organizat una imensă. Chiar dacă eu 
eram pregătită, nu puteam face totul de una singură, iar tata nu 
era capabil să aleagă un meniu sau să alcătuiască o listă de invitaţi. 
Mama arăta de parcă ar fi înghițit o stridie stricată, însă a reușit 
să-şi revină și s-a uitat la mine. 

— Eşti sigură? m-a întrebat. 

— Sunt mai sigură decât am fost de orice, de când a început 
Chinul ăsta. 


— Bine, a spus mama. Să fim cowboy! 

seo 


| oialitatea oarbă e cea mai bună calitate a mea. S-o apăr pe 
Julia după ce i se făcuse o nedreptate a fost firesc pentru mine, și 
am acceptat sarcina asta cu încântare. 

Prima petrecere de după arestarea ei a avut tema „Ashley în 
Țara Minunilor”: petrecerea lui Ashley Numărul Unu, la trei zile 
după incident. 

— Megan, a spus Margot, te rog, probeaz-o. 

Ne aflam în dormitorul meu de la fermă, iar ea ținea rochia 
ridicată, ca s-o văd: o fâșie de material fără mâneci, de culoarea 
sării de Himalaya. Cădea până la jumătatea coapsei, apoi conti- 
nua cu o cascadă de dantelă Chantilly fluidă, cu o nuanță mai 
deschisă. Dantela fusese brodată cu fundițe delicate. 

— Când a început povestea asta, ţi-am spus că două lucruri o 
să refuz: fundele și culoarea roz. Dacă nu mă-nșel, nu cumva e o 
rochie roz, cu sute de fundițe? 

— Ai încredere în mine, a ciripit ea, ridicând rochia câțiva 
centimetri și scuturând-o ușor, de parcă aș fi fost un taur pe care 
spera să-l stârnească. 

Rochia nu se potrivea deloc cu stilul meu, dar m-am gândit 
că, cu cât îi făceam pe plac mai repede, cu atât mai repede va 
apela la rochia de rezervă, pe care sigur o avea pregătită. Am pășit 
în rochie, iar Margot mi-a tras fermoarul de la spate și mi-a 
aranjat umerii, netezind dantela, în timp ce eu pufneam şi-mi 
dădeam ochii peste cap. 


— Privește-te, mi-a spus și m-a răsucit spre oglinda în stil 


Martha Washington. 
— Margot, rochia asta e... fabuloasă! 


i Eram încântată. Umerii și brațele mele goale arătau fantastic. 
iar linia pătrată a decolteului, susținută de un sutien push-up, fă- 
cea minuni. Silueta lungă și îngustă dădea impresia că sunt înaltă. 

ar fundul meu avea în rochia asta o formă frumoasă, de inimă. 
Crezusem că rozul e plicticos, însă în lumină, când materialul se 
intindea, sclipea într-o mie de direcţii, ca niște cioburi de oglindă. 
Dantela parcă era desprinsă dintr-un vis, iar fundele nenumărate 
i; dădeau un aspect romantic și jucăuș. 

Mi-a prins părul într-o coadă împletită, lăsată pe o parte, și, 
deși aș fi putut purta teniși, pentru că nimeni nu și-ar fi dat 
seama, Margot mi-a întins o pereche de pantofi micuți, din satin 
alb, care mă înălțau și mă proiectau ușor în față. Când pășeam, 
partea din față a rochiei se târa pe pământ și părea că patinam pe 
gheață. Am dat roată dormitorului, tot mai repede, în timp ce 
tipam amândouă de încântare. O să fiu regina petrecerii în rochia asta! 


ce 


Petrecerea avea loc la conacul de dimensiuni pantagruelice al 
părinților lui Ashley, pe Armstrong Boulevard, în inima cartieru- 
lui Highland Park. În perioada Crăciunului, străzile atrăgeau mii 
de turişti care căscau gura în fiecare seară. Conduceau lent, ca să 
admire luminițele și decorațiunile, toate pe măsura unui parc de 
distracții. Pentru că era înainte de Ziua Recunoștinței, celelalte 
case nu erau luminate, însă când Hank și eu am dat colțul am 
zărit strălucirea din fața noastră. 

— Mulţumesc mult că ești alături de mine în seara asta; în- 
seamnă enorm pentru mine, am spus în timp ce ne apropiam de 
curbă. 

— Cu mare plăcere, a răspuns el, simplu, și mi-a strâns mâna. 

Am ieșit din mașină și am privit de-a lungul aleii, dar nu am 
văzut ușa de la intrare. Ceaţa se rostogolea peste peluză, până la 
3 Oglindă uriașă, de dimensiunea unui stadion, care acoperea în 
intregime fațada clădirii. Două gărzi îmbrăcate în cărți de joc 

Stăteau de strajă în fața ei, privind drept înainte. Ne-am apropiat 

și s-au dat la o parte, ceremonion, lovind capetele halebardelor de 
pământ. ȘI 

Am privit în oglinda din fața noastră. Ne vedeam maae in 
ca, însă nu putea fi reală, nu? Hank și cu am zâmbit stânjeniți, 
privind gărzile, în așteptarea unor indicaţii, însă au r Anal tâcute, 
Reflexia noastră s-a tulburat ușor, iar Hank s-a întins și mâna lui 
a trecut prin oglindă. Suprafața a oscilat, iar mâna lui a dispărut. 
Și-a tras-o înapoi și ne-am dat seama că cra O iluzie, proiectată 
cumva. M-a luat de mână și, încă neliniștiți, am pășit prin ca și 
ne-am trezit în fața scărilor care duceau spre ușa din față. Ne-am 
zâmbit unul altuia, fermecați. 

— Super! a spus Hank, impresionat. 

— Foarte, am fost de acord. 

Am urcat scările și, acolo unde ar fi trebuit să fie ușa din față, 
am intrat într-o vizuină imensă de iepure. Intrarea curbată stră- 
lucea într-o lumină stacojie, iar noi am pășit pe cărarea de lemn 
din interiorul unui tunel decorat cu glicină, merișor și mușchi. La 
capăt, am trecut printr-un gard de iarbă înaltă și ne-am trezit în 
casă, la intrarea principală, însă ne aținea calea Regina de Inimă 
Roșie — o femeie feroce, înaltă de patru metri, purtând o rochie 
purpurie, în formă de inimă. Abia dacă ajungeam la jumătatea 
rochiei sale și mi-am dat seama că, sub fusta imensă, era cocoțată 
pe picioroange. Corsetul rochiei și capul aveau dimensiuni nor- 
male, însă erau la o asemenea înălțime, încât ne-am lungit gâtul 
ca să-i vedem chipul machiat strident și încadrat de bucle roșii. 
Ne-a privit bănuitor. 

— Bună seara, a spus Regina, cu voce tunătoare. 

— Bună seara, Maiestate, am răspuns, făcând o mică reverență. 

— Cine sunteţi? a întrebat amenințător. 

— Megan McKnight, doamnă. 

— Și el? 

— Hank Waterhouse. 

Ne-a privit pentru o clipă. 

— Tăiaţi-i capul! a tunat ea, arătând spre mine. 

Apoi a izbucnit într-un hohot strident. 

Am mers mai departe, chiar când Sydney și partenerul ei au 
ajuns în spatele nostru. Am auzit-o pe Regina de Inimă Roșie 
chestionându-i și strigând „Tăiaţi-i capul!”, apoi am intrat în 
living, trecând pe lângă alte două gărzi îmbrăcate în cărți de joc. 
Coloane înalte și ziduri de castel din cărămidă încadrau încăperea, 
care era plină de ciuperci gigantice și de flori de hârtie. Ne-am ală- 
turat cozii de la primire și am discutat cu un cuplu mai în vârstă, 
din fața noastră, despre intrarea neobișnuită și amuzantă. În timp 
ce ne croiam drum spre Ashley, așezată pe un tron enorm și pur- 
tând o rochie de bal albastră, toată lumea căsca gura și discuta, 
minunându-se de inventivitatea gazdelor. Încă o dată, m-am gân- 
dit cu groază la propria noastră petrecere. Toate celelalte, cu excep- 
tia celei organizate de Ashley Numărul Doi, fuseseră spectaculoase, 
iar eu am oftat, știind că a mea va rivaliza cu „O mie și una de 
nopți” pentru premiul „Cea mai jenantă petrecere”. 

— Megan, ce bine-mi pare că te văd! 

Ne-a venit rândul și am făcut un pas în față. 

— Mulţumesc, Ashley, și felicitări! Locul e cu adevărat magic! 


— Mulţumesc. 


Ne-a prezentat părinților ei, iar eu ne-am prezentat pe mine 
și pe Hank. 

— Îmi cer scuze pentru absența mamei și a Juliei, am spus. 
Le-ar fi plăcut să fie aici și m-au rugat să-ți transmit cât de mult 


regretă că nu pot veni. 

— Înţeleg perfect, a răspuns Ashley. Ce rău îmi pare pentru 
ea și pentru familia voastră! Mă gândesc la Julia și la cât de greu 
ii e. Dacă pot să fac ceva să vă ajut, te rog să-mi spui! 

A vorbit cu atâta sinceritate, că aproape mi-au dat lacrimile. 
Te-am Judecat greșit, Ashley. Eşti mult mai mult decât o blondă fadă. 

— E foarte drăgut şi generos din partea ta. 

— Vorbesc serios a spus Ashley hotărără. Şi sunt foarte bucu 
roasă că ai venit. Sper să vă impt bine. 

— Multumim, am spus, la fel de sincer. 

— Aşa vom face, a confirmat Hank 

— Bun, am trecut de primul obstacol, i-am şoptit lui Hank. 
Sper să fie toţi la fel de drăguți. 

Am trecut printre nişte draperii şi am ieșit în curtea din spate. 
Tot spațiul fusese acoperit cu un cort, iar temperatura era Contro- 
lată, așa că seara de noiembrie avea în jur de douăzeci şi două de 
grade şi atmosfera era foarte plăcută. Mese de diterite mărimi 
acopereau peluza. Erau în formă de ceșcuțe de ceai, de tarfurioare 
şi de platouri mici, de toate dimensiunile şi culorile. Scaunele de 
lemn erau şi ele de diverse mărimi, unele pentru copii, iar aran- 
jamentele florale erau diferite la fiecare masă. Multe reprezentau 
ceasuri sau alte obiecte care indică ora, însă o masă avea o nar- 
ghilea, iar alta, un set de crichet. Piscina fusese acoperită cu un 
ring de dans în formă de tablă de şah, construit anume inegal, așa 
încât era greu să-ți ţii echilibrul, iar dansul, pentru cei suficient 
de curajoși, devenea o aventură. Membrii formației erau costu- 
mați asemenea personajelor din cărțile cu Alice: Iepurele de 
Martie cânta la trompetă, Pisica de Cheshire, la vioară, iar geme- 
nii, la tobe şi la clape. 

— E ireal, am spus, privind în jur. 

Ne-am luat ceva de băut și ne-am plimbat, admirând fiecare 
detaliu, și chiar dacă observam şușoteli și priviri insistente, le-am 
ignorat. În cele câteva ocazii în care oamenii m-au întrebat direct 
ceva despre Julia, le-am explicat că „ne inspirăm din forța şi mo- 
dul de a gândi al strămoșilor noștri, care au cucerit preriile . 
A fost o replică de geniu, de parcă aș fi folosit o doză de îndrăz- 
ncală texană, iar un tip mai în vârstă, care imi auzise răspunsul. 
m-a bătut pe umăr și m-a încurajat: 

— Că bine zici! 

Aveam o treabă în seara aceea și, când am văzut-o pe Lauren 
stând de vorbă cu Ashley Numărul Doi, m-am îndreptat spre ea 
și am așteptat cu răbdare să termine o istorisire deosebit de încân- 
tătoare despre magazinul de unde cumpărase pieptenii din cara- 
pace de țestoasă pe care îi purta. 

— Bună, Lauren! am spus. 

— O, sunt atât de șocată și de tristă pentru Julia! Cum se 
simte? 

Vocea lui Lauren era plină de falsă compătimire. Ashley Nu- 
mărul Doi aștepta să audă detaliile scabroase. 

— E bine, mersi de întrebare. 

— Nu-mi vine să cred. Mama zice că e prima fată care a fost 
eliminată din concurs în ultimii cincizeci de ani! 

— De fapt, s-a retras voluntar, am răspuns. 

— Păi... chiar a fost arestată? 

În sinea mea turbam, însă am încuviințat calm. Eram decisă 
să nu-i ofer satisfacția de a mă vedea pierzându-mă cu firea. 

— Încerca să ajute un vechi prieten, care are probleme, și nu 
știa cât de departe avea să se ajungă. Așa că a fost prinsă la mijloc 
intr-o situație oribilă. Dar totul o să fie bine. 

— Sunt bucuroasă că e bine. 

— Și eu. 

— Bună, a salutat Hank, apropiindu-se de micul nostru grup. 
Nu cred că ne cunoaștem. Sunt Hank Waterhouse. 

Lauren n-a avut de ales; trebuia să-i strângă mâna. 

— Cât de mult mă bucur să te cunosc, în sfârșit! a spus ea, pe 
același ton fals, Am auzit foarte multe despre tine. 

* a ete de parcă ar fi fost ua servitor și am simțit cum spa- 
! se incordează și mi-am încleștat pumnii. 
— Îmi pare rău că am ratat petrecerea ta, a spus Hank calm. 

— Nu la tel de râu ca lui Megan, a intervenit Ashley Numărul 
Doi, chicotind, Era foarte preguziza! Nu-i aşa, Megan, că erai 
prepara? 

Ashley Numărul Doi a chicotit iar şi i-a dat un cot lui Lauren, 
parcă spunând „Îţi aminteşti?”, 

— Am auzit că a fost minunată, a continuat Hank, ignorând 
înțepătura. 

— Ascultă, l-ai văzut pe Zach? am întrebat-o pe Lauren, cu 
voce uşor tremurătoare. 

— Normal, doar e tratele meu. 

— Dacă l-ai văzut de curând, vreau să spun. Adică... e aici? 

— Aici? Nu, e la New York. Nu ştiai? 

— La New York? Nu. Julia n-a mai vorbit cu el de când... din 
ziua aia. L-a sunat imediat, i-a trimis mesaje... 

— Serios? a întrebat Lauren, apoi a mestecat încet bucățica 
savuroasă de informaţie, bucurându-se de durerea pe care tăcerea 
lui o provocase. 

— Da. 

— Păi, a fost mare grabă. El și Andrew au o chestie impor- 
tantă de făcut și au fost nevoiţi să plece. Dar mă surprinde că nu 
a sunat-o. 

A tăcut, parcă gândindu-se dacă să mai adauge ceva. 

— Probabil că n-ar trebui să-ți spun asta, dar — și Lauren s-a 
aplecat spre mine, conspirativ — Zach are mare încredere în 

judecata lui Andrew. 

— Vrei să zici că Zach nu a sunat-o pe Julia pentru că Andrew 
i-a spus să n-o facă și l-a luat cu el la New York? 

Lauren a ridicat din umeri. 

— Vezi în ce poziție delicată mă aflu? a tors ea. Andrew şi eu 
suntem... ei, știi tu... lar Zach e fratele meu. Sincer, îmi pare rău 
pentru Julia, iar dacă pot ajuta cu orice... 

— Sunt convinsă că vrei să ajuţi. 

— Transmite-i toate cele bune, a spus Lauren, exagerând cu 
„âmbetul întristat. 
— Sigur. 
După ce ne-am îndepărtat trei metri, am pufnit. 
— Scârba! Toată treaba aia cu afacerea e o minciună sfrun- 
j! Andrew l-a îndepărtat pe Zach dinadins. 
— Așa face el, a spus Hank. Pur și simplu îndepărtează oame- 
nij și mi-l imaginez dictându-i lui Zach ce să facă. 

— Exact ce i-a făcut și ție, am spus eu. Ce ticălos! Tăiaţi-i 


tat 


capul! 
Hank a încuviințat. 
Abby s-a apropiat de mine și m-a îmbrățișat. 
— Cum te simţi? 
— Bine. Dar sunt furioasă. 
— De ce? a întrebat Abby. 
— Din cauza lui Ashley Numărul Doi, a lui Lauren și a falsei 


lor compătimiri pentru că Julia a fost eliminată. Cât de triste sunt 


din cauza asta! 

— Nu le băga în seamă. 

— Încerc, dar nu-i ușor. Zach o ignoră pe Julia. 

— Glumești. 

— Aş vrea eu. Niciun cuvânt de la el, de când a fost arestată. 
Fără apeluri, fără mesaje, nada. 

— Îmi pare rău că Julia nu poate veni cu noi la New York, a 
spus Abby. 

— De ce nu? 

— Tata mi-a spus că nu poate părăsi statul cât timp este sub 
acuzare, 

— Mai sunt și alte vești proaste? 

Am sorbit din băutura mea. Abby a plecat, iar eu m-am gân- 

dit la excursia la New York. Adevărul e că uitasem complet de ea, 
“vând în vedere cele mai recente evenimente. Mătușa Camille o 

planificase cu luni în urmă: ea, mama, Abby, Julia și Sa trebuia să 
ne petrecem acolo weekendul de Ziua Recunoștinței. Fusese pla- 
nificată drept o excursie „între fete”, ca să vizităm magazinele și 
să ne cumpărăm rochii pentru debut. Fără Julia și, probabil, fără 
mama, nu prea mai părea distractiv, dar situaţia avea și o parte 
bună. 

Merg la New York săptămâna viitoare, iar Zach e acolo. 


Douăzeci şi doi 
„sase, 


Xx 


Megan ticluieşte un plan de rezervă 


Stăteam și mă uitam pe fereastră, de la unul dintre etajele 
superioare ale Hotelului Plaza. Afară, zăpada cădea cu fulgi mari 
Și grei, iar oamenii care aglomerau Fifth Avenue păreau să aibă 
căciulile și umerii acoperiți de o pojghiță de gheață. Stratul de 
zăpadă avea deja doisprezece centimetri, iar prognoza meteo 
anunța că avea să ningă până dimineaţă. Am șters aburul și am 
privit în jos. Vedeam colțul magazinului Bergdorf's și, ceva mai 
aproape, o trupă de suflători peruani, în piața micuță de lângă 
intrarea hotelului. Mi-am apropiat urechea de fereastră și i-am 
auzit slab: triluri și tonuri mai profunde, mai joase, ultimele atât 
de tânguitoare, încât păreau suflate printr-o scoică. 

Până acum, excursia fusese întocmai cum se preconiza. Apar- 
tamentul meu era fabulos: ocupa un colț dintr-un etaj superior; 
aveam un living întreg, un dormitor monstruos de mare și o baie 
care depășea ca dimensiune multe apartamente din Manhattan. 
Cu o seară înainte, făcusem baie în apă fierbinte cu esență de 
lavandă și săruri de baie japoneze. Mâncarea era delicioasă, 
iar cumpărăturile fuseseră un real succes. Abby și eu aleseserăm 
să ajustăm niște rochii de mireasă marca Vera Wang, și toate 

modificările erau gata. Am văzut pomul de Crăciun de la Centrul 
Rockefeller și am mers să vedem spectacolul Wicked, la teatrul 
Gershwin. Am vizitat Muzeul de Istorie Naturală, MoMA și o 
expoziție Andrew Wyeth la Whitney, noul meu muzeu favorit. 

Eram fericită? Nici pe departe. 

— Răspunsul este „nu”. 

În seara de dinaintea plecării, Julia fusese categorică. 

— Dar de ce nu? E ocazia perfectă, mă rugasem eu. 

— N-am de gând să mă țin după el, Megan. 

— Nu-ţi cer să te ţii după el, îţi cer să mă lași pe mine să mă 
țin după el! 

Și-a încrucișat braţele și a coborât bărbia în jos, spre stânga. 
La ea poziția asta însemna „hotărâre” și o adopta doar în situațiile 
grave. 

— L-am sunat. L-am scris. Nu a răspuns. 

M-am oprit deasupra valizei deschise. 

— Dar ar trebui să audă și versiunea ta. 

— Nu vrea să mai aibă de-a face cu mine, și nu-l învinuiesc. 
Sunt „radioactivă”. 

Calmul și logica ei nu m-au păcălit. Ştiam că ține la Zach, că 
tăcerea lui îi sporea suferința. Dar Julia nu a cedat, iar eu am 
plecat la New York cu Abby și cu mătușa Camille. Mama nu a 
venit, fiindcă voia se concentreze pe problemele Juliei și pe „Balul 
mascat venețian” — petrecerea noastră, care căpătase proporții 
atât de mari, încât sugerasem că ar fi fost mai ieftin să ducem toți 
invitaţii, cu avionul, la Veneţia. Au deja canale și gondole! Mi-a 
sugerat să decid cât mai repede cu privire la organizația nonpro- 
fit pe care urma s-o aleg, fiindcă aveam o sută cincizeci de mese 
de vândut. 

In fiecare zi petrecută la New York mă gândisem să-l sun p° 
Zach, Eram în New York, pentru numele lui Dumnezeu! La fel 
și el! Trebuia să-l încolțesc, să-i explic situația. Peste tot unde 

mergeam, îl tija în mulțime, sperând, în mod irațional, că-l 
voi întâlni din întâmplare. Bafiă, Megan! În oraşul dsta nu suni 
decât douăsprezece milioane de oameni, 

Chiar m-am gândit să „dau peste el” nu chiar atât de intâm- 
plător. Am căutat pe Google adresa companiei Gage Group. Era 
pe Wall Street, departe de Central Park, și părea improbabil s-o 
conving pe Julia că trecusem pe acolo din întâmplare. Dar urma 
ultima zi de excursie și ocaziile treceau pe lângă mine una câte 
una. 

Pe fereastră, schițasem fără să-mi dau seama un semn mare 
de intrebare. Care este întrebarea mea? m-am mirat. Cum s-o păcd- 
lesc pe Julia, firește. Îmi interzisese să-l contactez pe Zach, dar nu 
și pe Andrew Gage. Nu era o idee la fel de bună, dar mă atragea 
perspectiva de a-i explica lui situaţia surorii mele, în timp ce îi și 
ziceam vreo două de dulce. Trebuia să mă mulțumesc cu asta. 


Ge 


În dimineața următoare, am pretins că sunt extenuată, iar 
mătușii Camille i s-a făcut milă de mine. Mi-a spus să mă odih- 
nesc, să merg la spa, iar ele vor vedea mai târziu cum mă simt. 
Am căscat, ca să fiu credibilă, dar de îndată ce au plecat am făcut 
repede duș și m-am îmbrăcat. Înfofolită într-un trenci Burberry 
și arătând din cap până în picioare ca o tânără respectabilă, am 
coborât, iar portarul a fluierat după un taxi și i-a spus șoferului să 
mă ducă pe South William Street, numărul 14. În timp cotan 
inainta pe Seventh Avenue, mi-am imaginat clădirea în care 
Andrew Gage avea birourile. Probabil era unul dintre acei zgâ- 
rie-nori falici pe care îi vedeam de la distanță — un penis uriaș, 
la fel ca Andrew. pg 

n umbra titani- 


Dar South William Street, chiar dacă se afla î tani 
lor de pe Wall Street, s-a dovedit a fi o străduță alambicată, 


a a . Li À. 
Plină de clădiri cu aspect istoric. La numărul 14 era o biseric 

O 


Apropiindu-mă de ușă, m-am întrebat i dacă les cina 

: mi-am verificat telefonul. Nu exista niciun semn, doar 
iai primiti 14 şi o ușă de lemn, simplă, cu o clanță din 
priit Fără poartă, fără pază, fără lifturi, fără gălăgie și Zero 
aglomerație. Uimită, crezând mai departe că ed greșit, am 
urcat cele trei trepte de piatră și am încercat ușa dan dreapta. Era 
încuiată. Am căutat din priviri o sonerie sau un interfon, dar am 
găsit doar cordonul unui clopoțel. Simţindu-mă ridicol, l-am 
tras și am auzit că sună în interior. În timp ce mă întrebam ce să-i 
spun preotului vârstnic care mă așteptam să deschidă ușa, am 
fost surprinsă auzind o voce: 

— Aici Gage Group. Cu vă putem ajuta? 

Nu se zăreau nici difuzoare, nici vreun fir — nimic electronic 
pe ușă sau pe cadrul ascesteia. Dar am presupus că, dacă ei puteau 
vorbi cu mine, puteam și eu să vorbesc cu ei... 

— Bună. Aș dori să-l văd pe Andrew Gage, vă rog. 

— Cine îl caută? 

— Megan McKnight. 

După o pauză, ușa a bâzâit, deşi încă nu-mi dădeam seama 
cum. Dar când am împins-o, s-a deschis, tăcută ca o șoaptă. Am 
intrat și s-a închis în urma mea. 

Am păşit într-un vestibul şi am ajuns în spațiul următor. Ceea 
ce cândva fusese o biserică mai degrabă intimă, construită în 
formă clasică, de crucifix, acum fusese transformată într-o clădire 
de birouri neobișnuită, care combina delicat trecutul și prezentul. 


Păstraseră multe elemente ale vechii biserici: podeaua de piatră, 


coridorul central, coloanele, cele două scări în spirală și tavanul 
boltit, cu fresce. 


Dar stranele fuseseră îndepărtate, iar pe ambele laturi ale 


culoarului principal se înșirau birouri având lambriuri cu aspect 
Vintage — câte trei de fiecare 


RA parte. Ferestrele vechi cu vitralii, 
înfățișând teme religioase, era 


u încastrate în ziduri, iar luminile 

strălucitoare din birouri creau modele de lumină și culoare pe 
intregul culoar central. Scările din dreapta și din stânga duceau 
spre fosta strană a corului, unde se aflau mai multe birouri cu 
lambriuri în același stil și alte ferestre cu vitralii. Birourile de sus 
sclipeau ca niște acvarii în noapte. 

Alte două birouri se aflau în transepturile de nord și de sud, 
iar de-a lungul altarului fusese construit un zid de piatră. Cără- 
mizile, rozalii și uzate, se potriveau cu exteriorul clădirii. S-ar 

área că au încadrat câte o curte pe rând, m-am gândit. Încastrate 
in zid, blocând drumul spre absidă și sacristie, se aflau două uși. 
Nu-mi dădeam seama cât de vechi erau, însă păreau străvechi. 

M-am gândit la discuţia mea cu Andrew, din grajd. Cum se 
exprimase? „Ai fi uimită să știi câte lucruri sunt abandonate, 
aruncate”. Oare biserica fusese abandonată? 

Ușa dinspre transeptul sudic s-a deschis și o tânără de culoare 
s-a îndreptat spre mine. Purta blugi și o cămașă albă, de bumbac, 
apretată — o ţinută foarte business casual. 

— Eu sunt Gracie, a spus ea, întinzându-mi mâna. Asistenta 
lui Andrew. Îmi pare rău, dar nu e aici. 

— Dar Zach? 

— Nu, îmi pare rău, a spus Gracie, clătinând din cap. Azi are 
de rezolvat niște afaceri. I-am lăsat lui Andrew un mesaj și ar 
trebui să sune în câteva minute. Poţi să aștepți puţin? 

— Sigur. 

— Te rog să iei loc. 

Mi-a arătat o strană. 

— Vrei o cafea? 

— Da, sigur. Doar cu lapte. 

— Dorești cafea simplă sau preferi un cappuccino ori un /azfe? 

Ce avea de gând? Să dea o fugă până la Starbucks? 

— Nu te deranja! 

~ Nu-i niciun deranj, a spus ea cu sinceritate. 

M-am gândit la frigul și la Zloata de afară, la vântul thios 
dinspre râul Hudson, care bătea atât de tare, încât făcea cladirile 
să tremure. 

— Un /atte ar fi fantastic, 

A încuviințat și a plecat, M-am așezat în stranâ. Era confor- 
tabilă, 

Când s-a întors, mi-a întins un /atte într-o ceașcă de ceramnică 
Illy, cu farfurioară, două cubuleţe de zahăr și o linguriţă. Ames- 
tecând, m-am întrebat de ce îl sunase pe Andrew și de unde 
făcuse rost de /atte-ul ăla minunat. Oare îl pregătise ca sau exista 
o cafenea italiană ascunsă acolo, în sacristie, printre robe și potire? 

— Mulţumesc frumos. 

— Cu mare plăcere. 

S-a așezat lângă mine. 

— În vizită de la Dallas, deci? 

— Da. De unde știi? 

— 'Ți-am recunoscut numele și accentul. 

A zâmbit frumos, plin de căldură — cel mai autentic zâmbet 
pe care-l vedeam de când ajunsesem la New York. 

— Să-ţi arăt împrejurimile cât timp așteptăm să revină Andrew? 

— Sigur. 

Am luat cafeaua, am gustat. Era delicioasă. 

— Clădirea este olandeză, a explicat ea pesticulând în jur, și 
datează de la mijlocul secolului al șaptesprezecelea. Era o bise- 
rică de cartier și așa a fost secole la rând, dar, într-un târziu, â 
rămas pustie și apoi s-a cam ruinat. 

Am ajuns pe culoarul central, iar ea a făcut un gest spre cupolă. 

— Domul și acoperișul s-au prăbușit parțial și în ele s-au adă- 
postit porumbeii, vagabonzii și, până la urmă, orașul a condam- 
nat-o. A fost vândută unui dezvoltator hotelier, care plănuia s-0 
dărâme. Câţiva oameni — mai ales învățați — au protestat, SPU- 
nând că are mare valoare istorică. Dar dezvoltatorul avea prieteni 

la primărie, iar demolarea fusese deja programată când Andrew 
a cumpărat drepturile de proprietate, în ultimul moment. 

Urcaserăm pe scări și înaintascrăm de-a lungul birourilor de 
la etaj, oprindu-ne în firida cea mică. Pe zidul curbat am văzut un 
mozaic, mii și mii de plăcuțe aurii, aranjate așa încât zugrăveau 
un Hristos umil, pe măgar, cu apostolii în urma lui. Fără să mă 
gândesc, am întins mâna și aproape că l-am atins, dar apoi m-am 
retras. Când eram copilă, atinsesem o dată un nufăr dintr-o 
pânză de-a lui Monet, la muzeu, ceea ce a oripilat-o pe mama și 
a dus la o muștruluire de neuitat. 

— Este... E pur și simplu... 

— Nu-i așa? a spus Gracie. A fost o surpriză minunată. La 
un moment dat, mozaicul a fost zidit. Toate au fost — a arătat 
spre firidele de sus, fiecare împodobită cu un mozaic cu detalii 
delicate. 

— Zidite? 

Eram șocată. Care tâmpit ar zidi mozaicuri aurite, vechi de 
secole? 

— Andrew a adus experți din Olanda, care i-au atestat vechi- 
mea, și cu puțină muncă la nivel politic, a convins autoritățile să 
declare biserica monument istoric, iar Andrew a fost de acord 
s-o cumpere de la dezvoltator. A fost ridiculizat în presă — cum 
că e un tânăr prostuţ, cu prea mulți bani și prea puțină experiență. 
Dar era hotărât să salveze clădirea. A găsit în Missoula un con- 
structor specializat în clădiri vechi și a întărit zidurile existente 
u un schelet de lemn și oțel. Fiecare strat a fost îndepărtat 
manual, în caz că se afla ceva în spatele lui. Mai toate vitraliile pe 
care le vezi au fost găsite în ferestrele de la subsol, înnegrite cu 
"opsea. Materialele provin din Pennsylvania, Tennessee, Letonia; 
e Bâsit ușile de la intrare într-un sat din Argentina. Vedea în 
Minte cum ar putea arăta biserica asta. 

— E minunată. 

Și eram sinceră. Era o capodoperă, de departe cea mai Neobiș. 
nuită și mai frumoasă clădire de birouri pe care o văzusem, 

Gracie m-a condus jos, de-a lungul coridorului central, din. 
colo de traversă și în sus pe scări, către zidul de piatră și acele w 
străvechi. Aici o fi biroul lui Andrew, sanctum sanctorum, casa mare. 
lui preot al afacerilor. Gracie a deschis ușa: încăperea era surprin- 
zător de modestă și formală, însă în sensul bun. Teancuri de 
hârtii, un set de schiţe pe birou, o agendă verde cu calendar, un 
recipient cu stilouri și niște flecuștețe. Scaunul din spatele birou- 
lui era cu spătar înalt, din piele veche, pe roți. Era impunător și 
se vedea că fusese folosit. 

— A fost al tatălui său, a spus Gracie, arătând spre scaun. 

L-am atins și am simțit istoria imprimată între încrețiturile 
pielii. Semăna cu senzația pe care o ai când ţii în mână o carte 
rară. Părea... autentic. 

— Mă scuzi o clipă, a zis Gracie. 

Am încuviințat, iar ea a ieșit. M-am așezat pe scaun. Tatăl lui 
Andrew fusese extraordinar de bogat, avusese conexiuni politice, 
deținuse o putere reală, în lumea reală. Era, sub toate aspectele, 
scaunul unui om cu adevărat important. Probabil că-i vine greu sâ-! 
calce pe urme. 

Când s-a întors Gracie, mă ridicasem. | 

— Am încercat iar să dau de el, dar nu prea răspunde la teleton- 

— E OK. Mă așteptam să nu-l găsesc aici. 

— Plănuia să se ducă la mama lui, mai târziu. Vrei să încet“ 
să dai de el acolo? 

Surprinsă de ofertă, m-am bâlbâit. 

— Da. Cred că da. 

— Chem o mașină. 

Și, înainte să refuz, a dispărut. Câteva minute mai t 
cam pe bancheta din spate a unei mașini. 

— La Dakota, te rog, i-a spus Gracie șoferului. 


ârziv ur 

— A fost grozav să te cunosc, Gracie. Mersi mult! 

— Şi pentru mine la fel, Megan. I-am trimis un mesaj cum că 
ești pe drum, sper să-l și vadă. 

Am privit în oglinda retrovizoare. Cu brațele încrucișate, apă- 


rându-se de frig, Gracie mi-a zâmbit şi mi-a făcut cu mâna. L-am 
răspuns la fel. 


Douăzeci şi trei 
„sana, 


pi 


Megan înfruntă Yukonul! în pantofi cu tocuri 


Dincolo de fațada intimidantă, clădirea Dakota mă privea 
ameninţător. 

E normă, ca o fortăreață teutonă, era plină de culmi, de tur- 
nulețe, de ferestre, frontoane, bolți și balcoane. Zidurile de la 
bază erau atât de groase, încât, dacă ar fi fost luată cu asalt, for- 
tăreața nu ar fi cedat nici măcar după o lună de asediu. Pe drum, 
curioasă să aflu unde locuia doamna Gage, căutasem pe Google 
numele „Dakota”. Fusese construită în 1880, iar numele său pro- 
venea de la localizare: mult spre nord și la vest de civilizație. 
Fusese un punct de reper în cartierul Upper West Side timp de 
un secol și era o favorită a vedetelor. Nu eram deloc surprinsă că 
mama lui Andrew o alesese. 

Mi-am strâns cureaua trenciului, mi-am îndreptat umerii ȘI 
am intrat pe ușa din față, deschisă de un portar. S-a închis în 
urma mea, cu zgomot. În interior, lumina era slabă, iar podelele 
și zidurile de piatră păreau reci și indiferente. 


! Cel mai mic și mai vestic dintre cele trei teritorii federale canadiene. Auto“ 
face aluzie la clima aspră a respectivului ținut. (N. red.) 

— Sunt Megan McKnight și îl caut pe Andrew Gage, vă rog, 
-am spus bărbatului chel și musculos de la recepție. 

M-a privit din cap până în picioare suficient de lung ca să 
sugereze că știa care e genul de femei care îi plac lui Andrew (iar 
eu nu mă încadram în genul ăsta), apoi s-a întins după telefon. 
M-am întors cu spatele și am așteptat, în timp ce el vorbea nein- 
celigibil, cu voce scăzută. După o pauză, a spus „bine” și a pus 
receptorul la loc. 

— Domnișoară McKnight? 

— Da? 

— Pe aici, vă rog. 

Am intrat în lift. 

A introdus o cartelă și a apăsat butonul cu numărul zece. Ne 
îndreptam spre apartamentul de la ultimul etaj. 

— Mulţumesc. 

A înclinat scurt din cap, înainte ca uşile să se închidă și să mă 
înalt spre cer. Am oftat ușurată. Reușisem să mă strecor în „Pala- 
tul Buckingham” și în câteva minute urma să o iau prin surprin- 
dere pe regina capricioasă. 

Ce să-i spun? Eşti aici pentru Julia, așa că vei şti ce să-i spui. 

Ușile liftului s-au deschis, iar eu am ieșit, așteptându-mă să 
nimeresc într-un hol. Dar m-am trezit în foaierul familiei Gage. 
Nu locuiau într-un singur apartament, ci dețineau tot etajul acela! 

Pe peretele opus, un Van Gogh zugrăvind niște violete într-o 
vază atârna pe perete. Am făcut doi pași ca să mă uit mai bine și 
am văzut spiralele groase de vopsea ieșind în relief, pe pânză. Asta 
nu-i doar un poster. 

Am inspirat. În lumea mea, familia Battle era bogată, însă ar 
fi trebuit să-și vândă afacerea cu petrol, casele, și ferma, și caii, și 
argintăria ca să-și permită să deţină jumătate din tabloul ăla, 
nemaivorbind de peretele pe care atârna. 

— Megan? | 

Imposibil să fie mama lui Andrew. Nu putea să aibă o voce 


atât de tânără. 
O fată cam de vârsta mea a alergat pe hol, spre mine. Purta 


blugi Levi's și un tricou alb și era îmbrăcată prea dezordonat ca 
să fie o servitoare. Dar cine era? Răspunsul trebuia să aștepte. 


M-a îmbrățișat entuziasmată. 
— Sunt atât de încântată să te cunosc! 
Ochii ei erau luminoși și plini de însuflețire. Tot nu aveam 


idee cine era. 

— Și eu, am spus mecanic. 

Și-a dat seama de nedumerirea mea. 

— Sunt Georgie. Georgie Gage. 

Aceasta era Georgie, psihopata? Sigur era absolut dereglată, 
fiindcă părea cea mai normală fată din câte cunoscusem. Poate 
mai degrabă sociopată decât psibopată, m-am gândit. 

— Da, firește. Mă bucur să... te cunosc. 

N-o provoca! 

— Te rog, vino pe aici. 

M-a condus pe hol și apoi într-o cameră deschisă. Am urmat-o 
și m-am oprit iar, căscând gura. Ferestrele panoramice ofereau un 
tablou viu al Central Park și al orașului de dincolo: colinele, aco- 
perite de un strat alb, clădirile grădinii zoologice și, în depărtare, 
Hotelul Plaza. 

— Ia loc. Lasă-mă să-ți iau haina. 

— Păi... 

Mi-am dezbrăcat haina, încă privind pe fereastră. Georgie nu 
dădea atenție priveliștii. Probabi/ că te saturi până și de Capela 
Sixtină dacă lucrezi zi de zi la Vatican. 

— Ne-am mai întâlnit? am întrebat, precaută. 

— Nu, dar mă simt de parcă ne-am fi cunoscut. Am auzit 
atâtea despre tine! 

— Serios? Cum așa? 

— De la Andrew. Mi-a scris multe despre tine: că ai avut o 
vânătaie grozavă la prima petrecere, că joci fotbal, și călărești, și 
tragi cu arma, și trăiești la o fermă de vite. Totul! 

— Ah, am bâiguit, încă derutată. Ce... interesant! Păi, de aia 
sunt aici. Ca să-l văd. Am fost la biroul lui, iar ei m-au trimis aici. 

— E pe drum. Poţi aștepta cu mine! 

— Mă tem că nu se poate. 

În ușă se afla doamna Gage. Prezența și vocea ei, șocul de a o 
vedea m-au ridicat în picioare. De la distanță, la petrecerea lui 
Lauren, o crezusem atrăgătoare. De aproape, în lumina zilei, era 
mult mai severă, mai înspăimântătoare. Trăsăturile ei erau puțin 
cam prea pronunțate și mi-am dat seama că suferise mai multe 
intervenţii de chirurgie plastică. Brațele ei încrucișate la piept 
îmi transmiteau că nu înghiţea orice și că ar fi fost bine să trec la 
subiect. 


— Doamnă Gage, bună ziua. Sunt Megan McKnight. 

M-am apropiat de ea. 

— Îmi pare rău că vin pe neașteptate, dar sora mea, Julia, și eu... 

— Știu totul despre tine și despre sora ta, toată povestea aia 
sordidă. Ai tupeu să apari aici. Poate că în Texas se fac de-astea, 
dar nu și aici, nu cu fiul meu și cu prietenii lui. 

Se pare că doamna Gage era de părere că, dacă nu poți evita 
o luptă, e mai bine să dai prima lovitură. M-am adunat. 

— Cu tot respectul, doamnă Gage, nu știți ce s-a petrecut și 
nu știți nimic despre sora mea, Julia. E cea mai bună și mai gri- 
julie persoană pe care o cunosc și... 

— Asta e o chestiune subiectivă, a spus ea înțepat. 


— Mamă! 
Georgie a intervenit, însă doamna Gage a redus-o la tăcere cu 


9 privire, apoi s-a întors spre mine. 
— Acum, dacă nu mai ai altceva de zis... 

Nu era o întrebare, ci o invitație să plec. Eram furioasă 
pe Andrew, pe tot neamul lor. Erau niște snobi şi era incre dibi 
de nedrept față de Julia. Dar m-am abținut, imaginându-mi- pe 
Ann stând în fața mea. Ce i-aș fi spus dacă îmi dădeam frâu 
liber? 

— Aţi putea să-l anunțați pe Andrew că am trecut pe aici? 
M-aș bucura să pot discuta cu el. 

— Firește, a spus ea. 

Mi-am notat numărul de telefon pe o bucăţică de hârtie și 
i-am întins-o. A apucat-o între degete ca pe un gunoi toxic, 

— A fost o plăcere să vă cunosc, am spus. 

Și-a strâmbat gura, în chip de răspuns. 

În timp ce aşteptam liftul, fierbeam. S-au deschis ușile. Am 
intrat și am apăsat pe buton. Chiar când ușile începeau să se 
închidă, Georgie s-a strecurat înăuntru. 

— Îmi pare foarte rău, s-a scuzat ea. Îi spun lui Andrew că ai 
trecut pe aici. 

— Messi. Nu cer decât șansa de a-i explica situația. 

— Unde stai? 

— La Plaza, dar ne întoarcem la Dallas mâine. 

Mi-a luat telefonul și a notat în el un număr, apoi a apăsat pe 
butonul „Apelare”. Mi l-a dat înapoi, şi-a scos telefonul din 
buzunarul din spate și s-a asigurat că sună. 

— Sună-mă, dacă mai vii la New York. 


— Aşa voi face. 


Când liftul a ajuns în lobby, am ieșit, ușile s-au închis, iar ea a 
dispărut. 


pe ea, 


ce 


Am petrecut cincisprezece minute în noroi până la glezne, 
încercând să opresc un taxi care să mă ducă în centru, apoi y 
renunțat și am decis să merg pe jos până la hotel. Nu puteau 

mai mult de doi kilometri până acolo, credeam eu. Văzusem ho- 
telul Plaza de la fereastra din livingul familiei Gage. Așa că 
mi-am strâns mai bine trenciul, am ridicat gulerul, am traversat 
Central Park West și am intrat în parc pe 72" Street, dincolo de 
Strawberry Fields. Am luat-o pe prima alee spre sud, direct în 
bătaia vântului, și am constatat imediat că nu prea avansam. 

Pantofii mei subțiri, pătrunși de umezeală, după ce încercasem 
să găsesc un taxi, alunecau și se scufundau în zăpada topită, iar 
după câțiva zeci de metri de mers, picioarele îmi amorțiseră de la 
glezne în jos. Mă aplecam în față, în bătaia vântului ostil, dar la 
fiecare doi pași în față făceam un pas într-o parte sau mă împle- 
ticeam, ba chiar făceam un pas înapoi. Ochii îmi lăcrimau, obra- 
jii mă înțepau și, de câteva ori, bucăţi mari de zăpadă au căzut pe 
capul meu descoperit, udându-mi părul și înghețându-mi pielea 
capului. Mi-am făcut curaj înjurându-l pe Andrew Gage și amin- 
tindu-mi de îndârjirea unor marșuri eroice din istoria Statelor 
Unite, efectuate în condiții cumplite, precum cel al Armatei 
Continentale în căutarea taberei de la Valley Forge’. 

Douăzeci de minute mai târziu, când am cotit spre est, șchio- 
pătam și tremuram incontrolabil. Mă forțam să fac fiecare pas, 
visând cu ochii deschişi că doar câteva minute mă mai despărțeau 
de o baie fierbinte, room service, șosete uscate și un halat plușat. 
M-am gândit iar la sărmana armată a lui Washington și mi-am 
amintit cu oroare că soldații aceia lăsaseră în urmă dâre de sânge 
și multe degete de la picioare în sălbăticia din Pennsylvania, în 
decembrie 1777. Oare și pe mine mă aștepta o soartă similară? 
La Valley Forge se afla una dintre cele opt tabere militare ale Armatei Con- 
Unentale, condusă de generalul George Washington. În septembrie 1777, ar- 
Mata britanică a cucerit orașul Philadelphia, pe atunci capitala Statelor Unite 


ale Americii. Nereușind să recupereze orașul, Washington și-a condus trupele 
câtre tabăra lor de iarnă, situată la Valley Forge, la 29 de kilometri depărtare de 


Philadelphia. (N. red.) 

Când am ieșit din parc, la intersecția cu Fitth Avenue, aproape 
că plângeam. Mai aveam vreo treizeci de metri de mers. Am tre- 
sărit şi am gemut tot drumul pe 59* Street, iar buzele mi-au 
tremurat când am urcat cu greutate ultimele zece trepte de la 
intrarea hotelului. Reuşisem. Am închis ochii şi mi-am intors 
fața spre cer, mulțumind Domnului, şi aproape că m-am prăbuşir 
în brațele portarului. Nu m-a recunoscut, dar şi-a atins borul 
șepcii când am trecut. Am simţit căldura care emana dinspre 
lobby când am intrat pe uşa rotativă. 

La jumătatea lobby-ului, l-am văzut pe Andrew Gage ieşind 
pe aceeaşi ușă. 

Privirile ni s-au întâlnit şi capetele ni s-au întors, şi ne-am 
urmărit din ochi unul pe celălalt. Parcă dansam menuet cu o uşă 
rotativă. Dându-ne seama că niciunul dintre noi nu s-a oprit, am 
intrat iar pe ușa rotativă și de data asta am ieşit din lobby, iar el a 
intrat. A treia oară, a intrat el în lobby și eu m-am plimbat 
iar cu ușa, ajungând, în sfârșit, lângă el. 

— Megan! 

— Andrew! Te-am căutat toată ziua! 

În alte circumstanțe, ar fi părut amuzant. Străbătusem Man- 
hattanul pe viscol, căutându-l întreaga zi, și îl găsisem în lobby-ul 
hotelului. Dar acum eram exasperată şi aproape în lacrimi. 

— Ştiu, îmi pare rău. 

— Ce faci aici? l-am întrebat. 

— Te caut pe tine! Când ai ajuns la birou, eu eram în Bronx. 
Apoi m-am dus la mama, dar traficul era oribil, din cauza zăpe- 
zii, și când am ajuns, plecasei deja. Dar Georgie mi-a spus că eşti 
cazată aici, așa că am venit și am așteptat. De ce a durat atât? 

— N-am găsit un taxi, așa că am mers pe jos. 

M-a privit mai atent. Părul mi se transformase în turțuri lungi, 
castanii. Ochii îmi curgeau, nasul îmi strălucea într-o nuanță 
cireșie, iar haina mea acoperită cu gheață a trosnit când am 

descheiat-o, ca pânzele înghețate ale unei nave pe Oceanul 
Antarctic. Eram sigură că pantofii mei erau pe cale să crape, iar 
atunci picioarele mele sângerânde aveau să distrugă covorul 
foarte scump al hotelului. 

— Eşti... bine? a întrebat prudent. 

— NU! NU SUNT BINE! 

Oare tipam? Nu auzeam bine, având urechile înghețate, dar 
vocea mea părea să fie stridentă. 

— Mi-e frig, sunt udă și arăt ca un animal lovit de mașini pe 
autostradă! 

Nenorocitul a râs. 

— Eşti cel mai arătos cadavru de pe autostradă pe care l-am 
văzut. 

— Îţi bazi joc de mine? N-am niciun chef să fiu batjocorită. 
Maică-ta tocmai și-a bătut joc de mine, vremea și-a bătut joc de 
mine, ŞI... 

— Îmi cer scuze pentru mama. Georgie mi-a spus ce s-a 
întâmplat. S-a purtat așa fiindcă se simte amenințată de tine. 

Doamna Gage se simte ameninţată de mine? Probabil n-am 


auzit bine. 
Ultimul schimb de replici a atras atenția câtorva oameni din 


lobby. 
— Ar fi cazul să nu mai vorbești în dodii, prietene, am spus, 


privindu-l sever. 
S-a foit și m-am întrebat ce avea să-mi spună. Judecând după 


discuția din ultimele două minute, cu siguranță mă aştepta ceva 


uimitor. 
— Uite, de când ţi-am parcat bicicleta, a spus Andrew, nu 


m-am putut gândi la altcineva. Și apoi, la prima petrecere, ai 
apărut cu vânătaia aia și cu tupeu la greu, iar eu am crezut... 

— Că sunt lesbiană! 

— Da! Mi-am cerut scuze pentru asta! 

Adevărat. 

— Trebuie să pricepi că totul în viața mea, din prima zi, a fost 
atât de... previzibil. Şi nimic în ceea ce te privește — nimic din ce 
faci sau din ce spui — nu e previzibil. N-am idee ce vei spune sau 
ce vei face în secunda următoare și ador asta. Apoi, la piscină, ai 
ştiut cine e Gibbon. Și ai avut dreptate: în seara aia am venit 
după tine în grajd fiindcă trebuia să te văd. Și azi m-ai căutat, iar 
eu am crezut că e grozav, așa că am venit să te caut și eu, Și iată-te 
aici. Și mă întrebam dacă... dacă, după ce te schimbi, ai vrea să iei 
cina cu mine, fiindcă mi-ar plăcea să te cunosc mai bine. 

— Eşti dement? 

— Pari supărată. 

— SUNT! 

— De ce? a întrebat el, cu nevinovăție. 

— Fiindcă, după ce sora mea a fost arestată și calomniată, l-ai 
convins pe Zach să-i întoarcă spatele, să nu-i acorde nici măcar 
şansa să-i explice. Chestia asta te caracterizează: nimeni nu are 
voie să aibă vreo vină ori vreun defect și orice urmă de scandal îi 
transformă în paria. Ai idee cât de multă suferință i-ai provocat? 
A suferit enorm. A plâns până a adormit, săptămâni în șir, fiindcă 
nu putea da de el, nu-i putea spune ce s-a întâmplat. Totul a fost 
din cauza ta. Și nu te obosi să negi. Lauren mi-a povestit totul. 

Primele salve atrăseseră priviri, însă replica asta a strâns în 
jurul nostru o mică adunare și cel puțin doi dintre spectatori l-au 
recunoscut pe Andrew, şi-au scos telefoanele și au început să facă 
poze. Andrew i-a privit, dându-și seama ce însemna asta. S-a 
întors spre mine. 

— Când Zach a aflat despre Julia, a explicat Andrew, cu o 
voce mult mai calmă decât a mea, m-a întrebat ce să facă, fiindcă 
e cel mai bun prieten al meu. Am discutat despre tipul ăla și 
despre circumstanțe. Am spus că eu cred că e posibil ca ea încă 

a-l iubească. Au fast împreună o perioadă mult mai lungă decât 
periaala de cànd Zach şi Julia se cunosc. 

— Dar nu-i adevărat! Nu e indrăgostită de Tyler! E nebună 
dură Zach! 

— Nu asta a lăsat să se înțeleagă, a spus Andrew. Era cu el în 
nua aia E clar că au un... trecut comun. l-am zis lui Zach că 
cipul àh, Tyler, pare instabil, periculos, așa că ar fi mai bine să lase 
barurile să se calmeze, să se detașeze puțin. A fost de acord, așa 
că i-am sugerat să revină la New York şi să-i acorde surorii tale 
spațiul necesar ca să înțeleagă ce doreşte. 

— Dar de ce nu a sunat-o? Julia i-ar fi putut explica. Exact 
asta i-ai făcut tu lui Hank. la Harvard. 

A mijit ochii auzind numele lui Hank. 

— În primul rând, decizia lui Zach de a veni la New York și 
de a o suna sau nu pe Julia îi aparține. l-am spus doar că mi se 
pare ințelept să facă un pas în spate. Dacă m-ar întreba din nou, 
astăzi, i-aş spune la tel. E prietenul meu şi i-am spus ce am crezut 
că e corect şi prudent să facă. 

Acum. privirea lui era și mai precaută. 

— Cât despre Hank, orice ţi-a spus, nu-i adevărat. 

Dispreţul cu care i-a rostit numele a fost picătura care a um- 
plut paharul. 

— Mi-a spus ce s-a întâmplat. Să auzim versiunea ta, am 
cerut eu. 

= Îmi pare râu, nu pot. 

— Arunci ştii ce, Andrew Gage? ÎI cred pe el. Varianta lui are 
logică. L-ai indepărtat pe Hank și acum i-ai spus prietenului tău 
să facă la fel cu Julia. 

— Nu ştiam că asta crezi despre mine. 

În jurul nostru se adunaseră cel puțin douăzeci de persoane, 
inclusiv angajații hotelului, nesiguri ce să facă. În fond, era vorba 

despre Andrew Gage. Se făcuseră zeci de fotografii. Andrew nu 
i-a băgat în seamă, dar mă privea supărat. 

— Îmi pare rău că ţi-am irosit timpul, a spus. 

— Nu te iert! am strigat spre spatele lui întors. 

A trecut o ultimă dată prin ușile rotative, luminat de blițurile 
aparatelor de fotografiat, cu mâinile vârâte în buzunarele jachetei, 
pășind în noapte. Aparatele s-au întors spre mine, iar eu m-am 
ferit și am fugit spre lift. Personalul hotelier i-a împiedicat pe 
curioși să mă urmărească. În interior, cu uşile închise, am început 
să tremur. 

Ce naiba s-a întâmplat? 


cea 


Am rămas sub șuvoiul de apă fierbinte al dușului până când 
m-am încălzit pe dinăuntru. Mi-am spălat părul și m-am frecat 
bine și m-am înfășurat în halatul gros al hotelului. M-am ghe- 
muit pe un scaun și am parcurs în minte tot ce-i spusesem lui 
Andrew despre Julia și despre Hank. Îl străpunsesem cu adevă- 
rul, dar nu mă simțeam victorioasă. Am ignorat dinadins faptul 
că Andrew Gage tocmai stătuse într-un lobby aglomerat și își 
mărturisise sentimentele față de mine. Nici măcar nu puteam să 
concep chestia asta. 

Când s-au întors mătușa Camille și Abby, ne-am întâlnit în 
restaurantul hotelului, să mâncăm. Au întrebat ce făcusem în tim- 
pul zilei și le-am spus că rămăsesem în cameră și mă uitasem la 
filme vechi, la TV. Abia dacă m-am atins de peștele cu cartofi 
prăjiți și apoi m-am întors în cameră, m-am băgat sub pături și 
am stins lumina. Dar mintea îmi zbârnâia și nu-mi găseam locul, 
indiferent cum aranjam pernele. 

Intr-un târziu, am reușit să adorm, dar am dormit prost şi 
m-am trezit prost dispusă a doua zi dimineață. M-am îmbrăcat 
cu blugi și tricou și mi-am luat o șapcă pentru drumul până la 


262 cæ Jonah Lisa Dyer şi Stephen Dyer 


aeroport. Odată ajunsă în Suburbanul lucios, m-am cocoșat pe 
banchetă și am privit pe geam. Zăpada superbă de ieri devenise 

este noapte o supă groasă și murdară. Traficul se mișca greu, iar 
oamenii fără chipuri, purtând căciuli întunecate, căști în urechi şi 
haine imense, tropăiau prin mocirlă. 

Tot oraşul ăsta e o litieră imensă, m-am gândit. Am închis ochii 
și mi-am sprijinit capul de geam. 

Ding! 

Telefonul lui Abby a piuit, iar ea a citit mesajul. 

— Doamne, vești bune! Au renunțat la toate acuzaţiile! 

Mătușa Camille și eu ne-am uitat la ea. 

— Serios? am întrebat. 

— Hunter spune că audierea a decurs exact cum speram, a 
lămurit Abby, încă citind. Julia a scăpat. Nu mai există nicio 
acuzaţie și nici nu are cazier. 

— E minunat! a exclamat mătușa Camille. 

— A spus că tati s-a descurcat grozav! a adăugat Abby, zâmbind. 

— Grozav! m-am bucurat eu. 

— Şi vine să ne ia de la aeroport! 

— De ce ai primit vestea de la netotul ăla și nu direct de la 
unchiul Dan? 

Abby m-a privit de parcă o pocnisem, iar mătușa Camille s-a 
infoiat. 

— Ca să știi și tu, Megan, Hunter ne-a fost de mare ajutor cu 
problema ]uliei. A strâns toate rapoartele poliției, a întocmit acte 
Și a ajutat foarte mult. 

— Dar de ce? am întrebat. 

— Fiindcă e drăguţ și mă place, m-a lămurit Abby. A asistat 
la audiere în dimineața asta fiindcă l-am rugat eu. Voiam să aflu 
imediat ce apar vești. 

— Ah! am răspuns. 

amabil cu mine, iar eu îl plac mult. 

— Îmi pare rău. Nu știam, am îngăimat. 

— Ai fi putut să întrebi, mi-a reproșat Abby. Ştiu că ai multe 
pe cap, dar, deși am petrecut o săptămână împreună, nu m-ai 
intrebat nici măcar o dată ce mai fac. 

— Îmi pare tare rău. 

— E în regulă, a răspuns Abby, îmbunată. Dar, serios, mâcar 
gândește-te uneori că e posibil să n-ai dreptate chiar mereu. 

Am tăcut tot restul drumului spre aeroport. Dacă Abby — 
Abby cea dulce, veselă şi relaxată — avusese o asemenea izbuc- 
nire din cauza mea, atunci inseamnă că egoismul meu atinsese 
niveluri legendare. Comentariul ei, cum că nu am dreptate în 
toate privințele, mă afectase. Oare chiar așa mă vedeau oamenii: 
Ca pe o ştie-tot, gen Hermione Granger? Mă zbăteam între neli- 
niștea cu privire la purtarea mea urâtă față de ea şi bucuria pe 
care o simţeam la gândul că acuzațiile împotriva Juliei fuseseră 
anulate. 

Ne-am înregistrat bagajele în aeroport şi am trecut prin veri- 
ficarea de securitate, apoi ne-am îndreptat spre terminalul nostru. 
Ne-am cumpărat cafea, iar Abby s-a dus la baie, în timp ce mă- 
tuşa Camille și eu am trecut pe lângă un chioșc cu ziare și reviste. 
Chiar acolo, pe un rastel, am văzut Daily Times, ediţia de New 
York. Articolul principal era despre Wall Street, dar chiar dede- 
subtul titlului se afla o imagine a lui Andrew Gage în lobby-ul 
Hotelului Plaza, îmbrăcat exact cum îl văzusem seara trecută. 
„Bruneta misterioasă îl respinge pe Făt-Frumos.” 

— Cred că o să cumpăr niște reviste, să citesc în avion, a spus 
mătușa Camille, intorcându-se spre chioșc. 

Am apucat-o repede de umăr și am îndepărtat-o de ziare. 

— Nu, nu, nu! Stai jos, mătușă Camille, îți iau eu ce reviste vre 

— Chiar deloc, am spus, călăuzind-o spre terminal. Ai făcut 
atât de multe pentru mine săptămâna asta! Și mă simt oribil pen- 
tru ce am spus. Serios, mergi acolo. 

Foarte, foarte departe. 

I-am găsit un loc aproape de terminal, iar eu m-am întors la 
chioșcul Hudson News, să-i cumpăr People și New York Times, și 
„orice altceva care arată interesant”. Dar mai întâi, am cumpărat 
Daily News. 

Poza care îl înfățișa pe Andrew fusese decupată de la talie la 
cap. Se uita la cineva, iar trăsăturile sale superbe erau aprinse de 
mânie. 

Sub poza lui era o poză de-a mea; de fapt, era o imagine din 
spate a umărului meu și a părului. Cumva, slavă Cerului, nu îmi 
surprinseseră fața. Am desfăcut ziarul și am citit în diagonală 
articolul — o relatare însuflețită a ciorovăielii noastre din lobby. 
Dar nu mi se pomenea numele. Eram numită „o tânără necunos- 
cută”, conform „sursei de informaţii de la hotel”. Articolul mai 
avea o poză: Andrew în timp ce se îndepărta, cu mâinile în buzu- 
nare. Autorul specula cine avea îndrăzneala să-l respingă pe 
Andrew Gage și ce însemna asta din perspectiva relației sale cu 
„superba Lauren Battle, din Dallas”. Fotografia ei, micuță, trona 
în partea de jos a paginii. 

Am privit iar fotografia lui Andrew și am remarcat un lucru 
pe care nu-l văzusem atunci: suferință. M-am gândit la tot ce 
spusese înainte să-l fac cu ou și cu oţet. Se gândise la mine luni 
de zile, de când ne întâlniserăm, încă de la faza cu bicicleta. Și îi 
scrisese lui Georgie despre mine, iar ea știa cine sunt, și mama lui 
se simțea amenințată de mine. 

În tot acest timp, îl înțelesesem greșit. 

Douăzeci şi patru 
ua 


x 


Megan îşi pune judecata la îndoială 


— Ştiţi cu toții că nu prea mă pricep la discursuri, însă vreau 
să spun că am o veste mare și mă bucur s-o pot împărtăși cu voi, 
a spus tata ținând în mână un pahar cu vin roșu. 

Era vineri seara, cu o zi înaintea petrecerii noastre, iar mama 
și tata organizaseră o cină în familie, ca să sărbătorească vânzarea 
fermei. Contractele fuseseră semnate, cerneala se uscase pe hâr- 
tie. Ceea ce începuse ca o discuţie cu câteva luni în urmă, la 
Centrul Nasher, se transformase în realitate. Părinții mei îl invi- 
taseră pe Hank să ni se alăture. 

— Lucy... a continuat tata, întorcându-se spre mama. Nu 
m-aș fi descurcat fără tine și nici n-aş fi vrut. 

Mama i-a zâmbit. 

— Fetelor, probabil că se va termina cu afacerea cu vite de la 
Aberdeen și cu numele McKnight, însă ele vor face mereu parte 
din identitatea voastră. Vă trageţi dintr-o familie grozavă, O fa- 
milie care a reușit foarte multe cu foarte puțin și a construit cevâ 
care a dăinuit o sută cincizeci de ani. Nu vă uitaţi originile; ce 
reprezentați, și să știți că sunteți capabile de lucruri mărețe. 

— Nu vom uita, am spus eu, iar Julia a încuviințat. 

- Hank ~> tata s-a Întors spre singurul nostru musafir —, 
sunt bucuros că ești alături de noi în seara asta... 

Dacă zborul de la New York la Dallas semănase cu orele de 
după o înfrângere într-un meci de fotbal, cele două săptămâni 
petrecute acasă fuseseră ca un campionat național. Nu doar că 
vânzareu fermei Aberdeen se finalizase cu o căruță de bani în 
cont, dar Hank ne spusese că avansul pentru toate cele douăzeci 
şi cinci de parcele supradimensionate fusese plătit deja — terenul 
se vânduse peste noapte. Pentru prima dată în viața lor, părinții 
mei urmau să nu mai aibă datorii. Pluteau de ușurare, ca niște 
dopuri la suprafața apei, relaxaţi și zâmbitori. Nu-i mai văzusem 
niciodată așa. Nu știi ce greutate porți până nu o lași jos. 

lar mama punea la punct petrecerea vieții ei. Cum costul nu 
mai era o problemă, dintr-o sală de mese la un hotel, hotărâse ca 
petrecerea să aibă loc la Clubul Turtle Creek. Cvartetul devenise o 
orchestră de cameră, șampania Veuve Clicquot preluase ștafeta de 
la un „verișor” californian mai puțin important, meniul era mai 
complicat, iar orarul comandase mii de flori în plus. Această dez- 
voltare subită a balului McKnight se datora în special faptului că 
bugetul nu mai avea restricții, iar eu reușeam să vând locuri la 
mese. CGsăsisem o organizație numită Refugiul, care se ocupa de 
violența împotriva femeilor. Doamnele adorau ideea asta și, dând 
telefoane și socializând la petreceri, am vândut o sută de mese de 

câte șase locuri, iar apoi o sută patruzeci. 

Așa că totul era minunat: ferma se vânduse în câteva minute, 
iar căsnicia părinților mei era salvată. Succesul balului nostru era 
asigurat, și acum eram la fermă, ascultându-l pe tata, care îi mul- 
fumea prietenului meu atent, deștept și chipeș pentru că făcuse 
ca toate astea să fie posibile. Ar fi trebuit să mă simt cutorică. 

Dar nu să simțeam așa. 

Aveam în stomac un nod cât un puc de hochei. Timp de două 
sâptâmâni, încercasem să-l ignor, să-l dizolv sau să-l diger. Dar 

rămăsese acolo. Mă necăjea ceva important. Și nu era vorba doar 
despre Andrew Gage, ci și despre sora lui, Georgie. 

Îmi plăcea foarte mult Hank și nu-mi venea să cred că m-ar 
fi mințit. Dar când o întâlnisem pe Georgie Gage, în New York, 
îmi păruse adorabilă, o persoană cu care mi-ar fi plăcut să fiu 
prietenă, nici pe departe manipulatoarea nebună pe care o descri- 
sese Hank. Așa că mă înșelam cu privire la unul dintre ei — Și asta mă 
irita groaznic. Dar care dintre ei? 

— În cinstea lui Hank Waterhouse! Îți mulțumesc mult. 
Foarte, foarte mult! 

Tata a ridicat paharul, și toată lumea i s-a alăturat. Am zâm- 
bit și am râs, iar Hank a rânjit prostește. Am ciocnit, dar tot 
simțeam pucul ăla de hochei. 

— Vrem discurs! a cerut mama și a lovit cu furculița în pahar. 

Eu și Julia am râs, iar Hank s-a ridicat. 

— Păi, totul i se datorează lui Megan. 

Hank s-a întors spre mine, cu ochi iubitori. 

— Am știut, din prima clipă în care ţi-am văzut fotografia, că 
mă așteaptă ceva bun. Și să mă aflu aici, să particip la toate astea... 
nimic nu s-ar fi întâmplat fără tine. 


ce 


— Bună dimineața, frumoaso! a spus Hank și m-a sărutat. 

Eram dezbrăcați, sub cuverturi, unde era cald și bine, iar noi ne 
simțeam relaxaţi. 

— Vrei cafea? 

— Mănânci, calule, ovăz? 

A zâmbit auzind gluma mea jalnică çi a intrat în bucătărie. 
I-am admirat fundul gol și m-am gândit din nou la cuvintele lui 
din seara de dinainte — probabil cel mai drăguţ lucru pe care 
mi-l spusese vreodată cineva. 


Din prima clipă în care ţi-am văzut fotografa... 

Am înlemnit. 

Când Hank și eu ne întâlniserăm pe verandă, mă întrebase 
dacă sunt debutantă sau dacă sunt rudă cu o debutantă. Mi-am 
amintit că îi răspunsesem „ambele”. Și nu știa cum mă cheamă. 
Făcuserăm cunoștință. Dar, dacă îmi văzuse fotografia, trebuie să 
fi fost cea din anunț, iar numele meu fusese scris chiar sub ea. 

Oare venise anume ca să mă caute în seara aceea? 

— Unde pleci? 

Hank a apărut în ușă, încă dezbrăcat, aducând două căni cu 
cafea. 

Îmi pusesem deja blugii și îmi legam șireturile. 

— Am uitat că am o probă pentru rochie în dimineața asta. 
Mama mi-a trimis mesaj să-mi amintească. 

— Şi cafeaua? a întrebat, ridicând una dintre căni. 

— Îmi cumpăr de undeva, am spus și am intrat în living. 

— Ne vedem diseară? 

— Sigur. 

Am urcat în mașină și am pornit motorul. lemându-mă să nu 
fiu văzută de la fereastră, am condus câteva străzi și am parcat pe 
o alee liniștită, sub un ulm. Iremuram. 

Megan, calmează-te! Eşti paranoică. Trebuie să existe o expli- 
catie rezonabilă pentru ce a spus Hank. Doar că nu-mi venea 
niciuna în minte. Și nici nu-l puteam întreba direct. 

Dar exista o persoană cu care puteam discuta. Avea să fie ciu- 
dat, însă groaza care mă apăsa nu avea să dispară până când nu 
rezolvam situația. 

— Georgie? Bună. Sunt Megan McKnight. 

— Doamne! Bună! 

— Ai un minut? am întrebat. 

— Sigur. Ce mai faci? 


— Bine... cred. 
— Știi că ai apărut în ziarul local? 

— Da, a fost straniu. 

— Vreun efect în Texas? 

— Nu, încă nu, sau n-am aflat eu nimic. Dar acolo? 

— Mama s-a crizat, la fel și Lauren. 

Păi, dac-ar ști omul ce-o păți, dinainte s-ar feri. 

— Eu și Andrew discutam despre sora mea, Julia, și lucrurile 
au scăpat de sub control. Nu știu de ce și-au imaginat că era o 
ceartă între îndrăgostiți... 

— Aha, a spus Georgie, fără să pară convinsă. 

Stiam că nu mă crede, însă nu o sunasem ca să discutăm des- 
pre asta. M-am pregătit să-i pun întrebarea dificilă. 

— Uite, Georgie, te-am sunat pentru că... sunt convinsă că nu 
știi, dar am o relație cu Hank Waterhouse... de câteva luni. 

A urmat o tăcere stânjenită, chinuitoare. Deloc în largul meu, 
am încercat s-o destram. 

— Știu că Andrew și Hank au avut neînţelegeri și că poate... 
și tu eşti implicată în ele. Acum s-a întâmplat ceva, așa că încep 
să cred că poate nu știu adevărul. Speram să mă poți ajuta cu... 
versiunea ta. 

O altă pauză chinuitoare, apoi a oftat. 

— Îmi pare rău. Era ultimul lucru pe care mă aşteptam să-l 
aud de la tine. Firește că Andrew nu mi-ar fi spus niciodată că te 
vezi cu Hank, a răspuns Georgie, într-un târziu, 

A inspirat adânc. 

— Detest să-mi vâr nasul unde nu-mi fierbe oala, am spus. 

— Nu, e OK. Îţi povestesc. L-am cunoscut de Ziua Recunoș- 
tinței, în primul lui an la Harvard — era coleg de cameră cu 
Andrew și a venit în casa noastră de pe Martha's Vineyard. Aveam 
șaisprezece ani. 

— Da, am spus, bifând în minte prima căsuță. 

— M-am îndrăgostit de el în primele cinci minute, a conti- 
nuat Georgie. Ca toată lumea, de altfel. Niciunul dintre noi nu 

mai întâlnise un tip atât de chipeș, de fermecător, de manierat și 
de amuzant. Era perfect. Dar m-am îndrăgostit de el, ştii tu, în 
sensul celălalt. Și în acel prim weekend, când s-a întors la Boston, 
avea numărul meu de telefon. 


— Continuă. 
— In ziua următoare, luni, mi-a trimis un mesaj. Tot ce mi-a 


spus a fost: Am o problemă. Şi m-a surprins, așa că i-am răspuns: 
Ce s-a întâmplat? lar el mi-a scris: Mă gândesc... 

— .„„.mereu la tine, am spus amândouă, la unison. 

Cuvintele ei — acele cuvinte — m-au țintuit în scaunul mașinii. 

— Așa că m-am topit. Toată luna următoare ne-am scris 
mesaje permanent, și uneori mă suna noaptea târziu. Apoi a petre- 
cut vacanța de Crăciun la noi. Ne-am culcat împreună în prima 
seară și în fiecare seară după aia. Mă strecuram în camera lui, iar 
el mă aștepta, și a fost cea mai frumoasă săptămână din viața 
mea. În primul rând, sexul era extraordinar... 

Totul îmi era atát de familiar, încât a trebuit să mă pregătesc 
sufletește pentru restul poveștii. 

— Dar, mai mult decât atât, aveam un iubit secret, pasional, 
iar el... mi-a acaparat viața. Nu sunt mândră de asta, fiindcă ar fi 
trebuit să am mai multă minte, însă nu mă puteam abține, iar el 
nu voia să mă abţin. Mi-a spus de la început că mă iubește, că 
sunt atât de matură, de frumoasă! Parcă eram beată tot timpul. 
După aia, când s-a întors la școală, a fost o nebunie. M-am dus 
pe ascuns la Boston și am stat la un hotel câteva weekenduri. I-a 
spus lui Andrew că face voluntariat. lar vara următoare a venit 
la noi acasă și a lucrat pe Martha's Vineyard, și totul a continuat. 
La fel și toamna următoare, iar apoi, chiar înainte de Crăciunul 
din al doilea lor an de facultate, am mers la Boston. Am stat la un 
hotel și... în fine, făceam sex tot timpul. 


— Înţeleg. 
Era puţin spus. Transpiram și pălisem, iar stomacul îmi tresărea. 

— Câteva săptămâni după aia, niște tipi de la Harvard au dat 
o petrecere, iar Hank le-a arătat... o filmare pe care o făcuse în 
noaptea anterioară. N-am știut nimic despre asta. Și-a folosit 
laptopul ca să filmeze. Și... 

— Nu ești obligată să-mi spui toate astea, Georgie. 

— Dar vreau să-ți povestesc. Și trebuie s-o fac, a spus Georgie 


apăsat. Habar n-aveam că aveți o relație, iar el e un om rău, așa că 
trebuie să știi toate astea. 


— Bine. 
— S-au uitat la filmare, iar el s-a lăudat, spunându-le că se 


culcă cu bogătașa Americii, plus alte lucruri scârboase despre 
mine, despre chestiile pe care le făceam pentru el. În orice caz, 
toate astea au ajuns la urechile lui Andrew. 

— Doamne! am șoptit. 

— Da. Andrew a vrut să-l omoare. 

Îmi închipuiam furia lui Andrew. 

— Dar în același timp era îngrijorat pentru mine, pentru felul 
în care m-ar fi putut afecta toate astea. Nu doar filmarea, ci și 
faptul că eram îndrăgostită și că aș fi suferit enorm. Fără să-mi 
spună, Andrew s-a dus acasă și i-a zis totul mamei. 

— La naiba! 

— Nici n-ai idee. M-a întrebat direct dacă am o relație... 
sexuală cu el. Îmi citea adevărul pe chip și nu puteam nega, eram 
atât de îndrăgostită! Apoi, mama... mi-a spus ce știa. Eram în- 
grozită. Doar nu mi-ar fi făcut asta! Să ne filmeze și după aia să 
le arate altora filmarea? Nu așa era tipul pe care-l cunoșteam... 
sau pe care credeam că-l cunosc. A fost oribil. Pe urmă, mama m-a 
întrebat despre filmare și i-am spus adevărul, că nu ştiam nimic 
despre asta. Îi trimisesem mesaje, da, și chiar câteva poze deo- 
cheate, însă în ele fața mea nu se vedea. Citisem despre asemenea 
lucruri, iar familia mea... Ştii cum e. I-am jurat că nu știusem. 
Și-a dat seama că eram devastată, 

— Doamne! Aveai... șaptesprezece ani? L-au pus sub acu- 


zare? A fost arestat? 


— Nu... 


— Dar te-a filmat fără aprobarea ta, iar pe atunci întreținuse 
relații sexuale cu tine, o minoră. 

— Trebuie să înţelegi niște lucruri despre familia noastră. 
Mama... Acuzaţiile ar fi presupus un proces la tribunal, publici- 
tate negativă. lar eu eram abia în penultimul an de liceu. Se 
întâmpla înainte să absolv. S-a gândit că m-ar distruge pentru 
totdeauna. 


— Ce-a făcut? 
— Mama și Andrew s-au dus să discute cu el. 


— Serios? 
Am încercat să-mi imaginez scena. 
— Serios. S-au dus la Boston, iar ea i-a cerut lui Hank să se 


întâlnească la prânz, la hotel. I-a spus că e vorba despre afaceri, 
iar când a ajuns el acolo, mama și Andrew l-au pus față în față cu 
avocatul nostru. Hank a pretins că fusese o farsă, dar, după ce 
avocatul i-a explicat ce infracțiuni comisese și la ce consecinţe se 
putea aștepta, a devenit foarte tăcut. 

— Nu îmi vine să cred. 


Dar credeam fiecare cuvinţel. 
— Nici eu n-am putut să cred atunci. Nu reușeam. Am crezut 


că mi-a picat cerul în cap. Nu mă puteam ridica din pat. Dar 
Andrew și mama erau hotărâți să pună capăt tărășeniei. 

— Și l-au pus sub acuzare? 

— Nu. Amintește-ţi că mama dorea cu disperare să evite scan- 
dalul, așa că i-au propus o înţelegere. Fie le vindea laptopul lui, 
fie aveau să-l dea în judecată. 

— Nu înţeleg. 

— A fost ideea avocatului. Dacă îi cumpărau laptopul, nu era 
ca și cum l-ar fi plătit să tacă, fiindcă ar fi cumpărat ceva de el, ceva 
tangibil. 

— Cât i-au oferit? 

— Două sute cincizeci de mii. 

— Uau! Un sfert de milion pentru un laptop? 

— Da, știu, a spus Georgie. L-au obligat să semneze un act în 
care declara că nu deţine copii ale filmării. Și, în final, că urma să 
părăsească de bunăvoie Harvardul și să nu se mai întoarcă la uni- 
versitatea asta sau să încerce să fie reprimit acolo și să nu mai 
contacteze vreodată pe nimeni din familia noastră. 

— Ce a făcut? 

— Le-a dat laptopul și mama i-a scris un cec. 

— lar el l-a luat, a venit în Texas, s-a înscris la A&M și a 
intrat în Corps. Ticălosul! 

I-au plătit studiile. Masina, probabil. Și costumele. 

— Da. 

Să-mi spună toate astea îi fusese dificil. Își trăgea nasul. 

— Îmi pare atât de rău, Georgie! Dar mulțumesc că mi-ai spus. 

— Sunt bucuroasă că ţi-am povestit. 

Cumva, mi se păruse mereu prea frumos ca să fie adevărat. 
Hank era prea perfect. Dar mai era un lucru de lămurit. 

— Georgie, de ce nu mi-a zis Andrew nimic din toate astea? 

— A, n-ar spune nimănui. E loial și sincer, poate chiar prea 
loial. Consideră că lucrurile astea țin de intimitatea mea și că 
depinde doar de mine să le dezvălui. Dacă Andrew are un cusur, 
cusurul ăsta e că nu-i foarte... sociabil. Îi vine greu să comunice 
cu oamenii și să-i cunoască. Dar e unul dintre băieții buni. 

— Sunt o idioată, am declarat. 

Deși nu știam precis de ce, mi-am dat seama că Hank mă 
jucase pe degete încă de la început. lar eu mă luasem după el, câ 
o mangustă care intră într-o gaură de șarpe. Andrew încercase să 

mă avertizeze, și încă de câte ori? Dar cu mă crezusem prea dep- 
teaptă, fusesem prea încăpățânată și prea sigură de judecata mea. 

— Megan, fie ţi-a făcut ceva rău? 

— Nu sunt sigură, dar am un presentiment. 

— Încrede-te în presentimentul ăsta, te rog, a spus Georgie. 
Te rog. 


Douăzeci şi cinci 
ua 


A 


Megan vine la bal „înarmată 


În cele câteva ore de după discuția cu Georgie, m-am simțit 
de parcă aș fi ținut în mână o grenadă fără cui. Am ținut-o în cele 
trei ore în care Margot mi-a aranjat peruca imensă și mi-a cusut 
rochia. Am ținut grenada asta în mână în timp ce eram cu fami- 
lia mea, în limuzină. Sigur, voiam s-o arunc, să scap de ea sau 
măcar să i-o pasez cuiva. Dar cui? Mamei? Găzduia o petrecere 
cu nouă sute de invitați. Juliei? Se pregătea pentru o seară de 
întrebări bine-intenţionate, însă băpgăcioase, cu privire la ce li se 
întâmplase ei și lui Tyler. Tatei? Tocmai semnase înțelegerea 
vieții lui și era în al nouălea cer. De ce să-i fac una ca asta? Ar fi 
fost perfect dacă i-aș fi putut povesti lui Cat, însă nu mai vorbi- 
sem cu ea încă de la cearta din vestiar. Nu aveam altă soluție 
decât să țin grenada la mine. Mă simțeam neliniștită și agitată, 
ingrijorată că o s-o scap sau că o să explodeze în timpul petrecerii. 

Eram sigură că Hank mă luase la ochi. Dar de ce? Nu eram 
cea mai sexy debutantă, Nici cea mai bogată. Mă îndoiam că ne 
filmase făcând sex, fiindcă asta nu avea potențial de scandal — 
pe cine ar fi interesat așa ceva? Nu, trebuia să fie vorba despre 

afacerea cu pământul, însă nu mi se părea nimic suspect la ea, 
Noi îl convinseserăm să se implice, el executase schițele pe baza 
specificațiilor — așa că unde era clenciul? Știind că urma să-l văd 
la petrecere, stomacul mi se strângea ghem. Ce să-i spun? Avea 
să simtă că e ceva în neregulă? Măcar nu era partenerul meu la 
petrecere. Mama și mătușa Camille se înțeleseseră mai devreme 
ca fratele lui Abby, Simon, să o însoțească pe Julia la petrecerea 
lui Abby, și pe mine, la a mea. 

Din fericire, toată neliniștea acumulată cu privire la nereușita 
petrecerii noastre s-a evaporat când i-am aruncat o primă privire 
„Balului mascat venețian” organizat de mama. Piaţeta de la intra- 
rea Clubului Turtle Creek fusese transformată în Piaţa San 
Marco, pe la 1760. Luminată de torţe și lămpi aprinse, era mis- 
terioasă; o lume fantastică, în parte târg stradal, parte spectacol 
de magie, cu jongleri, un fiașnetar cu o maimuțică, contorsio- 
niste, înghițitori de flăcări și artiști de toate felurile, cu toţii turu- 
ind în italiană către oaspeții uimiţi. În timp ce musafirii înaintau 
prin mulțime spre ușile masive, hoţii de buzunare îi jumuleau și 
apoi îi uimeau restituindu-le bijuteriile, ceasurile și portofelele 
șterpelite, scuturând din deget și atenționându-i să se păzească 
mai bine. 

În interiorul sălii de bal în stil sudist, o orchestră de cameră 
cânta muzică de epocă. Pereţi de piatră încadrau balconul și fresce 
de un roz aprins — reprezentând îngerași grăsuni, dezbrăcați, 
care suflau în trompete — decorau tavanul boltit. Aici, lumina 
provenea de la un candelabru cu lumânări adevărate, atârnând 
din tavan. Sute de lumini pâlpâitoare se reflectau în măștile imense 
care se răsuceau și se contorsionau, suspendate de tavan. 

Afară, invitaţii coborau din verandă și străbăteau o străduță 
pietruită, peste care se lăsase ceața, către un doc cu bărci, unde se 
legănau trei gondole lungi, pe Turtle Creek. De acolo, porneau 

câte doi, patru sau șase, sub pături groase, în timp ce gondolieri; 
cântau romanțe și vâsleau pe apa întunecată, verzuie — o copie 
fidelă a Lagunei venețiene. Treceau pe sub un podeț de Piatră 
arcuit, recreat încât să semene cu vărul său italian, iar la întoar- 
cere, vedeau luna. Nu era reală, însă așa părea. 

Din clipa în care ajungeai acolo, erai transportat în urmă cu trei 
sute cincizeci de ani. Și ce dacă mama depășise bugetul? Vându- 
serăm ferma și, curând, urma să vindem și vacile. Era suficient ca 
să ne șteargă datoriile și să ne ofere un venit consistent. 

Firește că toată lumea purta costume extravagante, iar Margot 
se întrecuse pe sine. Inspirată de portretele lui Tițian, ne îmbră- 
case ca pe o familie ducală. Tata purta o redingotă de culoarea 
marmeladei de portocale, peste o cămașă țesută, maronie, cu bră- 
cinari și cizme înalte și o pălărie mică, neagră. Purta și mască. 
Mama și Julia purtau peruci înalte, de epocă, și aveau un machiaj 
spectaculos. Margot o îmbrăcase pe mama într-o rochie de cati- 
fea albastră, cu mâneci întregi, care avea un pieptar de in de 
culoarea fildeșului. Masca ei tip lornietă se asorta cu rochia şi era 
decorată cu o pană. Julia și eu eram fiicele nevinovate. Pentru 
Julia, alesese un brocart greu în nuanța coniacului, cu un șal azu- 
riu, iar pentru mine, o mătase simplă de culoarea smaraldului, 
încrustată cu mii și mii de mărgele de sticlă de un galben palid. 
Ambele rochii erau fără umeri, cu un corset strâmt peste o fustă 
largă. Masca Juliei, care-i acoperea ochii și nasul, era maronie cu 
auriu și avea un trandafir într-o parte. A mea, ceva mai lată, era 
din dantelă aurie filigranată, în formă de fluture. Toate materia- 
lele erau îndrăznețe și luminoase, iar noi străluceam unii lângă 
alții și ne întâmpinam musafirii, care stăteau la coadă. 

In final, numărul invitaţilor a depășit nouă sute, așa că Simon, 
Julia, mama, tata ȘI eu ne-am petrecut două ore întâmpinându-i. 


Ioți purtau măști — unele mici, prin care chipurile se zăreau 

ușor, altele mai mari și mai elaborate. Unii invitați aveau măști 
care le acopereau capetele. Deseori, nu îi recunoșteam înainte să 
și le dea jos, de obicei strigând „Ghici cine-i?”. Mătușa Camille 
și unchiul Dan purtau măști superbe, în formă de capete de 
bufniţă și de vultur. Sydney, însoțită de Hunter, alesese o lornietă 
simplă, iar el, masca Fantomei de la Operă — o alegere previzi- 
bilă și jalnică. Ann Foster a venit singură, purtând o rochie cla- 
sică, simplă, albastru-închis, și o mască bătută cu perle. Ashley 
Numărul Doi și Stephen Cromwell au sosit și ei, apoi Abby și 
partenerul ei — ea purta o mască de carnaval, cu pene, și el, una 
de măscărici de commedia dell'arte. 

Și mai distractiv decât să le văd pe celelalte debutante a fost 
să mă întâlnesc cu personalul de la fermă și cu echipa mea de 
fotbal, ferchezuiţi cu toţii. Silvio și soția lui au venit îmbrăcați ca 
niște crescători de vite europeni, iar Cat și sora ei, împreună cu 
părinţii lor, au fost și ei prezenți, în costume regale spaniole. 
Firește că i-am complimentat, fiindcă sigur cheltuiseră mulți bani 
pe costume, și-mi dădeam seama că extravaganța balului îi șoca. 

— Nu credeam că vei veni, i-am spus lui Cat, dar mă bucur 
mult că ești aici. 

A fost ușor stânjenitor, dar n-am avut timp să-mi trag sufle- 
tul. Au mai trecut câteva cupluri, iar când am ridicat privirea, mă 
așteptau un lup și o pisică. 

— Surpriză! a strigat Ashley Numărul Unu, ridicându-și pe 
frunte masca de pisicuță cu mustăți. Ţi-am adus ceva. 

A arătat spre lupul de lângă ea, și am știut că era Hank. 

Și-a ridicat masca. 

— Arăţi... superb, a zâmbit el larg. 

— Mulţumesc. 

Mi-am păstrat calmul, sperând ca vocea să nu mă trădeze. 


S-a aplecat să mă sărute pe obraz. 

— Vino să mă cauţi mai târziu, în pădure, a mârâit Hank pro- 
vocator. 

Știind ce-i făcuse lui Georgie, m-au trecut fiorii. Voiam să fug 
la baie și să-mi şterg energic obrazul. Dar m-am mulțumit să 
chicotesc. 

— Să vă distrați! le-am urat eu. 

S-au îndepărtat, iar el s-a apropiat de mama și i-a strâns tatei 
mâna. M-am întrebat cum să-l evit întreaga seară. 

Au trecut cupluri după cupluri. M-am gândit că nu se mai 
sfârșea. Când au început să apară străini, au sosit, în sfârșit, 
Lauren și partenerul ei. Ea purta o rochie de mătase turcoaz și o 
mască pentru ochi asortată, bătută cu pietre prețioase, dar și 
o podoabă pentru cap din pene de păun. Avea un evantai asortat. 

— Sunt atât de încântată să fiu aici! a spus ea monoton. 

A întins mâna. Ne-am salutat scurt, dar mi-am dat seama că 
și-ar fi dorit să-mi scoată ochii. Niciuna dintre noi nu a menţionat 
articolul sau fotografiile din Daily News. 

M-am îmbărbătat ca să-l întâmpin pe Andrew, dar când par- 
tenerul lui Lauren și-a ridicat masca de Guy Fawkes, am fost 
șocată să-l descopăr pe Zach. Capul Juliei s-a întors în direcția 
lui. Niciuna dintre noi nu-l mai văzuse de la arestarea ei. 

— Zach! Bună, am salutat eu. 

El s-a uitat la Julia. 

— Sper că e-n regulă că am venit, a spus el neliniștit. 

Și-a lăsat capul în pământ. 

— Pentru Dumnezeu, Zach! s-a răstit Lauren. Bineinye/es că 
e OK. 

A bătut din picior și l-a tras după ea. 

A urmat dansul obligatoriu cu Simon, apoi am dansat cu tata. 
De partea cealaltă a sălii l-am văzut pe Hank căutându-mă din 


280 cæ jonah Lisa Dyer și Stephen Dyer 


priviri. Nu voiam să fiu găsită, dar e dificil să dispari de la propria 
petrecere, așa că am continuat să mă mișc. Cat m-a găsit la bar. 

— Salut, a spus ea. 

— Salut. 

— Petrecerea ta e superbă. 

— Mersi. Dar să știi că nu-i chiar a mea. E a mamei. 

Chiar atunci, un inghițitor de flăcări a luat o dușcă dintr-o 
sticlă şi a scuipat foc în aer. 

— Toate astea nu mă reprezintă, am adăugat. 

— Deloc, a fost de acord Cat. Uite, imi pare foarte rău pentru 
ce am spus. Știu că debutul contează foarte mult pentru mama ta. 
Maică-mea a fost de-a dreptul maniacă inainte de petrecerea mea 
de guinceafiera. 

— Mersi. N-o să mă mărit în veci! am spus. Și ai avut drep- 
tate. Am neglijat prietenia noastră şi îmi pare rău. Ce pot să fac 
ca să ne împăcăm? 

— Să mă îmbrățișezi. 

Am imbrățișat-o îndelung. 

— Trebuie să-ţi mărturisesc ceva oribil, mi-a spus Cat. 

— Ce? 

— Mama are vreo patru pungi în poșetă, ca să ia mâncare la 
pachet. 

Am izbucnit în râs și ne-am sprijinit una de cealaltă, până 
ne-am revenit. 

Ușile s-au deschis și zeci de ospătari au adus mâncarea: porci 
întregi rumeniți, bibilici și lupi-de-mare, mămăligă cu gorgon- 
zola, salată de smochine cu arugula, stropită cu ulei de măsline și 
suc de lămâie proaspăt. Băuturile erau Prosecco, vin Soave alb 
și vin Valpolicella roșu, bere Peroni scoasă din butoaie de lemn și 
servită în halbe brumate, cu un beţișor de scorțișoară. La desert 
aveam tarte cu fructe, cu mure și afine, servite cu frişcă, pudrate 

cu cacao crud, şi bucăți mari de tiramisu cu pișcoturi făcute de 
mână și înmuiate în espresso. Odată cu servirea desertului, a venit 
timpul să mă adresez invitaţilor, şi m-am apropiat de microfon. 

— Bun-venit şi bună seara tuturor! Mulţumesc mult că ați 
venit. Mai întâi, aș vrea să-i mulțumesc mamei. E o petrecere 
extraordinară şi sunt copleșită de tot ce a reuşit. 

Mulțimea a aplaudat și a fluierat, iar mama a făcut o mică 
reverență. 

— Dac-ar fi fost după mine, am fi desfăcut un butoi cu bere 
pe un stadion. 

Asta a stârnit o rafală de râs. 

— Dar mă îndoiesc că v-aş fi putut convinge să scoateţi cinci 
sutare de persoană pentru un pahar roșu, de unică folosință, și o 
porție de grătar, indiferent cât de bun ar fi. 

Alte râsete. 

— Şi mai vreau să-i mulțumesc tatei pentru că... e tatăl meu. 
Te iubesc mult. 

Au răsunat exclamații emoționate. 

— Vreau să-i mulțumesc și surorii mele, Julia, fiindcă mă 
iubeşte necondiționat și e singura persoană care mă înțelege în 
întregime — ceea ce nu-i lucru ușor. 

Julia a zâmbit și a făcut cu mâna. 

— Dar vreau să-i mulțumesc mai ales fiindcă m-a inspirat să 
organizăm evenimentului din seara aceasta în onoarea Refugiului, 
un adăpost și un centru de consiliere pentru femeile care au 
supraviețuit violenței domestice. Trebuie să recunosc că nu știam 
multe despre Refugiu și despre această problemă, cu o lună în 
urmă, însă am aflat cine sunt și ce fac, iar faptul că am și eu o 
contribuție mică mi-a schimbat viața pentru totdeauna. Vreau să 
vă mulțumesc acum tuturor pentru că ați contribuit financiar 
pentru a le ajuta pe femeile care au nevoie de ajutor. E o onoare 

să anunț că am strâns peste patru sute șaizeci și cinci de mii 
de dolari! 

Mulțimea a izbucnit în urale, insă nu terminasem de vorbit, și 
am așteptat să se liniştească, 

— Sunt mândră că am ajutat la strângerea acestei sume, dar, 
sincer, cred că pot face mai mult, Julia și eu am strâns cincizeci și 
ase de rochii de firmă și de cocktail, purtate o singură dată, Asa 


“fi 


că am rugat-o pe stilista noastră, Margot, să organizeze o licitație 
şi ne donăm garderoba pentru a strânge fonduri suplimentare în 
vederea construirii unei noi case de adăpost pentru Refugiu. Aș 
dori să le invit și pe celelalte debutante Bluebonnet să facă la fel. 
Practic, vă cer rochia de pe voi. Dar după petrecere, evident! 

Abby a fost prima care s-a ridicat, fluturând o mână în aer, 

— Eu mă bag! Îţi dau toate rochiile mele! 

Apoi s-au ridicat Sydney și Ashley Numărul Unu, strigând: 

— Şi eu! 

Nu mă așteptasem să primesc răspunsuri pe loc, însă mulțimea 
era în delir. S-a ridicat și mama lui Sydney, apoi i s-au alăturat 
mama și mătușa Camille, iar pe urmă totul s-a învălmășit. Lauren 
și Ashley Numărul Doi s-au ridicat și ele, într-un târziu, însă era 
evident că fără tragere de inimă. În câteva minute, ni s-au promis 
mai multe rochii decât puteam număra, iar mica noastră idee 
inflorise, devenind o nouă sursă de donații, 

— Vă mulțumesc din suflet! am spus, când mulțimea s-a 
liniștit. Acum aș dori să v-o prezint pe Maggie Copeland, direc- 
toarea Refugiului, care ne va spune câteva cuvinte, în timp ce cu 
mă duc să văd de unde pot închiria un depozit. Maggie, ai cuvântul. 

Am făcut semn spre masa noastră, iar Maggie Copeland s-a 
ridicat. Avea între patruzeci și cincizeci de ani și s-a dovedit a fi 
o prietenă apropiată de-a mătușii Camille. I-am dat microfonul 
și am pășit la o parte. 

Stând la câțiva metri distanță, câtă vreme Maggie a vorbit 
entuziasmată despre cum plânuia să folosească fondurile, zâm- 
beam, dar simțeam că mă voi sparge și voi cădea la podea, Am 
scanat sala. Mama, tata și Julia erau așezați alături de mătușa 
Camille și de unchiul Dan la o masă, fără să aibă idee despre 
impasul în care mă aflam. În spate, am remarcat un bărbat neîn- 
soțit. Purta o mască elaborată, superbă, care reprezenta chipul 
unui cal și probabil că ajunsese mai târziu, fiindcă mi-aş fi amintit 
de ca. Hank și Ashley crau la o masă pentru șase persoane, alături 
de două cupluri pe care nu le-am recunoscut. Masca lui Hank era 
pe masă, iar el mi-a făcut cu ochiul. Am zâmbit chinuit. Până 
acum rezistasem, dar nu eram sigură că aș fi fost capabilă să mă 
descurc, dacă rămâneam singuri. Trebuia să rezist pe baricade 
până la finalul petrecerii. 

Maggie a terminat de vorbit și am luat din nou microfonul. 

— Mulţumesc, Maggie, și vă mulțumesc din nou tuturor 
pentru câ v-aţi implicat! 

Am mers printre mese salutând, întrebându-i dacă le place 
mâncarea, asigurându-mă că erau cu toții mulțumiți. Stoarsă, am 
ajuns la bar, unde m-am trezit lângă Ann Foster. Am comandat 
un Pellegrino cu gheață și cu suc de limetă din belșug. Ann mi-a 
vorbit: 

— A fost impresionant, Megan, felul în care ai transformat 
situația Julici într-un atu, cum te-ai descurcat. Nu mi-aș fi putut 
imagina un rezultat mai bun. Ar trebui să fii mândră de tine. 

— Mulţumesc, Să strâng toți acești bani, să le ajut pe aceste 
femei m-a făcut să mă simt... utilă, aproape matură, așa cum nu 
m-am mai simțit până acum. 

— Ti-am spus că debutul nu înseamnă doar petreceri și întâlniri. 

Ann s-a uitat la Hank. 

— Deși am auzit că partea cu întâlnirile nu stagnează nici €a. 

Atunci mi-a venit o idee. Ann Foster era cea care aproba par- 
tenerii oficiali. 

— Ann, cum a ajuns Hank Waterhouse să fie însoțitor anul ăsta? 

— Hank? A fost recomandat de un membru al Clubului Blue- 
bonnet, Sam Lanham. 

— Sam Lanham, președintele companiei XT Energy? 

A părut surprinsă că știam cine era. A făcut semn spre Hank, 
care se așezase la o masă, lângă câţiva bărbați mascaţi. Unul avea 
părul cărunt. 

— Da. Acolo e, cu Hank. A recomandat mulți însoțitori de-a 
lungul timpului, și mereu a mers bine. 

Am înțepenit. 

— Da. 

Ann a remarcat schimbarea. 

— Megan, s-a întâmplat ceva? 

— Da, am spus printre dinţi. S-a întâmplat ceva foarte grav. 
Te rog să mă scuzi. 

Mi-am îndreptat peruca și am mers apăsat spre masa lui Hank. 
Tocmai povestea ceva, fermecându-i pe Sam Lanham și pe cei- 
alți invitați. Când am dat cu pumnul în masă, au zăngănit farfuriile. 

— Nenorocitule! Cum îndrăznești să vii aici, la petrecerea mea, 
invitat al familiei mele, și să te prefaci? 

Hank, la fel de zguduit ca vesela de pe masă, m-a privit. Ann 
Foster venea în urma mea, nedumerită. 

— Megan? a întrebat ea. 

M-am aplecat spre Hank. 

— XT Energy! Îţi sună cunoscut? 

I-am privit pe ceilalți bărbați din jurul mesei. Pe lângă Sam, 
ceilalți doi erau foști jucători de fotbal american, mătăhăloși, 
genul de oameni care gravitează în jurul afacerilor cu surse de 
energie, încheind înțelegeri de milioane și împăunându-se. 

Hank s-a uitat în jur, la sala plină de oameni care se distrau. 
S-a ridicat și m-a luat de braț. 

— Hai să discutăm afară, a șoptit. 

— De ce? Ca să poți minți iar? 

— Megan, chiar vrei să faci o scenă aici? 

Oamenii începeau să se uite la noi. 

— De ce nu? 

Tata se îndrepta spre noi, cu mama după el. Părea îngrozită. 
Să vezi cum avea să se simtă după ce auzea și restul! S-au ridicat 
și mătușa Camille, și unchiul Dan, cu chipurile îngrijorate. 

— Ce Dumnezeu se întâmplă? a întrebat mama. Îmi pare 
foarte rău, le-a spus ea lui Hank și celorlalți. 

Ann se mulțumea să privească. 

— Nu-ţi cere scuze față de el! am țipat eu. 

Acum, toți ochii din încăpere erau ațintiți asupra noastră. 

— Megan! a exclamat mama. 

— Nu lucrează în domeniul imobiliar! Lucrează pentru XT 
Energy! 

— E adevărat, Hank? a întrebat tata. 

— Mă tem că da, a confirmat Hank. 


— Nu pricep, a spus Ann, privind când la Hank, când la Sam 


Lanham. 
Hank s-a ridicat și a făcut un pas în dreapta. 
— Pot explica. 
Tata s-a apropiat de el, aținându-i calea. 
— Există sau nu un dezvoltator imobiliar? 
Am simțit că mama își duce o mână la gură. 


— Aştept un r ăspuns, Hank, a cerut tata, de data asta cu voce 
gravă și amenințătoare, 


In sală se lăsase tăcerea. 

— Într-un fel. 

— Dar schițele, parcelele, restricțiile? a întrebat tata. 

— Există o clauză în contract, a spus Hank. Dacă deținătorii 
parcelelor sunt de acord, pot schimba granițele și restricțiile. 

— Eu deţin șase parcele, a precizat Sam. 

— Patru, a anunțat un tip mai tânăr, rânjind. 

— Și eu am una, a spus ultimul. 

Silvio, unchiul Dan și Simon ajunseseră şi ei la fața locului. 
Chiar și Hunter, dragul de el, era cu ei, gata să-l susțină pe tata. 

— Ne-ai spus că e pentru a ne proteja. Că trebuie să fie una- 
nimitate. 

— Este unanimitate, a explicat Hank. XT Energy, angajații 
săi și membrii consiliului de directori deţin toate parcelele. Și 
toți sunt de acord că nu doresc să construiască nicio casă. 

— Dumnezeule mare! a exclamat mama. 

Nu mai era nimic de adăugat. 

— Nenorocitule! a spus tata. Poţi să-ți iei adio de la înțelegerea 
asta. 

Bărbaţii de la masă s-au ridicat. Sam Lanham, cel mai în vâr- 
stă, Și-a scos masca. 

— Prea târziu, Angus. Hârtiile au fost semnate și ţi-ai primit 
banii. 

Tata l-a privit urât. 

— Te dau în judecată! l-a amenințat pe Sam. 

— O să pierzi, i s-a răspuns. 

Cum putea să fie atât de calm? Aberdeen, ferma mea, ferma 
familiei mele, care fusese activă mai bine de un secol, urma să fie 
ruptă în bucăți și distrusă, exact ca petrecerea mea. 

L-am privit pe Hank. 

— N-ai fost niciodată interesat de mine, nu-i așa? Tot ce voiai 
cra să închei târgul ăsta. 

— Îmi pare rău, Megan, sincer. Au fost doar afaceri. 

— Dar de ce eu? De ce nu Julia? E mult mai frumoasă. 

A ridicat din umeri. 

— Tocmai de-aia. M-am gândit că va fi mai ușor cu tine. 

Tata l-a apucat de ceafă, l-a ridicat în aer și a înălțat pumnul. 

— Fă-o și te dau în judecată! a amenințat Hank. 

Tata s-a oprit. A privit în jur. Erau de față vreo nouă sute 
de martori, iar Hank nu făcuse nimic ilegal. A mijit ochii. Se 
gândea. 

— Dă-mă pe mine în judecată, nesimțitule! am strigat, admi- 
nistrând lovitura plănuită de tata. 

L-am pocnit cu toată puterea, drept între ochi. Am simțit 
cum cartilajul nasului i se rupe, și i-a dat sângele pe nas. Peruca 
mi-a zburat de pe cap la impact și din pumn până în umăr m-a 
străbătut o durere cumplită. 

S-a dezlănțuit iadul când toți petroliștii au tăbărât pe tata. 
El s-a ferit de un pumn și l-a lovit pe Sam în față, apoi a înca- 
sat-o de la un tip mai tânăr. Silvio, unchiul Dan, Simon, chiar 
și Hunter s-au aruncat în învălmășeală. Era o încăierare clasică 
de bodegă, parcă desprinsă dintr-un western vechi. S-au alătu- 
rat bărbați de ambele tabere și au început să zboare scaunele și 
mesele. Unele doamne au fugit spre ieșire, iar altele și-au scos 
telefoanele ca să filmeze. Mi-am încleștat pumnul învinețit și 
am privit. 


cem 


Seara era distrusă, Sala aproape se golise. Cei care rămăseseră 
erau învinețiți și însângerați, cu costumele sfâșiate și măștile 
rupte — prietenii și rudele noastre. Ann dispăruse. Hank plecase 
de mult, probabil la spital, să i se îngrijească nasul. Mi-am vârât 

mâna into frapleră plină cu apă rece ca gheaţa. Tata ținea un 

prosop plin cu gheaţă lipit de obraz. 
= Îmi pare rău, mami, am spus, Am încercat să am răbdare. 
E-n regulă, draga mea, a spus ea privind în jur, dar fără să 


vadă nimic. 
— Lucy, vrei să dansăm? a întrebat-o tata. 


— Angus, te rog! 
— Ce naiba, doar am plătit formaţia! Și încă n-am dansat cu 


soția mea. 

— Dansez eu cu tine, am spus și mi-am scos mâna din frapieră, 
uscând-o cu un şerveţel. Dar să schimbăm atmosfera. 

M-am îndreptat spre muzicieni, care așteptau stânjeniți un 
semn de la noi. 

— Hei, aveți chef să înveseliți lumea? am întrebat. 

Şeful formației s-a înviorat. 

— Clar! 

— OK. Hai, cântați ceva săltăreț. 

Am mers la bar. 

— Aveţi cumva bere Tecate? 

Barmanul a scos dopul unei sticle cu gâtul lung și mi-a întins-o. 
Am stors o limetă în ea și am luat o înghițitură zdravănă, apoi 


încă una. 

— Mai puneţi câteva la gheață, vă rog. 

— Sigur, domnişoară. 

Am mai luat două beri și o mână de limete și m-am întors 
la masă, în timp ce formația — o orchestră de cameră — a 


scârțâit primele acorduri din „La zid cu tine, mamă din prerie”. 
Perfect! I-am întins tatei mâna mea teafără și ne-am îndreptat 
spre ring. 

Ni s-au alăturat Simon și Julia. Și apoi, cam fără chef, mama 
și Hunter. Pentru următoarele câteva ore, am uitat de dezastru. 

Am băut bere și am mâncat carne rece de porc, am râs, am 
dansat, ne-am îmbrățișat și am plâns, și apoi am râs iar. Cei care 
au rămas încă jură că a fost petrecerea anului, dacă nu chiar a 
deceniului. 


Douăzeci şi șase 
„saca, 


A 


Megan îi înfruntă de una singură pe magnații, petrolului 


Din nefericire, și mâine este o zi — sau, mai precis, și după-a- 
miaza de după a fost o altă zi, fiindcă nu m-am dat jos din pat 
decât la ora două. După toată nebunia, un doctor de la secţia de 
Urgenţe a spitalului Parkland mi-a pus mâna în ghips, la patru 
dimineața. Aveam o fractură de boxer, o fisură transversală a 


metacarpianului numărul cinci. 
— E a treia pe seara asta, mi-a spus doctorul. Dar sunteți 


primul pacient care poartă rochie de bal. 

I-am găsit pe mama, pe tata și pe Julia, mahmuri, în jurul 
mesei din bucătărie, bând cafea și confruntându-se cu realitatea 
dură a situației noastre. XT Energy deținea acum ferma și plă- 
nuia să o exploateze. Eram bogaţi, dar pierduserăm multe. Hank 
Waterhouse ne trăsese în piept și firma pentru care lucra putea fi 
mândră de el. Probabil că acum nu mai e doar un nenorocit de anga- 
jat junior, mi-am spus, fără pic de umor. 

Mi-am turnat cafea și m-am așezat. 

— Nu pot să cred că din cauza mea ni s-a întâmplat asta. 

— Megan, a spus tata, ferma asta și orice târg făcut pe seama ei 


cad în răspunderea mea. Hank ne-a păcălit pe toți, inclusiv pe 


ne. 
E: — Mi-a dori să nu fi insistat atât, a zis mama. Am vrut mult 
să fie bine, însă nu așa. 

Tati s-a întins s-o ia de mână. 

— Niciodată așa. 

— Ştiu, a spus tata. 

A sunat la ușă. Julia s-a dus să deschidă și a reapărut în bucătă- 
rie, cu ochii mari. 

— Ă3ă, Megan, Andrew Gage a venit să te vadă. 

— Aici? 

— E în hol. 

Mama, tata și Julia m-au privit. 

— Nu ştiu de ce a venit. 

Nu le spusesem nimic despre confruntarea mea cu Andrew 
din Hotelul Plaza, nici măcar Juliei. Ce să le fi spus? Hei, v-am 
zis că Andrew Gage e îndrăgostit de mine în secret, de la primul bal, 
și că a încercat să-mi spună mereu că Hank e un om rău, însă eu l-am 
ignorat? 

— Bună, Andrew. 

— Scuze că am dat buzna, dar voiam să-ți vorbesc personal. 

— Da. Vrei să stai jos? 

Am făcut semn spre living. 

— Ce spui dacă ne-am plimba? a sugerat. 

— Crezi că sunt fotografi afară? am întrebat, tachinându-l. 

— Eu, unul, nu i-am chemat. 

— Nici eu, 

Am coborât scările din față. Am străbătut aleea, ne-am în- 
dreptat spre hambar, apoi am pornit pe pajiște, fără vreo țintă 
anume, îndepărtându-ne de casă. Era o după-amiază clasică de 
decembrie, răcoroasă, dar însorită. Am iuțit constant pasul, până 


292 cæ jonah Lisa Dyer și Stephen Dyer 


am ajuns dincolo de hambare. Niciunul dintre noi nu vorbea, dar 
era o tăcere plăcută. 

— Ai dat o lovitură zdravănă, a comentat el, într-un târziu. 

M-am oprit. 

— Erai acolo? 

A încuviințat. 

— A, masca aia de cal! Tu erai. 

A dat iar din cap. 

— Georgie m-a sunat după ce aţi vorbit la telefon. Când a 
spus că te gândești că Hank ţi-a făcut rău, a... a trebuit să vin. 

Cuvintele lui mi-au făcut stomacul să tresară. 

— Ai venit ca să mă protejezi? am întrebat. 

— Megan McKnight, n-ai nevoie să te protejeze nimeni. Dar 
eram îngrijorat. 

Luni de zile îi tăiasem macaroana, iar el încă mă apăra. Eram 
încântată. 

— Andrew, îmi pare foarte rău. Nu te-am ascultat. Ai încer- 
cat să mă avertizezi în privința lui Hank și te-am ignorat. Toate 
lucrurile alea pe care ți le-am spus la New York... Am greșit. 

S-a uitat la mine pentru o clipă, apoi a hohotit. La asta nu mă 
aşteptasem. 

— Ce-i atât de amuzant? 

— Nu e amuzant, a spus el. Doar... exasperant. 

— Ce vrei să spui? 

— Am venit aici să-mi cer scuze, și tu mi-o iei înainte. 

— Să-ţi ceri scuze? De ce? 

— Pentru întreaga situaţie. E vina mea și a familiei mele. 

Nu pricepeam. 

— Noi am știut cine este Hank, ce caracter are, și totuși am 
tăcut. Mai rău, l-am răsplătit, fiindcă ne-a fost teamă de publici- 
tate negativă, de scandal, de știrbirea reputației noastre. Am fost 
prea orgolioși. Ar fi trebuit să-l demascăm. Poate că, dacă tata ar 

mai fi trăit, ne-am fi descurcat mai bine. Dar asta a ieșit. Am 


aruncat pisica peste gard și a aterizat în curtea ta și a familiei tale. 


Îmi pare foarte rău. 

Calitatea și sinceritatea scuzelor sale m-au surprins. 

— Uau! Te iert. Chiar aici și chiar acum. 

— Mulţumesc, a spus. 

Ne-am întors spre casă. Tipul ăsta nu era deloc așa cum cre- 
zusem. Era cald și sincer, și îi păsa de ceilalți. Îmi plăcea de el. 

— Să ştii că te invidiez. Nici nu știi de când îmi doresc să-i 
trag una lui Hank. 

— Ce? am întrebat, râzând. Adică n-ai prins ocazia, după ce 
l-am pus la dispoziția ta? 

— Nu! Am încercat, dar eram ocupat cu un alt idiot. Dar 
trebuie să mărturisesc că nu m-am mai distrat atât de bine de 
când eram copil. Nu reușesc niciodată să mă bag în așa ceva, 
fiindcă mereu sunt dat în vileag. 

— Trebuie să petreci mai mult timp cu familia mea. Stră-stră- 
mătușa mea a luptat în Revoluţia Mexicană! 

— Cu siguranță o moștenești. 

A privit peste pășuni. 

— E atât de frumos aici! Mare păcat de ce pun la cale tipii de 
la XT Energy. 

I-am făcut cu mâna după ce a scos mașina de pe alee. Chiar că 
nu-l cunosc deloc. 


çe 


Nu am intrat înapoi în casă după ce a plecat Andrew. M-am 
plimbat o vreme prin Aberdeen, până când am ajuns la un șopron 
cu unelte. Cu ani în urmă, după ce mama se plânsese suficient de 
mult și de tare că izbeam ușa garajului cu mingea de fotbal, tata 
pictase o poartă de fotbal pe o latură a șopronului, ca să exersez. 


294 cœ jonah Lisa Dyer şi Stephen Dyer 


Era departe de casă și știa că, indiferent cât zgomot făceam, nu 
deranjam pe nimeni. 

Am găsit o minge veche și am început s-o lovesc de peretele 
șopronului. Liniile porții erau șterse, dar încă vizibile. Asta mă 
ajuta să gândesc. Și cu cât gândeam mai mult, cu atât mă înfu- 
riam mai tare. Nu putem permite ca ferma să fie distrusă! După încă 
o jumătate de oră de lovituri, mi-a venit o idee. 

Dacă am putea convinge statul Texas să declare ferma Aberdeen 
monument istoric? Întrebarea mai importantă era dacă asta ar fi 
împiedicat compania XT să foreze. Nu știam răspunsul, dar cu- 
noșteam pe cineva care-l știa. Și mi-am dat seama că, deși abia 
părăsise ferma, voiam să-i aud din nou vocea. 


— Depinde, mi-a spus Andrew. 
Dădusem de el înainte să ajungă la Dallas și fusese de acord 


să ne vedem la un Starbucks din Highland Park Village. A înțeles 
imediat unde băteam. Era domeniul lui de activitate. S-a mai 
gândit puțin. 

— Contractele astea sunt întotdeauna vagi. Stipulările nu ar 
preveni, cu siguranță, forările. Nu în mod direct, însă limbajul 
este de obicei suficient de ambiguu ca să-i putem ameninţa cu un 
proces. Ar putea fi de ajuns ca să se răzgândească. 

— Ce să fac? 

— Să-i întrebi pe ai tăi dacă sunt pregătiți pentru asta. E 
riscant și scump și nu există garanții că veți câștiga. S-ar putea să 
vă folosiţi toate resursele și să pierdeţi. Am mai văzut cazuri. 

— Uite ce, ăsta e domeniul tău și... am nevoie de ajutor. 

S-a oprit. 

— De la mine? 

— Da, am oftat eu. De la tine. Ai putea să mă ajuţi să le explic? 


— Cu mare plăcere. 

Așa că, pentru a doua oară în aceeași zi, Andrew Gage a venit 
la Aberdeen și ne-am așezat la masa din bucătărie, explicându-le 
totul mamei și tatei. 

— Deci mai întâi obţineţi denumirea de monument istoric, a 
spus Andrew, recapitulând. poi îi anunțați pe cei de la XT 
Energy c-o aveți și — aici vine partea importantă — le spuneți 
că le veți da banii înapoi dacă rup contractul. Și că, în caz contrar, 
îi dați în judecată. 

— De ce să facem așa? a întrebat tata. 

— Dacă sunteți agresivi, vor riposta. Lăsaţi-le o portiță de 
scăpare. 

Tata a încuviințat, iar Andrew le-a spus pe șleau că era un risc 
calculat, dar trebuia să fim pregătiți să ne întoarcem la apocalipsa 
financiară din care tocmai scăpaserăm: datorii apăsătoare, facturi 
imense — chiar mai mari, acum — și un viitor incert. Dar am fi 
primit ferma înapoi. 

Andrew și eu am așteptat ca mama și tata să proceseze totul. 
Îi luaserăm prin surprindere, cu siguranță. Tata, nehotărât, a pri- 
vit-o pe mama, încercând să-i evalueze hotărârea de a lupta. 

— Ştii ce zic eu? a intervenit mama, surprinzător de voioasă. 

Ne-am întors cu toții spre ea și am așteptat să continue. 

— Zic că familia McKnight s-a confruntat cu probleme mai 
mari decât asta și, dacă rămânem uniți, vom reuși. 

— Dar, Lucy, a spus tata, cum rămâne cu facturile și cu datoriile? 

— Ce-i cu ele? 

— Draga mea, contam pe vânzarea asta să ne scoată la liman. 
Să avem un viitor mai sigur. 

— Da, însă acum știu ceva ce nu știam înainte: îți pasă mai 
mult de noi decât de pământ. Așa că, dacă vrei să lupți, sunt ală- 
turi de tine până la capăt. În plus, avem suficientă carne de vită 
în congelator și va mai trece o vreme până să murim de foame. 

— Uite, de-asta te iubesc eu, a spus el și s-au sărutat indelung, 
apoi el a tras-o mai aproape, la pieptul lui, 

Atunci am înțeles cât de mult se iubeau și m-am simțit prost 
pentru toate momentele în care imi judecasem aspru mama. În 
cea mai neagră clipă, ca era mai curajoasă decât noi toți, 

— Fetelor? 

Tata s-a uitat la mine și la Julia. 

— Eu mă bag, am confirmat, 

— Și eu, a adăugat Julia. 

— Nu va fi ușor. 

— Niciun lucru cu adevărat important nu-i ușor, a răspuns 


mama. 


Ge 


Sediul firmei XT Energy ocupa ultimele trei etaje ale unei 
clădiri din sticlă și oțel aflată chiar la ieșirea de pe Central Highway, 
aproape de autostrada Northwest, aceeași clădire în care „lucra” 
Hank. Din sala de conferințe se vedea mall-ul Northpark și, în 
depărtare, centrul Dallasului. Condusesem pe lângă ea de multe 
ori, însă nu mai intrasem acolo înainte de acea după-amiază. 

În ultima oră, unchiul Dan prezentase punctul nostru de 
vedere în fața lui Sam Lanham, care era tăcut și stoic, în fața a 
patru indivizi la costum și a lui Hank Waterhouse, care stătea 
bosumflat. Hank încă avea un plasture pe nas și ochii învinețiți. 
Sam și oamenii lui aveau obraji ridați și buze crăpate, la fel ca 
unchiul Dan și ca tata. Mi-am petrecut tot timpul privindu-l pe 
Hank, care nu îndrăznea să mi se uite în ochi. 

Primisem acordul ca ferma Aberdeen să fie numită monu- 
ment istoric, ceea ce interzicea „modificările materiale”, unchiul 
le-a zis că eram pregătiți să facem plângere în clipa în care ceva 
mai mare decât o camionetă intra pe poarta fermei. Dar, dacă 
voiau să rupă contractul, le dădeam banii înapoi. 


PRIMUL MEU BAL ~ 297 


— Tinem legătura, a spus Sarn și va ridicat, 

Unchiul Dan a inceput să strângă actele, iar tata s-a ridicat, 
impingându-şi scaunul Ja loc. Am râsnas apezată la rasa de co 
ferințe strâlucitoare, inlemnitá. Asta a fos tot? 

— Deci? am întrebat, odată ajungi in lift, 

Unchiul Dan părea increzátor, 

— E greu de zis, Limbajul e destul de clar, însă ei știu Ja fel de 
bine ca noi câ un proces nu garantează niciodată c-o sá câştigi. 

Am ajuns în parcare. 

— Cât le va lua să decidâ? am întrebat. 

Unchiul Dan a ridicat din umeri. 

— Se vor gândi bine, Vor câuta spațiu de manevră, îşi vor 
consulta avocații și vor încerca să-și dea seama dacă avem intenții 
serioase. Vine vacanța de Crăciun. Poate zece zile. Mai degrabă 
o lună. 

— Ah. Și nu ne râmâne decât să așteptăm? 

— Mi tem câ da. 


ce-o 


Pentru că toți stăteam ca pe jar, săptămânile de după întreve- 
derea noastră cu cei de la XT Energy au fost groaznice. Nici 
măcar Crăciunul nu ne-a distras. Julia și eu i-am implorat pe ai 
noștri să nu ne cumpere cadouri. Nu aveam nevoie de nimic, deja 
cumpăraserăm prea multe și oricând puteam reintra pe făgașul 
datoriilor masive. 

Ușuraţi, ai noștri au acceptat și am hotărât să petrecem un 
Crăciun liniștit, la fermă. Plânuiserăm să pregătim un mic dejun 
imens și să mergem la o plimbare după-amiază, așa cum făceam 
când eu și Julia eram mici. Am cedat puţin în privința cadourilor 
și am lăsat-o pe mama sá ne cumpere pijamale asortate de Cră- 
ciun — o tradiție de familie. Le-am despachetat în Ajun. Mama 
ne luase pijamale din flanel roșu, cu oameni de zăpadă și pinguini 

dansând. Le-am îmbrăcat, am băut ciocolată caldă cu bezele și 
apoi ne-am dus la culcare devreme. Julia și eu impărțeam întot- 
deauna patul în Ajun. Când eram mici, rămâneam treze până târziu, 
chicotind și vorbind, așteptând să se audă zgomot de copite pe 
acoperiș. Într-un târziu, tata urca la noi şi ne spunea să mergem 
la culcare, că altfel nu va veni deloc Moşul. În noaptea aia ne-am 
întins sub cuvertură, față în față, la câțiva centimetri distanță, 
bucurându-ne de confortul bine cunoscut, de amintirile comune 
ale Crăciunurilor petrecute la fermă. 

— Sunt atât de mândră de tine! a șoptit Julia. Eşti foarte 
curajoasă! 

— Nu mă simt așa. Am fost îngrozită tot timpul. 

— Să fii curajoasă nu înseamnă că nu-ţi este teamă. Înseamnă 
că te temi, și totuși acționezi. 

— Nu pot să cred că n-o să fii alături de mine acolo, săptă- 
mâna viitoare, am spus eu. Ar trebui să debutezi anul viitor. 

— Hei, dacă merge totul așa cum sper, nu ne vom putea per- 


mite anul viitor. 
— Așa-i. 
Bunica Rose nu ne lăsase chiar atât de mulți bani. 
— Dar nu cred că aș face-o, oricum, a spus Julia. 
— De ce? Credeam că debutul îți place. 
— Mi-a plăcut. Dar cred că lucrurile au mers așa cum trebuie, 


chiar dacă nu voi păși pe scena aia. 
— Te iubesc mult, Julia. 
M-am întins și i-am acoperit mâna cu a mea, apoi am strâns-o. 
— Și eu te iubesc, Megan. 


M-a strâns și ea de mână. 
În câteva minute, respirația ei a devenit profundă și a adormit. 


Cu mult înainte să aterizeze vreun ren pe acoperiș, am adormit și eu. 
În dimineaţa următoare, am coborât la parter și, în loc de ca- 
douri, mama pregătise un ospăț. Huevos rancheros, chilaguiles, şuncă, 

biscuiţi, sos și câțiva litri de cafea neagră. Ne-am îndopat cu mân- 
care și ne-am trântit pe canapea. 

— V-am pregătit totuși un cadou mic, a spus tata. 

— Tată! Ai promis — fără cadouri! a protestat Julia. 

— Nu m-a costat nimic, doar timp. 

Ne stârnise curiozitatea. Ne-a dat fiecăreia câte o cutie plată, 
ca un pătrat cu latura de treizeci de centimetri. Destul de grele. 

— E un pulover destul de gros, am glumit. 

Julia și eu am deschis cutiile. În interior am găsit o sculptură 
mică, făcută din două potcoave sudate așa încât să alcătuiască 
litera „M”, iar o potcoavă mai mică fusese sudată perpendicular. 
Împreună, formau literele „Mc”. Prenumele noastre erau gravate 
în partea din stânga a semilunii. 

— Tu le-ai făcut? a întrebat Julia. 

Tata a încuviințat. 

— M-a pus pe gânduri expoziția aia de sculpturi. Recunosc, 
nu sunt obiecte de artă, dar... 

— Sunt minunate, am spus. 

L-am îmbrățișat amândouă. M-am gândit la toate porcăriile 
pe care le dorisem atâția ani și la toate porcăriile pe care le pri- 
misem. Această bucată de fier vechi avea să fie singurul cadou de 
Crăciun pe care îl voi păstra și-l voi da mai departe, copiilor mei. 

Mai târziu, Julia m-a ajutat să exersez Reverența Texană, în 
living. Când genunchiul îmi atingea pământul, mă poticneam 
vizibil și nici măcar cu ajutorul unui scaun nu puteam să ajung 
până la podea. Cumva, piciorul din spate mă încurca. Mă temeam 
că făcusem prea multe genuflexiuni, că alergasem prea mult. 
Mușchii coapsei mele erau prea umflați pentru o mișcare atât de 
grațioasă. 


— Repetă! a spus Julia. 

M-am aplecat în față, cu o mână pe scaun. În timp ce-mi 
forțam corpul să coboare, s-a auzit soneria și, o clipă mai târziu, 
în ușă s-a ivit Zach Battle, cu mama pe urmele lui. 

— Bună, Julia, Megan! Crăciun fericit! ne-a urat Zach. 

În mână ținea o cutiuță. 

— Crăciun fericit, Zach! am spus. 

— Crăciun fericit! a repetat Julia. 

A urmat o tăcere stânjenită. 

— Vrei să mănânci micul dejun? a întrebat mama. 

— Nu, mulțumesc. Mă întrebam dacă pot să discut o clipă, 
între patru ochi, cu Julia. 

— Desigur, am spus, târând-o pe mama în bucătărie. 

Apoi ne-am furișat să ascultăm din prag. 

— Ti-am adus ceva, a spus Zach. 

I-a dat Juliei cutiuța. 

Ea a deschis-o și a scos un spiriduș care dansa și spunea 
„Scuze” la infinit. 

— Mai întâi, hai să stabilim ceva: sunt un idiot. 

— De acord, a spus Julia, înăbușindu-și un zâmbet. 

— Îmi pare groaznic de rău. Am vrut să-ți ofer spațiu, ca să 
rezolvi lucrurile, și am plecat la New York. Până să mă dezmeti- 
cesc, trecuseră trei zile, iar eu mă simțeam ca un ticălos și m-am 
gândit că poate nu vrei să vorbeşti cu mine, și pe urmă am așteptat 
atât de mult, încât am... paralizat. În final, Andrew m-a sunat şi 
mi-a spus să nu mai fiu laş și să vin să te văd. N-am vrut niciodată 
să-ți fac rău și chiar sper că o să-mi mai dai o șansă. 

— Îmi placi, Zach. Și apreciez scuzele; chiar ajută. Poate că va 
fi ceva între noi. Dar nu acum. Nu încă. Am nevoie de timp să-mi 
pun viața în ordine, înainte să am iar un iubit. 

— O să aștept, a spus Zach. 

— S-ar putea să dureze o vreme, a răspuns Julia, zâmbind larg. 

— E în regulă. Am timp. 

Apoi ea a zâmbit. 

— Voi face un gest de bună-credință, a spus. 

Zach a ridicat privirea așteptând, plin de speranță. 

— Am nevoie de partener pentru balul Clubului Bluebonnet, 
sâmbăta asta. Ce spui dacă pornim cronometrul după aia? 

— Poți conta pe mine. 

Mama m-a îmbrățișat. 

Când Julia îi făcea lui Zach cu mâna, tata a venit la ușa bucătă- 
riei. Părea gânditor când și-a pus telefonul înapoi în buzunarul 
de la spate. 

— Ce-i? a întrebat mama. 

— A sunat Sam Lanham. Primim ferma Aberdeen înapoi. 

— Glumești! a spus mama. 

Dar nu glumea. Ne-am privit unii pe ceilalți. Doream să îna- 
poiem banii și să luăm ferma înapoi, cu toate datoriile, munca, 
vacile și grijile? E /a mintea cocoșului, m-am gândit. 

— Crăciun fericit! am strigat. 

Ne-am îmbrățișat cu toții. 


e7 


Strânsă în corsetul meu cu mărgele, cu metri de fustă din tul 
la spate, cu trandafirași galbeni împletiți în păr și cu un machiaj 
demn de un top-model, mă zbăteam încercând să strecor o mănușă 
lungă, albă peste ghipsul de pe mâna mea ruptă. Am tras. Am 
tras iar. Am întins și am împins. În zadar. 

— Nu pot. 

— Las-o, a spus Margot, nonșalantă. 

— Dar trebuie să port mănuși! am strigat. 

Mă pregăteam de două ore, limuzina aștepta, iar eu eram un 
ghem de nervi. Nu voiam decât să se termine totul. 

— Dar ghipsul tău seamănă destul de bine cu o mănușă. Cred 
că-i un simbol al eforturilor tale. 

— Plănuiam ca Reverența mea Texană să fie simbolul efortu- 
rilor mele. 

— Nu-ţi mai face griji pentru reverența aia! Cui îi pasă? Și 
ce dacă nu ajungi până la pământ sau dacă toată lumea vede că te 
sprijini în genunchi? Mergi la închisoare? 

— Nu. 

— Vei fi mai puțin femeie? 


— Nu. 
— Atunci, uită de asta. Fă tot ce poți și fii mulțumită de tine. 


Să fii adult înseamnă să te accepți așa cum ești și să te cunoști cu 
adevărat: cu greșeli, defecte, tot tacâmul. Uită-te la mine! 

A făcut semn spre îmbrăcămintea ei hippy: o rochie înflorată, 
albastru cu alb, care îi ajungea fix sub genunchi. Purta bocanci cu 
şireturi roșii și îi vedeam părul de pe picioare. 

— Stilul ăsta e pentru toată lumea? Nu. Dar mie mi se po- 


trivește și mă face fericită. Așa că fii tu însăți. 


Douăzeci şi şapte 
„sase, 


x 


Megan execută propria versiune a Reverenței Texane 


Balul Clubului Bluebonnet pentru debutante a avut loc la ora 
opt, pe 31 decembrie, în sala de bal a Conacului de la Turtle Creek. 
Temele au fost cele clasice: tradițiile, prestigiul și bogăția. Pânza 
care drapa mesele ar fi fost suficient de groasă pentru o tapiserie. 
Argintăria grea sclipea. Cupele, la fel. Cristalul scânteia. Fiecare 
masă avea un trandafir galben în mijloc. Femeile purtau rochii de 
ocazie, clasice. Soții și partenerii lor, cravate albe. 

De pe scenă până la mese se întindea un podium și, în curând, 
fiecare dintre noi avea să se ridice, să traverseze scena, cu propriul 
tatăl drept însoțitor, apoi urma să-l lăsăm în urmă și să pășim 
până la capătul podiumului. Acolo, urma să ne oprim, să facem 
Reverenţa Texană, să salutăm invitații, iar la întoarcere călătoria 
noastră de debut avea să se încheie. 

În culise, așteptam toate în camera verde, ca niște luptători 
înainte de un meci pentru titlu. Atmosfera era tensionată și plină 
de adrenalină. Sydney și Abby își potriveau mănușile albe, lungi 
până la cot. Ashley Numărul Unu își netezea o cută de pe rochie, 
iar Ashley Numărul Doi își verifica părul și machiajul în oglindă. 
Eu stăteam singură, calmă. Rochia mea era perfectă, părul și 

machiajul — la fel. Mi-am privit mănușa albă, lungă până la cot, 
de pe mâna mea stângă, și apoi brațul drept: ghipsul de un alb 
strălucitor îl acoperea de la pumn până sub cot. Mi-am mișcat 
degetele. 

Singura persoană neliniștită era Ann Foster. Vorbea la tele- 
fon, încercând să afle de ce Lauren Battle nu ajunsese încă. Ora 
începerii se apropia vertiginos și nimeni, nici măcar Ashley 
Numărul Doi, nu știa amănunte. Ann vorbise cu mama ei, care 
spusese că Lauren plecase de acasă cu câteva ore în urmă. Ann 
tocmai îi lăsa un mesaj lui Lauren. 

— Te rog să mă suni în clipa în care primeşti mesajul, a spus 
Ann și a închis. 

— Nu vine? am întrebat, plină de speranță. S-a mai întâmplat 
vreodată? 

— Niciodată, a răspuns Ann. 

— Unde este? 

Ann a auzit întrebarea, rostită din ușă, și s-a răsucit spre ea. 
Am recunoscut vocea din clipa în care am auzit-o. 

— Trebuie să vorbesc cu Megan McKnight în secunda asta! a 
cerut doamna Gage. 

Ann i s-a pus în cale. 

— Îmi pare foarte rău, doamnă Gage, însă momentul e com- 
plet nepotrivit. Este... 

— Nu auzi bine? 

Ann s-a dat înapoi. Eram convinsă că nimeni nu o mai între- 
base așa ceva înainte. 

— N-am venit aici ca să vorbesc cu tine,ci cu Megan McKnight. 

Doamna Gage m-a văzut și s-a apropiat valvârtej de mine. 
Lauren Battle, cu rochie și mănuși cu tot, venea în urma ei. 
Plânsese și machiajul ei era distrus. 

— Ce-ai de spus în apărarea ta? 

Doamna Gage se uita lung la mine. 

— Ce spui de „sunt o nenorocită de scorpie care fură iubiții 
altora”? a propus Lauren. 

— Mă ocup eu de asta, i-a spus doamna Gage lui Lauren. 

— Doamnă Gage, chiar nu e momentul potrivit. 

Ann a intervenit iar. 

— Îmi pare rău, dar va trebui să plecați. Lauren, trebuie să te 
aranjezi. Începem în cincisprezece minute. 

— E-n regulă, Ann, am spus și m-am ridicat. Ajut-o pe Lauren. 

Am pășit pe lângă Ann și m-am apropiat de doamna Gage. 
Eram cam de aceeași înălțime și aveam o constituție similară. 

— Cu ce pot să vă ajut? am întrebat. 

Nici Ann, nici Lauren nu s-au clintit. Toate fetele s-au tras 
mai aproape. 

— Andrew a rupt relația cu Lauren și circulă zvonuri, a spus 
doamna Gage. Nu că le-aș crede, dar se spune că aveți o relație. 

— Mie mi se pare, doamnă Gage, că faptul că sunteți aici și 
că ați bătut atâta drum mai degrabă susține zvonurile astea. 

Trebuie să recunosc că tipa știa să încaseze. O lovisem drept 
în față, și nici măcar nu tresărise. Vestea despre prezența ei s-a 
răspândit și câteva mame și-au făcut apariția — printre ele, mama 
și mătușa Camille, care s-au apropiat. 

— Obraznico! Știi cine sunt? 

— Da, știu. 

— Atunci știi că familia Gage a ajuns în țara asta pe Mayflower!. 
Am fost guvernatori, senatori și oameni de stat timp de sute de 
ani. Andrew se va alătura acestui șir. Va fi un bărbat important 
într-o zi, și fu sigur nu ești fata potrivită pentru el. 

— Fiul dumneavoastră știe că sunteți aici? am întrebat. 

— Fiul meu nu știe mereu ce-i mai bine pentru el sau pentru 
familia lui. Însă eu știu. 


' Una dintre navele englezești la bordul cărora puritanii au călătorit din Plymouth 
(Marea Britanie) până în Lumea Nouă, in 1620. (N. red.) 

pice us a pliit pe Hank Waterhouse 
i e alții? 
S ss au exclamat uimite, iar Ann a privit-o bănuitor pe 

— Ajunge! Spune-mi atât: ai o relație cu fiul meu? 

M-am ridicat cât eram de înaltă și m-am uitat de sus la doamna 
Gage, însă mi-am amintit de maxima lui Ann: Nu trebuie să spui 
fot ce crezi. 

— Nu. 

— Slavă Domnului! a spus doamna Gage, iar Lauren a strigat 
de ușurare. 

Dar, în loc să încheie discuția acolo, și-a dezvelit din nou colții. 

— N-o să te mai întâlnești niciodată cu el. M-am făcut înțeleasă? 

— Să-mi fie cu iertare, doamnă Gage, dar Andrew mi-e prie- 
ten. Mi-a ajutat familia și m-a susținut, iar eu intenționez să 
procedez la fel, oricând va avea nevoie. Acum vă rog să plecați. 

Vena de la tâmplă îi pulsa frenetic. Pupilele i s-au dilatat și 
nările îi fremătau. Speram că va crăpa chiar acolo, în fața mea. 

— Doamnă Gage, m-aţi insultat în toate felurile posibile. 
Dar să mă credeți pe cuvânt când vă spun că nu doar voi supra- 
vieţui, ci voi prospera. Sunt o texană prin naștere. Stră-străbu- 
nicul meu s-a luptat cu comanșii de unul singur, în prerie, și dacă 
el a supraviețuit, pot și eu să supraviețuiesc invaziei unei yankee 
în costum de lână. Scuzaţi-mă, acum trebuie să-mi fac debutul. 

Doamna Gage nu s-a mișcat. Abby a pășit lângă umărul meu 
stâng, în semn de solidaritate. Apoi Sydney a venit și ea. Ashley 
Numărul Unu s-a mutat lângă Abby. O ceată de debutante texane 
o priveau ostil pe doamna Gage. 

— A spus să plecați, a zis Sydney cu răceală. 

Doamna Gage nu s-a clintit. 

— Aţi auzit ce-a zis. Plecaţi! a adăugat Abby, iar accentul 
sudist a răsunat distinct în vocea ei. 

Și atunci, rămasă fără susținători, doamna Gage a pufnit și a 
plecat. Am inspirat adânc și am privit fețele din jurul meu. 

— PAT, mersi, gagici! am spus, iar ele m-au aclamat. 

Am bătut palma cu Abby și cu Sydney și apoi, spre surprin- 
derea mea, cu Ann Foster. Mama şi mătușa Camille au venit să 
ne îmbrățişeze. Chiar și Ashley Numărul Doi mi-a aruncat o pri- 
vire admirativă, în timp ce o ajuta pe Lauren să-și pudreze faţa. 

— Nu ești supărată? am întrebat-o pe Ann, o clipă mai târziu. 

— Deloc, Megan. Sunt foarte, foarte mândră de tine. 

I-au dat lacrimile. 

— Serios? 

— Uită-te la tine! Ai crescut atât de mult! 

M-a îmbrățișat strâns, lipindu-și fața de rochia mea. 

— Rahat! 

A făcut un pas în spate, îngrijorată că-mi pătase rochia. Era 
prima înjurătură pe care o auzeam din gura ei, și ne-am amuzat 
toate. 

— Megan, ai nevoie de un moment? a întrebat mama. 

Am inspirat. 

— Da. Mersi, mami. 

Am privit-o pe Ann, întrebând-o din ochi dacă îmi permitea. 

== Începem în zece minute. Să vă întoarceți în cinci, a spus 
Ann. 

Mama și eu am mers braț la braț pe hol și apoi am ieșit în 
veranda din spate. Era un spațiu tăcut, înconjurat de stejari. Am 
inspirat adânc de câteva ori și m-am întors spre ea. 

— Mamă, mulțumesc că ai insistat să fac chestia asta. 

— Cu plăcere! 

— Ai avut dreptate. Acum am amintiri de neuitat, pe care le 
voi prețui toată viața. 

Cum aș fi putut să uit mutra lui Hank când l-am pocnit? 
Sau pe cele cinci preadolescente care exclamau entuziasmate în 

vestiar? Sau pe Ann — la întâlnirea preliminară, la primul curs 
de bune maniere, la absolvire și în seara asta? N-aș fi putut să le 
uit nici pe Margot, nici pe femeile ajutate de Refugiu. Cu sigu- 
ranță, nici pe Andrew Gage. 

— Sunt atât de bucuroasă! Eram sigură că într-o zi vei avea 


nevoie și de alte abilități decât cele de... dribling. Orice tânără are 
nevoie de ele. 


M-a îmbrățișat strâns. 

— Asta ești, să știi: o femeie frumoasă și puternică. 

— Semăn mult cu tine, pun pariu. 

— Prea mult, a fost ea de acord. 

— Te iubesc, mami, am spus, forțându-mă să nu plâng. 

— Şi eu te iubesc. Relaţia dintre mame și fiice e complicată, 
așa-i? 

Am încuviinţat. 

— Dar avem tot restul vieții la dispoziție ca s-o îmbunătăţim, 
i-am spus. 

— Tu revino-ți, scumpo. Eu mă duc la locul meu. 

Mi-a strâns umărul și mi-a trimis un pupic. Am mers până la 
marginea zidului scund, de piatră, și am privit în depărtare. Prin- 
tre copaci vedeam clădirile din centrul Dallasului, luminate în 
alb, verde și roșu. 

Am auzit zgomot de pași alergând. Când m-am răsucit, Andrew 
Gage era acolo. Purta blugi și tricou, iar în picioare, teniși. Avea 
părul ciufulit de vânt. Niciodată nu arătase așa de bine. 

— Andrew, ce faci aici? 

A durat puţin să-și recapete suflul. 

— Mama e în Texas și a trebuit să te văd, înainte să... 

— A fost deja aici. 

— Doamne! Nu știu ce ţi-a spus, dar nu e adevărat. 

— A spus că te-ai despărțit de Lauren. 

S-a încruntat. 

— Asta-i adevărat. 

— Mă bucur. 

l-am zâmbit și mi-a zâmbit și el. S-a apropiat de mine. M-a 
luat de mână și am simțit fiorul legăturii dintre noi. 

— Ultima dată când am încercat s-o spun, la New York, n-a 
mers prea bine, a zis el încet. 

— S-au întâmplat multe de atunci. 

— Cred că m-am îndrăgostit de tine, Megan. Și dacă nu 
simți același lucru, înțeleg, dar, dacă există o șansă cât de mică... 
trebuie să știu. 

Ce răspuns puteam să-i dau? Adevărul. 

— Mă gândesc la tine în fiecare zi. 

M-a sărutat pasional. Și i-am răspuns la fel. 

Au răsunat primele acorduri din melodia „Inima Texasului”, 
iar Ann și-a strecurat capul pe ușă. 

— Megan! Începem! 

Ne-am întrerupt sărutul, dar el încă mă ţinea în brațe. 

— Trebuie să plec, am spus. Vei fi aici după aia? 

— Nu plec nicăieri. 


ce-o 


În culise, toate șase aşteptam, în ordine alfabetică, să intrăm 
pe scenă. Eram penultima, doar Sydney urma după mine. 

— Domnișoara Ashley Harriet Abernathy! 

Ashley Numărul Unu a apărut, și-a luat tatăl de braţ și a pășit 
grațios spre centrul scenei. De acolo, a mers singură până la capă- 
tul podiumului și a efectuat o Reverenţă Texană cât se poate de 
acceptabilă. Picioarele ei s-au îndoit încet, iar fruntea aproape că 
i-a atins podeaua. Apoi s-a ridicat cu ușurință și s-a intors. Tatăl 
ei a însoțit-o înapoi în culise. 


— Bravo, Ashley! i-a șoptit Abby și au bătut palma. 

Toate, cu excepția lui Lauren, am felicitat-o. Ann a îmbră- 
tișat-o îndelung. 

— Domnișoara Lauren Eloise Battle! 

Lauren a ieșit în sunet de aplauze și și-a luat tatăl de braț. A 
mers repede, însă pe scenă s-a clătinat puțin. La marginea podiu- 
mului, s-a adunat și a început să execute Reverența Texană. Și-a 
coborât corpul și și-a aplecat capul într-o parte, iar mulțimea a 
bătut din palme cu entuziasm. A rămas la podea și spectatorii au 
aplaudat și mai tare, arătându-și aprecierea pentru cât de adâncă 
era reverența ei. Aplauzele s-au rărit când Lauren nu s-a ridicat 
și s-au oprit de tot când a ridicat capul și a schițat din buze un 
„Ajutor!” spre tatăl ei. El s-a apropiat grăbit și, cu ajutorul lui, 
Lauren s-a ridicat și s-a întors în culise. Pe chip îi curgeau lacrimi 
fierbinți și, deși Ashley Numărul Doi a dat să facă un pas spre ea, 
Lauren s-a ferit și a fugit afară, ignorându-ne pe toate. Am 
schimbat o privire. Foarte trist. 

— Domnișoara Ashley Diann Kohlberg! 

Ashley Numărul Doi s-a adunat, a ieșit și a executat o reve- 
rență reușită. 

— Domnișoara Margaret Abigail Lucas! 

— Succes, Abby! i-am șoptit. 

A zâmbit larg și a ieșit pe scenă, în aplauze frenetice. Eu 
urmam, apoi Sydney. Încă îmi făceam probleme pentru Reverența 
Texană. Ştiam că nu reușisem niciodată s-o execut până la capăt 
și nici să-mi iau din drum piciorul din spate. Mă gândeam să fac 
O mișcare nouă și radicală, când Sydney mi-a vorbit pentru prima 
dată de la prânzul luat la Nasher. 

— N-am crezut c-o să ţii secretul, a spus ea încet. 

Am știut imediat despre ce vorbea. 

— Serios? De ce? 

Părea sinceră Și gânditoare, 

— Fiindcă sora și verișoara ta sunt implicate în treaba asta. 
Nu mă temeam c-o să fii răutăcioasă, dar eram sigură că le-ai fi 
spus lor, iar trei persoane nu pot ține un secret. Mi-am petrecut 
ultimele patru luni așteptând să cadă bomba, dar n-ai spus nimă- 
nui, așa-i? 

— Nu. Nu e treaba nimănui. 

— Nici nu mă gândeam că n-o să se afle, a spus ea. Credeam 
că, odată ce lumea o să ştie, voi fi eliminată sau că Lauren și Ashley 
îmi vor face viața așa de grea, încât nu voi fi capabilă să rămân în 
cursă. Eram atât de speriată, încât luna trecută le-am mărturisit 
alor mei, ca să fie pregătiți pentru ce credeam că urmează. 

— Uau! Și ce s-a întâmplat? 

— A fost cea mai bună decizie. În orice caz, am vrut doar 
să-ți mulțumesc și să-ți urez baftă. 

— Cu plăcere. Și ţie! 

Abby s-a întors și mi-a făcut semn, urându-mi noroc. Am 
bătut palma și s-a dus să o îmbrățișeze pe Ann. Mi-am netezit 
rochia și mi-am umezit buzele, pășind spre cortină. 

— Domnișoara Megan Lucille McKnight! 

Am ieșit sub luminile fierbinți și strălucitoare și am auzit 
aplauzele. L-am luat pe tata de braț, iar el m-a condus încet, ma- 
iestuos, spre centrul scenei. I-am făcut un semn politicos și am 
pornit pe podium. Mi se părea foarte lung, iar mulțimea — înde- 
părtată. Te descurci, mi-am spus, și când mai aveam doi pași până 
la capăt, am decis să execut o variantă a Reverenţei Texane pe 
care nu o mai exersasem, despre care nu auzisem pe nimeni vor- 
bind. Acolo, în ochii tuturor, sub lumini, pășeam pe un fir subțire, 
fără plasă de siguranţă. 

M-am oprit și am privit mulțimea, începând să execut reve- 
rența. Dar, în loc să-mi îndoi piciorul drept în spate, l-am lăsat să 
rămână în față și am executat un „pistol”— o genuflexiune într-un 
picior —, pe piciorul stâng. Le făceam mereu la antrenamentele 

de la sală, iar datorită rochiei ample, nu vedea nimeni încotro era 
indreptat piciorul meu drept. În echilibru doar pe piciorul stâng 
am coborât, cu o mișcare fluidă și grațioasă, până la podea 
Aplauzele s-au întețit, iar piciorul mi-a tremurat ușor, însă nu a 
văzut nimeni. Am menținut poziția o secundă în plus. Chiar când 
lumea credea că intrasem în același bucluc ca Lauren, mi-am 
flexat cvadricepsul stâng și mi-am încordat puternic mușchiul 
gluteus maximus, apoi m-am împins cu ușurință înapoi în sus. Mul- 
țimea și-a manifestat aprobarea pentru Reverenţa mea Texană 
„perfectă”. Am zâmbit și am făcut cu mâna în stânga și în dreapta, 
apoi m-am îndreptat iar spre tata, care m-a condus în culise cu 
un zâmbet plin de mândrie. Reușisem. 

Au urmat îmbrățișări, iar mama a povestit unui grup mare 
despre discuția mea cu doamna Gage și despre cum îl pomeni- 
sem pe bătrânul Angus, apoi încheiasem spunând: „Scuzați-mă, 
acum trebuie să-mi fac debutul”. Toată lumea a leșinat de râs, iar 
replica m-a transformat într-o eroină din folclorul debuturilor 
Bluebonnet. 

Zach și Julia m-au felicitat, iar Julia m-a îmbrățișat strâns. 

— Sunt atât de mândră de tine! a spus ea. 

Primul dans era mereu rezervat pentru taţi și fiice. Pe ring, 
tata mi-a pus o mână pe umăr, cealaltă pe talie și ne-am răsucit 
lent, în ritmul muzicii. 

— Ai mai crescut? 

— Port tocuri de zece centimetri! 

— Unde-ai învățat tu să mergi pe așa ceva? 

— Am învățat multe în ultimele luni. 

— Și eu. A fost atât de rău cum credeai? 

— Nu. 

— Bine, fiindcă nu vreau să fii nefericită. 

— Tu n-ai putea să mă faci nefericită, tati. 

Când s-a terminat melodia, a apărut Andrew. 

— Îmi permiteți? a întrebat el ceremonios. 
Tata a încuviințat și s-a dat la o parte. Andrew m-a luat în 


brațe și am început să dansăm. să 
— Mă gândeam la ceva, am spus, O clipă mai târziu. 


— La ce? 
— Păi, dacă eu locuiesc în Dallas și tu, la New York, cum vrei 


să ne vedem? Pe Skype? 

— De fapt, o să stau mult aici în următorul an. 

— De ce? 

— Am o nouă misiune: mă ocup de o fermă istorică, în Texas. 

M-am oprit și mi-am pus mâinile pe umerii lui. 

— Glumești, nu? 

— 'Ți-am zis că-mi place să reciclez locuri pline de istorie. 
Cumpăr ferma Aberdeen. 

— Pleacă de-aici! am exclamat și l-am lovit peste braț cu 
ghipsul. 

— Tatăl tău mi-a arătat planurile lui Hank și mi-am zis: de 
ce nu? 

Am zărit în mulțime chipul tatei, iar el a încuviințat. Andrew 
și-a pus ambele mâini pe talia mea și m-a tras spre el. Era... plăcut. 

— Dar să nu crezi că o cumpăr doar fiindcă îmi placi sau din 
milă. Am de gând să fac bani serioși din asta. 

Mi-a remarcat privirea îngrijorată. 

— Ce mai e? 

— Îmi fac griji pentru tata. Ce va face acum, fără o slujbă? 

— A, dar are una. 

— Nu înțeleg. 

— Asta-i cea mai bună parte, a spus Andrew. Singura pe care 
a ratat-o Hank. Zidești o bucată, păstrezi în centru o parte din 
ferma de vite istorică, dar la scară mai mică — mai puţini cai, 
mai puţine vaci, fără așteptări să faci profit. Așa, totul are un aer 

„utentic, iar tu păstrezi titlul de monument istoric. Ansamblul se 


va vinde singur. 
Mă purtasem oribil cu băiatul ăsta. Îl insultasem, fusesem 


nepoliticoasă cu el, îl umilisem în ziarele de scandal. Mă văzuse 
in cele mai rele clipe ale mele, vulnerabilă, și cu toate astea, mă 
plăcea. Nu. Mi-a zis că mă iubeşte. ştiam că pot fi eu însămi în 
preajma lui şi asta îmi dădea speranță. Mi-am lăsat capul pe umă- 
rul lui și am continuat dansul. Ni s-au alăturat și alte cupluri: 
mama și tata, Julia și Zach, unchiul Dan și mătușa Camille, Abby 
și Hunter, precum și alte mame și taţi. 

Poate pentru prima dată, i-am văzut pe toți așa cum erau: 
complicați, cu defecte, umani și frumoși. Mama putea fi manipu- 
latoare și pretențioasă, dar îmi voia binele. Margot se îmbrăca 
fistichiu, însă avea un gust fabulos la haine. Andrew putea fi stân- 
gaci și dezgustător de bogat, dar minunat. Eu puteam fi o spor- 
tivă dură, și totuși îmi purtam rochia de bal ca o prințesă. 

Fusesem atât de îngrijorată că debutul avea să mă schimbe! 
Dar iată-mă la finalul aventurii, și încă eram eu. Doar că într-o 
variantă îmbunătățită. 


